
P oetică şi stilistică 


Două chipuri ale comicului 
în proza eminesciană 


Sebastian DRAGULANESCU 


Demersul de fata se constituie din incursiuni analitice 
asupra a două texte aflate, estetic vorbind, la poli extremi: 
Părintele Ermolachie Chisâlifâ şi ultima proză eminesciană, 
Moartea lui loan Vestimie. Cel dintâi combină comicul bufon 
şi epopeea parodic-burlescă, apropiindu-se, prin omogenitatea 
comică, de stadiul pur şi gratuit al genului comic, celălalt — 
uzând de complexe strategii ironice, de umorul absurd şi de 
inadecvâri (confuzii) comice — atinge teritoriul extrem opus al 
literaturii comice, şi anume absurdul. Părintele Ermolachie 
Chisâlifâ continuă, în mod radical şi , absolut”, notele comice 
incipiente în unele portrete din proza La curtea cuconului 
Vasile Creangă, unde G. Călinescu vedea o posibilă nuanță 
parodicâ în raport cu proza lui Slavici! şi în care aspectul 
caricatural atingea doar personaje de rang secund. Despre 
Moartea lui loan Vestimie, încă Perpessicius remarca prezenţa 
unui „umor macabru de cea mai subtilă calitate””, dar, pentru a 
proba relativa imprecizie a ideii de „umor”, vom reda încă o 
remarcă a lui Perpessicius: „Una din formele umorului emi- 
nescian şi nativei sale bune dispoziții l-a constituit întotdeauna 
şi parodia sau pastişa marilor modele ale literaturii universale” 
(locul citat, p. 172). Concedem că umorul poate fi considerat 
forma cea mai înaltă a comicului, şi sursa posibilă a acestuia, 


' G. Călinescu, Opera lui Mihai Eminescu, vol. II, Editura Minerva, 
Bucuresti, 1976, p. 235-237. 

5 Perpessicius, Eminesciana, I, ed. ingr. D. D. Panaitescu, pref. Al. 
Piru, Minerva, Bucureşti, 1989, p. 175. 

find o „dispoziție? a artistului, cum exact se exprimă 
Perpessicius; dar parodia rămâne, în mod net, comică, în 
vreme ce umorul macabru din ultima proză eminesciană, la 
marginea tragicului şi absurdului, este foarte departe de „buna 
dispoziţie”. Pentru a defini nota specială a fiecăruia, şi, îndrăz- 
nim să credem, extremele esteticii comicului în proza lui 
Eminescu, le vom cerceta pe rând, dintr-o perspectivă „scep- 
tică”. 

Proza scurtă Părintele Ermolachie Chisâlifâ este o piesă 
comică în totalitate, omogenă estetic, registrul comic fiind 
continuu, fără nici o fisură prin care s-ar putea strecura ideile 
grave. Prima parte a compunerii este o suită de trei portrete — 
al preotului, al dascălului şi al palamarului. Portretelor comice 
li se adaugă numele, conţinând, în două cazuri din trei, o in- 
adecvare comică. Ermolachie îşi vădeşte nobilul etimon 
(Hermes), într-un joc discordant/concordant cu esența perso- 
najului: părintele este foarte departe de a fi un teosof şi un 
hermeneut, dar înfăţişarea îi îndrituieşte înaltul patronaj al lui 
Hermes (ocrotitor, ştim, şi al hotilor): „Avea părul şi barba 
roşie (cu o conotaţie satanică la Eminescu) şi arăta mai mult a 
talhar decât a popă, dar ce are a face?”. Chisdlita, în contrast 
comic fata de nobilul nume al Sf. Ermolae, vindecătorul, este 
de tot umil şi terestru, în acord cu înfăţişarea de haiduc 
degradat a părintelui care „se deprinsese a fi prost şi betiv”, 
având şi o ascendență ,,noroioasa”: „Tată-său fusese porcar la 
sat şi, fiindcă bäietul lui era leneş, rău şi târziu la minte, a găsit 
că-i bun de popă”. Logica deriziunii, care construieşte 
personajul, este cu totul în răspăr fata de imaginea inteleptului 
Eumeu, porcar şi el. Dacă în a doua parte a prozei este 
parodiată tocmai Odiseea, putem presupune de ce Ermolachie 
Chisälitä este fiu de porcar. În altă ordine de idei, numele 
popii este semnificativ legat de ideea de „îndulcire”/dedulcire 
păcătoasă, chisälita nefiind decât un fel de magiun/dulceata 
deloc rafinată; porecla „popa Melesteu” confirma „fermitatea” 
persoanei, dar în acord secret, hermetic, am zice, cu populara 
„chisăliță”. Catrenele finale, restabilind noblețea poetică a pă- 


İM. Eminescu, op. cit., p. 299. 

rintelui, fac trimitere la mălai, reconfirmand indirect porecla. 
Semnătura Ermolapie Pisalita reinterpretează peltic, printr-un 
joc de asonante, numele initial, altoind peste el ideea de ples- 
căit, semn al multumirii pentru reuşita poetică din catrene şi, 
de ce nu, pentru conţinutul din chisea. Pisâlifâ, astfel modi- 
ficat, face aluzie şi la pisălog, la melesteu şi la instrumentele 
vraciului Ermolae (mojar şi pistil). Originea alchimica (pistis 
(gr.) = credinţă) a instrumentelor „celebrează” în mod oniric 
ascendenta lui Hermes (Trismegistos), ca patron al alchimiei, 
deschizând cale liberă corespondentelor fals adecvate, comi- 
cului aluziv. Notele caricaturale şi stridentele sunt armonizate 
de un pitoresc general al descrierii, în cea mai realistă ma- 
nieră, presărată cu detalii şi accente patriarhale, un fel de pace 
anistorică acceptând tot ceea ce pare accidental şi „anapoda”. 
Smerit în ascultare, dar nu lipsit de demnitate este neînsem- 
natul la trup, dascălul Pintilie Buchilat, el are o poziţie 
„critică” față de părintele Ermolachie: e supărat că acesta îl 
suduie în biserică („Apoi zău nu se cade”) şi „afară de aceea el 
zicea că popa nu ştie carte. Şi popa, aceeaşi vorbă despre el — 
şi amândoi aveau drept”, conciliază ironic naratorul. Propor- 
tile trupeşti ale lui Pintilie Buchilat (învăţat şi citind pe buche 
ca un şcolar) sunt redate printr-o analogie comică: „E drept că, 
pe lângă părintele, ce s-atinge de ale trupului, dascălul nu era 
nimică. Pune-ti pe genunchi o pălărie şi vezi pe dascălul 
aievea”. Al treilea portret, în ierarhie, „îl ocupa onorabilul 
domn Nicodim Parpalac”. El mâncase şi bătaie de la săteni, 
trăgând clopotele ca la incendiu, dar colacii şi coliva îi plac 
atât de mult, încât nu poate lăsa pălămăria”. O mostră de umor 
„localizat” este schimbul de replici între Iftimie Fedeleş, pădu- 
rarul, şi văcar, în admiraţia cărora părintele Ermolachie este 
foarte sus: ,,Hiu, mă, da groaznic mai urlă popa nostru, îl aud 
tocma-n pădure”. Răspunsul păstorului de turme, prin laco- 
nismul său, întrece orice elogiu şi elimină orice îndoială: , — le, 
răspundea cu sânge rece vacarul’*. A doua parte a acestei 
schiţe comice suculente narează „o şotie” ce i s-a-ntâmplat 
popii la o utrenie. Perpessicius rezumă şi caracterizează exact: 


* Ibidem, p. 300. 


12 STUDII EMINESCOLOGICE 


„De un comic bufon în prima parte a scenei din biserică a 
războiului puţin elegant dintre preot şi dascălul Pintilie 
Buchilat, şi a spaimei tuturor, când li se pare că necuratul a 
pus stăpânire pe lăcaşul sfânt, povestirea foloseşte invocatia 
către muză şi tonul de epopee, bogat în epitete ornante şi 
formulate ceremonios, în prezenţa personagiilor «ilustre» ce se 
adunaseră în tintirim, cu gând să dea foc bisericii”, şi aici se 
citează o pagină întreagă ce zugrăveşte procesiunea comică a 
sătenilor, aduşi de vigilentul palamar de la crâşmâ şi aflați, 
desigur, animați de un entuziasm dionisiac-eroic: ,,...Si oare 
cine te întrece în fapte strălucite pre tine, de berbeci adu- 
nătorule, Curcă? Şi v-am văzut pe voi, pe calea măririi, pre 
tine între toți istetii cel mai cu cap Văsălie Cötcodac, şi pe 
tine, Neagule a lui Solomon! Iară un asemenea chip nepăsător, 
prin chipuri omeneşti şi trecătoare, asemeni unui carnat facut 
cu gingăşie între cartabosii cei mari, străluceşte un tânăr viteaz 
(lie a lui Neculai) în întunecata mulțime. Tânăr plin de 
speranţă, el salută cu entuziasm pericolul şi finala victorie. El 
a numărat abia douăsprezece roze şi în conformitate neglijeul 
său îi stă foarte frumos...”°. În această vreme, dascălul mânân- 
că o straşnică bătaie din partea popii Ermolachie; descriptia 
scenei frizează absurdul, în cel mai modem spirit comic: 
„Bietul Buchilat intepeneste sub loviturile popei, s-ar fi făcut 
covrig, da n-avea de unde, prè era scurt, numa scadea ca un 
dop de plută. Popa l-ar fi rupt bucăţi dac-ar fi avut ce rupe, dar 
aşa... unde lovea i se părea că nu dă-n nimica, aşa de nensem- 
nat era sărmanul dascăl”. Episodul de parodie homerică pune 
în operă toate mijloacele: stilul ceremonios-înalt, topica, 
epitetele ornante, grandilocventa, numele proprii răsunătoare, 
comice în sine sau prin contrast cu efluviile „eroice” ale 
narațiunii. De observat, numele şi comparatiile apelează la 
universul țărănesc banal: Curcă, Cotcodac, cârnat între carta- 
boşii cei mari, „Căciula sămăna cu un stog de fân pe un cap de 
curcan”. Unul din inteleptii comandanți ai asediului este 
Ftoma lui Culbeciu, un altul este Mitrutä Buruiană. Părintele 


> Perpessicius, op. cit., p. 173. 
* M. Eminescu, op. cit., p. 301. 

renunţă la crunta răzbunare, convins de „neeficacitatea duio- 
şiilor sale religioase”, mai ales că blestemele Sfântului Vasile 
nu le putea chema, neştiind să le citească. În proiect, îmblânzit 
întrucâtva, părintele Ermolachie trebuia să cadă în ispita scri- 
erilor poeticeşti. Cele două catrene, intitulate La un parpagai, 
pot fi citite ca o parodie a versurilor gratios-stangace, cu 
bruşte căderi în prozaism butucănos, practicate şi de un 
Costache Conachi. Versurile exprimă un refuz al luxului 
boieresc, în maniera vulpii şi a strugurilor acri, dar cu o 
întemeiere sănătos-pragmatică: ,,S-apoi eu nu-mi dau malaiul / 
Să-l mănânce parpagaiul”. 

Trebuie spus că portretele caricaturale de aici nu sunt cu 
totul izolate în proza lui Eminescu; o caricatură uşoară este 
detectabilâ în înfăţişarea şi în preocupările astrologice ale lui 
Mos Iosif, în portretul ridicol-grotesc al lui Porfirie Ciufă din 
La curtea cuconului Vasile Creangă, în alcătuirea „necano- 
nică” a călugărului Onufrei şi a altor personaje de rang secund. 
Printre ele, părintele Ermolachie se bucură de o favoare 
specială, de unde şi statutul său comic pur, gratuit: el nu este 
decrepit, nu este urât ci, dimpotrivă, voinic şi impunător, te- 
ribil în manifestările sale, prost, betiv şi necultivat, el câştigă 
simpatia noastră printr-o anume primitivitate pitorească. In- 
adecvarea între imaginea sa şi misiunea religioasă, chiar dacă 
vizează satiric precaritatea educaţiei şi a înzestrării preotimii 
de tara, la o anume epocă (poate a revizoratului emines- 
cian...), prin hiperbolicul manifestărilor depăşeşte intenția 
satirică, comicul burlesc face din părintele Ermolachie un 
personaj aproape fabulos, de poveste populară, ceea ce a făcut 
posibilă apropierea acestei proze de universul lui Creangă. 

O atmosferă cu totul stranie, în care ironia coabitează cu 
umorul negru şi comicul absurd, respiră ultima dintre prozele 
scrise de Eminescu, Moartea lui loan Vestimie, aparţinând 
primei jumătăți a sextenatului de la ,Timpul”İ. Povestirea 
debutează cu o inadecvare comică, într-o frază pe care Urmuz 
poate fi invidios: „loan Vestimie nici era predispus să fie vrun 


7 Ibidem, p. 302. 
8 Perpessicius, op. cit., p. 175. 

om mare, nici pretindea să fie. (...) lumea zicea că e un spirit 
observator, deşi nu ştim ca fineţea de observatiune şi reu- 
matismul unit cu bătaie de inimă să fi stat vrodată în legătură”. 
Personajul e, în viaţă, robul automatismelor, ironizate prin- 
tr-un fals paradox: ,,...işi urma regulat drumul de la căsuţa lui 
la cancelarie, de la cancelarie la o cafenea din colţ, unde citea 
jurnale ilustrate, de acolo la birt, de la birt acasă, fără ca în 
această circulatiune a mersului său să se-ntâmple vro intre- 
rupere sau iregularitate, pe când, din contra, în pulsatiunea şi 
în bătăile inimei sale se-ntâmplau foarte des iregularitâti”. Ni 
se povesteşte apoi pätania absurdă a eroului care, uitând 
numele iubitei — o fetiță blondă „pe care o iubea cu credință de 
16 ani şi mai bine” — scotoceşte zadarnic prin dicționar. Una 
din concluziile comic-absurde e că a uitat o literă din alfabet. 
Naratorul îl ironizează constant: „Opinia noastră este însă că 
Ioan inchisese prea de timpuriu cahla de la sobă şi că-l durea 
poate capul. Dar aceasta nu era, se vede, ideea lui”. După 
care, lui Vestimie i se întâmplă tot felul de lucruri curioase. 
Refăcut în urma unui somn bun, Vestimie iese la plimbare, dar 
„ceea ce i se părea ciudat din cale-afară e că stâlpii de cafenele 
îi luau jurnalele din mână fără ca să-l mai întrebe”. Unii par să 
nu-l vadă, iar el simte simpatie pentru cei cu înfăţişare cada- 
verică, aceştia „se deosebeau prin fineta palorii lor sau prin 
ochii prea adanciti în cap”, simpatie reciprocă, se pare. Apro- 
piindu-se „mează-noaptea” (vama sufletelor!), e invadat de 
nelinişte şi pleacă acasă, nu înainte de a afla că „cineva” i-a 
jucat o festă urâtă: „EI nu-şi putea esplica cine-i jucase festa ca 
să-l anunţe drept mort prin ziare”. În sfârşit, lucrurile serioase, 
ca slujba la cancelarie, par nişte fleacuri fără importanță acum, 
când lui Vestimie îi este foarte somn — perspectiva morții e 
întotdeauna ironică: „Se vede că-ncepuse a miji de ziuă, căci 
cucoşii cântau si el adormi adânc, foarte adânc, de asta dată 
fără să-i pese de cancelaria lui de mâni sau de alte treburi”. Că 
Vestimie „nu-şi putea esplica cine-i jucase festa” ni se pare 
firesc. Totul pare normal în noua coerenţă a existenţei, firesc 
în logica visului thanatic. Dar între ceea ce el înregistrează şi 


* M. Eminescu, op. cit., p. 288. 

ce se petrece „cu adevărat”, există un permanent raport ironic, 
între adevărul său interior şi opinie, între logica vieţii şi cea, 
secretă, a morții. ,,Mortul viu” e privegheat de prieteni: „EI 
dete bună seara c-un glas rägusit şi ei deodată răsăriră toţi şi se 
uitară uimiti unul la altul. Numai unul, care era mai obraznic 
dintre ei, Alexandru, zise: — Mai hotule! stai acolo şi dormi, 
doar n-ai poftă să ne strici landsquenetul. Ceilalţi începură a 
râde, ba unul îl trase de picior”. Pare că Vestimie, ca mort, 
şi-a pierdut brusc respectabilitatea. Irealitatea episodului erotic 
ce urmează, în contradicție cu ceea ce ştim noi despre viața 
sentimentală a eroului, este intens ironică. Si cu aceasta, eva- 
ziunea în Thanatos devine, în aceeaşi măsură, şi una în Eros. 
În sala de bal Ioan Vestimie cânta divin, „ca un glas de vânt 
trecând prin arfa lui Eol”. Dar ironia îl urmăreşte mai departe: 
„Și cu toate acestea nimeni nu băga de seamă că el cânta. Din 
contra, toată lumea se uita la un violonist betiv si ofticos...”!', 
Dacă în Umbra mea nocturnul ironiza diurnul, aici bogăția 
morții ironizează sărăcia vieții, ironia stingându-se treptat în 
tragi-comic şi absurd. Există o frapantă similitudine între 
episodul acesta al sălii de bal în care Vestimie cânta şi un 
pasaj din E.T.A. Hoffmann, unde un prieten al lui Balthasar 
(nume preluat de Eminescu în Avatarii...) interpretează la 
vioară un concert al lui Viotti: „Toată lumea, fără să-mi dea 
nici o atenție, se îngrămădeşte într-un colt al sălii şi strigă: 
«Brava, bravissimo, divinule Cinabru... Ce cântec!... Ce ti- 
nută! ce expresie! ce tehnică!» Mă reped într-acolo, răzbat 
printre spectatori şi ce văd? Un individ pipernicit, înalt de trei 
palme, care fornäia cu glas respingător...”!? (Episod din 
povestirea Piticut — zis şi Cinabru, de E.T.A. Hoffmann). E 
adevărat că similitudinea este de suprafaţă: în povestea 
hoffmanniană opinia majorității este alterată de prezenţa lui 
Cinabru, creație magic-vrăjitorească, în vreme ce, în Moartea 
lui loan Vestimie, avem de-a face cu zona de confuzie între 


19 Ibidem, p. 289. 

1! Ibidem, p. 291. 

DE. T. A. Hoffmann, Părerile despre viata ale motanului Murr şi 
alte povestiri, traducere de Al. Philippide, Editura Univers, Bucureşti, 
1985, p. 102. 

realitatea la care participa „stafia” lui loan şi logica visului său 
letal. În amândouă cazurile, însă, se petrece o confuzie de 
perspective, cu efecte absurde. La Eminescu, „mortul-viu” 
este adesea eroul unor astfel de aventuri, căci percepţia sa este 
dublă şi confuză: „În somnul lui cel adânc auzea însă 
mormăind primprejurul său ca nişte roiuri de albine, dar foarte 
trist, foarte melancolic. De mai multe ori voise să-şi scuture 
capul, ş-atunci, încordându-şi vederea, zărea o mulţime de 
lumini aprinse.. 15 — căci Vestimie este „mort”, înconjurat de 
lumânări aprinse şi de „murmur misterios şi tânguitor de roi”, 
al celor care îl priveghează, jucând cărți şi discutând între ci. 
Alteori, absurditatea tâsneste din amănunte curioase, din 
reacţii şi situaţii nefireşti, percepute însă cu totală detaşare; 
deşi se culcase dezbrăcat, Vestimie se trezeşte în „hainele lui 
cele mai bune negre”. Se miră oarecum de aceasta şi iese la 
plimbare pe uliţă. Acolo copiii se jucau cu zăpadă: „Măi 
băiete, cum te cheamă? îl întreabă el pe unul. — N-am nume, 
n-am fost botezat, zise copilul râzând. Acelaş răspuns i-l dete 
al doilea copil”. În episodul erotic cu princesa B., „una din 
frumuseţile marelui oraş”, Vestimie nu se miră de absurditatea 
situaţiei, ci numai de îndrăzneala proprie: „Dar de unde şi 
până unde ajunge el la cutezarea de-a se sui alături de ea în 
cupă, a-i pune braţul după gât şi a o säruta?”. Nefirescul epi- 
sod ne îndeamnă să credem că spectrul lui Vestimie este 
invizibil: „Curând ajunseră la palatul frumos al damei, el îi 
dete braţul şi se urcă cu ea pe scări în sus; prinţul îi văzu şi nu 
rămase deloc scandalizat, ba ea îl tinu de mână pe bietul băiat 
şi-l trase după sine în budoarul ei, îmbrăcat în vioriu şi alb. 
(...) Dar lui însuşi purtarea aceasta nu-i părea deloc ciudată”. 
Si mai neverosimil este ceea ce-i spune „princesa”, de altfel 
perfect coerent în trama onirică: „tu nici visezi cât te iubesc 
eu, nu-i aşa? Nici visezi că suspin după tine ca turturelele 
noaptea, ba nici ai cutezat de a visa. Dar pare că tu ai ştiut 
vrodată ce frumos eşti şi că te prăpădeam din ochi de drag 
ce-mi erai?...”. Aici însă logica visului nu mai este discon- 
tinuă, nu se mai petrece confuzia cu realitatea, planurile nu se 


'5M. Eminescu, op. cit., p. 289. 


POETICĂ ŞI STILISTICĂ 17 


mai amestecă, aşa cum se întâmplă în cea de-a treia zi a morţii 
lui: „A treia zi un murmur într-adevăr foarte tare auzea îm- 
prejurul capului, ba i se păru chiar că-l poartă oameni pe sus”. 
Dar se trezeşte într-o grădină „mare şi frumoasă, pe arborii 
căreia atârnă omät”. Se pare că Vestimie, în această a treia zi, 
a fost dus la cimitir, grădina pe care o visează el, în care copii 
se joacă cu bulgări de zăpadă. Are loc acum un dialog, în care, 
evident, e vorba despre el însuşi: „EI s-apropie de ea, iar ea-i 
zâmbi şi-i întinse mâna. (...) — Ai dreptate, dar unde mergem? 
— Ce fel? Tu nu ştii încă? Dar voi să-l mai văz o dată; el 
doarme acuma şi visează la mine şi sufletul lui mă atrage, mă 
atrage ca un magnet...”!*. Cele ce urmează păstrează aceeași 
atmosferă absurdă, caracterul delirant al viselor, în care gesturi 
şi gânduri inexplicabile par să aibă rațiuni sigure, chiar dacă 
necunoscute. Atunci când fantasticul tine de oniric — şi este 
situaţia din Moartea lui loan Vestimie, unde sursa fantasticului 
este visul thanatic — aventura eroilor implică o alegere: între 
vis şi veghe. Pentru Vestimie, alegerea este între realitatea 
exterioară, prozaică, a vieţii, şi cufundarea în visul morții. 
Lucrul e mai evident în pasajul deja citat, pe care l-am discutat 
mai întâi din perspectiva ironiei, când ,,mortul” privegheat de 
prieteni, penduleaza încă între două nivele de existență: „EI 
dete «bună seara» c-un glas cam răguşit... (...). Ceilalţi înce- 
pură a râde, ba unul îl trase de picior. Joan nu ştia de ce (s. n.), 
dar purtarea aceasta era atât de supărătoare pentru el încât se 
sculă şi ieşi tăcând din casă”. Această supărare a lui Vestimie 
indică sensul alegerii — el se cufundă din nou în visul letal, 
până va pierde cu totul legătura cu ordinea realității obişnuite. 
„Alegerea implică de cele mai multe ori pendularea într-o 
zonă indefinită, acea zonă intermediară dintre vis şi veghe, 
care constituie un fel de limb hoffmannian. Acest limb e spa- 
tiul regizat de legi absurde. Legi ambigue, terifiant-comice. 
Fantasticul oniric, ca şi absurdul, nu exclude ci, dimpotrivă, 
implică umorul care, uneori, e jucäus, alteori «negru»” >. Zona 


'4 Ibidem, p. 290. 
15 Nicolae Balotă, Lupta cu absurdul, Editura Univers, Bucureşti, 
1971, p. 55. 

indefinită, limbul hoffmannian, este deseori exploatată de 
poet, de cele mai multe ori ea fiind un spaţiu al confuziei, al 
semnificatiilor duble, în Sărmanul Dionis, unde aspectul con- 
fuz al percepției e datorat, pe de o parte, „clipei de delir care 
este o luptă între somn şi veghe” (/ocul citat, p. 53), dar şi 
dublei existente a lui Dan-Dionis, care ajunge să tulbure, în 
aceasta clipă indecisă, orice realitate exterioară. 

Rezumând analiza noastră, socotim necesară o subliniere: 
umorul negru care străbate aceste pagini este, pe de o parte, 
imprimat de un narator detaşat, ce pare a-l ironiza constant pe 
Vestimie, şi, în mai mică măsură, aparţine unora dintre 
personajele din preajma lui, celor ce-l priveghează. În fapt, e 
prezentă aici o ironie a raporturilor între două coerente (logica 
vieţii, logica... morţii) incongruente, interferența lor produ- 
când comicul, deci nu avem de-a face cu formula clasică a 
ironiei. Ironia are o țintă imprecisă, or, atunci când Vestimie 
pare să fie ținta ironiei (a autorului, a propriei existente), nu 
ironizarea lui Vestimie este miza, ci însuşi raportul ironic: 
viaţa ironizând mecanica vieţii, boala, cu „indisciplina” trupu- 
lui, ironizând corectitudinea (rectitudinea morală...) eroului, 
adevărurile secrete, intime, ironizând opinia generală, cioc- 
nirea între indreptatirea lumii de Apoi şi bietele întocmiri 
nedrepte ale acestei lumi. Raporturile ironice create în urma 
acestor incongruente — pe care Eminescu le subliniază stilistic 
prin false paralelisme (regularitate/iregularitati), prin construc- 
tii simetrice în tensiune — imprimă o atmosferă de perplexitate, 
încât ironia nu înclină în chip hotărât nici înspre comic, nici 
spre tragic, chiar dacă, în fond, este vorba despre moarte. 
Confuzia şi echivocul nu au valoarea unui ,,malentendu” 
comic/tragic, ci cantonează în indecis, relativ, oniric şi absurd, 
deşi, luate în parte, episoadele îşi pot găsi decriptarea, justi- 
ficarea, prin cele două „logici” amintite şi, de asemeni, în cea 
a naraţiunii înseşi. Ironia, umorul negru şi comicul absurd, în 
glisarea şi contagiunea lor, sunt procedee de construcție a 
tramei înseşi, implicit a atmosferei fundamentale. Absurdul, 
aici, aparține oricum comicului, dată fiind pasivitatea cu care 
Vestimie traversează aventura, tragismul este exclus prin 
spontana acceptare a nefirescului, devenit straniu-estetic şi, în 

cele din urmă, firesc. ,,Morala” ar consta tocmai în această in- 
versare a raportului, în care o „lume ca nelumea” devine 
posibilă, aşa cum se postula în Archaeus. Când discontinui- 
tatea registrelor încetează, triumfă ironia morții asupra vieții, 
un fel de revanşă jubilantă a morții, în care himerele 
imposibile îşi găsesc împlinirea. 


Pe parcursul acestor analize, fie ele şi parţiale, am putut 
vedea cum componenta comică, de atâtea ori, capătă un rol în 
economia narativă, „polarizând” atmosfera, complementaritate 
a tragicului, moment al „dramei” şi, în câteva cazuri, pandant 
al construcţiei fantasticului sau oniricului, în final, al 
absurdului, şi că elementele comice nu rămân simple 
divertismente, abilitate doar cu funcţia unor accente frivole, pe 
gustul publicului. Complexitatea procedeelor comice, relativa 
lor diversitate şi, nu în ultimul rând, frecvenţa lor în proza lui 
Eminescu ne confirmă utilitatea demersului nostru şi ne oferă 
încredințarea că însuşi profilul literar al marelui poet tragic se 
regăseşte, astfel, mai bogat nuantat şi, poate, mai bine înțeles. 


Résumé 


Le texte ci-dessus propose à l’analyse deux proses révélatrices 
pour une poétique du comique dans l’œuvre narratif d' Eminescu, en 
établissant les repères extrêmes: dans Părintele Ermolachie Chisâlifâ, 
la mélancolie du poète tourne vers les sources du comique pur de 
l’Antiquité, à l’intermède de la parodie et de I’humour; avec 
Moartea lui loan Vestimie, la mélancolie porte sur les limites de la 
modernité, par l’ironie et l’absurde. Toutes se retrouvent dans l’hu- 
manité typique du comique, atemporelle, universelle, des deux per- 
sonnages, un « prêtre-brigand » et un « revenant » au regard critique, 
le faux-prêtre et le mort-vif remettant en scène l’éternelle comédie de 
l'illusion et de la vérité. 


Erosul şi tentatia improvizatiei culte 


Livia IACOB 


Literatura populară a constituit una din preocupările con- 
stante ale poetului român, interesat atât de istorie şi prezerva- 
rea ființei nationale prin ceea ce are ea mai intim, întelep- 
ciunea folclorică, cât şi de formele de manifestare artistică 
anonimă, tributare, în limbaj de specialitate, poporului, fie ele 
spontane ori îndelung elaborate. Din rândul acestora se ştie 
astăzi cât de atent îşi selectiona modelele şi cât de mult trudea 
la asamblarea seducătoare care să nu eludeze reconstituirea şi 
chiar recunoaşterea lor de către cititor într-un text finit, la arti- 
cularea în operă cultă a comorilor genuine pe care simplitatea 
prozodică i-a îngăduit să le descopere uneori poate într-un 
foarte rar întâlnit cântec uitat de lume. 

E adevărat că unii exegeti, precum Bogdan Duică, au con- 
siderat că în această pasiune se ascunde pur şi simplu mani- 
festarea unui interes pentru istorie, limbă, folclor şi literatură 
veche in nuce, care debutase încă din anii pelerinajului 
ardelean!. Alţii, si ne vedem nevoiţi să invocăm aici virtuțile 
studiului Eminescu şi romantismul german al lui Zoe Dumi- 
trescu-Buşulenga, consideră că interesul eminescian pentru 
zona respectivă trebuie subsumat influenţei formative, mode- 
latoare în înalt grad pe care cultura şi literatura germană au 
exercitat-o asupra poetului. 

Si punctul de pornire al consideratiilor noastre cu privire 
la această problematică ancorează preocuparea eminesciană 
sub zodia influenței exercitate de romantismul german, din 


: Cf. Zoe Dumitrescu-Busulenga, Eminescu si romantismul german, 
Editura Eminescu, Bucuresti, 1986, p. 211. 

aria căruia se impune se ne referim cu precădere la Şcoala din 
Heidelberg, care i-a deschis orizonturile astăzi atât de cunos- 
cute asupra cărora nu vom mai insista în rândurile ce urmează. 
Totuşi, fără a face aici o demonstrație a cărei valoare istorico- 
documentară ar depăşi-o pe cea interpretativă, abandonând în 
plan secund implicațiile semantice şi hermeneutice, ne intere- 
sează mai mult să punem în valoare două dintre „giuvaerica- 
lele” poetice pe care le considerăm întru totul eminesciene, 
fiindcă — deşi la o primă lectură ochiul mai putin avizat le-ar 
putea susține cu destul de mare uşurinţă apartenenţa la fol- 
clorul vremii — caracterul lor profund personal, stilul, dacă nu 
chiar maniera” nu pot lăsa indiferent nici un receptor, transfor- 
mându-le în poeme ce poartă inconfundabila marcă auctorială. 

Este vorba despre Mă-ntrebai, dragă,-ntr-o zi şi De-ar fi 
mijloace, pe care Perpessicius le include în ultimul volum din 
ediția academică integrală a operei eminesciene, publicată în 
1963. Acestea sunt reluate în volumul de Opere alese şi folo- 
site ca texte de bază pentru secțiunea intitulată „Poemele 
originale de inspiraţie folclorică” a ediției Eminescu. Opere, 
apărută în 1999 sub îngrijirea lui D. Vatamaniuc şi prefațată 
de Eugen Simion. După cum şi titlurile o sugerează, graţie 
folosirii modurilor şi timpurilor verbale care devenise aproape 
un tipar în lirica de inspirație folclorică spre finele secolului al 
XIX-lea, sorgintea populară a textelor respective ar trebui să 
se impună cu toate atributele evidenţei, dincolo de orice echi- 
voc. Totuşi, exprimarea de natură colocvială colorează paleta 
nedumeririlor cititorului/cercetătorului cu noi întrebări: avem 
de-a face cu o reală influenţă a literaturii folclorice asupra unei 
conştiinţe poetice romantice, singulară însă, prin forța ei, in 
literatura din Europei de Est, sau cu o simplă ingerinta a lui 
Eminescu în texte care l-au fascinat prin concordanța perfectă 
între maiorescienele „formă” şi „fond”, trezindu-i şi interesul 
creator? 

Deşi nu există suficiente informaţii care să ateste faptul că 
Eminescu ar fi întreprins cercetări pe teren, în manuscrisele lui 


> În sensul manierismului pozitivat, căruia Gustav René Hocke avea 
să-i recunoască meritele în cunoscutul său studiu. 

se păstrează un caiet cu poezii populare, a căror provenienţă a 
rămas, după ştiinţa noastră, necunoscută până în stadiul actual 
al cercetărilor”. Specialiştii susțin că apariţia celor două poeme 
mai sus-amintite se datorează momentului (1869) în care 
Mihai Eminescu a venit în contact şi chiar a devenit membru 
al societăţii „Orientul” condusă de Gr. H. Grandea, unde primi- 
se ori îşi asumase sarcina de a culege folclorul din Moldova. O 
explicație pertinentă ne oferă Zoe Dumitrescu-Buşulenga 
citându-l, la rândul ei, pe Ilarie Chendi. Acesta considera că 
respectiva grupare „era deci una după pilda romanticilor ger- 
mani de la Heidelberg (1802-1808), cari în frunte cu Görres, 
Brentano şi Arnim porniseră o activitate tot de felul acesta, 
având să cultive îndeosebi literatura populară”. 

Din relativ bogata paletă tematică, poemele alese de noi 
se construiesc şi construiesc un limbaj cult autentic în jurul 
iubirii, mai bine spus al absenței acesteia, generatoarea de 
nostalgie, dor şi dizarmonie care vin să imprime versurilor o 
retorică romantică. Publicată în Sămănătorul, sub titlul gene- 
ralizant de Poezii populare şi apoi în volum, în 1902*, poezia 
Mă-ntrebai, dragă,-ntr-o zi, clasificată simplu „improvizație 
cu creionul”, ilustrează hotărâtor glisarea subtil-eminesciană 
de la suportul folcloric, pe calea limbajului colocvial, la sugera- 
rea intimitatii pierdute şi a demonismului suferinței provocate 
de aceasta. Ea se deschide printr-o evocare interogativă ce 
fixează fără echivoc polii discursului liric, eu, tu, implicit 
sugerându-ni-se prezenţa cuplului, pe de o parte, iar pe de altă 
parte, faptul că acesta a existat odinioară şi că rămâne pentru 
totdeauna prizonierul unui moment trecut, fără putinţă de a fi 
reclădit: 

„Mă-ntrebai, dragă,-ntr-o zi 
Cine-n lume s-o găsi 
Pe noi a ne despărți”. 


Urmează, în logica explicativ-didactică pe care o mi- 
mează poetul şi în acord poate cu o anumită prejudecată a 


î Cf. „Notă asupra ediţiei”, în Eminescu. Opere, Academia Română, 
Editura Univers Enciclopedic, Bucureşti, 1999, p. 7. 
“ Mihai Eminescu, Literatura populară, 1902, p. 10. 

mentalitatii folclorice situând femeia în inferioritate fata de 
bărbat, descrierea scenariului şi a actantilor care au provocat 
despărțirea. Tonul este voit armonizat sonoritatii puternice a 
vocii masculine, pentru a accentua nota semantică de impla- 
cabil, de definitiv: 


„lată dealul s-au găsit 

Pe noi de ne-au despărțit, 
Dealul cel cu râurile, 
Cerul lumei plin de stele, 
Oamenii cu vorbe rele”. 


Din punctul de vedere al formei, se observă şi în inte- 
riorul versurilor păstrarea metodei practicate în titlu: limbajul 
colocvial pare, doar la nivel de suprafață, a eroda substanța 
folclorică a topicii. Rostirea textului se asociază „rostuirii” 
sale. Monologul şoptit parcă într-un prizonierat interior fără 
scăpare, provocat, după toate aparențele, de o întrebare arun- 
cata în glumă de iubită, se transforma — graţie unor subtilitati 
ludice deloc neglijabile ca inovaţii — într-un confident şi un 
sprijin împotriva inexorabilei treceri a timpului din pricina 
căruia orice formă de afecţiune, de la micile desfătări până la 
marea iubire sau pasiunea fatală, se aplatizează, nemaiputân- 
du-şi duce la îndeplinire misiunea de a-i meni pe protagonişti 
pierzaniei cathartice... Ironie populară sau autoironie bine 
mascată, disimulată de rezonantele elegiace? 

Însă din punctul de vedere al fondului, cu totul alte 
accente sunt sesizabile: trecerea de la limbajul colocvial, cu 
accente chiar uşor misogine (poetul îl foloseşte pe „dragă” 
vrând să accentueze tocmai faptul că, în clipa de fata, iubita de 
odinioară nu-i mai este dragă), la sugestiile de profunzime ale 
imaginarului poetic survine subminată de preocuparea pentru 
stilizare. Astfel, dacă în primul vers avem un subiect la sin- 
gular asociat predicatului la plural, „iată dealul s-au găsit”, e 
pentru că ni se induce ideea sporirii numărului de opozanți ai 
cuplului, acesta extinzându-se, hiperbolic, întâi la scara 
naturii, „dealul cel cu râurile”, apoi a macrocosmosului, „cerul 
lumei plin de stele”. Odată cu fragmentul citat, lirismul se per- 
sonalizează, tuşele eminesciene sunt prezente în fiecare ele- 

ment invocat: râurile apar aici pentru a limpezi, spaţial, 
motivul fugit irreparabile tempus, iar cerul nu mai are nimic 
transcendent, nimic din metafizica iubirii. Dimpotrivă, el apar- 
tine ,,lumei” în care oamenii „cu vorbe rele” nu reuşesc să 
înțeleagă niciodată condiţia de inițiat, de ales a îndrăgostitului, 
devenit preot al misterelor în cuplu. Antiteza nu putea nici ea 
să lipsească, de vreme ce se preconstituise din dezacordul 
terestru-celest: 


„Între mine şi-ntre tine 

E o ţară şi mai bine, 

Între viata mea şi-a ta 
S-au pus oamenii perdea”. 


În primul rând, izbitoare este suprapunerea, pe fundalul 
cu rezonanţă folclorică, a unui element din bine ştiutul context 
biografic, dat fiind că Eminescu avea s-o cunoască pe 
Veronica Micle in cele ,,strainatati”, în timpul perioadei de 
studii vieneze. În al doilea rând, relationarea antitezei cu ideea 
de intimitate, obținută prin repetiţia lui „între” în contextul 
deloc uzual vorbirii populare. Avem apoi, în finalul acesta, un 
element decorativ urban, perdeaua, al cărui sens uzual, deşi 
invocat, este transferat unei imagini cu puternică încărcătură 
metaforică. Tocmai prezenţa sa ne indreptateste să situăm 
poemul în continuitatea viziunii eminesciene despre eros: deşi 
este uşor de înţeles, el poate deveni, în egală măsură, criptic, 
întrucât înglobează o semantică a închiderii, a învăluirii, a 
pierderii fatale a intimitatii. 

Este deci posibil ca în poemul Mă-ntrebai, dragă,-ntr-o zi 
Eminescu să fi parodiat (,,mimat”?) nivelul folcloric, impri- 
mându-i textului un relativ facil caracter mnemonic, dar 
incumbându-i adâncime ideatică. 

Cu atât mai justificată ne apare această asertiune cu cât o 
lectură/interpretare prudente, ancorate în realitatea lingvistico- 
biografică a textului, îi vor imprima o concluzie mai puţin fa- 
miliară literaturii populare (pentru care iubirea avea să rămână 
fatalmente o pătrunzătoare, totuşi simplă formă de supravie- 
tuire în interiorul macrocosmosului ostil): şi anume aceea că 
experiența erotică este una exclusiv interioară, lucidă, perso- 

nală, supusă jocului de-a interdicţia şi transgresarea acesteia, 
iar, în ultimă instanță, finitudinii. De asemenea, coordonata 
psihologică, de sondare a eului pe care doar un Eminescu pre- 
ocupat şi bun cunoscător al epistemelor validate de miezul 
secolului al XIX-lea o putea impune, contribuie la actualizarea 
semantică a textului, el configurându-se ca operă originală. 

La fel se întâmplă şi în cazul poemului De-ar fi mijloace, 
publicat în volum de Enea Hodoş (Poezii postume din 1902) şi 
aparținând epocii bucureştene de creaţie a poetului. Se reia 
ideea neputinței, a incapacității de a iubi alchimic şi sub specia 
eternității, idee profund eminesciană, dacă ne gândim, de pil- 
dă, la macropoemul Luceafărul, apelându-se la metamorfoza- 
rea poemului într-un univers închis, debutând şi încheindu-se 
relativ simetric. Astfel, versurile de început ,,De-ar fi mijloace 
/ Si-ar fi putinţă / Cum m-aş mai face după dorinţă!” se reiau 
în contrapartidă, prin strategiile arhicunoscute proprii aceleiaşi 
antiteze romantice: 


„Dar n-am mijloace 
Nici e putință 

De a mă face 

După dorinţă”. 


În interiorul ramei astfel descrise, se circumscrie orizontul 
dorinţei erotice, multiplicată în euri modelate de imaginarul 
folcloric, chiar de anumite tipare specifice basmelor româneşti 
de care Eminescu s-a simțit în permanență atât de atras. Iubitul 
se vrea, pe rând, transformat în oglindă, pieptene, vânt, somn, 
iar inlantuirea şi logica apariţiei acestor elemente în text 
urmează fidel paşii îndrăgostitului în acord cu însăşi formarea 
cuplului. 

„M-aş face-oglindă / Strălucitoare, / Să te cuprindă / 
Pan’la picioare”, iată o explicită trimitere la magnetismul 
privirii, cunoaşterea erotică fiind, la început, posibilă prin 
intermediul văzului. „Pieptene de-aur / Ce-n mângâiere / Părul 
netează / Fără durere” face trecerea spre simţul tactil, atingerea 
fiind o experiență fundamentală pentru corporalitatea erosului. 
Nu trebuie uitat nici aspectul formal al poemului: alternanța 
versului lung cu versul scurt — care îşi face apariția nu sufi- 


26 STUDII EMINESCOLOGICE 


cient de frecvent în literatura folclorică încât să o putem 
considera o marcă a răspândirii fenomenului în sine, ea fiind 
specifică anumitor formule lirico-meditative — se alătură in po- 
emul de fata unor necesităţi de prozodie specific eminesciene, 
după binecunoscuta-i rețetă creatoare de metrică. Treptat, ne 
confruntăm şi cu subtila glisare înspre zona intimitatii, chiar a 
sexualității, desigur lipsite de vulgaritate, timide şi chiar cu- 
prinse de religiozitate: 


„Un vânt m-aş face, 
Ce lin şi-n taină 

Pe piept desface 
Uşoara haină”. 


Ca în multe dintre poemele eminesciene închinate iubirii, 
şi în De-ar fi mijloace aceasta este omagiată, tabloul capătă 
accente de mare rafinament, tuşe diafanizate, iradiind frumu- 
sete şi echilibru. Oglindă a lui ordo amoris sub specia eterni- 
tatii, trăire insulară... Iubirea trupească ajunge să fie o epifa- 
nie, dincolo de porţile ei trecându-se în braţele zeului somn, 
totul în acord cu condiţia imanentâ a iubirii eminesciene, cea 
modelată de suprapunerea dintre Eros şi Thanatos: 


„Un somn m-aş face 
Dulce de vară 

Să-ţi închiz ochii 

În orice sară”. 


Toate modificările pe care le-am sesizat operate la nivel 
lingvistic, dar şi semantic de poet supun, în cele din urmă, 
posterităţii critice, fie ea exigentă sau adulatoare, ambele studii 
de caz drept posibile repere pentru o necesară reconfigurare a 
liricii eminesciene în contextul preluării, asumării şi modi- 
ficării complexe a influențelor. Preluând fie teme, motive, 
forme, fie, de ce nu, chiar spaţii textuale în întregime partici- 
pante la literatura „nescrisă” a vremii, Eminescu ajunge — 
graţie puterii sale de „sculptare” lingvistică şi gradului intens 
de fictionalizare pe care îl aplică imaginarului de circulaţie 
folclorică — la o formulă poetică sub zodia influenţei, care, 
deşi are suficienţi, ba chiar celebri predecesori de calibrul unui 

Alecsandri, spre exemplu, rămâne novatoare prin asumarea 
intimă şi transformarea strict personale operate de poet. 

Si, cum este demonstrat faptul că acţiunea deliberată de 
„strângere a basmelor populare şi a documentelor care intere- 
sează istoria şi literatura română” a fost demarată de Eminescu 
înainte de 1869, concluziile noastre îşi iau drept aliat însăşi 
personalitatea inventivă a lui Eminescu, care acumula şi îşi 
apropria rapid multe din reperele de gândire ale culturii cu 
care intra în contact. Astfel, dacă înainte de perioada studiilor 
în străinătate Eminescu a putut fi considerat un simplu cule- 
gător de folclor, la întoarcere s-a transformat într-un creator a 
cărui maturitate lirică şi-a pus decisiv amprenta asupra textului 
de origine, dacă nu cumva l-a folosit ca pretext pentru a-şi 
permite plăcerea ludică (neîngăduită, în orice alte circum- 
stante, de aşteptările exigentului Titu Maiorescu) de a „ataca” 
şi pe această cale gravitatea temelor existențiale. Sau, în 
termenii poeticii genettiene, de a supune hipotextul unui efort 
de transtextualizare până atunci fără corespondent, care avea 
să genereze intens dezbătutele hipertexte canonice. 


Résumé 


L’article se propose d’utiliser deux poèmes peu connus signés 
par Eminescu, intitulés Maä-ntrebai, dragă,-ntr-o zi et De-ar fi 
mijloace, comme modalité d’exemplifier et illustrer l’influence du 
folklore sur la pensée et la création proprement-dite du poète. 
L’auteur insiste également sur les particularités propres au langage et 
imaginaire romantiques d’Eminescu, sur les circonstances existen- 
tielles et le caractére riche en nouvelles significations des ceuvres 
ainsi dites hypertextes (Gérard Genette) par rapport a l’hypotexte. 


Eminescu şi fabula identitară 


Emanuela ILIE 


Încă din filosofia germană situată sub semnul romantis- 
mului, începe să se diferentieze foarte clar alteritatea ce opune 
eul exterioritatii de alteritatea din interiorul fiinţei, deci, de o 
formă distinctă a alteritatii, s-o numim alteritatea interioară. 
Se pune accent, în epocă, pe problema dualității ființei care îşi 
vrea identitatea şi şi-o anulează, se caută şi se neagă în aceeaşi 
măsură, aşadar, pe lupta continuă a ființei nu cu ceilalți, ci cu 
sine. J. G. Fichte, spre exemplu, postulează, în Fundamentul 
doctrinei ştiinţei, existenţa unei dualitati fundamentale in uni- 
vers, pe care apoi o transferă şi în ființă: există mai întâi un Eu 
supraempiric, un principiu atotputernic din care deriva orice 
existență, şi care are ca esenţă libertatea văzută ca valoare ab- 
solută, dar şi un Eu empiric, individual, ce reprezintă, de fapt, 
ipostazierea conştiinţei de sine a întregii omeniri, dezvoltate ca 
o forţă care se creează, se dezvoltă şi se cunoaşte pe sine şi 
întreaga Lume. 

Tot în epoca romantică încep să intereseze anumite zone 
ale psihismului uman pe care le „investighează” anumite prac- 
tici considerate mult timp ciudate, emergente în tot secolul al 
XIX-lea, dar şi mult timp după. Întrucât, dincolo de farmecul 
evident, interesul pentru aceste practici aflate la pragul dintre 
,stiinta” şi pură şarlatanie explică, partial, desigur, şi fondul pe 
care s-a dezvoltat apetenta literaturii pentru problematica alte- 
ritatii, să amintim câteva dintre acestea din urmă: mesme- 
rismul sau ,,magnetismul animal” fondat de Franz Anton 
Mesmer (care proclamă, printre altele, existența unui fluid 
fizic subtil, intermediar între om, pământ şi corpurile celeste, 
în fond văzut ca un fel de dublu invizibil care înconjoară 

fiecare corp uman); hipnotismul practicat mai întâi de Armand 
de Puysegur (convins de semnificaţia adevăratei personalități 
dovedite în timpul şedinţelor de subiectul hipnotizat) sau spiri- 
tismul manifestat începând din 1848 în Statele Unite şi extins 
cu repeziciune în întreaga Europă (graţie promisiunii de a 
realiza proiectul utopic dintotdeauna al ființei vii, de aici: de a 
stabili un contact real, palpabil cu lumea de dincolo, cea a 
morţilor). Se pot adăuga, fireşte, celebrele cazuri de personali- 
tati multiple de care s-a ocupat psihiatria secolului al XIX-lea 
— Mary Reynolds, Estelle, Ansel Bourne sau Felida, care şi-au 
convins medicii de intrarea în stări de transă, debutând frec- 
vent cu simptomele unor crize de o violenţă rară, stări în care 
şi-au relevat o a doua sau chiar o a treia personalitate. 

Ținând cont de acest context favorabil, în secolul al 
XIX-lea se poate regăsi, în literatură, cea mai bogată repre- 
zentare a temei alteritatii şi, implicit, a raportului identitate- 
alteritate. În epoca romantică a început să se pună accent, cum 
am văzut, pe problema dualității fiinţei care îşi vrea identitatea 
şi şi-o anulează, se caută si se neagă în aceeaşi măsură, deci, 
pe lupta continuă a ființei nu cu ceilalți, ci cu sine’. În consens 
cu filosofia, şi mai ales cea germană, devenită, cum am văzut, 
o filosofie a subiectului, a eului care îşi regândeşte atributele 
fundamentale convins de falia internă între nenumăratele euri 
percepute, şi in literatură mai toți romanticii acordă atenție, 
într-o formă sau alta, problematicii dublului. Frecvența dublu- 
rilor şi chiar a multiplicărilor personalităților, notabilă în acest 
curent, este explicată sociologic drept o proiectare a sfâşierii 
interioare, caracteristice sufletului romantic: „Eul romantic 
este zbucium, frământare şi neîmpăcare. În pofida armoniei, a 
muzicii läuntrice care mocneste în adâncurile sufletului său, el 
este în cea mai mare parte a timpului o mare veşnic agitată. 


' A se vedea, spre exemplu, interesantul studiu al lui Corin Braga, 
Imagini ale dublului în romantism, centrat pe analiza — îmbinând date lite- 
rare, filosofice, psihanalitice etc. — a diferitelor ipostaze ale dublului aflat 
de regulă într-o confruntare acerbă cu fiinţa (în „Caietele Echinox”, nr. 
7-8-9, 1998). 

Neîmpăcarea cu sine are drept consecință dedublarea”?. În 
plus, ca nici un altul, eul romantic este apt să se emancipeze, 
după cum aminteşte Adrian Marino’, de sub constrângerile 
categoriilor de timp, de spaţiu, de cauzalitate, şi astfel, graţie 
unei fantezii uriaşe, să-şi proiecteze în operă ipostaze modi- 
ficate ale trupului fizic şi spiritual. În fine, în epocă au existat 
tendinţe propice înfloririi fantasticului: atracţia pentru folclor, 
mit şi basm, mai ales pentru Mdrchen-urile germane, dezvă- 
luite de Herder, interesul pentru romanul gotic şi practicile 
magice, sondajul în abisul interior şi în universul oniric, 
predilectia pentru expresia simbolică. 

Prolificitatea figurilor specifice ale alteritätii interioare e 
uşor demonstrabilă printr-un simplu excurs prin proza, dar şi 
prin poezia romantică: ilustrări ale dublului găsim la Nerval, 
Brentano, Amiel, Poe (William Wilson, Portretul oval), 
Hoffmann (Elixirele diavolului, Prințesa Brambilla, Ulciorul 
fermecat), Musset (Noaptea de octombrie), Lenau (Anna). In 
special ultimii au fost atrasi de ireal si anormalitate, de mag- 
netism $i demonism, de tentatia recursului la gesturi definitive 
şi autodistructive. Psihologiile aparte ale autorilor romantici 
explică poate şi configurația stranie a imaginarului lor literar, 
populat de himere şi halucinaţii, de ființe ciudate aflate la 
limita între angelic şi satanic, care traduc în fond propriile 
obsesii auctoriale: suicidul, teama de alienare şi senzația dedu- 
blării personalităţii (după cum au demonstrat-o exegetii 
romanticilor tulburati, cu personalităţi accentuate sau chiar 
multiple”). Între proiecţiile halucinante ale acestor fiinţe 
,Chinuite de violente revoluţii lăuntrice” (Albert Béguin), 
întâlnirea față în față cu propriul dublu apare cu o frecvență 
semnificativă. 

Figuri ale alteritatii găsim, fireşte, şi la Eminescu, a cărui 
intuiție remarcabilă atestă, pe de o parte, o stare de fulgurantă 


? Mihaela Czobor-Lupp, Oglinda şi umbra, Editura Univers, 
Bucureşti, 1999, p. 79. 

> În capitolul consacrat fantasticului din Dicţionar de idei literare, 
Editura Eminescu, Bucureşti, 1973. 

4 Numai în cazul lui Hoffmann, bunăoară, a se vedea teoriile unor 
Ernst von Schenk, Paul Sucher sau Otto Rank. 

conştientizare si adeverire a ceea ce-i străin în sine, şi, pe de 
altă parte, aprehensiunea că în sinele profund se regăseşte ceva 
din sâmburele divin. Ambele sunt regăsite, concentrat, în 
câteva fragmente din Melancolie („Şi când gândesc la viata-mi 
îmi pare că ea cură / Încet repovestită de o străină gură, / Ca şi 
când n-ar fi viata-mi, ca şi când n-aş fi fost / Cine-i acel ce-mi 
spune povestea pe de rost”), Rugăciunea unui dac (,,Ca-n 
orice om din lume un duşman mi se naşte, / C-ajung pe mine 
însumi a nu mă mai cunoaşte”), în interogatii din manuscri- 
sele scriitorului („Oare eu, tu, el nu e totuna? Oare astea nu se 
confundă într-un individ?”, Ms. 2262) sau chiar din Sărmanul 
Dionis („Câţi oameni sunt într-un singur om?”) etc. etc. Rega- 
sim, de asemenea, cum se ştie, în întreaga sa operă sugestii ale 
faptului că pe Eminescu îl interesează cele două ipostazieri ale 
dublului: „dublul veşnic”, care este în esență umbra (Sărmanul 
Dionis, Umbra mea, Visul), dar şi „dublul istoric”, recognosci- 
bil în şirul reîncarnărilor succesive, al avatarurilor (Sărmanul 
Dionis, Avatarii faraonului TIăY. Să mai amintim faptul că 
relevarea acestor variante de alter ego nu este, în viziunea 
eminesciană, efectul unei sciziuni alienante (nici nu produce, 
drept urmare, stări din gama nevrozelor ori a psihozelor, cum 
se întâmplă de cele mai multe ori în operele romanticilor citați 
mai sus), ci mai degrabă o nouă posibilitate de cunoaştere 
apărută la nivelul conştiinţei dubitative a poetului. 

Cea mai mare frecvenţă a figurilor alteritatii interioare 
este de regăsit, în opinia noastră, în proza scurtă fantastică a 
lui Eminescu. Impactul întâlnirii eului cu orice formă care l-ar 
dubla interesează, e adevărat, nu doar literatura fantastică. De 
regulă, prin simpla sa prezență cu totul neobişnuită, deşi 


5 Interesant e faptul că aceste exemple, ca şi alte câteva asemănă- 
toare, sunt utilizate de un psihanalist din anii '30, dr. C. Vlad, pentru a 
cataloga trăirile eminesciene drept scindare a eului, simptom important în 
schizofrenie (v. C. Vlad, Mihai Eminescu din punct de vedere psihanalitic, 
Editura Cartea Românească, Bucuresti, f.a., p. 78). 

“ De raportul identitate-alteritate în opera eminesciană s-a ocupat, în 
ultima vreme, Rodica Marian, ale cărei rezultate s-au materializat într-un stu- 
diu interesant şi riguros. Cf. R. Marian, Identitate si alteritate. Eminescu si 
Blaga, Ideea Europeană, 2005. 

uneori intuită, orice ipostază a ideii de alter ego derivă şi sta 
mărturie pentru una dintre distinctiile fundamentale ale ratio- 
nalismului: aceea dintre ego, care se percepe a priori, $1 lume, 
care i se descoperă progresiv. Orice idee de cunoaştere ratio- 
nală pare a presupune nu doar o distincţie netă, ci şi o dife- 
rentä de natură între eu şi non-eu. În acest context, nimic nu 
poate semnifica mai bine ruptura de echilibru rationalist ca 
irumperea în scenă a dublului, acest alt eu care se relevă in- 
stantaneu ca un non-eu, emancipat aşadar cu totul neaşteptat 
de sub tutela primului. Este imprevizibil şi mai ales bulversant 
pentru eul care îşi vede dublul eului, deci în fond propriul eu, 
drept obiect al privirii şi al reflectiei, şi nu subiect emițător al 
acestora’. 

Indiferent de epocă, literatura de acest gen operează cu 
figuri ale acestui tip de alteritate, a căror simplă apariție în 
orizontul subiectului este suficientă, se va vedea, pentru ca 
acesta să experimenteze tipul de relație cu inter- şi extramun- 
danul specific în fantastic. Altfel spus, când în orizontul 
psihic, de cele mai multe ori precar, al unui eu capabil să vadă 
altceva sau altfel se iveşte orice ipostază de alter ego învestită 
de regulă cu un coeficient ridicat de stranietate ostilă origi- 
nalului, acesta se găseşte aruncat în plin fantastic. 

Impactul întâlnirii şi, uneori, al substituirii identitare este 
cu atât mai important în genul fantastic, întruchiparea alteri- 
tatii interioare constituind în mod cert una dintre modalitățile 
cele mai evidente ale mecanismului de a opera o falie în uni- 
versul ficțional aşa-zis real, recognoscibil atât protagonistului, 
cât şi cititorului. Alături de vampiri, fantome sau figuri ani- 
mate ca automatii, androidele şi manechinele, dublul (diferit 
de sosia a cărei utilizare comică este, la rândul ei, atestată încă 
din teatrul antic) este învestit în literatura fantastică a unui 
Poe, Maupassant sau Dostoievski cu atribute neliniştitoare, 
transformându-se, vizibil, din protector al originalului în enti- 


7 O idee pe care o schiteaza si Pierre Jourde (în Visages du double, 
Nathan, Paris, 1992, p. 39): „le double, en tant que theme fondamental du 
fantastique, correspond au retour du seul élément qui, même dans la théo- 
rie rationaliste, à partir de Descartes, n’était pas expliqué, puisque le moi 
était la seule vérité postulée”. 


POETICĂ ŞI STILISTICĂ 33 


tate malefică şi perversă, care-l aruncă în plină ruptură de 
lumea în a cărei configuraţie nu-şi mai poate găsi locul, într-o 
falie fantastică tipică. S-ar putea spune, împrumutând limbajul 
unei ştiinţe exacte, că alteritatea interioară este condiția nu 
neapărat necesară, însă cu siguranţă suficientă, pentru exis- 
tenta fantasticului. Afirmatie cât se poate de... verosimilă în 
ceea ce priveşte şi fantasticul eminescian. 

Aproape în întregime, proza scurtă eminesciană se arti- 
culează în mod evident ca o sumă de potențiale răspunsuri, e 
adevărat, în marea lor majoritate, incomplete (v. Avatarii 
faraonului Tla, Umbra mea), la interogatii subsecvente temei 
alteritatii, pe care se vor construi, atentie!, opuri întregi tribu- 
tare psihanalizei, ontologiei sau „filosofiei subiectivitatii” în 
tot secolul următor, al XX-lea: 

Nu cumva întâlnirea dintre două conştiinţe, dintre două 
euri înseamnă, întotdeauna, o „luptă pe viata şi moarte”, 
având drept premisă nevoia de putere — dacă sunt stăpân, am 
nevoie de un sclav care să mă recunoască drept stăpân? Altfel 
spus, relația eu-Celălalt este relația Stâpân-Sclav? (Hegel, 
Fenomenologia spiritului); 

Este apariția dublului legată de încarnarea dorințelor 
refulate, a posibilităților nerealizate, dar şi de o formă de 
narcisism originar şi teamă de moarte? (Sigmund Freud, 
Straniul); 

Nu cumva altul (l’autre) nu este, de fapt, celălalt, ci in 
fond un alt sine însuşi, adică o reprezentare şi o proiecţie a 
eului marcată de prevalența relaţiei duale cu imaginea 
asemanatorului? (Jacques Lacan, Complexele familiale); 

Cum să percepem întâlnirea cu alteritatea? Cum să il 
percepem concret pe Celdlalt in momentul in care apare in 
orizontul privirii mele? (Ortega y Gasset, Omul si mulțimea); 

Este relația „„față-către-faţă ” relaţia  „ireductibilă”, 
„originară ”, cu Celălalt? (Emmanuel Lévinas, Eseu despre 
exterioritate) 

Poate privirea Celuilalt deveni o „privire a Meduzei”, 
care îşi demonstrează puterea — nu doar ilustrând dorința 
celuilalt de a mă poseda prin privire, deci forța lui, ci efectiv 

putându-mă pietrifica sau chiar ucide? (Jean-Paul Sartre, 
Fiinţa şi neantul). 

Mai mult, câteva secvenţe din proza scurtă eminesciană 
se prefigurează şi chiar apar în forma unor veritabile „fabule 
identitare”. Sintagma — pusă în circulaţie de Manfred Piitz, 
autorul unui excelent studiu despre avatarurile problematicii 
identităţii în romanele americane ale anilor şaizeci“ — anunță 
exact această miză posibilă a prozatorului Eminescu: de a 
stabili măsura în care textul, producţie a nevoii de ficțiune, 
poate oglindi frământările unei instanţe auctoriale preocupate 
de conturarea identității de sine. 

Prevalenta tematică a raportului dintre identitate şi alteri- 
tate din epica scurtă eminesciană poate fi uşor ilustrată nu 
numai prin recursul hermeneutic la arhicunoscutele Sărmanul 
Dionis, Avatarii Faraonului Tlă sau Archaeus, ci şi prin inves- 
tigarea similară a câtorva fragmente aproape necunoscute din 
postumele scriitorului. Citită integral, Umbra mea (bucată da- 
tând din perioada studiilor vieneze, dar care va fi publicată în 
întregime abia în ediția Scrieri literare, îngrijită de D. 
Murăraşu, Craiova, 1935) apare, spre exemplu, ca o proză 
nefinisată şi, în consecință, imperfectă stilistic. Rupt din acest 
context dezavantajant, debutul ei poate fi însă citit atât ca o 
eboşă a unei fabule identitare, cât şi ca un text-suport pentru o 
hermeneutică a personajului şi a schemei narative de bază 
tipice fantasticului emergent în epoca romantică. Fragmentul 
de început din Umbra mea se validează, mai întâi, la o re-lec- 
tură în cheia favorizată de recursul anterior la eseurile despre 
imaginație ale lui Castex, Vax, Lovecraft, Caillois, Todorov 
sau Steinmetz, drept o construcţie densă din punctul de vedere 
al contopirii, in acelasi ansamblu textual, a celor mai frecvente 
motive, unele chiar din categoria bahtiniana a cronotopilor, ce 
au circulat in literatura romantică de esență şi aparență 
fantastică. Interesul acesteia provine, pe de o parte, din topirea 
acestui aliaj tematic într-o construcţie autonomă în care se 
mizează, natural, pe cartea originalității, iar pe de altă parte, 


8 Manfred Pütz, Fabula identităţii. Romanul american din anii 
şaizeci, Institutul European, laşi, 1995. 

din devierea abilă, deci perfect lucidă, a discursului auctorial 
în sensul parodierii clişeelor încă dominante în literatura 
occidentală contemporană lui Eminescu. După un incipit (să 
ne amintim, o veritabilă „ceremonie mentală”, după Louis 
Aragon) înşelător, care ar sugera prevalența formulei fantas- 
ticului erudit, metafizic, conceptual (Adeseori când stau inain- 
tea fumegătoarei lumini galbene a lampei mele, când mă uit în 
ochiul ei cel roşu — când deschid câte-o carte bătrână plină de 
nerozii bătrâne, de credinţele unei lumi cu capete îndealtfel ca 
şi ale noastre (lucru ce arată relativitatea adevărului), adese- 
ori, Zic, conversez cu lampa mea cea verde şi veche şi mă uit 
sub cozorocul ei, când fâlfâie fantastic, ca şi când i-ar fi dor 
de tavan), urmează cele câteva fraze care ilustrează ambele 
direcţii de interes la care ne-am referit mai sus: 

Când privesc vis-a-vis de mine, in păretele rau varuit, 
văd onorabila mea umbră, cu nasul cam lung şi căciula peste 
ochi, şi-mi fixez ochii la ea şi cuget ... cugetarea mea e vorbă 
pentru ea, căci ea mă înţelege şi-mi răspunde tot în gândiri 
lungi şi deşirate la ceea ce-o întrebasem, fără ca să mă mul- 
fumească acele răspunsuri, căci nu vorbesc în gând decât eu 
cu mine. 

Este, această a doua frază din Umbra mea, o inteligentă 
scenografie a motivelor fantastice, simultană convertirii în 
parodie a ansamblului textual specific unei întregi linii epice 
exploatate cu asupra de măsură în literatura romantică; de aici, 
modernitatea indubitabilă a perspectivei eminesciene. Regă- 
sim, astfel, în aceste notații, decorul tipic (,,paretele rău văruit” 
este, natural, reprezentarea sinecdotică a interiorului romantic 
sărac şi insalubru), motivul esențial (umbra) şi ceea ce ar 
configura schema narativă primară, fabula identitară tipică am 
putea spune: întruchiparea, corporalizarea şi identificarea ca 
atare a unei substanțe considerată evanescentă, indistinctă — 
umbra, dialogul şi conflictul acestei ipostaze a alteritatii inte- 
rioare cu protagonistul. Ca în majoritatea textelor fantastice 
romantice, şi acest protagonist este apoi specific narațiunii 
homodiegetice, cumulând ambele funcţii pe care le teoreti- 
zează Jaap Lintvelt, de narator şi de actor. Unul cât se poate de 
lucid, să observăm, căci nu-i lipseşte conştiinţa scindării indi- 


36 STUDII EMINESCOLOGICE 


vidualitatii proprii, şi nici capacitatea de a-şi corporaliza una 
dintre cele două ipostaze interioare; falia din planul real, 
ruptura anunţată drept episodul esențial în trama fantastică de 
teoreticienii genului, este, aşadar, în cazul de fata, rod al unei 
luciditati care, cel putin deocamdată, anulează misterul: 

Eu cu mine. Ciudat! Această despărțire a individualitatii 
mele se făcu izvorul unei cugetări ciudate, care mă făcea să 
fixez aspru şi lung umbra mea, astfel încât ea, jenată de-atâta 
căutătură, prindea încet, încet, conture pe perete până a deve- 
ni clară ca un portret zugrăvit în ulei, apoi se ingrosà plastic 
din pârete afară, astfel încât sări din cadru jos şi mă salută 
surâzând, ridicându-şi căciula din cap (...) Se-ntelege că 
acuma n-am făcut decât a relua firul cugetărilor şi a sta de 
vorbă cu reflectul meu asupra diferitelor probleme ale ome- 
nirei. 

Evident că dialogului astfel anunţat i se substituie decizia 
actantului, comunicată dublurii sale fără drept de apel: 

Stii ceva, îi zic eu, te las pe pământ în locul meu, în im- 
pregiurările mele, şi eu mă duc de-aicea să-mi petrec câtăva 
vreme în lună. Unde nu-s oameni, nu poate fi ură, şi de-aceea 
am decis a-mi petrece undeva singur, fără grijă, iar tu să 
petreci pe pământ în locul meu, cu simpla îndatorire de-a 
însemna în ziarul tău tot ce fi se va petrece — memorii pe care 
le voi citi şi eu. 

Din păcate, restul unei asemenea întâlniri cu umbra, 
întâlnire cu un potenţial extraordinar nu numai în ordinea 
fantasticului propriu-zis, ci şi în aceea a psihologicului şi a 
ontologicului — ne-o vor demonstra, în texte absolut remarca- 
bile, Poe (William Wilson), Hoffmann (Kreisleriana, Elixirele 
diavolului, Parerile despre viata ale motanului Murr si alte 
povestiri), Maupassant (Le Horla), Cezar Petrescu (Omul care 
şi-a găsit umbra) sau Oscar Lemnaru (Omul şi umbra) — nu 
mai apare în text. Evoluţia ulterioară a acest eu narant care 
este în acelaşi timp şi eu narat, în schimb, va menține până la 
capăt interesul major al autorului, care o va exploata şi în mult 
mai cunoscuta nuvelă Sărmanul Dionis (eroul şi iubita lui vor 
zbura în lună, unde vor metamorfoza decorul natural într-un 
paradis selenar, propice, desigur, realizării utopiei erotice). 

Or, în Umbra mea ne reţine atenția, în ordinea unei lecturi 
mitologice, psihanalitice sau psihocritice, numai debutul. În 
care, după cum am văzut, obiectul, mai exact premisa investi- 
gatiei auctoriale, este umbra, topos cu o indubitabilă vechime 
în imaginarul colectiv, valorizat şi în proza romantică de 
orientare fantastică. Se ştie că, de regulă, umbra apare ca o 
ipostază a alteritatii interioare net inferioară, de pildă, 
reflectării în oglindă sau în luciul apei. Statutul inferior se 
justifică prin „precaritatea” umbrei, trăsătură probată la rândul 
ei, după J.J. Wunenburger, de faptul că „manifestarea lor sen- 
sibilă depinde mai puţin de relaţia cu un model independent 
(...) umbra, întotdeauna mai mult sau mai puţin evanescentă, 
în general indistinctă, înconjoară corpurile luminate cu un halo 
slab, oblic, cu o aura laterală care nu ia forma originalului 
decât in mod aproximativ”. Într-adevăr, silueta umbrei, desi 
pare a dubla originalul, reproducându-i oarecum fidel conturul 
şi mişcările, nu îi redă de fapt imaginea, căci suprafața corpu- 
lui reflectat rămâne opacă. Ideea şi impresia de dublu vizibil 
sunt date mai curând de obstinatia cu care, niciodată în absenţa 
luminii însă, umbra se lipeşte de model, urmărindu-l ca un 
tovarăş credincios, dispărând într-o parte, reapărând în alta. E 
departe de a dubla deci fidel fiinţa, dar se etalează la picioarele 
ei, o însoţeşte mai mult sau mai puţin discret, în incognito-ul 
formei sale mascate. Umbra poate astfel să treacă drept un 
element complementar, mai degrabă decât unul concurent, 
adică o proiecţie, şi mai putin o sosie. 

În lumea imaginarului folcloric, umbra capătă însă cono- 
taţii ce duc spre o cu totul altă valorizare a simbolului. 
Dintr-un simplu „contur întunecat al unei ființe sau al unui 
lucru, proiectat pe o suprafață luminată”, umbra devine reflec- 
tare a imaginii omului şi mai ales dublet al sufletului acestuia: 
„în culturile arhaice, această umbră a fost interpretată ca du- 
blul persoanei, ca întruchipare a sufletului despărțit de trup... 
Umbra ca eu descărnat, imaterial, ca dublu devitalizat, era pri- 
vită drept o ipostază a morţii ce însoţeşte omul, şi chiar drept 


? Jean-Jacques Wunenburger, Viaţa imaginilor, Editura Cartimpex, 
Cluj-Napoca, 1998, cap. „Viziuni în oglindă”. 

moartea ca atare”. Această credință explică faptul că există, 
cel puţin la popoarele primitive, o cantitate enormă de tabuuri 
şi de temeri superstitioase privitoare la simbol (ele se tem să-şi 
lase umbra să cadă pe anumite obiecte sau să fie călcată de 
altă persoană, se feresc de umbra altor persoane, mai ales de 
cea a femeilor însărcinate şi a soacrelor etc.). 

După cum ne asigură Otto Rank, „umbra, inseparabilă de 
om, devine prima obiectivare a sufletului omenesc, cu mult 
timp înainte ca un om să-şi fi văzut imaginea într-o oglindă. 
Umbra a fost mijlocul prin care omul şi-a văzut pentru prima 
oară trupul şi a făcut din ea sufletul, iar această credință a 
popoarelor primitive a devenit şi credinţa primitivă în suflet la 
popoarele lumii antice”!!. Grecii, spre exemplu, considerau că 
sufletul însuşi, „carnea sufletului” mai precis, este o umbră, o 
imagine (eidolon) a unui om care a trăit. În concepţia lui 
Homer, aşa cum apare ea în capitolul XXIII din Wiada şi capi- 
tolul X din Odiseea, omul are o existenţă duală, câtă vreme el 
are o apariție perceptibilă, cea pur fizică, şi una invizibilă, care 
va deveni liberă numai după moarte. Acest oaspete, un dublu 
mai slab, nu este altceva decât sufletul, Psyche, al cărui regat 
este lumea viselor. O asemenea imagine care constituie al doi- 
lea eu, cel invizibil, ce însoţeşte pe nesimţite trupul, apare şi la 
romani (Genius), la perşi (Fravauli), la egipteni (Ka), iranieni 
(Ferouer) sau evrei (Nephesh). 

Între credinţele româneşti există una, destul de răspândită, 
despre umbră ca dublură a omului, crezându-se chiar că există 
o profesiune ciudată, cea a „vânătorilor de umbre”. Se spune 
că aceştia sunt de regulă meşteri zidari ce măsoară cu o trestie 
sau cu un bat umbra unui om şi apoi îngroapă în fundația unei 
case obiectul care a servit la măsurat, de fapt umbra furată. 
Omul a cărui umbră a fost furată moare după patruzeci de zile 
de la acest ritual; apoi se transformă în stafie care bântuie prin 
împrejurimi şi face rău celor vii, dar apără clădirea pentru trăi- 
nicia căreia şi-a dat viaţa. 


10 Ivan Evseev, Dicţionar de magie, demonologie şi mitologie romd- 
nească, Editura Amarcord, Timişoara, 1998, p. 473. 
Vİ Otto Rank, Dublul. Don Juan, Institutul European, Iasi, 1997, p. 88. 

Dacă în folclor umbra, veritabil dublu al omului, este 
asociată de obicei cu perisabilitatea şi cu moartea (să ne amin- 
tim şi celebrul adagiu latin „pulvis et umbra sumus”), în psi- 
hanaliză se califică drept umbră „tot ceea ce subiectul refuză 
să recunoască sau să admită şi care, totuşi, i se impune mereu, 
direct sau indirect, de pildă trăsăturile de caracter inferioare 
sau alte tendinţe incompatibile”!?. Jung acordă umbrei un rol 
esenţial în demersul psihanalitic, după cum se observă mai 
ales în lucrarea În lumea arhetipurilor. Dintre aceste arhetipuri 
pe care le defineşte ca „tipare vechi ale minţii ancestrale”, 
„conţinuturi ale inconştientului colectiv”, el analizează mai cu 
seamă arhetipul central, Sinele, atractorul şi sediul altor arhe- 
tipuri fundamentale, iar dintre acestea din urmă pe Dumnezeu, 
mama, tatăl, copilul, Hristos, persona (masca publică) şi, în 
fine, umbra. Aceasta este o parte vie a personalităţii aflată din- 
colo de persona, de masca noastră de actori. Prin întâlnirea cu 
ea ne întâlnim de fapt cu noi înşine: „Aceasta este prima probă 
de curaj cerută de drumul spre interior, o probă care îi sperie 
pe cei mai mulți, căci întâlnirea cu sine însuşi face parte dintre 
acele lucruri neplăcute pe care le evităm atâta timp cât putem 
proiecta în exterior tot ceea ce este negativ. Când suntem în 
stare să ne vedem propria umbră şi să suportăm cunoaşterea 
ei, abia atunci am rezolvat o mică parte a sarcinii: am suprimat 
cel puţin inconştientul personal... Întâlnirea cu sine însuşi 
înseamnă mai întâi întâlnirea cu propria umbră. Umbra este 
desigur o trecătoare îngustă, o poartă strâmtă, a cărei dure- 
roasă îngustime nu poate fi evitată de cel ce coboară în fântâna 
adâncâ””. În altă parte însă, Jung dă o altă acceptie umbrei, 
relationand-o nu cu inconştientul colectiv, ci cu cel personal: 
„prin umbră înţeleg partea negativă a personalității, suma 
însuşirilor ascunse, dezavantajoase, a funcțiilor insuficient 
dezvoltate şi a conţinuturilor inconştientului personal” 


12 Jean Chevalier, Alain Gheerbrant, Dicţionar de simboluri, vol. 3, 
Editura Artemis, Bucureşti, p. 404. 

13 Carl Gustav Jung, În lumea arhetipurilor, Editura Jurnalul Literar, 
Bucureşti, 1994, p. 58-59. 

“ Ibidem, p. 88. 

Această umbră se proiectează în vis ori se manifestă prin 
cuvinte şi fapte impulsive, necontrolate, dovezi certe ale 
existenței în subiect a unor tendinţe ocultate. Chiar dacă nu 
sunt obligatoriu malefice, ele riscă să devină astfel dacă rămân 
refulate în umbra inconştientului — şi de obicei oamenii se tem 
să le conştientizeze, să le asume. Rezultatul refulării este întot- 
deauna dezastruos, şi literatura ne furnizează o serie de 
exemple sugestive, de la Umbra lui Andersen ori Nemaipo- 
menita poveste a lui Peter Schlemihl scrisă de Adelbert von 
Chamisso, până la Omul care şi-a găsit umbra de Cezar 
Petrescu sau Omul şi umbra de Oscar Lemnaru. 

Niciuna dintre aceste supozitii hermeneutice nu poate fi, 
din păcate, probată la o lectură a textului Umbra mea, din 
moment ce cea mai mare parte a acestuia conţine exclusiv 
aventura erotică a umbrei (care îşi lasă originalul „culcat pe 
patul de scândură acoperit c-un paier”) cu iubita în spațiul 
selenar. Eminescu îi atribuie, prin urmare, în Umbra mea 
exclusiv rolul de mijlocitor, care îi permite eroului accederea 
în spaţiul supraterestru. Pentru a evada dintr-un spațiu perce- 
put drept inferior, actantul aventurii fantastice are nevoie de 
un dublet similar, pe care ceilalți, umanitatea obişnuită, nu îl 
poate recunoaşte drept copie infidelă, inconsistentă şi cu atât 
mai mult mincinoasă. 

De un real interes este şi postuma Moartea lui loan 
Vestimie (elaborată prin 1878-1879, publicată pentru prima 
dată în Proză literară, ediţia Al. Colorian, Bucureşti, „Cuge- 
tarea”, 1943), cu atât mai mult cu cât devierea de la schema 
fantasticului romantic „clasicizat” merge, aici, pe o cu totul 
altă direcţie. Protagonistul noii „întâmplări în irealitatea ime- 
diată” este unul cu totul neobişnuit, îndepărtându-se în mod 
evident de estetica romantică tocmai prin faptul că este cât se 
poate de obişnuit (incipitul textului notează, laconic: „Joan 
Vestimie nici era predispus sa fie vrun om mare, nici pretin- 
dea să fie”, fixând anonimatul propriului personaj). Existenţa 
tipică a eroului induce mai degrabă ideea apartenenţei la o 
schemă realistă; la fel, perfecta indistinctie între zilele şi 
nopţile sale, habitudinile pe care Eminescu nu ezită să le amin- 
tească imediat: 

Vorba e de loan al nostru, care-n toate zilele îşi urma 
regulat drumul de la căsuţa lui la cancelarie, de la cancelarie 
la o cafenea din colt, unde citea jurnale ilustrate, de acolo la 
birt, de la birt acasă, fără ca în această circulatiune a mer- 
sului său să se-ntâmple vro întrerupere sau iregularitate, pe 
când, din contra, in pulsatiunea si în bătăile inimei sale 
se-ntamplau foarte des iregularitati. 

O atare linearitate a destinului diurn al personajului o 
vom mai întâlni abia in literatura fantastică realistă. 
Maupassant sau Dostoievski, în special, vor construi, cu teh- 
nici şi după criterii proprii (dintre care verosimilul şi credibili- 
tatea capătă un rol esenţial) un astfel de spaţiu de desfăşurare a 
dramei personajului, un inadaptat, opus ca niciodată mediului. 
Diferenţa dintre protagonistul lui Eminescu şi cel din 
dostoievskianul Om dedublat constă în primul rând în faptul 
că primul pare perfect adaptat în acest mediu, pe când cel 
de-al doilea, Goliadkin, măruntul slujbaş suferind de ceea ce 
unii psihologi vor numi „complexul de bârlogizare”, ne apare 
de la început ca fiind un inadaptat. Simptomatologia mala- 
diilor de care suferă cei doi este, la fel, cât se poate de diferită. 
Comportamentul personajului dostoievskian pare a fi decupat 
din catalogul descriptiv al personalităţii paranoice, aşa cum 
apare el conturat în succinta lucrare a lui Andre Manus, 
Psihozele şi nevrozele adultului: „neîncrederea generalizată 
nejustificată şi o absenţă a încrederii în celălalt (se aşteaptă să 
fie înşelat, o hipervigilenta față de mediul înconjurător, disi- 
mulare, neacceptarea criticilor, punerea sub semnul îndoielii a 
loialității celuilalt, căutarea unor motive ascunse, gelozie 
patologică); o hipersensibilitate (tendinţa de-a se simţi dispre- 
tuit, exagerarea dificultăților, promptitudine în contraatac, 
incapacitatea de a se destinde...)””. La polul opus, am văzut 
că protagonistul Morţii lui loan Vestimie pare a suferi exclusiv 
de probleme cardiace, deşi ulterior autorul adaugă pe lista 
simptomelor pierderea memoriei şi paralizia membrelor: 


15 André Manus, Psihozele şi nevrozele adultului, Editura Ştiinţifică, 
Bucureşti, 1998, p. 131-133. 

Prima lui idee a fost că poate ar fi fost lovit de-o afazie 
parțială, c-a uitat o litera din alfabet, a doua că în braţele 
craniului ar fi căpătat o umflătură care-i apasă creierul şi 
multe alte idei ipocondriace îi veniră lui Ioan Vestimie. (...) El 
se culcase şi-ncepu a simti o stranie amorteala în braţul drept. 
Deşi era hotărâtor treaz, nu-i era cu putință sa mişte acel 
brat. Apoi urmă amortirea piciorului stâng, apoi adormi în 
Sfârşit. 

Ambele categorii de personaje fantastice vor trăi însă 
experiențe extreme. Actantul din textul lui Dostoievski se va 
întâlni cu propriul dublu, care, mai mult, îi va lua locul, 
substituindu-i-se perfect, împlinindu-se, spre deosebire de 
Goliadkin, pe toate planurile. Actantul din bucata pe care 
Eminescu nu a perfectat-o, din păcate, stilistic va înțelege, la 
capătul unor revelații succesive, că s-a adâncit în Marele 
Somn, ceea ce îi permite accesul la o supra-realitate senzorială 
şi spirituală, care li se revelează doar celor trecuţi dincolo de 
prag. La fel cum Goliadkin-junior, dublura neruşinată, ego- 
centrică a originalului imperfect, ratat chiar, se realizează pe 
plan material, erotic şi social, şi loan Vestimie — în ipostaza 
dublului de dincolo de moarte — trăieşte iluzia realizării pe 
plan erotic cu Ana. 

Dar, până la acest episod care justifică, la rândul lui, o 
posibilă comparaţie cu textul dostoievskian Omul dedublat, 
există în Moartea lui loan Vestimie o serie de micronuclee 
epice captivante, provocatoare ca supozitii hermeneutice în 
sine, dar şi din punctul de vedere al emancipării de sub tutela 
schemei fantastice tipic romantice. Ne referim, concret, la 
întreaga aventură postthanatică a lui Vestimie desfăşurată în 
etape distincte (unele dintre ele vor fi, de altfel, marcate ca 
atare chiar şi grafic) de-a lungul celor trei zile, de fapt, nopți 
de după moartea eroului. Din acest din urmă punct de vedere, 
proiecția în mediul nocturn al primelor aventuri ale lui Vesti- 
mie-cel-de-după-moarte poate părea, cum s-a şi observat, un 


15 „Fără preparative ostentative, naratorul apelează la serviciile bine- 
cunoscutului eres potrivit căruia în cazul anumitor inşi «însemnați» sufletul 
mortului refuză în acest răstimp a părăsi de tot pe cel căruia îi aparținuse şi, 

indiciu asupra sursei folclorice a ideii supravieţuirii spiritului 
celui decedat între apropiații care îl jelesc, timp de trei zile şi 
de trei nopţi, cât durează priveghiul dinaintea ritualului fune- 
rar. Într-adevăr, textul este relativ uşor de încadrat în „imagi- 
narul morții şi al devenirii morţilor”. İn plus, evenimentele al 
căror protagonist este dublul lui Vestimie-cel-viu se desfăşoa- 
ra, mai întâi, timp de două nopți. Mai mult, suntem anunţaţi de 
faptul că în aceste două prime zile de după moartea eroului, 
acesta doarme foarte adânc (ceea ce ar sprijini ipoteza că 
bucata epică s-ar articula astfel ca o ilustrare cultă a motivului 
strigoiului). Dar supoziţia că Moartea lui loan Vestimie fruc- 
tifică, exclusiv şi prea evident, acest motiv folcloric nu se 
poate susține până la capăt — pe de o parte, pentru că 
„strigoiul” Vestimie, care ar supravieţui în visul „mortului” 
Vestimie, este capabil, până la urmă, să „trăiască” şi ziua (în 
locul celei de-a treia nopți, instanţa auctorială îi facilitează 
supraviețuirea într-un mediu diurn, imposibil aşadar de asociat 
motivului strigoiului); pe de altă parte, el nu-şi validează 
existența prin niciuna dintre motivațiile atribuite, de regulă, 
revenirii strigoiului în tradiţiile culturale occidentale sau orien- 
tale. Cum bine se ştie, „morţii revin de preferință când ritualu- 
rile de funeralii şi de doliu nu au putut fi îndeplinite normal, 
de exemplu, dacă trupul unui înecat a dispărut şi nu a putut fi 
înmormântat după obicei, sau dacă o crimă, o sinucidere, 
moartea unei femei la naştere, naşterea unui copil născut mort 
prezintă pentru comunitatea celor vii pericolul unor pângă- 
riri” ©, Or, din contra, vom vedea că există suficienți indici în 
textul eminescian care demonstrează că intercesiunile spe- 
cifice ritului funerar românesc (priveghi, rugăciuni, liturghii 
ş.a.) sunt cu totul respectate de cei vii după Moartea lui loan 
Vestimie. În fine, un amănunt esenţial care invalidează teoria 
„strigoiului” loan Vestimie: dublul lui Vestimie-cel-viu şi în- 


ca atare, în ipostaza de strigoi, capătă înfăţişarea acestuia, infricoşând pe cei 
din jur cu apariţiile lui” (Nicolae Ciobanu, Eminescu. Structurile fantasticu- 
lui narativ, Editura Junimea, laşi, 1984, p. 201). 

17 Jean-Claude Schmitt, Strigoii. Viii şi morţii în societatea medievală, 
Editura Meridiane, Bucureşti, 1998, p. 9. 

15 Jean-Claude Schmitt, op. cit., p. 11. 

treaga schemă narativă în care el evoluează sunt învestite cu 
un coeficient de realism psihologic care împinge textul într-un 
teritoriu total emancipat de sub tutela romantismului fantastic 
grefat pe un substrat folcloric (specific, cum se ştie, unei alte 
vârste a fantasticului eminescian). E mult mai potrivit, prin 
urmare, să privim posibila influență a eresului cu pricina cel 
mult cu ingâduintâ ”: de va fi fost vorba, initial, de o urmă a 
credinţei populare în strigoi, aceasta a fost cu totul absorbită în 
creuzetul poietic din care va lua naştere Moartea lui Ioan 
Vestimie. 

În orice caz, primele aventuri nocturne ale dublului-de- 
după-moarte se petrec ca şi cum acesta ar refuza cu totul 
ruptura de viaţa obişnuită de dinaintea morții lui Vestimie. 
Conform schemei fantastice uzuale în realismul psihologic 
(aşadar, pe linia textelor similare ale lui Maupassant sau 
Dostoievski), ruptura în planul real nu este aproape deloc 
evidentă. Dublul postthanatic intră, ca întotdeauna, „în cafe- 
neaua lui obicinuită” şi se aşază la aceeaşi masă ca de obicei. 
„Fisura” fantastică este vizibilă abia atunci când se cumulează 
semnele devierii de la vechea normalitate, cea a existenţei 
anterioare a eroului: „stâlpii de cafenele” îi iau din fata jurna- 
lele dându-i impresia că nu îl văd, spre deosebire de indivizii 
cu o paloare stranie şi ochi adanciti în orbite, asemănători lui 
Vestimie (deşi acesta încă nu înţelege că, la fel ca aceştia din 
urmă, acum şi el este un reprezentant al ordinii-de-dincolo de 
viata): 

Ceea ce i se părea ciudat din cale-afară e că stâlpii de 
cafenele îi luau jurnalele din mână fără ca să-l mai întrebe, 
mulți dintre ei nici păreau a-l vedea, numai unii şi anume 


19 Chiar şi Nicolae Ciobanu, adeptul respectivei opinii, după ce admite 
existența strigoiului şi proiecția lui în visul mortului Vestimie („loan 
Vestimie-strigoiul îşi proiectează demersul în visu! lui loan Vestimie- 
mortul”), recunoaşte faptul că cei doi ajung să se confunde: ,,... între cei doi 
se stabileşte o asemenea identitate încât e aproape imposibil a deosebi 
„visul mortului de faptele strigoiului. Confuzia atinge un atare grad datorită 
împrejurării că atunci când strigoiul acționează, mortul dispare cu totul, 
confundându-se complet cu chipul proiectat pe ecranul propriului vis” (op. 
cit., p. 201). 

aceia cari se deosebeau prin fineţea palorü lor sau prin ochii 
prea adänciti în cap se uitau la dânsul şi suspinau. De ce 
aceşti oameni îi erau cu deosebire simpatici nu ştia nici el. 

Nici anunţul mortuar pe care, în continuare, îl citeşte „cu 
mirare” într-un ziar nu îi zdruncină „dreapta judecată” amin- 
tită şi în necrolog drept o trăsătură caracterială definitorie. 
Somnul profund de după această primă experiență nocturnă nu 
îi va fi, la fel, prea tulburat de „mulțimea de lumini aprinse” 
ori de „murmurul misterios şi tânguitor de roi” de albine 
(posibili corespondenţi simbolici ai lumânărilor, respectiv ai 
tânguirilor celor apropiaţi din timpul priveghiului), pe care le 
zăreşte sau aude ca prin vis. Ceea ce îl tulbură atât de tare, 
încât îl trezeşte din acest pseudosomn funerar, este mai 
degrabă atitudinea prietenilor, adunaţi la un joc de cărți lângă 
corpul lui inert. Episodul ilustrează într-o manieră personală, 
extrem de ingenioasă, interferența celor două planuri, real şi 
fantastic. Văzându-i (7!) tentativa de a se ridica, prietenii il 
apostrofează şi aproape îl agresează pe Vestimie, într-o mani- 
eră ce amestecă, la rândul ei, cinismul şi grotescul, tentativa 
legitimă de a-şi stăpâni groaza de moarte şi orgoliul stupid de 
a-şi demonstra superioritatea asupra ei prin agresiunea asupra 
celui mort: 

El dete „bună seara” c-un glas cam ragusit si ei deodată 
răsăriră toți si se uitara uimiti unul la altul. Numai unul, care 
era mai obraznic dintre ei, Alexandru, zise: — Măi hotule! Stai 
acolo şi dormi, doar n-ai poftă să strici landsquenetul. Ceilalţi 
începură a râde, ba unul îl trase de picior. loan nu ştia de ce, 
dar purtarea aceasta era atât de supărătoare pentru el, încât 
se sculă şi ieşi tăcând din casă. 

După secvenţa următoare, a întâlnirii şi scurtului schimb 
de replici cu copiii ce se joacă pe zidurile înzăpezite (în cursul 
căruia află că niciunul dintre aceştia „n-are nume, n-a fost 
botezat”), secvență tratată din nou cu indiferență de un pro- 
tagonist încă incapabil să citească semnele rupturii sale 
definitive de planul realităţii propriu-zis corporale, urmează un 
episod care îi stârneşte mult mai evident interesul: acela al 
împlinirii erotice cu „una din frumuseţile oraşului”, principesa 


A 


B, cea „roşie ca o roză şi blondă ca un caier”. In aventura 


46 STUDII EMINESCOLOGICE 


erotică propriu-zisă, dublul postthanatic al lui loan Vestimie 
seamănă, cum spuneam mai sus, cu Omul dedublat al lui 
Dostoievski, mai exact cu Goliadkin-Junior: aceeaşi temeritate 
(cu totul absentă în cazul „originalului”) în actul cuceririi, 
aceeaşi „cutezare de-a se sui alături cu ea în cupe, a-i pune 
braţul pe după gat şi a o săruta”. Spre deosebire, însă, de fina- 
litatea poveştii de amor din textul fantastic cu care debutează 
corifeul realismului psihologic, happy end-ul lipseşte în cazul 
Morţii lui loan Vestimie. Un semnal bizar al vechii identități 
biologice („Cum sosi miezul nopții, îl apucă un frig în spate”) 
îl face pe dublul lui loan Vestimie să îşi părăsească proaspăta 
amantă şi să se întoarcă acasă. Recade într-un somn greu, 
aproape cataleptic, în cursul căruia are senzaţia (fericită!) că-l 
„poartă oameni pe sus”. Pasajul pseudohalucinatiei onorice, în 
fapt eboşă a propriului ritual funerar este scurt, dar cu totul 
edificator ca ilustrare a meditatiei asupra trecerii dincolo de 
prag, în care angoasa antethanatică este substituită de o eternă 
serenitate: 

A treia zi, un murmur într-adevăr foarte tare auzea în 
jurul capului, ba i se păru chiar că-l poartă oameni pe sus. Cu 
toate acestea, cu toată voința din parte-i, nu putea mişca nici 
brațul din acea cumplită amorfealâ, nici piciorul, ceea ce 
simțea însă în suflet era o estremă mulțumire, un sentiment de 
usurare a inimei. 

Trezit din somn din nou, pentru prima dată ziua, are o 
nouă împlinire erotică, de data aceasta într-un cadru edenic 
specific binecunoscutei etape a eroticii eminesciene, cu o 
singură deosebire: decorul este, de această dată, hibernal. În 
grădina „mare şi frumoasă, pe arborii căreia atârna omât”, se 
reîntâlneşte cu marea lui iubire antumâ, Anna. Nici reacțiile, 
nici vorbele frumoasei îmbrăcate (cum altfel?) în alb şi plânse 
de dragostea fata de cel care „doarme acuma şi visează la 
mine şi sufletul lui mă atrage, mă atrage ca un magnet” nu îi 
stârnesc eroului reacții de uimire sau de stupefactie. Deşi cu 
totul de neconceput vechiului loan Vestimie, experienţele 
erotice consumate în noua ordine existențială îi par perfect 
naturale („Ciudat era că loan nu se prea mira de întâmplările 
lui”). Iluzia normalităţii, atât de ingenios întreţinută (pentru 

personaj, cel puţin) de-a lungul episoadelor derulate după 
moartea lui loan Vestimie, se destramă abia în finalul textului. 
Acesta surprinde exact momentul în care protagonistul, abia 
acum pregătit, primeşte marea, adevărata Revelatie. Specta- 
colul exterioritatii obişnuite (cel dintr-o sală de bal, care 
reproduce, în mic, carnavalescul demonizat al lumii), la care 
asistă la rugămintea Annei — personaj feminin învestit, prin 
urmare, cu funcția de intermediar al lumii de dincolo — îi 
revelează, aproape agresiv, faptul că pentru ceilalți nu există 
ca trup fizic, că, de fapt, corporalitatea lui este evanescentă, 
că, într-un cuvânt, el a devenit cu desăvârşire Altul, cel-de- 
dincolo-de-moarte: 

Când muzica reîncepu, el o acompanie cu glasul, mai 
întâi încet, apoi tot mai tare. Lumea era răpită, dantuitorii de 
vals zburau răpiți şi fermecati, muzicantii îşi mânuiau cu o 
demonică măiestrie instrumentele, iar el cânta, cânta, când 
încet, când tare, ca un glas de vânt trecând prin arfa lui Eol. 

Si cu toate acestea nimeni nu băga de seamă că el cânta. 
Din contra, toată lumea se uita la un violonist betiv si ofticos, 
a cărui vioară s-auzea într-adevăr ca un melodios țipăt de 
durere care inspira şi celelalte instrumente. 

Dramatica revelație a personajului, intrat definitiv în 
moarte, încheie cum nu se poate mai potrivit acest text cu o 
încărcătură emoțională aparte. Notitele făcute de Eminescu pe 
f. 280 v., care anunță, lapidar, felul în care autorul ar fi 
încheiat această bucată epică (biserica naltă, lună, lac, 
grădina din Italia; pat rece, rece; fata, bătrân cerşetor; mur- 
mur de mântuire) nu promit, credem, o încheiere superioară 
ansamblului deja existent, nereuşind să modifice prea mult 
impactul extraordinar al părţii deja lucrate. Practic, în Moartea 
lui loan Vestimie, intuiţia excepțională a lui Eminescu provine 
nu atât din schimbarea perspectivei romantice asupra dublului 
si, în general, asupra alteritatii interioare, cât din abordarea, 
deşi fulgurantă, a unor reverberatii psihologice tulburătoare 
determinate de situarea în proximitatea morţii. Sau, şi mai 
bine, de fantasmele menite a umple golul de dincolo de „clipa 

nihilizatoare”” a morţii. Meditatia thanatologică va mai lua o 
turnură asemănătoare abia în proza fantastică din a doua jumă- 
tate a secolului XX. În special proza fantastică sud-americană 
va deveni, din ce în ce mai mult, un debuşeu pentru defularea 
unor obsesii şi spaime revalorizate în epoca unei modernitäti 
poate ,,esuate”: între ele, imposibilitatea comunicării reale cu 
Celălalt, perceput, mai mult ca oricând, ca un potențial duş- 
man, tentatia suicidului eliberator, iminenta reificare a munda- 
nului etc. Volutele tensiunii identitare, de asemenea, dețin un 
rol esenţial în procesul construirii „omului nou”, ele conver- 
gând, nu de puţine ori, înspre relevarea ființei abisale, scindatâ 
între ipseitate şi alteritate, sfâşiată de mult dorita demistificare 
interioară. O mărturisesc, de pildă, nuvelele lui Gabriel Garcia 
Marquez (Cineva împrăștia trandafirii, A treia resemnare) sau 
ale lui Alvaro Menendez-Leal (Scurte povestiri fantastice), în 
care motive ca reflectarea în oglindă sau dedublarea în 
momentul morţii sunt pretexte pentru relevarea unor zone 
interzise, terifiante ale psihicului uman, iar alienarea constituie 
o premisă a crizei generalizate a umanului. 

Résumé 


Cette étude est centrée sur l’analyse des figures de l’altérité in- 
térieure dans la prose courte fantastique de Mihai Eminescu. Surtout 
dans le cas des posthumes L’Ombre et La Mort d'loan Vestimie, le 
prosateur offre une interprétation remarquable a la dynamique de la 
relation d’entre l’identité (toujours précaire) et l’altérité (quelques 
fois ambiguë comme essence, autre fois dangereuse ou hostile 
comme effets) d’un sujet qui réussit à s’échapper au schéma roman- 
tique, mais ne cesse, néanmoins, de s’offrir une perpétuelle tentation 
d’évasion dans l’autre espace, soit-il même la mort. 


„Orbirea” Luceafărului şi „cenuşa” 
din inima lui Eminescu 


Rodica MARIAN 


Sugerate şi în acest titlu, există coincidente adânci şi 
aproape stranii, pe care-mi propun să le relev, între interpreta- 
rea dată de Constantin Noica notitei manuscrise a lui Eminescu 
privind sensul alegoric al Luceafărului şi unele scrisori (mai 
ales ultima) trimise de poet Veronicăi Micle şi aduse la lumina 
tiparului prin publicarea corespondenței inedite Mihai Emi- 
nescu — Veronica Micle de Cristina Zarifopol-Illias. Ambele 
„evenimente”; cartea lui Noica din 1978! şi corespondența din 
2000” au produs eminescologilor si iubitorilor de Eminescu 
adevărate cutremure, fiindcă demontau, fără echivoc, platitu- 
dinea mitului romantic al geniului neînțeles, care ar fi, expres 
ori voalat exprimat, sensul profund al poemului eminescian, 
precum ar fi şi opinia comună conform căreia Eminescu a 
iubit într-un fel absolut şi statornic, pe când Veronica ar fi fost 
rapsodică şi puțină în devotiunea iubirii sale. Ambele viziuni 
sunt îngemănate şi exersate excesiv, atât în interpretarea obiş- 
nuită a capodoperei literaturii române, cât şi în exegeza multor 
eminescologi. Respectiv, opinia despre omul Eminescu, reve- 
lată în aceste regăsite scrisori, răstoarnă ecuaţia vinei şi a 
neintelegerii atribuite femeii de lectura „filistină” a fiecăruia 


! Constantin Noica, , Luceafărul” şi modelul fiinţei, in idem, Senti- 
mentul românesc al fiinţei, Editura Cartea Românească, Bucureşti, 1978. 

? Dulcea mea Doamnă / Eminul meu iubit. Corespondenţă inedită 
Mihai Eminescu — Veronica Micle, scrisori din arhiva familiei Graziella şi 
Vasile Grigorcea, ediţie îngrijită, transcriere, note şi prefață de Christina 
Zarifopol-Illias, Polirom, 2000. 

dintre noi, cum expresiv spunea C. Noica. Tocmai această 
inversare a şocat şi în interpretarea filozofului Noica analizând 
Luceafărul ca ilustrare a modelului ontologic al devenirii întru 
ființă şi apropiindu-l de ideea arheilor spre a arăta cat de 
eminesciană este problema vicisitudinilor generalului (a legii, 
a geniului). După opinia mea, aproximată ori dezvoltată în 
anterioarele analize semantice de text asupra Luceafărului, 
sensul neputinței şi vina „orbirii” din natura superioară a ge- 
niului, de care vorbea Noica, sunt înscrise în profunzimea 
textului, şi este fericit în mod surprinzător felul cum acestea se 
dezvăluie — mai direct — prin forța autoanalitică a unor scrisori, 
în care poetul este cu deosebire foarte scrutător şi cinstit cu 
sine. 

Trebuie să încep prin banalitatea de a-mi reitera credinţa 
că în ce-l priveşte pe „adoratul” poet naţional se întâmplă un 
fenomen paradoxal, dincolo de mitizare şi de demitizare. De 
obicei, Eminescu (astăzi în mod obstinat), ca şi alti romantici, 
pe alocuri (Novalis, Goethe, Hölderlin, Hugo), este „prost 
citit”, după cum se exprimă Constantin Noica, fiindcă „falsele 
interpretări” pornesc chiar de la celebra notație a lui Eminescu 
asupra poveştii pe care-o poetiza” în Luceafărul. Această su- 
perficială, „proastă citire” a alterat fondul tematic al poemului 
însuşi, reducându-l la platitudinea romantică a aspiratiei către 
un ideal de neatins, ceea ce conduce la un sentiment stinghe- 
ritor“, spune C. Noica, eu aş zice mai mult, la un sentiment ce 
oscilează între spaima de ridicol şi furia indreptatita de 
bănuiala unei frustrări reale. Pentru claritatea demonstrației 
este nevoie să reproduc notita eminesciană, dar si, partial, co- 
mentariul lui C. Noica, din buna justificare a pertinentei sale şi 
pentru deschiderea revoluționară ce-o implică. 

Eminescu scria ,,[...] Înţelesul alegoric ce i-am dat 
[poveştii Luceafărului] este că dacă geniul nu cunoaşte nici 
moarte şi numele lui scapă de noaptea uitării, pe de altă parte 
aici pe pământ nici e capabil a ferici pe cineva, nici capabil 


3 Este vorba de notita de pe fila 56 a manuscrisului 27758, reprodusă 
de Perpessicius în Opere, volumul II, Bucureşti, 1943, p. 403-404. 
4 s : 
C. Noica, op. cit., p. 98. 

de a fi fericit. El n-are moarte, dar n-are nici noroc. Mi s-a 
părut că soarta Luceafărului din poveste seamănă mult cu 
soarta geniului pe pământ şi i-am dat acest înţeles alegoriei”. 
Gândul hotărâtor — care ar trebui să înlăture de la început 
platitudinea romantică a aspiratiei către un ideal de neatins — 
este faptul, spune Noica, că „nu este nici urmă, în propria in- 
terpretare a poetului, de neputinta şi mizeria sufletului pămân- 
tesc de a se ridica la un ideal, ci e vorba, în chip tulburător, 
dimpotrivă, de mizeria naturii aceleia generale şi superioare, 
care este geniul sau, în poveste, Luceafărul”. 

Într-o recentă carte, Dan C. Mihăilescu” comenta eloc- 
vent, într-un capitol cu titlul semnificativ Eul ieşind din sine, 
că acele „puncte lucii, de o comunicativitate neobicinuită”, 
cum le-a numit inspirat în epistole Eminescu însuşi, „denotă o 
acută conştiinţă de sine, inclusiv o conştiinţă a propriilor 
limite. Limite resimtite, fireşte, ca în cazul oricărui egocentric, 
precum o fatalitate ce trebuie observată, înțeleasă, acceptată si, 
la rigoare, chiar admirată de toată lumea. Or, tocmai în atari 
contexte de — cum să-i spun? — de nuditate confesivă îşi arată 
adevăratele roade examenul epistolar”. Nefericirea ontologică 
a geniului este, pe de altă parte, o coordonată reprezentativă a 
liricii eminesciene, inclusiv în poemul Luceafărul, după cum 
arătam alteori, fiind suferința generalului de a nu putea prinde 
ființă, în termenii lui Noica. În alţi termeni, corelativi semantic 
cu celebrul poem, geniului îi este dat să simtă totdeauna 
durerea unei vieţi eterne, iar această simtire se reflectă ca 
limită numai în cazul relationarii cu nelimita dăruirii de sine, 
emblematic înscrisă în senina aşteptare a Cătălinei, ceea ce 
contrazice izbitor optica superiorității geniului. În fond, C. 
Noica transferă vina neîmplinirii ființei în „orbirea” Lucea- 
fărului, care nu vede „deschiderea” atât de curată „în întinarea 
ei chiar” a făpturii individuale, care vrea, şi în final, „iubirea 


5 Ibidem., p. 99. 

* Dan C. Mihăilescu, Despre omul din scrisori: Mihai Eminescu, 
Editura Humanitas, București, 2009. 

7 Ibidem., p. 102. 

8 Rodica Marian, ,, Lumile” Luceafărului, Editura Remus, Cluj, 1999, 
p. 88, 157, 207 etc. 

cealaltă”. Altfel spus, din perspectiva lui Noica, cea a 
devenirii întru ființă, Cătălina este salvată din devenirea întru 
devenire prin aspiraţia ei constantă şi senină, la care Lucea- 
fărul răspunde cu orbirea din el, pe care nu 1-0 „risipise nici 
măcar Părintele cel mare, cu lecţia lui”. Explicaţia dată de 
Eminescu sensului alegoric al Luceafărului se lâmureşte 
astfel, în concepţia lui Noica, prin faptul că geniul este eul 
care şi-a găsit sinele, ştie „de legi şi necesitate” („este în noi 
ceva mai adânc decât noi înşine”, spune poetul), iar soarta 
Luceafărului din poveste seamănă cu soarta geniului, fiindcă 
nu poate ferici pe nimeni şi nu poate fi fericit. Nefericirea 
geniului şi a Luceafărului este de ordin ontologic, fiindcă nu 
poate să ridice la el lumea „norocului” şi nici să coboare în 
ca, 

Vom vedea mai departe câtâ dreptate are criticul Dan C. 
Mihăilescu să pună accentele majore pe acele „puncte” de 
comunicativitate ale epistolelor, eludând în fundal alte mărtu- 
rii, şi ele ţinând de mănunchiul trăsăturilor distinctive ale per- 


°C. Noica, op. cit., p. 106. 

10 În termenii filozofici ai devenirii întru ființă, geniul ar fi aşadar 
marcat de tragismul acestei neputinte, ceea ce se apropie de interpretarea 
dată de Ioana Em. Petrescu, cea a menţinerii prin gândire a lumilor in 
ființă, mai bine zis în aceasta ar consta tragismul Luceafărului. Doar că, în 
înțelegerea mea, cel care răspunde la ultima invocatie a Cătălinei nu mai 
este Luceafărul, ci Hyperion, cel care a devenit conştient de sine, împreună 
cu noul său nume, cel care devine împăcat cu lumea sa întreagă; astfel el 
rămâne în această lume a generalului, care-i este acum suficientă, precum 
şi fata de împărat rămâne în lumea contingentei. În esenţă, imi pare că 
statornicia întru aspirație a Cătălinei o ridică întru seninătate, cu toate ca 
ştie despre Fiinţă, cum spune Noica. Tot astfel, aş putea sublinia că noua 
ipostază a Luceafărului care este Hyperion, „cel pe deasupra mergător, cel 
ceresc” (după înţelesul etimologic al numelui) se ridică întru seninătate, 
fiindcă ştie de Fiinţă, dar nu este nefericit, se simte „rece” în suflet (în 
variante în suflet = în lumea mea), ceea ce explică acţiunile sale, adică, nu 
mai cade ca-n trecut. Prin urmare „orbirea” Luceafărului este împăcarea 
cu nefericirea, conştientizarea acestei neputinte. Nazuinta liberă şi senină 
pe care Noica o conferă fetei, ca un „splendid exemplar de feminitate, 
superior naivă, dar şi detaşată” se armonizează, în credința mea, în cele din 
urmă, cu „zvonul de ordine” lăsat de „trecerea lui Hyperion [a geniului] 
prin lume”, după cum spune acelaşi Noica despre finalul poemului. 

sonalitatii marelui poet, doar că acestea din urmă sunt mai 
aproape de înţelegerea comună. 

Dan C. Mihăilescu are astfel întemeiere să integreze „în- 
fiorata” declarație de iubire făcută de Eminescu Veronicai în 
epistola din 5-11 august 1879 între scrisorile ce mărturisesc 
auto-analitic propria-i neputinţă. Criticul reproduce câteva 
dintre dovezile în care poetul îşi exaltă această credință de 
sine, nu neapărat invocatul dezgust de viaţă ori acel corolar de 
oboseală extremă (Alain Guillermou), dar în orice caz con- 
texte asimilabile „dorului” de extinctie ori acelei „sete de 
repaos”. În ciorna scrisă lui Samson Bodnărescu în februarie- 
septembrie 1873 găsim contextele: „Voi să reintru în nimic- 
nicia din care am ieşit” şi verdictul suprem: „eu ş-aşa nu mai 
pot fi fericit în lume”, iar în epistola către Veronica regăsim 
aceeaşi adâncă introspectie: „Astfel, viata mea, ciudată şi azi 
şi neesplicabilă pentru toţi cunoscutii mei, nu are nici un 
înțeles fără tine. Nici nu ştiu de ce eşti parte întregitoare a 
tuturor gândurilor mele, nici mâ preocup s-o ştiu, căci nu 
mi-ar folosi la nimic, dar este o legătură neesplicabila [...]. Tu 
nu m-ai făcut fericit, şi poate că nu sunt capabil de-a fi, tu 
nu m-ai făcut nici atât de nefericit încât să mă nimicesc, dar 
ceea ce era mai adânc ascuns în sufletul meu privirea ta le-a 
scos la lumina zilei. Văzându-te, am ştiut că tu eşti singura 
ființă din lume care in mod fatal, fără să vrea ea, fără ca eu să 
voiesc, are să determineze întreaga mea viață”. 

Amplitudinea scrutării cenusii din inimă-i, resimţită ca 
uscăciune a simtirii, precum şi dezvăluirea neputinței de a iubi 
ori de a răspunde unei iubiri sincere şi statornice se revelă în 
scrisoarea „finală” a lui Eminescu, cea cu numărul 93, care 
este şi cea instituită de criticul analist „pe post de morala fa- 
bulei”!!. Scrisoarea aceasta, ultima primită de Veronica, în 
urma unor epistole pline de amărăciune, o asigură de o priete- 
nie aparte, cu note autentice de sinceritate, în care se cuprinde 
şi „respectul pe care am învăţat a-l avea pentru Dta””. 
Retrospectând „momente de aur şi momente de durere”, 


1! Dan C. Mihăilescu, op. cit., p. 166. 
> Dulcea mea Doamnă / Eminul..., ed. cit., p. 204. 

poetul descrie „cum mi se prezintă mie acest trecut de-un an şi 
mai bine care mi-a părut atât de lung” şi-i aminteşte iubitei că 
într-o scrisoare „ţi-am cerut iertare c-am îndrăznit a te iubi”. 
Urmează o mărturisire foarte directă, de-o violentă lipsă de 
menajamente fata de sine: „Ştiam prea bine că fondul sufletu- 
lui meu este desgustul, apatia, mizeria. Eu nu sunt făcut pentru 
nici o femeie, nici o femeie nu este făcută pentru mine, şi 
oricare ar crede-o aceasta, ar fi nenorocită. [...]. Sătul de viata 
fără a fi trăit vreodată, neavând un interes adevărat pentru 
nimic în lume, nici pentru mine însumi, şira spinării morale e 
ruptă la mine, sunt moraliceste deşălat. $i Dta mă iubeşti încă, 
şi Dta nu vezi că sunt imposibil, câ-ti arunci simtirea unui om 
care nu e-n stare nici de-a-ti fi recunoscător măcar?”. 

Neputinta poetului de a iubi este profund analizată şi 
augmentata apoi cu tărie, de fapt reluată, în motivele neiubirii 
de sine şi ale unei adevărate morți sufleteşti (la polul opus fata 
de paternul tematic — ori metaforă obsedanta — al iubirii ce 
adânc seamănă morţii), constituindu-se, toate acestea, în ar- 
gumente de-a dreptul patetice pentru a cere iubitei să fie uitat: 
„Dă-mă uitării precum te-am mai rugat, căci numai uitarea 
face viata suportabilă. Nu risipi partea cea mai bună a vieții şi 
a inimei d-tale pentru un om care nu e vrednic să-ţi ridice 
praful urmelor şi crede-mă odată în viata când iti spun marele 
adevăr, că cel ce nu e-n stare a se iubi pe sine, nu e-n stare a 
iubi pe nimenea. [...] Dar când un asemenea om ca mine va 
cerceta cenuşa din inima lui, va vedea că nu există încă nici o 
scântee, că târâie în zădar o existenţă care nu-i place nici lui, 
nici altora”. 

Tensiunea argumentelor tinde spre concluzii, nu înainte 
de a reitera laitmotivul „nu iubesc”, în varianta „nu cred”. Pe 
la mijlocul epistolei Eminescu scria: „Nu iubesc nimic pentru 
că nu cred în nimic şi prea greoi pentru a lua un lucru precum 


13 Vezi numeroase exemple din lirica şi variantele textelor eminesci- 
ene în cartea Rodica Marian, Luna şi sunetul cornului — metafore obse- 
dante la Eminescu, Editura Paralela 45, Piteşti, 2003. De exemplu, la p. 
216: Durerea şi farmecul morţii / Un farmec dulce şi adânc /.../ De se 
ridică înspre ea / Cu ochii-n lacrimi mirii / Ce văd în visul aurit / Că 
moartea-i norocul iubirii. 

se prezintă, eu nu am privirea care infrumuseteaza lumea, ci 
aceea care vede numai răul, numai defectele, numai partea 
umbrei”. Spre sfârşitul scrisorii insistă: „Nu cred nimic, nu 
sper nimic şi mi-e moraliceste frig ca unui bătrân de 80 de ani. 
Dumneata trăieşti şi eu sunt ucis — ce raport poate fi între 
noi?”. Este aici, în această sentinţă, şi ceva din ceea ce frumos 
spunea Noica, în filozofica interpretare a Luceafărului, privind 
neîntâlnirea între lumea contingentei şi lumea necesității, care 
s-au căutat totuşi. Anume este, pe de o parte, retragerea 
înapoi a Luceafărului în nefericirea sa de-a fi „nemuritor şi 
rece”, în timp ce, pe de altă parte, „lumea aceea de jos a învă- 
tat cu adevărat să-şi ridice privirile către el, sau către altul ca 
el, de parcă ar sta să spargă cercul său strâmt, în care norocul o 
petrece”!?. 

Finalul scrisorii nr. 93, la care m-am referit până acum, cu 
concluziile anticipate deja, face portretul Veronicăi, un portret 
moral care este surprinzător în raport cu ideile preconcepute 
despre ea: „De aceea lasă amărăciunea de-o parte, bucură-te 
de-o viață care va fi frumoasă încă, pentru că ai devenit o 
femee demnă, pentru că astăzi eşti ceea ce ar trebui să fii 
totdeauna după dispoziţiile Dtale generoase şi după spiritul de 
adevăr pe care-l ai. Părerea de rău de a-ţi fi cauzat Dtale dureri 
e singura părere de rău pe care-o am... Te rog iartă-mi-le cu 
atât mai mult cu cât eu n-am nimic de iertat, cu atât mai mult 
cu cât de la Dta n-am văzut decât bine. Al Dtale supus 
Eminescu”. 


Résumé 
« L’aveuglement » de Luceafarul et « les cendres » du coeur 
d’Eminescu 


L’étude se propose de relever les coincidences profondes, 
presque étranges entre l’interprétation donnée par Constantin Noica 
aux notes manuscrites d’Eminescu concernant le sens allégorique du 
poème Luceafărul et certaines lettres (notamment la dernière) 
envoyées par le poète à Veronica Micle ; la correspondance inédite 


14 C. Noica, op.cit., p. 107. 

de Mihai Eminescu et de Veronica Micle a été publice par Cristina 
Zarifopol-Illias. 

Les deux « événements », le livre de Noica de 1978 et la corres- 
pondance de 2000, ont provoqué un vrai bouleversement dans la 
conscience des exégètes d’Eminescu, mais, aussi, de ceux qui aiment 
la poésie d’Eminescu, en démontant, sans équivoque, l’idée de la 
platitude du mythe romantique du génie incompris qui constituerait 
le sens profond du poème qui est exprime d’une manière plus ou 
moins voilée ; c’est l’opinion qui se retrouve, excessivement, dans 
les interprétations de ce chef-d’ceuvre de la littérature roumaine et 
dans les exégéses de beaucoup d’éminescologues. L’opinion sur 
l’homme Eminescu, tel qu’il apparaît dans ces lettres retrouvées, 
démolit l’équation de la faute et de l’incompréhension qu’on attri- 
buait à la femme à la suite d’une lecture « philistine » de chacun de 
nous, comme disait Noica. 

Dans mon opinion, exprimée et développée dans les analyses 
sémantiques antérieures sur le texte du poème Luceafărul, le sens de 
l’impuissance et la faute de « l’aveuglement », dues à la nature supé- 
rieure du génie, dont parlait Noica, sont inscrites dans la profondeur 
du texte. Et c’est surprenante la manière dans laquelle ces « impuis- 
sances » sont dévoilées, plus directement, par la force d’autoanalyse 
de certaines lettres où le poète est extrêmement lucide et honnête 
envers soi-même. 


Eminescu par lui-méme. 
Note pentru o poetică implicită a lecturii 


Ilie MOISUC 


Presupozitia teoretică de la care porneşte investigația 
critică a operei eminesciene este aceea că sensul unui text sau 
al unei opere depinde în egală măsură" de structura verbală 
(înşiruire de semne care articulează un univers semantic) şi de 
alegerile, prejudecățile şi aşteptările cititorului. Ideea unei 
poetici implicite a lecturii trebuie circumscrisă astfel teoriei 
lecturii, mai ales în varianta Umberto Eco. Acesta, în Lector 
in fabula, afirmă: „Un text este un produs a cărui soartă inter- 
pretativâ face parte din propriul mecanism generativ: (...). A 
prevedea propriul Cititor Model nu înseamnă doar «a spera» 
că există, înseamnă şi a orienta textul astfel încît să-l constru- 
iască. Un text nu doar se bazează pe o competență, el contri- 
buie la producerea ei” (Umberto Eco, 1991: 87-88). Poetica 
implicită a lecturii înseamnă pentru noi modul în care un text 
construieşte competenţa interpretativă a potențialilor cititori, 
sau, ca să vorbim în termenii lui Umberto Eco, modul cum 
textul îşi construieşte propriul Cititor Model. 

Un dublu exerciţiu de luciditate față de sensurile operei 
eminesciene şi fata de procesul prin care conştiinţa receptivâ 
articulează aceste sensuri, lucrarea noastră este o meditaţie 
asupra modului în care o operă îşi negociază sensul. Perspec- 


' Ne referim bineînţeles la un ideal al „relaţiei critice” şi mai putin la 
realizările sale concrete, în care partea textului şi partea cititorului variază 
în funcție de factori multipli, de la generalitatea contextului ideologic (cf. 
importanța textului şi a receptorului în structuralism şi respectiv în 
deconstructivism) pînă la opţiunile fiecărui cititor critic în parte. 

tivele teoretice asupra lecturii insistă asupra acestei dimensiuni 
de negociere-colaborare între text şi cititor, postulînd ideea ca 
structurile de sens aduse la viață de conştiinţa cititorului sînt 
intretesute chiar în textura sintactico-semantica a operei. 

Spre deosebire de gînditorii care situează aceste indicații 
de receptare la nivelul aşteptărilor sociale (Jauss), la nivelul 
zonelor de indeterminare (Iser) sau pe tot parcursul textului 
prin strategii discursive variabile în funcţie de planul actuali- 
zării sensului (Eco), analiza noastră va lămuri articularea Citi- 
cititorilor empirici, în orizontul tematic al operei. Tema pri- 
vilegiată de interpretarea noastră va fi, bineînțeles, aceea a 
lecturii, în modulatiile lirice eminesciene, privită în inevitabila 
legătură cu tema autorului şi cu aceea a textului. 

Încercarea de a analiza opera eminesciană în contextul 
„teoriilor centrate pe cititor” (cf. Marcel Cornis-Pop, 2000) nu 
este inedită. Într-o recentă lucrare critică despre paradigmele 
receptării eminesciene, lulian Costache îşi propune să anali- 
zeze, printre altele, modul în care „fantasma autorului înscris 
în text, departe de a-şi ignora cititorii (...) a cuplat la regulile 
jocului de negociere cu cititorul” (Iulian Costache, 2008: 20). 
Din perspectiva criticului, eul liric eminescian „«negociază» o 
serie de retorici care structurează strategia discursului poetic”, 
strategii prin care textul îşi construieşte un orizont de aşteptare 
original, printr-o dialectică relație între maxima deschidere a 
sensului, prin accesibilitatea romantei şi generalitatea textelor 
genomice, pe de o parte, şi mişcarea ascetică de închidere a 
sensului prin refuzul colaborării cu cititorul (prin tematizarea 
lirică a tăcerii) si prin filozofia ataraxiei, pe de altă parte 
(Ibidem: 21). Între aceste limite ale interacțiunii text-cititor, 
Iulian Costache analizează cu subtilitate modul cum eul poetic 
eminescian se legitimează polemic prin asumarea unei 
ideologii culturale aparent minore. 

Deşi surprinde cîteva puncte esenţiale ale strategiei poe- 
tice a discursului eminescian, analiza lui Iulian Costache nu 
mul de apel al operei interacționează cu cel al receptării. Spre 
deosebire de pătrunzătoarea exegeză a interpretantilor externi 

care structurează orizontul receptării pe diverse semioze (pole- 
mică, formală, morală, parodică, estetică, socială şi extralitera- 
ra), prin care publicul reacționează în fata imaginii eminesciene, 
Iulian Costache nu pare la fel de inspirat cînd are în vedere 
oferta operei eminesciene, adică acele elemente textual-dis- 
cursive prin care un text îşi orientează propria interpretare, 
prin construirea Cititorului Model capabil să-i actualizeze 
eficient potenţialul semantic. Pentru a vedea cum opera 
eminesciană îşi negociază sensul construindu-si cititorul şi 
orientînd interpretarea, ca să continuăm în termenii lui Iser, ar 
trebui să se analizeze în primul rînd actualizarea lirică a 
semnelor poetice care aparțin cîmpului semantic al literaturii — 
poet, poezie, carte, cititor. O astfel de perspectivă poate ilustra 
coerenţa şi profunzimea proiectului po(i)etic eminescian, 
simetria poziţiilor cititorului de poezie şi a cititorului în 
„Cartea lumii”, rolul constructiv-creator al acestor ,,instante” 
şi implicațiile existenţiale ale interpretării. 

Pentru a răspunde întrebării „pentru cine scria 
Eminescu?”, nu este suficient să circumscriem răspunsul în 
sfera reticentei strategice față de publicul incomprehensibil 
(supraevaluînd tema tăcerii) sau să-l proiectăm în generalitatea 
inconsistentă a cititorului ideal, aşa cum face Iulian Costache, 
care nu acordă cuvenita atenție relaţiei dialectice dintre citito- 
rul real şi cel ideal: „Recompunerea imaginii cititorului ideal 
conținut de text poate fi efectuată prin recursul la acele «locuri 
goale» care vizează co-participarea cititorului. În acest fel, 
opera îşi creează propriul cititor, selectîndu-l. Dar imaginea 
acestui cititor este reverberatia unui anumit sistem de răspuns 
asupra operei. La acest nivel imaginea cititorului se scindează, 
căci cititorul real şi cel ideal nu se pot suprapune. Textele emi- 
nesciene merg întotdeauna în direcţia abandonării cititorului 
real (...), preferinţele lui Eminescu mergind în sensul cititoru- 
lui ideal (...) prin crearea unei oferte de participare a textelor 
adresate în chip diferențiat cititorului real şi cititorului ideal” 
(lulian Costache, 2008: 224-225). Confuzia care alimentează 
insuficiența perspectivei criticului în privinţa cititorului con- 
struit de textul eminescian se naşte dintr-o nefericită suprapu- 
nere terminologica, prin folosirea aceluiaşi lexem pentru a 

desemna două realități de naturi diferite. La începutul citatului 
reprodus mai sus, cititorul ideal vizează o ficţiune critică, o 
imagine postulată de text, imagine pe care cititorul-critic o 
articulează a posteriori prin valorizarea tuturor elementelor 
prin care receptorul este avut în vedere — puncte de nedeter- 
minare, capcane narative, structuri discursive echivoce etc. De 
la această imagine pe care criticul trebuie să o construiască se 
trece la imaginea pe care o propune explicit un text, imagine 
pe care o vizează sintagma cititor ideal în a doua parte a 
citatului, cînd se vorbeşte despre opoziţia dintre cititorul real şi 
cel ideal, în calitate de personaje lirice. Eroarea de apreciere 
critică este determinată de confuzia dintre o strategie textuală 
şi un actant liric şi de extrapolarea nejustificată a unei valo- 
rizări intratextuale (cititorul rău — mititelul din Scrisoarea I vs 
cititorul bun — acele inimi cu aripe din poemul Aducind 
cîntări mulțime) la nivelul funcţionării strategiilor textuale. 
Cu alte cuvinte, opoziția din lumea textului este transpusă ca 
atare în lumea metatextului. 

Este adevărat că în lirica lui Eminescu apar două tipuri de 
cititor, un cititor superficial şi un cititor creator. Interpretul 
textului eminescian are dreptul de a-l considera pe ultimul 
ideal, din perspectiva unei etici implicite a textului, dar supra- 
punerea acestei imagini peste aceea a cititorului ideal ca 
strategie textuală se dovedeşte, la o privire atentă, nejustificată 
sau cel puțin unilaterală. Cititorul construit de textul emines- 
cian nu se identifică cu nici un cititor care apare explicit în 
texte, dar împrumută de la fiecare dintre cititorii fictionalizati 
anumite atitudini receptiv-functionale. Pentru a înțelege pentru 
cine scrie Eminescu va trebui să avem în vedere atît diferitele 
chipuri sub care apare cititorul în opera poetului, cît şi cele- 
lalte elemente care fac parte din aceeaşi sferă de sensuri a 
lecturii. Din perspectiva noastră, această lectură este o posibilă 
cale de a pătrunde în textul eminescian cu scopul de a înţelege 
modul cum textul îşi administrează sau îşi negociază 
sensurile. Dacă au dreptate acei cercetători care afirmă că 

fiecare text îşi conţine şi indicaţiile modului de folosire, 
credem că multe dintre aceste indicaţii asupra destinului său 
interpretativ pot fi descoperite tocmai în acele cîmpuri tema- 
tice care oglindesc prin mise en abyme însuşi procesul de 
semnificare în şi prin literatură, din diversele perspective din 
care semnificarea poate fi privită (dinspre emițătorul textului, 
dinspre receptorul acestuia şi, bineînțeles, dinspre textul 
însuşi). Dacă avem în vedere aceste cîmpuri tematice ca locuri 
privilegiate în care un text îşi negociază propria înțelegere este 
pentru că în aceste nuclee discursive se realizează mult mai 
uşor identificarea speculară pe care se bazează o mare parte 
din „jocul împreună al textului şi cititorului” prin acele „acte 
de sesizare prin care textul se traduce în conştiinţa cititorului” 
(Wolfgang Iser, 2006: 243, 246). Cu alte cuvinte, textele care 
se construiesc pe diferitele aspecte ale lecturii devin un fel de 
didascalii metatextuale, indicaţii privind o performare lecto- 
rală optimă. Prin analiza acestor puncte strategice de balizare a 
survenirii sensului, ca să-l parafrazăm pe Iser, se poate sur- 
prinde structura dinamică a viziunii eminesciene asupra litera- 
turii în general şi asupra lecturii în particular. 

Ipoteza noastră de lucru va fi deci următoarea: modul 
cum un autor tematizează procesul de încifrare-descifrare a 
semnelor lingvistice în procesul comunicării literare poate 
oferi o cheie de înţelegere a operei ca totalitate de strategii- 
textuale prin care Autorul Model îşi programează actualizarea 
sensurilor. Două direcţii tematice ne vor dirija investigația 
critică: tema Autorului şi a procesului creator şi tema Cititoru- 
lui ca receptor-interpret al semnelor. Avînd în vedere că aceste 
nuclee semantico-tematice generează o omologie funcțională 
la nivelul receptării (cititorul empiric, participant la jocul 
literar, îşi vede propria acțiune oglindită textual, fie din optica 
celui care produce literatura, fie din aceea a celui care o 


? „Un text este un produs a cărui soartă interpretativă face parte din 
propriul mecanism generativ: a genera un text înseamnă a aplica o strate- 
gie din care fac parte presupozitiile mişcărilor celuilalt” (Umberto Eco, 
1991: 87, s. a.) sau „în natura de a fi conceput a textului trebuie să fie im- 
primate condiții de actualizare care să permită constituirea sensului 
acestuia în conştiinţa receptorului” (Wolfgang Iser, 2006: 109). 

consumă), considerăm că ele sînt extrem de importante dacă 
vrem să înţelegem modul cum o operă îşi orientează cititorii. 
Dacă ne referim la prima direcție tematică, aceea a auto- 
rului şi a procesului creator, va trebui să medităm asupra 
raportului care există între diferitele „versiuni de Creatori” pe 
care le tematizează liric Eminescu şi imaginea pe care şi-o fac 
cititorii despre autorul-Eminescu. Într-o lucrare susținută în 
cadrul Colocviului Naţional Studenţesc „Mihai Eminescu”, 
ediţia a XXXIV-a, 2008, cu titlu Epigonul interior, am încer- 
cat să demonstrăm ambivalenta imaginii Poetului în universul 
liric eminescian, ilustrind două poetici diferite sau, dupa 
sintagma lui Dumitru Irimia, ,,coexistenta tensionată în fiinţa 
poetică eminesciană a două moduri de a fi ale poeziei” 
(Dumitru Irimia 2008: 8). În continuarea gîndirii regretatului 
eminescolog, care a analizat magistral versantul ,,poeticii vizi- 
onare”’, am delimitat cîteva dintre liniile de forță ale poeticii 
epigonice (cf. Ilie Moisuc, 2009: 189-196). Dacă trăsăturile 
esenţiale ale vizionarismului sînt integrarea, prin poezie, a 
fiinţei umane în marele destin al armoniei cosmice, consub- 
stantialitatea gîndirii umane cu gîndirea divină, rostul implini- 
tor al poetului în raport cu lumea fenomenală, forța demiurgică 
a verbului poetic etc., toate circumscrise unui orizont al aspi- 
ratiei, al unui ideal expresiv şi de trăire în care poezia asigură 
împlinirea sensului profund al existenţei umane, elementele 
definitorii ale epigonismului se organizează opozitiv în jurul 
unei viziuni asupra poeziei ca eşec ontologic: falia dintre Poet 
şi Natură, neputinta verbului poetic de a închega o lume, rup- 
tura dintre semn şi realitatea pe care o desemnează, înjosirea 
poetului prin oportunism, inautenticitatea ca formă a înstrăi- 


3 „În cea de a doua ipostază, imaginarul relevă poetica vizionaris- 
mului, cu întemeierea de lumi semantice autonome, printr-un raport de 
consubstantialitate între creativitatea umană şi creativitatea divină, prin 
revolutionarea (in termenii J. Kristeva, La révolution du langage 
poétique) functionalitätii limbajului poetic şi privilegierea fanteziei. Versul 
Strai de purpură şi aur peste farina cea grea este imaginea trecerii limba- 
jului de la funcția de transfigurare a realității, prin metaforă — figură de stil, 
la funcția de semantizare mitică, prin acţiunea principiului metaforic (cu 
recuperarea semanticii originare a prefixului meta — 'dincolo de...', ca in 
meta-fizică)” (Ibidem: 12). 


POETICĂ ŞI STILISTICĂ 65 


nării de sine şi de lume etc. În Epigonii, tensiunea dintre cele 
„două moduri de a fi ale poeziei” se actualizează sub forma 
unei antiteze pluristratificate, în care opozitiile semantice tre- 
cut vs prezent, autenticitate vs neautenticitate, vizionarism vs 
impostură, credință vs necredintä se exprimă prin alternanța 
timpurilor verbale (prezent vs imperfect, afirmativ vs negativ), 
a formelor pronominale (persoana a V-a vs persoana a IV-a) şi 
prin elemente lexicale conotate contrastiv (+ valoare): „Cînd 
privesc zilele de-aur a scripturelor române, / Mă cufund ca 
într-o mare de visări dulci şi senine” vs „lară noi? noi, 
epigonii?... Simfiri reci, harfe sdrobite, / Mici de zile, mari de 
patimi, inimi bătrine, urite”, „Şi de-aceea spusa voastră era 
sinta şi frumoasă, / Căci de minţi era gindita, căci din inimi 
era scoasă” vs „Noi? Privirea scrutătoare ce nimica nu 
visează, / Ce tablourile minte, ce simtirea simulează”; „Voi, 
pierduţi în gînduri sinte, convorbeati cu idealuri” vs „Noi 
cirpim cerul cu stele, noi minjim marea cu valuri”; „Voi 
credeati în scrisul vostru, (vs) noi nu credem în nimic”. Dacă, 
în Epigonii, această structură antitetică a putut fi circumscrisă 
poeticii romantismului prin tematica vîrstei de aur (cf. Julian 
Costache, 2008: 259) în opoziţie cu prezentul desacralizat şi 
aliena(n)t, recurenta ei la nivelul macrotextual al universului 
poetic ne permite să descoperim în tipurile de creatori tema- 
tizate poetic imagini interioare care au bîntuit personalitatea 
lirică eminesciană, pendulînd între imaginea geniului din 
Povestea magului călător în stele“ şi conştiinţa sceptică din 
Ca o făclie... 


4 Că-n lumea din afară tu nu ai moştenire, / A pus în tine Domnul 
nemargini de gindire. (...) Astă nemărginire de gînd ce-i pusă-n tine / O 
lume e în lume si în vecie tine. 

> Ce caută talentul in şirele-i s-arate? / Cum luna se iveşte sau 
vintu-n codru bate? / Dar de-o va spune-aceasta sau dacă n-o va spune, / 
Pădurile şi luna vor face-o de minune. / Ba ele vor întrece de-a pururi 
pe-autori / Ce-au spus aceste lucruri de zeci de mii de ori. / O, capete 
pripite, în colbul trist al şcolii, / Cetiti în foliante ce roase sînt de molii / Si 
viata, frumuseta, al patimei nesat / Nu din viata însăşi — din cărți le 
învățați. / În capetele voastre, de semne multe sume, / Din mii de mii de 
vorbe consist-a voastră lume. 

Toate exemplele susțin deci ideea că viziunea emines- 
ciană asupra Poetului şi asupra Poeziei se întemeiază pe 
conflictul interior între vizionarismul care împlineşte ființa 
umană şi epigonismul care o proiectează într-un spațiu al ne- 
antului, al ratării ontologice. Din această perspectivă, analiza 
modului în care Eminescu se raportează la poezie trebuie să şi 
asume dubla articulare a viziunii. Ianus bifrons, poetul emi- 
nescian, este locuit de două personaje opuse ca sens şi 
complementare ca funcţie — vizionarul, în care Creatorul a pus 
„nemargini de gîndire”, şi epigonul, cel care intuneca orizon- 
tul tainelor şi al creativităţii demiurgice prin viermele îndoielii. 

La nivelul receptării textului literar, aceste variante de 
Creatori permit reconstituirea unui ethos auctorial a cărui 
dimensiune specifică este tocmai oscilatia între două moduri 
distincte de a face şi a trăi poezia. Autorul Model care arti- 
culează universul liric eminescian nu se identifică total nici cu 
„poetul vizionar”, care reprezintă mai mult un orizont al aspi- 
ratiei decît al actualizării, nici cu „poetul epigon”, care 
figurează un spectru al ratării ontologice asumate liric. Dacă în 
receptarea unui text postularea unei „strategii auctoriale”, 
construirea unui Autor Model ca ipoteză de lucru în vederea 
atribuirii mai mult sau mai puţin conştiente a sensurilor şi 
intentiilor operei este un moment esenţial al actualizării lumii 
semantice, liniile de forță ale acestui construct de lectură 
depind, în mare măsură, de direcțiile de sens indicate de opera 
în sine; astfel, ipoteza de Autor Model pe care o postulează 
cititorii operei eminesciene ar trebui” să aibă in vedere si 
elementele textuale care conturează imaginea Creatorului. 


© Acest modalizator nu are sens normativ, ci mai degrabă unul orien- 
tativ, în direcția realizării unei lecturi „adecvate”. Desi lexicul oarecum 
specializat poate da impresia unui discurs despre lectură alienant, rupt de 
fenomenalitatea lecturilor concrete, considerăm că analiza noastră merge în 
spiritul dinamicii acestui nivel de lectură. Pentru noi, Autorul Model nu este 
o ficțiune critică specifică unei anumite orientări metatextuale (semiotica) şi 
algoritmului funcționării textelor pe care se fundamentează ea, ci este un 
element structurant al comunicării umane. Dacă ieşim din modelul canonic 
jakobsonian şi înțelegem comunicarea în spiritul interacțiunii între două uni- 
versuri de discurs, al emitätorului şi al receptorului, observăm că interiori- 
zarea alteritatii este un fapt constitutiv al oricărui tip de discurs. Concret, in 

Trecînd la polul receptorului, vom observa că aceeaşi 
tensiune a pendulării între două moduri de a trăi poezia se 
descoperă pe celălalt versant al actului poetic, şi anume acela 
al lecturii. Dacă, la nivel tematic, imaginea creatorului, în uni- 
versul liric eminescian, se organiza pe două paliere onto-axio- 
logice subsumabile poeticii vizionare şi respectiv poeticii 
epigonice, aceeaşi structură duală in-formează cîmpul seman- 
tico-poetic al Cititorului, prin articularea a ceea ce s-ar putea 
numi, simetric, paradigma cititorului vizionar şi paradigma 
cititorului epigon. Aceste două paradigme se concretizează în 
textele în care arta poetică este expusă liric din perspectiva 
orizontului de aşteptare. Să ne amintim începutul poemului 
Odin şi poetul: „Ei cer să cint... durerea mea adincă / S-o 
lustruesc în rime şi-n cadente / Dulci ca lumina lunei primă- 
vara / Într-o grădină din Italia” sau al poemului Aducînd 
cîntări mulțime: , Aducind cintâri mulțime / Si mai bune si 
mai rele, / Mă întreb cu îndoială / Cine caută la ele?”. İn 
ambele texte se înfăţişează două moduri opuse de raportare la 
poezie; pe de o parte este vorba despre o receptare superfici- 
ală, utilitarist-pragmatică, iar pe de alta, o receptare creatoare, 


procesul de textualizare, emițătorul va proiecta o imagine asupra sinelui şi 
asupra alteritâtii receptorului, iar receptorul, la rîndul său, în înțelegere, va 
proiecta o imagine asupra sinelui şi asupra celuilalt. Ajungem astfel la 
perspectiva lui Mihail Bahtin asupra funcţionării dialogice a limbajului: „En 
fait, tout mot comporte deux faces. Il est déterminé tout autant par le fait 
qu’il procède de quelqu’un que par le fait qu’il est dirigé vers quelqu’un. Il 
constitue justement le produit de l’interaction du locuteur et de l’auditeur” 
(Mikhail Bakhtine (V. N. Volochinov), 1977: 123, s. a.). Această proprietate 
a comunicării umane capătă nuanțe particulare în contextul comunicării 
literare. Aici, alteritatea nu este proiectată doar din perspectiva îndeplinirii 
condiţiilor de succes ale lizibilitätii mesajului şi a realizării scopurilor comu- 
nicative (de pildă, maximele conversationale ale lui Grice), ci se proiectează 
în sfera relaţiei ludico-estetice, cu propriile protocoale şi norme (cf. Michel 
Picard, 1986). Aici, alteritatea receptivă este avută în vedere atât ca orizont 
de aşteptare cu dublă articulaţie (culturală şi economică), cît şi ca receptor 
intratextual virtual (cf. Paul Cornea, 1998: 61-67), în timp ce alteritatea 
auctorială ia diferite forme, de la autorul partener de joc, pînă la autorul 
suport al identificării fantasmatice. În interpretarea noastră, Autorul Model 
este deci o proiecție a cititorului, o proiecție dirijată de text (prin elementele 
tematice în care se actualizează) şi care permite o mai bună înţelegere a 
textului. 

autentică. În Odin şi poetul opoziţia vizează publicul monden 
(„Și juni nâtingi cu figarete-n gură, / Frisati, cu sticla-n ochi, 
cu cioc sub dinți, / Să reciteze versuri de-ale mele / Spre-a 
coperi cu-espresia adincă / Unei simfiri adevărate — nişte 
mofturi.”), şi publicul mitic, „zeii vechi şi mîndri ai Valhalei”, 
iar în Aducînd cîntări mulțime, sunt puşi în antiteză cititorii 
subjugati materialitatii lumii „Toți acei ce-n astă lume / Vor 
ceva...” cu cititorii capabili să actualizeze creator opera, 
printr-o consubstantialitate de trăire cu intentio auctoris: „Și 
de-or trece pe-aste şiruri / Ochii cei cuminţi de fată / Sau a ju- 
nelui privire / De visare îngrecată, / De vor trece într-o viata / 
Doruri multe-ndefinite: / Or privi sub flori albastre / Aste 
pagine citite / Si dureri scinteietoare / Si tablouri infocate / 
Vor pătrunde tremurinde / Aste suflete curate. / Da, la voi 
se-ndreaptă cartea-mi, / La voi inimi cu aripe. / Ah! lăsaţi ca 
să vă ducă / Pe-altă lume-n două clipe”. 

Din punctul de vedere al unei poetici implicite a lecturii, 
tema poate oferi prețioase indicații despre modul cum un autor 
ar dori să fie citit. Prin diversele chipuri de cititori, opera lui 
Eminescu propune o serie de roluri posibile pentru cititorii 
potenţiali. Printr-un elementar proces de identificare, cititorul 
operei eminesciene poate intra în conştiinţa cititorului inspirat 
care caută „înțelesul deschis” din „Cartea Lumii”, după cum 
se poate trezi în ipostaza criticului care „roade n-a adus”, a 
„mititelului” din Scrisoarea I sau a cititorului care acoperă 
propriile-i „mofiuri” cu „espresia adincă [a] unei simfiri ade- 
vărate”. Poate că la acest nivel se observă cel mai bine cum 
textul îşi dirijează interpretarea fără a o impune în mod 
absolut. Din punct de vedere interpretativ, tipurile de cititori 
propuse de o operă devin posibile roluri pentru cititorii em- 
pirici. În funcţie de modul cum cititorul empiric înţelege 
această „structură de apel”, el va actualiza diferite trasee 
semantice şi va obţine diferite rezultate. Dacă va accepta, de 
pildă, rolul cititorului tip „inimi cu aripe”, va folosi textul ca 
pretext de evaziune imaginativa sau fantasmatică, iar dacă se 
va identifica, în mod conştient sau inconştient, cu cititorul 
veleitar din Scrisoarea I, va subordona înţelegerea operei unei 
motivații de autoafirmare socială. 

Departe de a fi o perspectivă exhaustivă asupra tipurilor 
de cititori construiți de opera lirică a lui Eminescu, inter- 
pretarea noastră se opreşte la două paradigme de viziune care 
par să-şi dispute modul în care Eminescu a trăit şi a poetizat 
însăşi literatura. Aceste două paradigme înscriu perspectiva 
eminesciană asupra poeziei între împlinirea spirituală şi eşecul 
ontologic. Originalitatea şi coerenţa viziunii eminesciene 
asupra poeziei se clădesc pe această relaţie tensională între 
două moduri distincte de asumare a verbului poetic şi pe 
actualizarea ei la toate nivelurile tematice din cîmpul semantic 
al literaturii; poetului vizionar îi corespunde un poet-epigon, la 
fel cum poeziei vizionare şi lecturii vizionare îi răspund, în 
negativ, poezia şi respectiv lectura de tip epigonic. 

Motivația analizei noastre se dovedeşte, la rîndul ei, 
dublă. Pe lîngă finalitatea critică (analiza nucleelor semantice 
ale autorului/cititorului din opera lirică eminesciană) apare şi 
cea metacritică sau metodologică. Ideea care a alimentat 
parcursul nostru hermeneutic este aceea că analiza acestor 
aspecte reprezintă o cale privilegiată de acces la sensurile 
operei. Poetica implicită a lecturii presupune, deci, că textul ne 
arată cum vrea să fie citit prin tematizarea elementelor 
constitutive ale comunicării literare (emițătorul şi receptorul”) 
şi postulează astfel o paradigmă de înţelegere. Tensiunea care 
stă la baza modului eminescian de a concepe poezia gene- 
reazä", la nivelul receptării, o atitudine specială, un ethos her- 
meneutic ale cărui coordonate sînt luciditatea, disponibilitatea 
Şi creativitatea, toate înscriindu-se într-o paradigmă a 
înțelegerii ca trăire, în spiritul dezideratului împăratului din 
Povestea magului călător în stele, deziderat care ar răspunde 


7 Bineînţeles, ca să fie completă, analiza ar fi trebuit să aibă in vedere şi 
tema operei. Abordarea ei ar fi extins prea mult limitele lucrării de fata şi din 
acest motiv am preferat să o lăsăm deoparte. Totuşi, avînd în vedere inter- 
dependența acestor teme în imaginarul eminescian (autor-cititor-operă) şi 
coerenţa universului liric, putem afirma că şi tema operei se construieşte pe 
aceeaşi structură dublă, textul fiind înţeles ori ca lume în sine ori ca semn 
vid. 

8 În loc de „generează” am fi tentaţi să spunem „obligă cititorii să ia o 
atitudine...”, dar încercăm să evităm poziția absolutist-normativă si să ne 
situăm pe aceea a relativismului de tipul „textul propune, cititorul dispune”. 

cel mai bine, din punctul nostru de vedere, întrebării „cum se 
vrea citită opera eminesciană?”: Nu voi ca lumea asta cu 
visuri să-l imbete, / Căci cei mai multi din oameni după nimic 
alerg — / Să vadă-n cartea lumii un înţeles deschis, / Căci 
altfel viata-i umbră şi zilele sînt vis. 

Résumé 


Eminescu par lui-même. 
Notes pour une poétique implicite de la lecture 


Dans cet essai on analyse la manière dans laquelle certains 
aspects thématiques orientent la lecture et l’interprétation. La poé- 
tique implicite de la lecture a comme point de départ l’idée que dans 
le contexte de la poésie d'Eminescu, les images lyriques du créateur 
et du lecteur deviennent des noyaux sémantiques privilégiés qui pré- 
déterminent l’interaction entre le Lecteur Model et l’ Auteur Model. 
La description des visages de ces deux actants intratextuels illustre 
deux directions opposées de la valorisation sémantique, « le visionna- 
risme » et « l’épigonisme », afin de montrer comment cette tension 
contribue à l’articulation d’un ethos interprétatif dont les lignes 
dominantes sont la lucidité et la créativité. 


Literatură comparată 


Din nou despre Eminescu şi Lenau 


Alina PISTOL APOPEI 


Comparatia dintre Mihai Eminescu şi Nikolaus Lenau isi 
fixează în critica literară autohtonă, cel mai adesea, ca prim 
punct de referință, similitudinile de natură biografică, ce îi 
plasează pe cei doi în contiguitate geografică, socială ori poli- 
tică. O atare considerare a vieţii şi a operei celor doi furni- 
zează, pentru o bună parte a studiilor dedicate acestui aspect, 
un bogat material speculativ, începând cu evocarea descen- 
dentei bänätene a lui Lenau (născut Nikolaus Franz Niembsch 
von Strehlenau în Csatâd, comitatul Timiş), continuând cu 
studiile (nefinalizate, în ambele cazuri) de la Viena, cu 
experiența berlineză, şi terminând cu moartea prematură, sub 
spectrul nebuniei. Ne situăm aici în ceea ce Ilina Gregori nu- 
meste ,,parabiografie” şi „onirobiografie” — biografia imagi- 
nară, biografia-extensie a celei fixate ca reper sau cea fabricată 
—, exegeza asumându-și uneori în demersul său, ca un clişeu, 
interferența acestor aspecte biografice cu evoluţia tonalitatii 
lirice din opera celor doi scriitori, fără o aplecare mai atentă 
asupra complexităţii şi implicatiilor contextuale ale aspectelor 
autentice de viata. 

Integrabile unui domeniu al „onirobiografiei” sunt şi 
aprecierile legate de o analogie temperamentală a celor doi 
scriitori. Este drept faptul că în manuscrisele lui Eminescu 
s-au găsit traduceri din Lenau şi că i-a împărtăşit viziunea 
romantică în multe aspecte ale operei sale, însă nu în sensul 
unei preluări, ci în acela al unei reînvestiri. Ilarie Chendi se 
referă la raportul dintre Eminescu şi Lenau ca la o ,,atractiune 


' Ilina Gregori, Stim noi cine a fost Eminescu? Fapte, enigme, 
ipoteze, Editura Art, Bucuresti, 2008. 

reciprocă a două firi omogene”. Cornel Ungureanu tine să 
remarce despre scriitorul de expresie germană că „Eminescu 
l-a tradus, şi l-a asumat, l-a considerat cu iubire”, de unde şi 
originea „unui comparatism sui-generis, insistent, tandru, 
necesar”. Dacă ţinem cont de faptul că cititorul român ajunge 
la poezia lui Lenau pornind de la versul eminescian, interpre- 
tarea dată de critică — aceea a unei relații de filiatie lirica — este 
uşor de imbratisat. Se ajunge până la a se considera că disci- 
polul Eminescu îşi depăşeşte maestrul, Mihail Dragomirescu“ 
susținând chiar superioritatea lui fata de Lenau şi de Heine. Pe 
de altă parte, George Călinescu identifică în unele dintre poe- 
ziile lui Lenau sursa răului romantic ori a bolii melancoliei ce 
„ar contamina” lirica eminesciană”. Referinta la influenţa lui 
Lenau asupra lui Eminescu evidențiază, o dată în plus, poli- 
morfismul operei sale, dar şi sincronizările literaturii române 
cu spaţiul european, pentru că: „În el se întâlnesc Renaşterea 
şi Barocul, Clasicismul şi diversele aspecte ale Romantis- 
mului, de la Hölderlin la Byron, de la Hugo la Musset şi 
Lamartine, de la Leopardi la Schiller şi Lenau”. 

Interesant este şi faptul că în literatura şi în critica literară 
austriacă opera lui Lenau este redescoperită, reevaluată şi 
revalorizată în mod din ce în ce mai consistent, începând cu 
anii '90, cu o amploare şi mai vizibilă în prezent. Cităm, în 
acest sens, câteva dintre lucrările recente dedicate acestuia, 
cum este cazul celor semnate de către Roman Rocek’, 
Hansgeorg Schmidt-Bermann*, Ulrike Abraham” sau cel al 


? Ilarie Chendi, Scrieri I, Editura Minerva, Bucureşti, 1988, p. 155. 

3 Cornel Ungureanu, Bicentenar Nikolau Lenau: O profunzime nouă, 
în „România literară”, nr. 34, 2002. 

4 Mihail Dragomirescu, Critica ştiinţifică si Eminescu, în „Convorbiri 
literare”, 1894. 

5 George Călinescu, Opera lui Eminescu II, Editura Minerva, Bucu- 
reşti, 1970. 

6 A. E. Baconsky, Eminescu şi poezia universală, în vol. Meridiane. 
E.P.L., Bucureşti, 1965, p. 429. 

” Roman Rocek, Dämonie des Biedermeier. Nikolaus Lenau Lebens- 
iragödie, Wien, Köln, Weimar, 2005. 

8 Hansgeorg Schmidt-Bergmann, Nikolaus Lenau. Zwischen Romantik 
und Moderne. Studien, Editura Praesens, Wien, 2003. 

monografiei lui Michael Ritter. Acesta din urmă, spre 
exemplu, dezväluie cititorilor austrieci un Lenau complex, 
considerat mai putin din punctul de vedere al istoriei literare, 
cât prin accentul pus pe raportul dintre personalitate, respectiv 
anumite aspecte ale biografiei, şi opera sa. 

Toate aceste consideraţii dezvăluie o evoluţie în timp a 
unei politici culturale de receptare nu numai a operei celor doi 
scriitori, cât mai ales a comparatiei generate de aceasta. Refe- 
rindu-se la evoluţia în timp a eminescologiei, Lucia Cifor 
identifică mai multe categorii, printre care: ,,eminescologia 
comparativ-culturală, dezvoltată cu preponderență în perioada 
interbelică, eminescologia de inspirație structuralistă şi emi- 
nescologia de inspiraţie hermeneutică”, la care se adaugă, mai 
nou, şi eminescologia poststructuralistă şi postmodernă ce 
caracterizează perioada „eminescologiei libere”, postcomu- 
niste. Fiecare dintre acestea are minusurile şi plusurile ei, însă 
eroarea persistentă este aceea a închiderii operei şi vieţii lui 
Eminescu în formule, în clişee exegetice — în mit, până la 
urmă —, pierzându-se astfel contactul cu ceea ce a fost şi a 
gândit cu adevărat acesta”. 

Există anumite aspecte ale vieţii celor doi care atrag, însă 
seductia exercitată de miza coincidentelor de natură biogra- 
fică, menționate mai sus, distrage adeseori atenția de la ceea 
ce considerăm a fi sursa autentică a comparatiei dintre cei doi: 
textul. ,,Intoarcerea” la text, prin situarea interpretării în sfera 
poeticii şi a stilisticii, poate salva demersul critic de excesul de 
a fi „author-oriented, (...) în loc să fie problem-oriented sau, 
şi mai bine, concept-oriented”" . De altfel, referindu-se la 
influența lui Lenau si Hölderlin asupra creaţiei eminesciene, 


” Ulrike Abraham, Die Naturmetaphorik. Nikolaus Lenau, Haag und 
Herchen, Frankfurt am Main, 2000. 

' Michael Ritter, Zeit des Herbstes. Nikolaus Lenau. Biographie, 
Deuticke Verlag, Wien / Frankfurt am Main, 2002. 

11 Lucia Cifor, Trasee hermeneutice, Editura Tehnopress, laşi, 2009, p. 
103-111. 

> Vezi Iulian Costache, Eminescu. Negocierea unei imagini, Editura 
Cartea Românească, Bucureşti, 2008. 

15 Marius Chivu, Mitul lui Eminescu, contemporanul nostru, în „Dile- 
mateca”, nr. 9, 2007. 

Zoe Dumitrescu-Busulenga concluziona: ,,(...) rămâne, însă, 
dincolo de analogii ori deosebiri, timbrul marii poezii, acela al 
vocii orfice, venind de departe, din strafunduri, auzita numai 
simțului interior”!*. Or, versurile lui Eminescu se regăsesc 
adeseori la celălalt capăt al pendulei insufletite de lirismul lui 
Lenau, ca un ecou care îşi reconstruieste sonoritatile. 

Pornind de la aceste considerații, putem reduce aceste 
„ecouri” în versurile lui Mihai Eminescu şi în cele ale lui 
Nikolaus Lenau la şase nuclee tematice: 1. presimfirea morții; 
2. pesimismul; 3. lirica naturii, 4. iubirea neimpartasita; 5. 
copilăria; 6. dorinţa de libertate. 

1. Presimtirii morţii, dublate de un marcat sentiment al 
alienării şi al inadaptării, la Lenau, i se ataşează în poezia 
eminesciană dorința reintegrării cosmice. Versuri precum 
„Moarte, frânge-mi trupul ca pe-un pai! (Către moarte)” sau 
„Printre luminile-n repaos / Ziua moartă s-a pierdut: / Înc-o 
clipă s-a adaos / Negustorului trecut. Larg mormânt, tu 
mă-nfiori, / İnnoptat şi trist trecut” (Trecut) îşi găsesc pan- 
dantul în: „Va geme de patemi / Al mării aspru cânt... / Ci eu 
voi fi pământ / În singurătate-mi” (Mai am un singur dor) *; 
în: „Las? să dorm... să nu ştiu lumea ce dureri îmi mai 
păstrează. / Îmbătat de-un cântec vecinic, îndrăgit de-o sfântă 
rază / Eu să văd numai dulceaţă unde alții văd necaz” 
(Memento mori) ori in: ,,Nenteles rămâne gândul / Ce-ti 
străbate cânturile, / Zboară vecinic, îngânându-l, / Valurile, 
vânturile” (Dintre sute de catarge). Cu acelaşi patos îşi invocă 
şi Eminescu moartea, în O, stingă-se a vieţii: „O, stingă-se a 
vieții fumegătoare raclă, / Să aflu căpătâiul cel mult dorit în 
raclă!”. Fie că este vorba aici despre versurile lui Lenau sau 
despre cele ale lui Eminescu, sentimentul căderii în moarte 
deschide un orizont al dezrădăcinării conştiinţei, ale cărei 
resorturi constau în aceea că ,,(...) meditaţia asupra pustiului 
interior şi sentimentul unei acute înstrăinări de sine, conso- 


14 Zoe Dumitrescu-Buşulenga, Eminescu şi romantismul german, 
Editura Eminescu, Bucureşti, 1986, p. 134. 

15 Nikolaus Lenau, Versuri alese, traducerea de Lazăr Iliescu, Editura 
Tineretului, Bucureşti, 1975. 

16 Mihai Eminescu, Poezii, Editura Litera, Bucureşti, 2010. 

lidat de acțiunea dispretuitoare şi distructivă a eului liric, a dus 
la dizolvarea stării de melancolie în spleen””. 

2. Acelaşi pesimism de esență romantică infuzează versu- 
rile celor doi poeţi, ca semn al alteritätii ființei umane, al 
inutilitatii şi al trecerii timpului — izvor al unei melancolii 
incurabile —, atât în: „Zădărnicie-i totul, îmi dau seama! / O 
goană-i viata, neinduplecata, / Spre țeluri pururi noi. / Şi vlaga 
toată, / Cu orice pas pe drum ni se destramă” (Lenau, Zădăr- 
nicie); în: „Mă urmezi, melancolie! / Visätoare mä-nsotesti! / 
Fie că mä-nalt, sau fie / Că mă pierd, alături mi-eşti” (idem, 
Melancolie); în: „Dragi prieteni, nu-i zadarnic / În deşert să ne 
trudim, / Ca-n nisipul vieţii, harnic, / O potecă să croim?” 
(idem, În desert); în: „S-a scurs desarta-mi tinereţe / Cu anii 
vitregilor sorti / Trist suflă toamna prin ostrete / Şi-n inimä-mi 
tânjesc spre morți” (idem, Toamna), cât şi în lirica emines- 
ciană: „Pierdut e totu-n zarea tinereții / $i mută-i gura dulce-a 
altor vremuri, / lar timpul creşte-n urma mea... mă-ntunec!” 
(Trecut-au anii...); „Pe inima-mi pustie zadarnic mâna-mi tiu, 
/ Ea bate ca şi cariul încet într-un sicriu / Şi când gândesc la 
viata-mi, imi pare că ea cură / Încet repovestită de o străină 
gură...” (Melancolie); „Tot ce-a fost ori o să fie / În prezent 
le-avem pe toate / Dar de-a lor zădărnicie / Te întreabă si 
socoate” (Glossâ); „Cu mâne zilele-ti adaogi, / Cu ieri viata ta 
o scazi / Şi ai cu toate astea-n faţă / De-a pururi ziua cea de 
azi” (Cu mâne zilele-ti adaogi). Remarcăm aici aceeaşi vizi- 
une a neantului şi a răului, aceeaşi înfierare a minciunii, a 
ipocriziei şi a complacerii în instinct, aceeaşi viziune asupra 
lumii ca teatru ori ca proiecție a sinelui, lirismul poeților 
străbătând cărări schopenhaueriene comune'*. 

3. Dacă la Lenau marea — motiv al liricii naturii — se 
suprapune angoasei existențiale, transfigurând trăirile negative 
in stihii dezlantuite („Pe marginile vieţii cu fata-nmârmuritâ / 
Mă uit în marea morţii, de ceața învăluită, / Posomorât e 


17 Joan Constantinescu, Eminescu. Natură şi poezie, în „Studii 
eminescologice”, nr. 3, p. 27. 

15 Vezi şi Liviu Rusu, Eminescu şi Schopenhauer, E.P.L., Bucuresti, 
1966. 

țărmul, se-ntunecă mereu... / Mereu se urcă valul izbind în 
piatră greu”, Pe marginile vieţii), la Eminescu, aceasta devine 
adeseori fundal al meditatici filosofice („Când pluteşti pe 
mişcătoarea mărilor singurătate / Şi pe toţi ce-n astă lume sunt 
supuşi puterii morţii / Deopotrivă-i stăpâneşte raza ta şi geniul 
morții”, Scrisoarea I, sau în: „Ce caută raza din ceruri venită, / 
Din galbena steauă ce-aleargă prin cer, / Ce caută-n mare, în 
noaptea-i cernită / Und-razele pier?”, Când marea...) 

Pentru poetul german, „anotimpul” sufletului său este 
toamna (,,Drumetul nu îşi toarce singur plânsul / Aici. Natura 
însăşi, întristată, / Durerea lui i-o înţelege toată, / Şi-n jalea-i îl 
cuprinde si pe dânsul”, Simfâmânt de toamnă). Versurile 
autorului Luceafărului transformă acest anotimp într-un spaţiu 
al intimitatii în doi: „Afară-i toamnă, frunză-mprăştiată, / lar 
vântul zvârle-n geamuri grele picuri, / Şi tu citeşti scrisori din 
roase plicuri / Şi într-un ceas gândeşti la viaţa toată”, Afară-i 
toamnă; „Toamna frunzele colindă, / Sun-un grier sub o 
grindă / Vântul jalnic bate-n geamuri / Cu o mână tremurândă, 
/ Tara tu la gura sobei / Stai ca somnul să te prindă” (Calin [file 
din poveste]. Gazel). 

În acelaşi registru liric includem şi simetria dezvoltării 
unor motive care tin de cosmogonie, de simbolistica florii ori a 
copacului. Astfel, pe cerul din poezia lui Lenau sunt proiectate 
angoasele şi semnele disolutiei eului profund („Pe chipul 
bolţii, ca un gând se-abate / Un nor, greoaia umbră clătinând; / 
Luna ne privea senină, / Ochii-n apă oglindind”, Cer trist). 
Dezvoltarea motivului celest la Eminescu este mai putin un 
reflex al „căderii în sine”, după cum o sugerează versurile 
poetului originar din Banat. Prin versuri, precum: „Fulgerele 
să îngheţe sus în nori. Să amorteasca / Tunetul şi-adânc să 
tacă. Soarele să pâlpâiască, / Să se stingă... Stele-n ceruri tre- 
murând să cadă jos” (Memento mori); „Nu-i acea altă lume, a 
geniului rod, / Căreia lumea noastră e numai un izvod... / Fru- 
moasă ea cuprinde pământ, ocean, cer... (Icoană şi privaz); 
„Dacă din noapte-eternă o ființă se arată, / El vede cer şi stele, 
oceanul, universul” (Confesiune) ş.a., cerul este decorul unor 
reprezentări legate de geneza sau de agonia universului şi a 
lumii. Cerul devine un spaţiu al alegoriilor spiritului, căci 

există în opera lui Eminescu ,,(...) o parte, clasicizată prin 
tradiţie, şi în care el însuşi s-a recunoscut, echivalentă micului 
romantism german, propriu-zis liric, al lui Eichendorff, Heine, 
Lenau, până la Môrike, — şi altă parte, subiacentă, ce cores- 
punde marelui romantism al viziunilor, explorator de domenii 
abisal metaforice”. Aceeaşi lună străbate, însă, cu aura sa 
regală, nopţile evocate de cei doi scriitori, inducând linişte şi 
armonie sufletului altfel zbuciumat: „Era noapte clară, lină, / 
Când pe râu ne-am dus vâslind; / Luna ne privea senină, / 
Ochii-n apă oglindind” — versifică Lenau în Drumuri triste, în 
tandem cu „Să plutim cuprinşi de ape, / Sub lumina blândei 
lune — / Vântu-n trestii lin foşnească, / Unduioasa apă sune!”, 
din Lacul lui Eminescu. În versurile citate luna devine o em- 
blemă a ,,(...) voinţei de totalizare şi armonie a contrariilor 
(...), pe calea vizionară a visului sau fantasticului, descărnare 
lăsând vederii esenţa, împlinirea cunoaşterii prin lubire şi 
împlinirea Iubirii prin cunoaştere”. 

De asemenea, de către ambii scriitori motivul florii este 
pus în relaţie cu efemeritatea iubirii, cu sentimentul unei 
suferințe fără leac, cu „curgerea nemiloasă a timpului şi 
intervenţia thanatică'?!: „Floarea ta aşa-mi şopteşte / De pe 
ramul argintiu — / Şi-un plâns greu mă năpădeşte / Şi-mi simt 
sufletul pustiu” — meditează Lenau în Copacul amintirii, pre- 
cum Eminescu în Floare albastră. Ultimul îşi transpune însă 
tristeţea din „planul aproapelui” în cel al ,.departelui”””: „ȘI 
te-ai dus, dulce minune, / S-a murit iubirea noastră — / 
Floare-albastră! floare-albastră — / Totuşi este trist în lume!”. 

În poeziile celor doi creatori, un alt motiv al liricii 
naturii — copacul — se constituie într-o imagine emblematică a 
spaţiului terestru, care favorizează meditaţia, confesiunea ori 
desprinderea de lume şi impresia de atemporal. Lui Lenau, 
care îşi situează zodia fastă a vieţii sale la umbra protectoare a 


197, Negoitescu, Poezia lui Eminescu, E.P.L., 1968, p. 20-22. 

copacului în floare („Când pe crengile-ti fierbinte / Glăsuiau 
privighetori / Cu iubita mea, — tii minte? / Stam visând aici, 
sub flori”, Copacul amintirii), îi răspund, ca un ecou, versurile 
eminesciene, conturând o dimensiune a virtualului (,,Ador- 
mind de armonia / Codrului bătut de gânduri / Flori de tei 
deasupra noastră / Or să cadă rânduri-rânduri”, Dorinţa). 

4. Fiorul erotic străbate cu egală intensitate opera lui 
Lenau şi cea a lui Eminescu, dezvoltând pe axa posibil-pre- 
zent-trecut acelaşi motiv al iubirii neîmpărtăşite, care ,,(...) 
caracterizează balansul între iubirea-introspectie (amintire, 
deci) si iubirea-proiectie (dorință, adicâ)””. Ca şi poetul 
român în Gândind la tine (,,Vedea-vor ochii-mi înc-o data 
oare / Frumosul trup, — femeie zâmbitoare! — / Ce mi-a fost dat 
să-l strâng o clipă-n bratâ?”), în Pierdută pentru mine, zâm- 
bind prin lume treci! („De ce mă-nşală ochiu-mi cu zarea-i, cu 
seninu-i, / De ce cu uşurinţă, atât, atât mă chinui?”) sau în De 
ce nu-mi vii (,,Tarzie toamnă e acum, / Se scutur frunzele pe 
drum, / Si lanurile sunt pustii... / De ce nu-mi vii, de ce nu-mi 
vii?”), şi Lenau se lasă pradă interogatiei şi incertitudinii: 
„Spre ce limanuri sufletul ni-l poartă? / Spre paradisul dulce-al 
împlinirii? / Spre țărmul trist, pustiu, al despărțirii?” 
(Întrebare). 

Arsenalului erotic comun i se adaugă dualitatea moarte- 
iubire, imaginea iubitei moarte suprapunându-se acelui Welt- 
schmerz” ori spleen romantic de care suferă amândoi poeții. 
Versurilor „Sufletul tău tânăr, mare, / De-l fereşti de ger 
si-amar, / Iti va pune-n păr o floare / Strălucind şi-n moarte 
chiar” (Unei fete frumoase, Nikolaus Lenau) le răspund 
„Şi-ntreb al meu suflet rănit de-ndoială / De ce-ai murit, înger 
cu fata cea pala? / Au nu ai fost jună, n-ai fost tu frumoasă? / 
Te-ai dus spre a stinge o stea radioasa?” (Mortua est!, Mihai 
Eminescu). 


> Const. Ciopraga, Prinos de frumusețe şi iubire, Editura Eminescu, 
1989, p. 383. 

# Vezi Alexandru Boboc, Eminescu şi filosofia germană, în Caietele 
„Viața Românească”, nr. 3 (ed. II), 2002, p. 27-37. 

5. Copilăria reprezintă pentru Lenau poate unicul punct 
solar al suitei tematice pe care o împărtăşeşte cu Eminescu. 
Primii ani ai vieții îi evocă lui Lenau un colt edenic, în tonuri 
luminoase: „Căci mi-amintesc de vremi de pace-adâncă, / 
De-a pururi pentru noi pierdute, încă / De când luase viata 
paradisul” (G/asul clopotelor). Aceleaşi sonorități domoale — 
sugestii ale balansului — însoțesc reveriile copilului de altădată 
şi la Eminescu: „Fiind băiet păduri cutreieram / Şi mă culcam 
ades lângă izvor / lar braţul drept sub cap eu mi-l puneam / 
S-aud cum apa sună-ncetişor, / (...) Astfel ades eu nopți 
întregi am mas / Bland îngânat de-al valurilor glas” (Fiind 
băiet păduri cutreieram). Copilăria este însoţită în conştiinţa 
poeţilor de un cântec auzit numai de ei, ca o incantatie prin 
care se redobândeşte — fie şi pentru scurt timp — starea origina- 
ra, a inocentei, căci: „Această ureche care ascultă înlăuntru-ne 
este sursa fericirii noastre”. De altfel, aceleași plaiuri 
româneşti animă aceste sentimente şi proiecția într-un spaţiu 
protector, al amintirii, compensator pentru un prezent crud, 
alienant: „Când scumpa tara mea mi-am părăsit, / Ce pururi 
îmi zâmbea în dăruire, / Când singur eu din rai m-am izgonit, / 
Lăsând prieteni buni şi fericire...”, se lamentează Lenau în 
Roza amintirii, la fel cum Eminescu se întreabă retoric în O, 
rămâi: „Unde eşti, copilărie, / Cu pădurea ta, cu tot?” 

6. Dorinţa de libertate ce transpare din opera celor doi 
se integrează romantismului hegelian al secolului al XIX-lea, 
acestui „secol al naţiunilor”, pe care ambii îl traversează, dar 
şi unui anumit spirit al contradictiilor, ce pare a-i guverna. 
Apetentei pentru reverie, melancolie şi dorului de moarte li se 
opun, astfel, activismul politic şi conştiinţa istorică. Această 
dualitate este, după cum subliniază şi Baudelaire, un fenomen 
romantic-baroc, ce-l situează pe poet între viata şi moarte, 
între vis şi realitate: „Qui parmi nous n’est pas un homo 
duplex? Je veux parler de ceux dont l’esprit a été dès l’enfance 
touched with pensivenes; toujours double, action et intention, 
rêve et réalité; toujours l’un nuisant à l’autre, l’un usurpant la 


25 Paul Claudel, La sensation du divin, în vol. Présence et prophétie, 
Fribourg, 1942, p. 64-126. 

part de l’autre’’®. Prin poeme precum Savonarola, Albin- 
genzii, Ziska sau Cântece poloneze, Lenau îşi depăşeşte 
pesimismul şi obsesia morții, pledând pentru libertate, pentru 
justiție socială şi pentru dreptul popoarelor la o conştiinţă 
naţională. Acelaşi model de erou propune şi Eminescu, spre 
exemplu, în Andrei Mureşanu, Horia, Muşatin şi codrul, 
Scrisoarea a Il-a, Memento mori, Împărat şi proletar, Sarmis 
sau în Gemenii — un erou în care se împletesc simţul istoriei cu 
gândirea mitică, cu spiritul revoluţionar şi cu idealul mitic al 
armoniei”. 

În concluzie, „ecourile” lui Lenau în creaţia lui Eminescu 
dezvăluie puncte de convergență, dar şi variatiuni pe teme 
comune, toate dezvăluind o îngemănare în spirit a celor doi, 
sub semnul romantismului şi al modernismului, punerea lor în 
comparație repotentându-le reciproc semnificaţiile operei 
literare. 


Résumé 


Cet article considére les rapports entre Nikolaus Lenau et Mihai 
Eminescu par le recours au texte, d'un point de vue thématique, qui 
révèle une ressemblance surprenante. On y comprend l’ennui, le 
désespoir, le même mal de vivre, le désir de mourir, la sensation 
d’effondrement, la nature comme état d’esprit, le motif de l’enfance 
comme perte d’un paradis originel, l’amour malheureux ou le désir 
de liberté. L’impression générale est, dans le cas d’Eminescu, celui 
d’un lyrisme qui semble, parfois, un écho du celui de Lenau, modulé 
d’une manière particulière. 


> Charles Baudelaire, L'art romantique, Librairie Garnier, Paris, 
1931, p. 325. 

7 Apud Ioana Em. Petrescu, Eminescu, Modele cosmologice şi 
viziune poetică, Editura Minerva, Bucureşti, 1978, p. 186-189. 


Speranţa. 
Un motiv literar în poezia lui Eminescu 


Traian DIACONESCU 


Motivul speranţei în poezia lui Eminescu nu a fost cerce- 
tat, pînă acum, într-un studiu de sinteză. Exegeza eminesciană 
cuprinde referiri numeroase la acest motiv, dar aceste referiri 
sunt parțiale şi au, preponderent, caracter documentar, nu 
estetic. 

În articolul care urmează ne ocupăm de poemul Speranța, 
scris în perioada de tinereţe a poetului. Cercetarea motivului 
speranţei în opera de maturitate a lui Eminescu va constitui 
obiectul altei lucrări. Ipostazele speranţei în poezia eminesci- 
ană reprezintă, în ultimă instanţă, un itinerar spiritual complex, 
cu valori filozofice şi estetice multiple, confirmind vocația 
universală a marelui poet român. 

Pentru a înțelege mai bine structura şi funcţia motivului 
speranţei în poezia lui Eminescu este necesar să coborim, mai 
întîi, la mitul speranței în cultura greacă şi, apoi, la reflectarea 
acestuia in literatura greco-latinâ şi în poezia romantica 
europeană. 

Mitul grec al Sperantei este, aşa cum se ştie, legat de 
Prometeu. Acesta furase focul de la zei şi-l dăruise oamenilor. 
Zeus, pentru a-i pedepsi pe muritori, a poruncit lui Hefaistos 
să plăsmuiască din argilă pe frumoasa Pandora care s-a căsă- 
torit cu Epimeteu. Pandora a primit, ca dar de nuntă, un vas, 
numit în greceşte pythos, în care se aflau toate relele din lume. 
Cînd a coborit pe pămînt, Pandora a ridicat capacul vasului şi 
toate relele au năvălit între oameni. Numai Speranţa a rămas la 
buza vasului cînd Pandora a închis capacul. Prin fapta sa, 

Pandora, ca o altă Evă, ilustrează tema „femeia fatală”, legen- 
dă comună popoarelor indoeuropene'. 

Cititorul modern se întreabă, pe drept, de ce Speranţa se 
află închisă într-un pythos cu rele şi de ce ea singură a rămas 
în vas. Exegetii au răspuns că speranța este plurivoca, salva- 
toare sau amăgitoare. Eliberarea relelor închise în vas semni- 
fică descătuşarea blestemului asupra muritorilor, dar blocarea 
Sperantei în vas sugerează virtualitatea ei, posibilitatea de a se 
întrupa din logos în ergon. 

Judecarea mitului din perspectivă etică este restrictivă. 
Textele homerice cercetate din perspectivă funcțională relevă 
o întreită deschidere — pozitivă, neutră, negativă — şi fiecare 
dintre aceste categorii se ramifică în altă triadă — intelectivă, 
volitivă şi afectivă. Aşadar, speranța la Homer reflectă ființa 
umană în toată complexitatea sa antropologică. Speranța 
rămasă în pythos reprezintă deschiderea originară a omului 
către viață şi faptă, o stare spirituală care se poate întrupa în 
bine sau rău, în lumină sau beznă, în victorie sau înfrîngere. 
Speranţa, în ultimă instanţă, reprezintă destinul omului şi 
condiţia sa umană. 

Omul este o ființă rațională, dar, înainte de toate, este o 
ființă elpidicä, orizontică. În această perspectivă filosofică, 
mitul Pandorei relevă o problemă antropologică şi un univers 
de posibilități. Omul modern a restrâns însă acest univers la o 
valoare univocă, etică, deschiderea spre bine. Această dimen- 
siune o întîlnim în poemele din care s-a inspirat Eminescu în 
creația sa. În poezia din etapa maturității, speranţa va avea, 
cum vom vedea în altă lucrare, pe lângă funcția pozitivă, 
salvatoare”, şi o funcţie negativă sau chiar neutralâ, fapt care 


! Pentru mitul Pandorei în literatura greacă v. P. Girard, Le mythe de 
Pandore dans la poésie hesiodique, în R.E.G., XXII, 1909; P. Waltz, A 
propos de l’Elpis en Hesiod, in R.E.G. XXIII, 1920; G. Dumézil, Le festin 
d'immortalite. Etude de mythologie comparée, Paris, 1924; T. Trousson, 
Le theme de Promethee dans la littérature européene, Genéve, 1964 şi 
Simion Noica, Un sens posibil al sperantei in mitul Pandorei in ,,Studii 
Clasice”, XI, 1964. 

> Un studiu remarcabil cu referinţe la conceptul de „bine” si „rău” in 
creația lui Eminescu a fost publicat de Roberto Scagno, profesor la 
Universitatea din Padova, cu titlul Simbolica del male e aspirazione alla 

reflectă o concepţie despre lume şi artă similară cu a marilor 
creatori care se înalță de la efemer la peren. 

Poezia Speranța scrisă de adolescentul Eminescu a fost 
pusă în relaţie cu poemul Hoffnung de Schiller şi, mai tîrziu, 
cu poemul Das Lied der Hoffnung, tradus de Herder din anto- 
logia italiană a lui Hagemann’. Ambele poeme scrise în limba 
germană sunt poeme înrudite prin temă, dar arhitectura lor 
artistică este foarte diferită. 

Poemele menționate au identice numai titlul. Diferenţele 
dintre aceste poeme şi poemul Speranța de Eminescu sunt însă 
mai mari decât asemănările. La Schiller, speranţa este o stare 
psihică generală care însoţeşte toate vârstele omului: adoles- 
cent, tînăr, bătrîn. Speranţa nu este o „vană nebunie”, ci un 
»vestitor al inimii” care nu înşeală sufletul, căci oamenii sunt 
„născuţi pentru ceva mai bun”. La Eminescu, speranța nu este 
o stare psihică generală, ci o deschidere filosofică spre bine. 
Aceasta se întrupează în consolarea individului pus în situaţii 
limită într-o societate ostilă: călătorul rătăcit în munţi, încarce- 
ratul care îşi blestemă moartea, mama bolnavă cu pruncul la 
sân, marinarul pe mare în furtună, credinciosul în lumea de 
dincolo. Speranța consoleazä durerea acestor categorii 
socio-umane şi le aprinde lumina salvării. Poemul începe şi se 
termină cu strofe identice, grave, pătrunse de compasiune fata 
de condiţia fragilă a muritorilor care găsesc în speranţe un azil. 

Tot mari sunt şi diferenţele fata de poezia italiană, tradusă 
în germană de Herder. Şi aici, ca şi la Schiller, speranţa este o 
stare psihică generală şi se referă tot la categorii generale, ur- 
gisite de societate, oameni săraci, oameni parasiti de prieteni, 
corăbieri în primejdie, ţărani care cultivă ogorul, oameni încă- 


salvezza nell’opera poetica di Mihai Eminescu (cf. ,,Circolo Filologica 
Padovano” nr. 1, 1994, p. 1-17), tradus in limba romana si publicat cu 
titlul Simbolistica nefericirii si aspiratia spre eliberare in opera lui Mihai 
Eminescu (cf. ,,Viata romaneasca”, nr. 199, p. 1-18). 

> Relaţia dintre poezia Speranţa de Eminescu şi poezia Hoffnung de 
Schiller a fost relevată de G.C. Giurăscu în articolul Geneza poeziei 
, Speranta” a lui Eminescu, publicat în „Revista istorică română”, III, 
1933, p. 206, iar relația cu poemul Das Lied der Hoffnung, tradus de 
Herder din italiană, a fost propusă de G. Călinescu într-o notă inclusă în 
ediția Eminescu, Poezii, Bucuresti, 1938, p. 260. 

tusati, oameni bolnavi, oameni în primejdie sau infrinti. 
Refrenul poemului se repetă după fiecare strofă şi realizează 
un ritm ludic, opus tonalitatii meditative şi patetice a poetului 
român. 

După aceste scurte consideraţii, putem conclude că tînărul 
Eminescu valorifică, într-un mod personal, un topos frecvent 
în poezia romantică europeană. İntilnim, în poemele germane, 
titlul şi ideile fundamentale ale poeziei Speranța, dar transfor- 
marea lor dobindeste o pecete eminesciană. 

Tema romantică a speranţei coboară, ca stare, în literatura 
greacă şi latină. O întîlnim la poeții greci, de la Homer şi 
Hesiod la Pindar şi Calimah, dar şi în literatura latină, ca topos 
retoric, la Tibullus şi Ovidius. Cultura clasică a lui Eminescu 
era impresionantă şi limbile clasice erau studiate cu fervoare 
în sistemul de învățămînt austriac din secolul trecut. Emi- 
nescu, adolescent precoce, citea cu patimă scriitori latini şi a 
cunoscut, desigur, opera lui Tibullus şi Ovidius. 

Relevăm, mai întîi, fopos-ul speranței în elegia lui 
Tibullus’ II, 6 v. 15-28: 

Acer Amor fractas utinam tua tella sagittas, / Si licet 
extinctas aspiciamque faces / Tu miserum torques, tu me mihi 
dira precari / Cogit et insana mente nefanda loqui. / lam mala 
finissem leto, sed credula vitam / Spes alet agricolas, spes 
sulcis credit aratis / Semina quae magno fenore reddat ager: / 
Haec laqueo volucres, haec captat harundene pisces, / Cum 
tenues hamos abdidit ante cibum. / Spes etiam valida solatur 
compede vinctum / Cruora sonant ferro, sed canit inter opus. / 
Spes facilem Nemesim spondet mihi, sed negat illa / Ei mihi, 
ne vincas, dura puella, deam. 

„O, crudule Amor, de-aş vedea săgețile frînte, armele tale, 
şi dacă e permis, tortele stinse. Tu mă chinui pe mine, tu mă 
sileşti să rostesc, cu mintea nebună, vorbe nelegiuite. Eu mi-aş 
fi urmat suferința prin moarte, dar speranța încrezătoare îmi 
ocroteşte viata şi-mi spune că mîine fi-va mai bine. Speranţa 
hrăneşte agricultorii, speranța încredințează brazdelor arate 


4 Text latin în Tibullus, Carmina, stabilit şi tradus de M. Ponchont, 
Paris, Les Belles Lettres, 1924. 

semințele pentru ca ogorul să le redea cu mare belşug. Ea 
prinde păsări in lat şi peşte în unditâ cînd ascunde cirlige 
subțiri în momeală. Speranţa îl consoleaza pe cel legat cu lant 
puternic; gleznele sună în câtuşe, dar el cîntă trudind. Speranța 
îmi promite mie pe sloboda Nemesis, dar aceasta mă refuză. 
O, vai mie, crudă copila să nu învingă zeiţa.” 

Observăm în acest fragment o structură similară cu cea 
din poemul lui Eminescu: speranța care consolează diverse 
categorii socio-umane. Aceste categorii sunt însă, aşa cum 
vedem, diferite de cele intilnite la poetul roman. Tibullus se 
referă la persoana sa în pragul sinuciderii, la agricultorul care 
seamănă ogoare, la vânătoarea de păsări, la pescuitul cu 
undita, la sclavul încătuşat care trudeste cîntînd si, în sfîrşit, la 
iubita nestatornică a poetului. Acest topos al speranței din 
poemul lui Tibullus îi va inspira pe mulți poeţi romantici 
europeni. 

Analiza relaţiilor dintre versurile lui Eminescu şi Tibullus 
ne conduce, în perspectiva conceptelor de literatură compa- 
rată, să le numim concordante analogice, nu interferenţe, 
ilustrînd o coincidență literară, nu o dependenţă sigură. 
Eminescu, la maturitate, i-a citit, fără îndoială, pe liricii latini, 
dovadă că poemul Mai am un singur dor are ca posibil model 
celebra elegie II, 13 din Propertius, cum a demonstrat filologul 
clasic C. Balmus”, dar acum, la adolescenţă, la vîrsta de 16 
ani, nu avem certitudinea că poetul român ar fi cunoscut acest 
poem al lui Tibullus. 

Opera lui Ovidius avea însă un statut ferm în programele 
de învăţămînt din secolul trecut. Poetul latin era un clasic care 
se studia în programele liceale de la Cernăuţi. Eminescu, ca 
oricare mare poet romantic, a fost cucerit de creația lui Ovidiu 
şi impresionat de ursita tragică a poetului latin. Să ne amintim 
că Eminescu a tradus celebrul distih: Donec eris felix multas 
numerabis amicos/ Tempora si fuerint nubila solus eris. 
(Tristia, 1, 9 v 5-6) — Pina vei fi fericit număra-vei amici o 
mulțime / Cum se vor întuneca vremile singur rămii, şi că a 


5 C. Balmuş, Cîteva note despre Propertiu şi Eminescu, în „Viaţa 
Românească”, XX, 1928, nr. 5-6, p. 217-221. 

valorificat artistic, în mod superior, imagini, topoi şi mituri 
ovidiene în creaţia sa. În poemul Epigonii a valorificat o 
imagine antologică din Amores II, 10 şi topos-ul catalogus 
poetarum din Pontica IV, 16, iar in poemul Apari sa dai lumi- 
nd, a transfigurat mitul Pygmalion, întîlnit în Metamorfozele 
poetului din Sulmona. lată, acum, ciclul versurilor ovidiene 
care reflectă fopos-ul speranţei in elegia adresată lui 
Graecinus, prietenul lui de la Roma, în Pontica“, I, 6, v. 27-46: 

Spes igitur menti poenae, Graecine, levandae / Non se ex 
toto nulla relicta meae. / Haec dea, cum fugerent sceleratas 
numina terras / In diis invisa remansit humo. / Haec facit ut 
vivat fossor quoque compede vinctus / Liberaque a ferro 
cruora futura putet. / Haec facit ut videat cum terras undique 
nullas / Naufragus in mediis brachia iactet aquis / Saepe 
aliquam sollers medicorum cura reliquit, / Nec spes huic vena 
deficiente cadit. / Carcere dicuntur clausi sperare salutem / 
Atque aliquis pendens cruce vota facit. / Haec dea quam 
multos laqueo sua colla ligantes / Non est proposita passa 
perire nece! / Me quoque conantem gladio finire dolorem / 
Arcuit iniecta continuitque manum. / Quidque facis? lacrimis 
opus est non sanguine dixit / Saepe per has flecti principis ira 
solet. / Quamvis est igitur meritas indebita nostris / Magna 
tamen spes est in bonitate Dei. 

„Aşadar, o, Graecine, speranța de a-mi uşura pedeapsa nu 
m-a părăsit. Această Zeitä, cînd toate divinitatile au părăsit 
tinuturile criminale, a rămas singură pe pămîntul urgisit. Ea 
face ca săpătorul încătuşat să trăiască şi să creadă că îşi va 
libera piciorul inlantuit, ea face ca naufragiatul, cînd nu se vad 
tarmuri, să-şi arunce brațele în mijlocul valurilor; adesea, spe- 
ranta îl însoţeşte, chiar dacă inima este firavă, pe cel care l-a 
părăsit grija medicilor iscusiti; şi cei închişi în carcere, se 
spune, speră în salvare; şi cel care atîrnă pe cruce îşi face încă 
speranţe; această zeiță împiedică să piară, prin sinucidere, pe 
cel care şi-a legat latul de git; pe mine chiar, cînd încercam 
să-mi curm durerea cu sabia, m-a oprit, şi, după oprirea bratu- 


“© Text latin in P. Ovidius Naso, Ex Ponto libri, Lipsiae, Teubner, 
1927. 

lui, m-a dojenit: Ce faci? Este nevoie de lacrimi, nu de singe, 
caci adesea minia unui principe poate sa fie induplecata prin 
lacrimi. Astfel, desi nu este datoare lacrimelor noastre, mare 
este speranta in bunatatea zeului.” 

În acest poem latin, Speranţa este o zeiță binefăcătoare in 
lumea plină de urgii şi, după cum vedem, ocroteste omul în 
situaţii limită. Ovidius însă, spre deosebire de Tibullus, apasă 
pe dimensiunea tragică a existenței, fapt firesc la un poet 
exilat. Aceşti muritori reprezintă, ca şi la Eminescu, categorii 
socio-umane în pragul primejdiei fatale: săpătorul încătuşat, 
naufragiatul, bolnavul părăsit de medici, crucificatul, omul cu 
latul la git, poetul în pragul sinuciderii. Aceste categorii sunt 
reprezentate de persoane individuale, nu de categorii generice. 
Trei categorii de urgisiti din textul lui Ovidius coincid cu 
categorii socio-umane din poezia lui Eminescu: încarceratul, 
bolnavul şi naufragiatul. În textul lui Ovidius, speranța are 
funcţie pronunţat psihologică, deschidere spre bine, ca şi la 
Eminescu. 

Putem conclude că între Eminescu şi Ovidiu sunt asemă- 
nări mai mari şi diferențieri mai mici decît între Eminescu şi 
poeţii romantici moderni. Elegia lui Ovidius trebuie conside- 
rată ca un posibil model al lui Eminescu şi inclusă, în viitor, în 
exegezele academice ale poeziei eminesciene. În perspectiva 
literaturii comparate, analiza relațiilor literare dintre poemele 
lui Ovidiu şi Eminescu relevă concordante interferente, nu 
analogice. Aceste relaţii literare nu se limitează însă la 
coincidente sau paralelisme, ca la Tibullus, ci atestă valorizări 
catalizatoare. 

Într-o vreme cînd se scria convenţional şi idilic, în ma- 
niera lui Bolintineanu sau Alecsandri, tînărul Eminescu, la 
vîrsta cînd nu-şi constituise o individualitate artistică, se arată 
grav, meditativ, patetic, reflectînd fragilitatea condiției umane 
în imagini polifonice şi stil sententios cu resurse expresive 
romantice care se ridică peste statura contemporanilor săi. În 
tinerețe, Eminescu scria pentru receptorul din vremea sa, 
marcat de subiectivismul si retorica romantică, dar, la matu- 
ritate, Eminescu va scrie pentru posteritate, cu accente 
impersonale şi metafizice, cu nostalgia absolutului, ca poet vi- 

zionar. În creaţia sa din tinereţe, Eminescu a realizat o sinteză 
artistică a epocii şi a prefigurat, prin poemele sale romantice, 
filoanele de aur ale creațiilor din perioada de apogeu. Poemul 
Speranţa reflectă afinități elective ale poetului, la nivel tematic 
şi artistic, cu marii clasici latini” şi cu marii romantici euro- 
penis. 


Résumé 


Le motif de l’espoir dans la poésie d'Eminescu n’a pas été 
étudié dans le cadre d'une synthèse jusqu’à présent. L’exégèse de 
son ceuvre est riche en references a ce sujet, ayant un caractere plutât 
documentaire, et non pas esthétique. Notre article s’occupe du 
poème Speranța, écrit par Eminescu dans sa jeunesse. Les hypos- 
tases de l’espoir dans la poésie d’Eminescu illustrent un itinéraire 
spirituel complexe, bien pourvu de valeurs philosophiques et esthé- 
tiques multiples, qui confirment la vocation universelle du poète 
roumain. 


7 Pentru receptarea spiritualității greco-latine în opera lui Eminescu, 
a se vedea studiul lui G. Călinescu, Cultura lui Eminescu, în „Studii şi 
cercetări de istorie literară şi folclor”, an V, 1956, nr. 1-2, precum şi 
volumul editat de noi, însoţit de prefaţă, note şi bibliografie. Cf. Traian 
Diaconescu, Eminescu şi clasicismul greco-latin, laşi, Junimea, 1982. 

8 Precizăm că acest articol al nostru a fost publicat, în versiune pre- 
scurtată, în limba italiană, în Atti del Convegno internazionale ,, Mihai 
Eminescu”, Venezia, 18-20 maggio, 2000, p. 225-231. 


Aspecte mariologice în poezia 
Răsai asupra mea 


Motto: Etern-Femininul ne trage in sus” 


Marilena SPIRIDON-BÎRSAN 


Curentul romantic a abordat catolicismul din douä puncte 
de vedere. Astfel, naturile romantice vedeau în catolicism 
„polul sud al religiei creştine”, referindu-se la pägânismul 
creştin, pe când gânditorii romantici celebrau în acesta un 
„dominator al polilor”, urmărind în acest fel o religie fără pol 
opus, ce cuprindea, deopotrivă, şi protestantism, şi catolicism, 
şi paganism, şi creştinism . 

Eminescu se încadrează pe linia gânditorilor romantici, el 
având, mai degrabă, după cum s-a spus despre Goethe, „o 
religiozitate fără religie”, explicabilă mai ales prin contextul 
romantic. Însuşi poetul“ se simţea romantic la modul contem- 
plativ-religios, nu estetic sau artistic, căci romantismul repre- 
zintă tocmai întoarcerea şi căutarea înfrigurată a lui Dumnezeu 
ca Dumnezeu al inimii”. 

Legăturile lui Eminescu cu religia catolică au fost puţin 
analizate de către exegetii operei eminesciene. În acest sens, 


* W. Goethe, Faust, traducere de Şt. Augustin Doinaș, Editura Grai si 
suflet — Cultura naţională, Bucureşti, 1995, p. 295. 

! Ricarda Huch, Romantismul german, traducere de Viorica Nişcov, 
Editura Univers, 1974, p. 485. 

> Ibidem, p. 485. 

? Apud R. Huch, în op. cit., p. 485. 

4 Facem referire la ultimul vers al poeziei Eu nu cred nici în Iehova: 
„Eu rămân ce-am fost: romantic”. 

5 Cf. Gianina Piciorus, în studiul Eminescu şi ortodoxia. 

amintim studiul lui I. M. Rascu, Eminescu şi catolicismul, 
publicat in 1935 (si ne-reeditat de atunci!), in care autorul 
prezenta dovezi dupa care poetul ar fi cunoscut indeaproape 
Litaniile Maicii Domnului, dar şi alte rugăciuni închinate 
Fecioarei, specifice Bisericii latine“. 

Ca specie literară, Eminescu n-a cultivat psalmul, ci rugă- 
ciunea. Fără intentionalitate artistică, dar apte de a fi absolvite 
în spațiul literaturii, rugăciunile sunt străbătute de o undă de 
sinceritate mistică, de o ardentă chemare a divinității. Cele mai 
cunoscute texte eminesciene care respectă canonul rugăciu- 
nilor mariale — uneori ca formă, alteori în conţinut — sunt 
Rugăciune şi Răsai asupra mea, imnuri ce se adresează nu lui 
Dumnezeu, ci simbolului feminin al divinității, Mariei, „puru- 
rea fecioară”. 

Sonetul Răsai asupra mea, scris în 1879, marchează o 
adoratie de factură religioasă, in care este invocată imaginea 
Fecioarei Maria ca ființă protectoare. Urmărind tiparul sone- 
tului lui Petrarca, Eminescu expune în două catrene şi două 
tertine, prin procedee de natură romantică, imaginea Fecioarei 
Maria, surprinsă aici atât ca Mediatrix, cea care intermediază 
între Dumnezeu şi umanitate, plină de har şi graţie, drept cea 
care are „chip atât de asemănător cu cel al lui Dumnezeu”, cât 
şi ca Theotokos, Co-Redemptrix (dogmă specifică religiei 
catolice), Semper Virgo, Regina Cerurilor. Putem spune, aşa- 
dar, că poezia în discuție reprezintă o prelucrare romantică a 
concepției ortodoxe şi catolice marianice, cu elemente isihaste, 
osmoză între ortodoxia marială, catolicismul marial şi isihasm. 
În text regăsim atât tradiția mariologică ortodoxă, impregnată 
de dogma Theotokos (,,maica sfântă”), viziunea luminoasă 
(„lumină lină”) a Aeiparthenos-ului / Semper Virgo („pururea 
fecioară”), Pururi Fecioara indisolubil prezentă la Misterele lui 


é Apud D. Murăraşu, note la poezia Rugăciune, în M. Eminescu, 
Poezii, I-III, ediţie critică de D. Murăraşu, Editura Academiei, Bucuresti, 
1970, p. 230. 

7 Cf. Jaroslav Pelikan, Fecioara Maria de-a lungul secolelor, tradu- 
cere din engleză de Silvia Palade, Editura Humanitas, 1996, p. 140. 

Cristos, cât şi pe cea catolică, prin care Maria poate fi o 
prezență, un model mai personal’, 

Titlul va fi reluat in primul vers, completat de metonimia 
„lumină lină”, sintagmă ortodoxă care semnifica in greacă 
„aducătoare de bucurie”. Metonimia în discuţie reprezintă 
unul dintre cele mai vechi imnuri liturgice creştine, provenind 
din secolul al II-lea sau al III-lea, imn adresat lui Hristos şi 
cântat când se aprindeau candelele în biserică, EI fiind lumina 
cea aducătoare de bucurie a slavei Tatălui Ceresc. Textul 
imnului constituie un ecou fidel al celei mai vechi rugăciuni 
de mulţumire pentru lumina de seară, creştinii aducând ,,mul- 
tumire pentru sfeşnic”. În acelaşi timp, lumina lind poate face 
trimitere şi la concepția isihastă după care vederea lui 
Dumnezeu are loc sub forma Luminii Necreate, a Duhului 
Sfânt. 

De ce imaginea hristică într-un text adresat evident 
Fecioarei Maria? Credem că Eminescu urmăreşte în sonetul 
său linia trasată de Dante, care, în Divina Commedie, o descrie 
pe Maria ca având „un chip atât de asemănător cu al lui 
Christos”. Figura Mariei, asemenea celei a lui lisus, reprezintă 
faptul că aceasta este Co-Redemptrix, participă împreună cu 
Fiul la opera Mântuirii, ea însăşi fiind arhetipul sufletelor 
mântuite, mântuită, la rândul ei, de acelaşi har divin şi prin 
acelaşi Mântuitor divin ca şi restul umanităţii”. Observăm 
astfel că Eminescu subordonează motivele mariale temelor 
hristologice. 

Ca orice rugăciune, poezia lui Eminescu începe cu o adre- 
sare directă. Într-un gest de supremă adorare, poetul adresează 
o rugă fierbinte, invocând-o pe „maica sfântă”, deoarece ea îl 
poate proteja prin mijlocirea sa în fata lui Dumnezeu, îl poate 
mântui: „deoarece Fecioara e mai aproape de natura ome- 
nească, ea e mai accesibilă acelora care au motive să se teamă 
sau care nu pot să înțeleagă misterul inefabil al lui Dumnezeu 


$ Apud René Laurentin, Une année de Grâce avec Marie, Fayard, 
Paris, 1987, p. 11-12. 
? C£ J. Pelikan, op. cit., p. 142. 

sau autoritatea severă a lui Hristos”!%. Conţinutul invocării 
este aici unul mântuitor, de întărire spirituală, de luminare 
interioară, căci rugăciunea este credință în acţiune, ea apro- 
piind pentru un moment creatura de Creatorul său, iar din 
acest scurt contact, fiinţa devine mai bună şi mai purificata. 

La prima vedere, poezia pare a exprima cäinta unui apos- 
tat care imploră redobândirea gratiei divine. Aparent, poetul 
este precum sufletele din Purgatoriul lui Dante, care se stră- 
duiesc să ajungă în Paradis şi care au nevoie de harul meritat 
şi dobândit prin virtuțile Mariei pentru a accede la mântuire, 
de unde şi invocarea Mariei: „O, maică sfântă, pururi fecioară 
/ În noaptea gândurilor mele vină! / [...] / Deşi al meu e un 
noian de vină / Strain de toți, pierdut în suferința / Adâncă a 
nimicniciei mele / Eu nu mai cred nimic şi n-am tărie (s.n.)”. 

La o lectură mai atentă, versul „Eu nu mai cred nimic şi 
n-am tărie” ar putea semnifica necunoaşterea cu privire la 
soarta veşnică a omului şi la destinul etern al poetului însuşi, şi 
nu lipsa de credință în Dumnezeu. Personal, vedem în aceste 
cuvinte mai degrabă smerenie şi umilinţă decât resemnare. În 
acelaşi registru al umilintei, poetul imploră smerit şi umil aju- 
torul ceresc, pentru ca Fecioara Maria să mijlocească pentru 
răscumpărarea lui: sintagma „redă-mi credința” atestă cunoas- 
terea dogmei răscumpărării, atât de importantă în Ortodoxie. 

În acelaşi timp, versul prim al ultimei tertine, „Dă-mi 
tinerețea mea, redă-mi credința”, nu imploră o utopică reîn- 
toarcere a timpului, ci o posibilă regăsire de sine, Maria fiind 
invocată atât ca entitate sacră, binecuvântată de Dumnezeu, 
mijlocitoare între Tatăl şi umanitate, dar şi ca o oglindă 
simbolică, în care invocatia se transformă în autoinvocare. 

Aceeaşi realitate numită „neguri” în poezia Rugăciune 
este denumită aici noaptea gândurilor, noapte în care este 
chemată Maica Domnului să se pogoare cu mila sa şi să facă 
lumină. Noaptea gândurilor este o expresie isihastă, care face 
referire la întunericul minţii neluminat de harul dumnezeiesc, 


19 Steven Botteril, Dante şi tradiția mistică: Bernard de Clairvaux în 
Divina Commedie, p. 169, în: J. Pelikan, op. cit., p. 148. 

pe care numai rugăciunea neîncetată şi fierbinte'' îl poate 
alunga. Această ardentă rugăciune pe care o practică şi 
Eminescu in Răsai... este un ecou al sufletului său în relația cu 
Dumnezeu. Căci ce altceva putem înțelege prin definirea 
metaforică a „luminii line” decât viata plină de harul lui 
Dumnezeu? 

Conform curentului marial, Fecioara Maria întruchipează 
cele trei virtuți pomenite de Sfântul Apostol Pavel în Prima 
Epistolă către Corinteni”: credința, nădejdea, dragostea. 
Dacă citim cu atenţie textul, observăm ca poezia în discuţie 
poate fi structurată pe cele trei virtuţi mariale: credința (repre- 
zentată de primul catren în care avem invocatia ce ne trimite la 
toposul religios liturgic) / nădejdea (catrenul 2) / dragostea 
(tertina 2 — prezenţa verbului a adora). 

În ciuda faptului că poezia poate apărea ca o negare a 
credinţei („eu nu mai cred nimic şi n-am tărie” / „redă-mi cre- 
dinta”), ca un strigăt disperat al poetului în căutarea Sinelui, a 
lui Dumnezeu, textul poate fi privit ca o simplă rugăciune a 
unui credincios către Preaadorată, a aceluia care se smereşte, 
tocmai pentru a accede spre transcendent, spre mântuire, eul 
liric vizând, de fapt, dobândirea liniştii interioare. 

Acceptia dată acestui sonet eminescian ar putea fi 
confirmată dacă o recitim prin cheia uneia dintre Omiliile 
Sfântului Bernard de Clairvaux, doctor marial: „Atunci când o 
urmăm pe Fecioara Maria, nu greşim calea, atunci când ne 
rugăm, invocând-o, nu cădem pradă disperării, atunci când ne 
gândim la Ea, nu ne râtâcim...” 


" Facem referire la Rugăciunea lui Iisus sau, cum mai este numită, 
„a inimii”, practică isihastă prin care se urmăreşte cunoaşterea faţă către 
faţă a lui Dumnezeu; isihastul, în singurătate, repetă această rugăciune „cu 
inima”, ca pe o invocatie a lui Hristos însuşi. Practicarea rugăciunii lui 
lisus trebuie să aibă loc în umilință. 

12 Corinteni I: 13, 13: „Şi acum rămân acestea trei: credința, nădej- 
dea, dragostea”. 

3 Bernard de Clairvaux, Omilia II, 17. 

Résumé 


Les liaisons de Mihai Eminescu avec la religion catholique ont 
été trop peu analysées par les exégètes de l’œuvre éminescienne. Le 
poète s’inscrit sur la ligne des penseurs romantiques, car Eminescu a 
„une religiosité sans religion”, comme Goethe, son attitude en étant 
expliquée par le contexte romantique, qui représentait la recherche 
de Dieu. 

Cette étude a comme sujet la poésie Răsai deasupra mea, une 
prière adressée au symbole féminin de la divinité, Marie, toujours 
vierge. Le sonnet en discussion marque une adoration d’une façon 
religieuse dans laquelle Marie est invoquée comme une protectrice. 
Le poète surprend l’image de la Vierge vue comme Mediatrix, celle 
qui intercède entre Dieu et l’humanité, pleine de grâce, comme 
Notre-Dame et Co-Redemptrix. En même temps, Răsai... est une 
osmose entre les motifs mariologiques catholiques, orthodoxes et 
même isihastes. 


Apari sa dai lumina. 
Mitul Pygmalion la Ovidiu si Eminescu 


Traian DIACONESCU 


Poemul Apari să dai lumină este o capodoperă emines- 
ciană. După cîte ştim, nici un exeget n-a cercetat acest poem în 
relație cu mitul Pygmalion. A fost publicat, pentru prima dată, 
în „Convorbiri literare”, iunie 1895, de M. Dragomirescu şi 
reluat, apoi, în ediţia din 1937, cu o notă explicativă: „Publi- 
cată de mine în Convorbiri literare, după un manuscris cedat 
chiar de domnişoara căreia i-a fost dedicată poezia; deşi are 
lungimi, deşi evoluţia sentimentului este îngăimată, deşi moti- 
varea insuficientă şi cadrul imperfect, apare un final minunat 
şi conţine atîtea frumuseți de amănunt, cu o profunzime carac- 
teristicâ şi cu perspective şi modalităţi atît de eminesciene că e 
cu neputinţă să n-o primeşti printre poeziile alese ale lui 
Eminescu. Poate nicăieri durerea duioasă nu are adîncimi mai 
expresive decît in această poezie. Locul ei nu e în anexă.” 
Prin sentimentul durerii duioase şi prin armonia versului, 
inspiraţia este de aceeaşi natură cu cea din poezia Din valurile 
vremii”. Judecata de valoare a lui M. Dragomirescu, exceptînd 
prima sa parte, surprinde exact valoarea înaltă a poemului 
eminescian. 

Acest poem, în ediţia Perspessicius vol. IV şi vol. V (a se 
vedea Notele), are, printre alte variante, şi titlul Pygmalion, 
fapt care atestă sursa sa literară. Mitul lui Pygmalion este 
celebru în mitologia greacă, dar şi în literatura latină. Trans- 


! Eminescu, Poezii, ediția M. Dragomirescu, Bucureşti, 1937. 
? Eminescu, Poezii, vol. HI, ediţia D. Murăraşu, Bucureşti, 1982, p. 
311. 

figurarea acestui mit în Metamorfozele lui Ovidiu a fost, fără 
îndoială, cunoscută de Eminescu, întrucît opera poetului latin 
era inclusă în programele de învățămînt austriac din secolul al 
XIX-lea. Poetul român, pornind de la lectura poetului latin, a 
creat un poem liric antologic, rivalizînd cu cele mai strălucite 
transfigurări lirice europene ale mitului antic. 

Pentru înţelegerea adecvată a poemului eminescian să ur- 
mărim, în perspectivă istorică şi comparată, versiunea epică a 
poetului latin şi versiunea lirică a poetului român pentru a sta- 
bili şi a interpreta elementele comune şi elementele distinctive, 
la nivelul situației mitice, a personajelor şi a limbajului poetic, 
luminate de viziuni diferite asupra artei şi asupra lumii. 

Reproducem, în traducere, mitul lui Pygmalion transfigu- 
rat în Metamorfoze c. X-a. 

„Fiindcă le văzuse pe acestea în greşeală, revoltat de 
cusururile pe care natura le-a dat, în mare număr, minţii feme- 
iesti, Pygmalion trăia necăsătorit, fără soție şi multă vreme a 
fost lipsit de o tovarăşă de cămin. 

În vremea aceasta sculptează cu o minunată artă un fildeş 
alb ca zăpada, dîndu-i o formă cu care nici o femeie nu s-ar 
putea naşte şi se îndrăgosteşte de opera sa. Este fata unei ade- 
vărate fecioare pe care ai crede-o că trăieşte şi că vrea să se 
mişte, dacă n-ar retine-o pudoarea. Pînă intr-atit cu arta sa 
întrece arta însăşi. 

Pygmalion o priveşte cu nesat şi pieptul i se umple de 
dragoste pentru chipul făcut. Adesea duce miinile să-şi pipăie 
opera, dacă e corp sau fildeş şi totuşi nu recunoaşte că e fildeş. 
O sărută şi i se pare că i se răspunde la sărutări. Îi vorbeşte, o 
tine în braţe şi crede că degetele sale îi apasă corpul şi se teme 
să nu rămînă vinatai pe părțile apăsate. Aici o dezmiardă, aici 
îi aduce daruri ce le sunt dragi fetelor: perle, pietre preţioase, 
păsări mici, flori cu o mie de culori, crini, mingi felurit colo- 
rate şi lacrimi scurse din arborele Heliadelor. Îi împodobeşte 
corpul cu îmbrăcăminte scumpă, în deget îi pune inele cu 
pietre preţioase, la git coliere, în urechi perle uşoare şi pe piept 
îi atîrnă läntisoare de aur. Toate îi sed bine şi nici goală nu 
pare mai puţin frumoasă. O culcă în aşternute vopsite în pur- 

pură de Sidon, o numeşte tovarăşă de pat şi îi aşează capul pe 
o pernă moale de fulgi, ca şi cum ea ar simți. 

Venise ziua de sărbătoare a Venerei, cea mai cunoscută în 
tot Ciprul. Juncane cu gîtul alb ca zăpada, purtind aur şi 
coarne încovoiate căzuseră lovite pentru sacrificiu. Tamiia 
fumega. După ce au adus darurile sale la altar, Pygmalion s-a 
oprit şi a zis cu glas sfielnic: „Dacă puteţi da orice, o, zei, 
doresc ca soţia mea să fie...” n-a îndrăznit să zică „fecioara de 
fildeş”, ci a zis „asemenea celei de fildeş”. Auria Venus, căci 
şi ea era prezentă la sărbătorile sale, a înţeles ce vor acele 
rugăciuni şi, semn al divinității prietene, de trei ori s-a aprins 
flacăra şi şi-a trimis limbile sale în văzduh. 

Cînd s-a întors, el a mers la statuia iubitei sale şi, aple- 
cîndu-se peste pat, a sărutat-o. I s-a părut că e calduta. S-a 
apropiat din nou şi i-a pipăit pieptul cu mîinile. Fildeşul pipăit 
începe să se înmoaie şi, pierzîndu-şi duritatea, se îndoaie şi 
cedează sub degete, cum se înmoaie ceara de Hymet la soare 
şi, apăsată cu degetul cel mare, se modelează în multe chipuri 
şi se face folositoare la întrebuințare. El stă înmărmurit. Nu 
îndrăzneşte să se bucure, se teme să nu se înşele şi iarăşi caută 
îndrăgostit, iarăşi cercetează cu mîna întruchiparea rugăciu- 
nilor sale. Era corp. Vinele pipăite cu degetul mare se simt 
zvicnind. Atunci eroul din Paphos rosteşte cuvinte din belşug 
prin care aduce mulţumire lui Venus şi gura sa se apropie de o 
gură adevărată. Fecioara a simțit särutärile şi a roşit. Ridicînd 
ochii spre lumină, ea vede, odată cu cerul, pe cel ce-o iubeşte. 
Zeița a fost de fata la această legătură de căsătorie pe care a 
făcut-o.” 

Privind critic această transfigurare literară a mitului grec, 
relevăm, pe lîngă elemente mitice tradiționale, ipostaze nova- 
toare. Elementele novatoare sunt determinate de personalitatea 
poetului, dar si de timpul şi locul creației sale, care oglindește 
o concepție romană despre viață şi artă. Dacă ne referim 
numai la personajul mitic Pygmalion, vedem că acesta este 
identic cu un tînăr roman care visează o femeie ideală şi aspiră 


3 Ovidiu, Metamorfoze, c. X-a, traducere de David Popescu, Bucureşti, 
1959, p. 272. 

la căsătorie cu aceasta. Prin acest act, personajul întruchi- 
pează, la nivel civic, triada valorilor romane — familie, cetate, 
divinitate, iar la nivel estetic, ilustrează conceptul de kalo- 
kagathia. Aşadar, Pygmalion este un mic demiurg care, în 
colaborare cu divinitatea, creează o femeie, o logodnică şi o 
soție ideală. Aceasta, prin frumuseţe şi virtute, depăşeşte reali- 
tatea cotidiană şi aspiră spre absolut. 

Cercetînd poemul eminescian Apari să dai lumină în 
perspectivă diacronică şi comparată, observăm că Eminescu 
păstrează puţine elemente mitice tradiționale, dar esenţiale 
pentru înţelegerea mitului. Acestea sunt: 1. chipul tăiat de 
daltă, 2. trupul de marmură al iubitei, 3. contemplarea gratiilor 
sale fizice. Eminescu renunță, aşadar, la fluxul epic şi apasă pe 
transfigurarea lirică a ipostazelor mitice. 

Elementele distinctive, novatoare, sunt însă preponde- 
rente şi reflectă personalitatea creatoare a poetului român. 
Eminescu scrie un poem liric în care nu situaţiile mitice, ci 
personajele mitice şi limbajul poetic au o trăsătură novatoare. 
Acestea sunt: 1. sacralizarea iubitei, 2. conjurarea inlacrimata 
a iubitei şi 3. Îndurarea samariteană a iubitei. Eul poetic emi- 
nescian concepe iubita ca pe o divinitate pentru care el e în 
stare să se jertfească. Iubita poetului, geamănă cu Galateea, 
are statură divină, întruchipînd, în ultima instanță, prototipul 
platonic al femeii desâvirşite. Pentru Eminescu este o 
divinitate care luminează ferestrele arcate ale unui templu, 
,Zinâ” cu farmece cereşti, „înger” şi, ca ipostază supremă, 
„umbra blîndă a iubirii de veci”, aşadar o întrupare a proto- 
tipurilor metafizice platonice. Pentru iubirea sacră, poetul 
acceptă sacrificiul suprem, căci nepăsarea glacială a iubitei îl 
face să îndure chinurile lui Cristos răstignit. Conjurarea în 
lacrimi a iubitei se realizează, ca într-o litanie, prin scene 
succesive şi prin refrenul fierbinte „O, marmură, aibi milă”. 
Intensitatea rugii determină, în finalul poemului, gestul sama- 
ritean al iubitei care constă în trecerea miinii albe prin suvitele 
de par ale poetului, provocindu-i o stare de beatitudine edenica 
din care poetul doreşte să nu se mai trezească: „Dar te cobori, 
divino, pătrunsă de-al meu glas / Mai mindra, tot mai mindra, 
la fiecare pas / Visez sau e aievea? Tu eşti în adevăr? / Tu treci 

cu mina albă prin vitele de păr?“ / Dacă visez mă tine în vis, 
privindu-mi drept / O, marmură, aibi milă să nu mă mai 
deştept.” 

Inovaţiile lui Eminescu la nivelul personajului mitic îl 
distanțează de Ovidiu. Poetul latin concepe o iubire pură şi 
ideală, dar laică, împlinindu-se prin căsătorie. Eminescu sacra- 
lizează iubirea pentru care e în stare să se jertfească. Marmora 
eminesciană se metamorfozează în făptura înduioşată nu prin 
voința Venerei, ca la Ovidiu, ci prin puterea incantatorie a 
rugii poetului, iar finalul iubirii nu e căsătoria, ci consolidarea 
suferinţei poetului care se cufundă în iubire ca într-o stingere 
edenică, găsind împăcare în lumea sacră. 

Trăsăturile distinctive ale poemului eminescian se înţeleg 
mai bine prin analiza problematizării iubirii în spirit romantic. 
Tema poemului este axată pe agon-ul dintre amor şi dolor, 
dintre logos şi psyché, dintre libertate şi fatalitate, ca în toate 
marile creații eminesciene. 

Spiralele iubirii în acest poem urcă trei trepte: 1 suferință, 
2 soteriologie, 3 expiere. Poetul mistuit de durere caută, prin 
confesiunea iubirii şi prin rugă fierbinte, salvarea şi purificarea 
suferinței, realizată prin împărtăşirea iubirii. Pe prima treaptă a 
iubirii, dolor, ca şi amor, este proiectat la dimensiuni supra- 
umane, în spațiul metafizic. Suferinta poetului se aseamănă cu 
patimile lui Crist şi este dusă pînă la setea de moarte. „Din 
lumea de mizerii şi fără de-nteles / Cu ochii cei de gheaţă ai 
morții m-am ales / Şi totu-mi pare vested, căzut şi uniform / 
Sunt însetat de somnul pămîntului s-adorm / İncit numai cu 
nume îmi pare că exist... / Tu doar răsai c-un zîmbet în versul 
meu cel trist”. Versul „Sunt însetat de somnul pămîntului 
s-adorm”, tradus şi adaptat din poemul biblic Moise, scris de 
Alfred de Vigny, a fost comentat astfel în exegeza eminesci- 
ană: „Înţelesul acestui vers este cu totul deosebit în adaptarea 
românească. Somnul morții către care năzuieşte eroul lui 
Vigny este al unui om încărcat cu marile osteneli ale unei vieți 


1 Versul acesta se află, aproape identic, în poemul Noaptea, v. 64. 
5 Versuri similare în Pierdut în suferință, v.4, Ca o făclie v. 42 şi 
Stingă-se a vieţii, v. 46. 

profetice. În Apari să dai lumină, el oglindeşte însă melancolia 
unui destin cu totul particular, nu oboseala unui luptător, ci 
tristeţea istovitoare a unui contemplativ”. T. Vianu observă 
cu rafinament receptarea creatoare eminesciană. Pe a doua 
treaptă a iubirii, eul poetic urcă de la durerea antică la salvarea 
metafizică, prin iubirea mistică a femeii divine. Această 
femeie nu are nume, cum nici la Ovidiu nu are, dar metamor- 
fozarea marmorei în făptură vie ne aminteşte de Galateea din 
mitologia greacă. În poemul ovidian miracolul învierii mar- 
morei este provocat de Venus, aici de poet care, prin cuvinte şi 
lacrimi, dovedeşte forţa orfică. În sfîrşit, treapta a treia a iubirii 
este cea a expierii, a consolării prin gestul duios, samaritean, 
al iubitei divinizate. Acest gest provoacă o beatitudine edenică 
şi închide semnificativ ascensiunea poetului care urcă de la 
durere la salvarea prin iubire, la împăcarea cu sine şi cu ursita 
sa în lume. Rezolvarea conflictului dintre amor şi dolor se 
realizează, ca şi la Ovidiu, prin armonizare cosmică dintre 
antic şi divin, dar cu trepte şi tensiuni distincte. 

Problematica filozofică a poemului este întrupată într-un 
limbaj poetic înalt. Imaginile metaforice se adună în spirale 
pentru a focaliza gîndul şi simtirea aprinsă a poetului. Struc- 
tura lor ascendentă, de la profan la divin, sprijină înţelegerea 
adecvată a conflictului dintre logos şi psyché. Imaginile sunt 
selectate din lumea terestră, din natură şi societate, dar şi din 
mitologie şi lumea celestă. Ele sensibilizează iubirea şi du- 
rerea. Poemul este o litanie înlăcrimată adresată iubitei. Iubita 
are chipul de marmură cioplit de daltă sau este ramură înflorită 
peste viscolul morţii, dar şi luceafăr pe mări, zinâ, înger sau 
chiar „umbra iubirii de veci”. Durerea poetului este o lebădă 
ce moare sau o iarnă cu sloiuri ca nişte ruine de cetate. În 
sufletul poetului iluziile cad, ca frunze în vad, iar gîndurile se 
leagănă în vînt ca nişte corăbii negre cu pînze atîrnate, departe 
de pămînt, sau trec, între cer şi mare, ca păsări in stol; poetul 
este însetat de somnul pămîntului şi îndură, răstignit de 
nepăsarea iubitei, patimile lui Crist. Observăm cum imaginile 
urcă din planul terestru în planul celest şi, apoi, în planul me- 


© Tudor Vianu, Poezia lui Eminescu, Bucuresti, 1930, p. 90. 

tafizic şi, de asemenea, cum iubita sacralizată devine un 
prototip platonician al frumuseţii feminine care provoacă în 
sufletul poetului „fericiri” cum nu se află-n lume „nicăiri”. 

Imaginile cu termen figurat din lumea suprasensibilă au 
valoare ontică şi axiologică supremă. Lumina şi culoarea albă 
se convertesc, din realități ontice în „imagini ale curâtici.” 
Marmura, lebăda, iarna, ramura înflorită, luna, stelele, lucea- 
fărul etc. definesc metaforic miracolul poetic şi amorul unic 
pentru care poetul vrea să moară. Iubita, din marmură rece, 
devine înger salvator. Elementele ontice urcă de la semn la 
simbol şi se organizează arhitectonic pe antinomia dintre 
lumină şi întuneric sau, cu alte cuvinte, dintre amor şi dolor. 
Drama antinomică va fi anulată în finalul poemului prin gestul 
samaritean al iubitei divinizate. Trăsăturile esenţiale ale limba- 
jului poetic din acest poem au fost definite pregnant de G. 
Popa: „Precum sculptorul Pygmalion modelează în marmură 
pe Galateea, Eminescu, pe fondul metaforei marmură care 
devine refrenul modului de adresare al poetului către ființa 
iubită, va utiliza transferuri în mers ontologic şi axiologic 
ascendent pentru a atinge finalmente mutatia în divinitate”. 
Subscriem la această concisă şi expresivă judecată de valoare. 

În finalul acestei lucrări în care am urmărit transfigurarea 
literară a mitului Pygmalion la Ovidiu şi Eminescu putem 
conclude ca: 

Antichitatea greco-latină nu e un trecut perimat, ci un 
prezent etern. Mitologia greco-latină, prin valorile sale filo- 
zofice şi estetice, reprezintă un act de cunoaştere al condiţiei 
umane cu rol catalizator în cultura europeană. 

Metoda istorică şi comparativă în cercetarea textelor lite- 
rare este mereu pertinentă. Cercetarea în diacronie a situațiilor 
mitice, a personajelor şi a limbajului artistic, în relație cu 
viziunea despre artă si lume, reliefează individualitatea şi 
originalitatea scriitorilor. 

Substanţa filozofică a poemelor eminesciene este axată pe 
antinomia dintre amor şi dolor, pe un agon dintre logos şi 


George Popa, Deschideri metafizice în lirica lui Eminescu, Bucureşti, 
2007, p. 82. 

psyche, pe un conflict între libertate şi fatalitate, ca în marile 
sale poeme, iar limbajul poetic include imagini sensibile care 
urcă de la lumea terestră la lumea celestă, făcînd salt de la 
semnul cotidian la simbolul metafizic. 

Inovaţiile lui Eminescu reflectă, în ultimă instanţă, sen- 
timentul tragic al condiţiei umane care aspiră la absolut, la 
prototipul platonic al iubirii, şi caută, simultan, împăcarea cu 
sine, cu lumea şi cu destinul. Eminescu înalță valorile laice la 
rang de valori sacre, propunind astfel salvarea condiției umane 
din orizontul său tragic. 

Receptarea culturii greco-latine în opera lui Eminescu 
este o emblemă spirituală, cu funcții polivalente-filosofice, 
psihologice, estetice. Eminescu este un romantic cu nostalgii 
clasice, pe cînd Ovidiu este un clasic cu deschideri moderne. 
Acest poem Apari să dai lumină confirmă geniul eminescian 
românesc şi european. 


Résumé 


Le poème Apari să dai lumină est un chef-d’ceuvre de Mihai 
Eminescu. A ce qu’on sache, aucun exégète ne l’a pas étudié en rela- 
tion avec le mythe de Pygmalion. Eminescu connaissait, sans doute, 
la transfiguration de ce mythe dans Les Métamorphoses d’Ovide, 
puisque l’œuvre du poète latin faisait partie des programmes de 
l’enseignement autrichien au XIX-e siècle. Le poète roumain, 
d’après le modèle latin, a conçu un poème anthologique, rivalisant 
aux plus brillantes transfigurations lyriques européennes du mythe 
antique. Notre étude analyse, dans une perspective historique et 
comparée, la version épique du poéte latin et celle lyrique du poète 
roumain, pour identifier et interpréter les éléments communs et les 
différences au niveau de la situation mythique, des personnages et du 
langage poétique, vus dans la lumière de deux visions distinctes sur 
l’art et sur le monde. 


Eminescu — autoportretul geniului 


„Ca un luceafăr am trecut prin lume” 


George POPA 


Cum se vedea Eminescu pe el însuşi? Care era conștiința 
sa de sine? Răspunsul pe care şi-l dă apare încă de la 18 ani: 
„Dumnezeul geniului m-a sorbit din popor aşa cum soarele 
soarbe un nour de aur din marea de amar” (ms. 2254, f. 18), 
afirmație completată cu versul din postuma Replici: „Eu sunt 
un geniu, tu o problemă”. În postuma Cărţile, poetul scrie 
evocând pe Shakespeare: ,, S-aduc cu tine-mi este toată fala”. 

Ca atare, Eminescu şi-a recunoscut de timpuriu condiția 
genială, privind-o ca pe un adevăr obiectiv, o realitate fata de 
care avea o responsabilitate cosmică. Paul Zarifopol scrie 
despre cele două versuri din cuvântul Demiurgului — ,, Tu eşti 
din forma cea de 'ntâi / Esti vecinică minune”: sunt „cuvintele 
cu care, simplu şi superb, geniul poetului român se apostrofa, 
nemărturisit, pe sine însuşi”. 

Care sunt trăsăturile geniului? Arthur Schopenhauer consi- 
deră că geniul posedă o structură spirituală şi o menire diferite 
față de omul obişnuit. Regâsim în efigia descrisă de filozoful 
german însuşirile portretului spiritual al lui Eminescu. 

Geniul este inteligență pură, imaginaţie creatoare depă- 
şind covârşitor utilitarul. Dacă actul de cunoaştere al talentului 
este discursiv, la geniu procesul cognitiv aparține intuitiei care 
scurtcircuitează voința în favoarea intelectului, astfel că — în 
poezie, în artă — are loc revelaţia fulgurantă a unui nou adevăr. 
„Atunci când se aprinde ora sacră”, geniul se află în momen- 
tul de graţie al eliberării inteligenţei de sub servitutea eului 
empiric, care îl leagă de lumea comună. 


108 STUDII EMINESCOLOGICE 


Geniul este un solitar, adaugă Schopenhauer, ,, trăieşte in 
mod esențial izolat” din cauza ,,zdrobitoarei sale superiori- 
täti””. Nu gândeşte în comun cu ceilalți, nu are punți pentru a 
intra în comunicare cu ei. În viaţa de fiecare zi, îi lipseşte 
adaptabilitatea socială, este stângaci precum albatrosul din 
poezia lui Baudelaire. Eminescu scrie în postuma Ca o făclie: 
„O genii, ce cu umbra pământul il sfintiti / În orice veac trăi- 
rati neincetateniti”’. 

Geniul „gândeşte in perspectivă universală”, în viziune 
cosmică. Desprinsă de realitatea comună, figura geniului 
reflectă seninătate suprapământească (precum imaginea de 
tinerețe a lui Eminescu) unită cu melancolie, admirabil defini- 
ta de Giordano Bruno: „In tristitia hilaris, in hilaritate tristis ”. 
Încă Aristotel observase că „toate geniile sunt melancolice”, 
iar Cicero reia ideea: „Melancolia este caracteristica geniu- 
lui”. Pe de altă parte, gânditorul german vorbeşte, de ase- 
menea, de „violenţa emoțiilor”, trăirile supravoltate la omul de 
geniu. 

Fiind pură conştiinţă din afara lumii, geniul posedă liber- 
tatea de a vedea supraistoric şi din acest motiv are capacitatea 
de a crea, în sensul de a propune o alternativă ontoaxiologică 
inedită realității date. În schimb, omul dependent de „micul 
său eu” — suma angrenajelor, a întrepătrunderilor impulsurilor 
venind din capătul istoricitatii — recurge la repetari, imitari, 
produse hibride. 


În ce priveşte concepția lui Eminescu despre geniu, se 
consideră de obicei că ea se află în nota de pe manuscrisul 
Luceafărului. Capodopera eminesciană desfăşoară simbolic 
raportul geniului cu ,,norocul” — definitoriu pentru lumea uma- 
na — şi anume, iubirea, concluzia fiind că eonul de sus nu 
poate cunoaşte pe pământ fericirea în dragoste şi nici nu O 
poate dărui. În realitate, adevărata natură a geniului, Eminescu 
o expune vizionar în amplul poem de tinereţe intitulat de G. 
Călinescu Povestea magului călător în stele, scris încă în 
1872, contemporan cu Venere şi Madonă. Titlul de mai sus se 
referă la una din constantele poemului, figura magului locuitor 
şi pelerin astral. Personajul central şi motivaţia poveştii sunt 

constituite însă de fiul de împărat, ceea ce l-a determinat pe 
Dumitru Murăraşu, să propună titlul Feciorul de împărat fără 
de stea. Distinsul eminescolog are meritul de a sublinia „sem- 
nificatia înaltă a poemului (...), ideea singurătăţii geniului 
revenind ca un leitmotiv”. Nu este însă vorba de singurătatea 
de ordin social, ci de străinătatea sa — a/teritatea ontoaxiolo- 
gică a geniului în raport cu formula existenţială şi valorică a 
condiţiei umane. Ca atare, titlul mai adecvat ar fi Lume şi 
geniu. Alături de Luceafărul şi Odă (în metru antic), acest 
poem este capital pentru a cunoaşte viziunea lui Eminescu 
despre sine însuşi. 


Acţiunea are loc în vremi de mult apuse, pe când ade- 
vărul, realitatea erau basmele, aceasta pentru că înalta gândire 
„era pază de vis şi de eres”. Este vorba de acel timp în afară de 
timp, când cerul comunica nemijlocit cu pământul prin inter- 
mediul stelelor, acestea fiind făpturi vii, asemenea luceafăru- 
lui. Lunecând pe razele lor în undele mării, ele luau naştere 
sub chip de oameni în lumea subastrală. Ideea metamorfozei 
umane a unui astru prin cufundarea în apele mării va fi folosită 
de către luceafăr şi la prima sa coborâre. 

Primul personaj care apare este un împărat înzestrat cu 
„adâncă şi dreaptă înțelepciune”. La sfat cu sfetnicii săi, el 
imploră cerul să-i înmulțească „hotarnicele clipe”, ingenioasă 
imagine, fiecare clipă fiind un hotar al vieţii în fata morţii. 
Preocuparea sa este soarta fiului moştenitor. În scopul de a-l 
feri să alerge asemenea multor oameni „după nimic”, prinţul 
trebuie să citească în cartea lumii înțelesurile ei superioare. În 
acest scop, împăratul îşi trimite feciorul la un bătrân mag aflat 
pe un munte gigantic (Pion = Ceahlăul). În fruntea acelui mag 
„e strânsă un ev de înţelepciune”. El posedă puterea de a 
supune soarele şi a comanda mişcarea astrelor. Prinţul îl roagă 
pe mag să pună aripi gândurilor sale: ,,Aripe ca să ştie ce e 
desartaciunea: / Să treacă ale lumii curs mizer şi meschin, / 
Ca pasu-mi viefü-mi toate să-l ducă ‘ntelepciunea, | Să 
n-ascult decât glasu-adevărului senin”. 

Acest motiv al muntelui, unde se află suprema intelep- 
ciune şi supremul adevăr, vine în consens cu intuiţia poetului, 

conform căreia modelarea arhetipală apriorică a spiritualității 
româneşti a fost efectuată de intervenţia destinală a munților: 
„Muntele este tată al râurilor şi al poporului nostru. Acesta e 
cumpăna lui, cântarul cu care-şi cântăreşte patimile si fap- 
tele” (ms. 2278 B), întrucât: ,, Nu sunt culori destule în lume 
să 'nvesmânte / A munţilor Carpatici sublime idealuri” 
(Memento mori). 

Ca atare, magul nu coboară niciodată de pe munte, pentru 
ca măsura inâlfârii să nu fie pervertita în lipsa lui şi răul să se 
instaureze din nou în lume. Ingenioasa idee poetică: binele 
este o energie interactivă cu altitudinea montană: ,, Dar el din 
al lui munte, în veci nu se coboară, / Ca nu cumva măsura, cu 
care el măsoară, | În lipsă-i să se schimbe”, şi să pună iar stă- 
pânire „gândirea celor rai”. De asemenea, o altă idee emines- 
ciană consfinteste rolul axiologic al muntelui: cel care vrea să 
ajungă la înțelepciune, are nevoie de urcuş, trebuie să se 
înalțe: „Și cine-enigma lumii voieste s’o descuie, / Acela acel 
munte pe jos trebui să-l suie”. 

Feciorul de împărat începe urcuşul pe muntele unde se 
află acea putere magică a cugetului care conduce ritmurile 
astrale. Asemenea scenariilor din basmele româneşti, pe 
parcursul călătoriei, tânărul este supus unor grele încercări, o 
furtună cataclismică se înverşunează să-l oprească. Este 
realizat un paradigmatic sublim dinamic model kantian, purtat 
de avântate dactile. Tânărul print răzbate prin acel dezlantuit 
infern în drumul către ținta călătoriei sale, acolo unde — ,, Dea- 
supra ăstui munte... / Deasupra de lume, deasupra de nori” — 
va afla de la mag natura şi destinul său. Furtuna constituie un 
contrast fata de liniştea de pe creste, iar pe de altă parte, un 
simbol al naturii răsculate împotriva unui străin care este 
geniul, cel care îşi caută idealul dincolo de ea. 

În secvenţa ce urmează, ritmul prozodic se linişteşte, 
înlocuit cu ample desfăşurări iambice ritualice, în care are loc 
definirea geniului. Interesant este faptul că discursul poetico- 
filozofic asupra acestui subiect este început de fiul împăratului 
şi apoi, fără o delimitare netă, este continuat de un seraf. Este 
o suprapunere de identități? Este seraful o creaţie a minţii sale, 

cum se va intampla la finele poemului, sau este constiinta de 
sine a geniului? 

İn continuare, sunt puse faţă în față, ontogeneza şi soarta 
omului obişnuit în raport cu geniul. Omul ia naştere din 
conlucrarea unui înger cu o stea. Îngerul aprinde o stea pe cer, 
iar aceasta, la rândul ei, aprinde „candela vieţii” în om şi îi 
scrie destinul, iar îngerul îi înaripează lutul cu puterea gândirii: 
„Un om se naşte — un înger o stea din cer aprinde | Si pe 
pământ coboară în corpul lui de lut, / A gândurilor aripi in 
om el le întinde / Şi pune graiul dulce în pieptul lui cel mut. / 
O candelă a vieţii, de cer steaua depinde / Şi îmblă scriind 
soartea a omului născut. | Când moare a lui suflet aripile şi-a 
‘ntins / Şi returnând în ceruri pe drum steaua a stins”. Dar, 
deşi omul are dublă origine cerească — stelară şi angelică — el e 
totuşi muritor, fiind o făptură materială, astfel că, la moartea 
lui, îngerul se întoarce în cer şi stinge steaua. 

Ajuns într-o vastă sală de marmură trandafirie, metaforă a 
unui spațiu cosmic al meditatici („cînd cugetul lui zboară in 
lumi fără hotar”), tânărul voievod se întreabă de ce daca viata 
sa este legată de viaţa unei lumi, odată cu moartea, se prăbu- 
şeşte în haos? De ce coboară un geniu în corpul omenesc, pe 
care el îl consideră urât? Si, pe fondul unui cor de harfe, se 
aude ecoul gândurilor sale. De fapt, acest glas este al unui 
seraf, acea imagine în oglindă a prințului, seraf care îi 
dezvăluie fiului de împărat destinul său. Acest destin este cel 
al geniului: 


În acest cer mare ce-n mii de lumi luceşte 
Tu nu ai nici un înger, tu nu ai nici o stea. 
Când cartea lumii mare Dumnezeu o citeşte 
Se-mpiedică la cifra vieti-ti far’ să vrea. 

În planu-eternitätii viafa-fi greşeală este. 


Textul este esențial: geniul nu aparține lumii umane, ci vine 
dintr-un transorizont din afara lumii lui Dumnezeu, este o 
eroare în planul vesniciei sale; ca atare, nu este recunoscut de 
nici un înger şi de nici o stea. Si nu va fi recunoscut nici de 
oameni. 

Atunci, ce este propriu geniului? Geniul este spirit pur — 
„A geniului imperiu: gândirea lui — anume”, este un spaţiu 
sufletesc infinit în care se vor deschide sensurile ultime ale 
lumii unde este captat: , 4 sufletului spațiu e însuşi el... Vei 
semăna în ceruri a gândurilor sume”. Spre deosebire de omul 
obişnuit, geniul are şansa de „a nu fi băut vinul uitării” şi, 
astfel, are o supraconstiinta căreia îi sunt deschise tainele 
lumii. „Frânele transcendentale” nu mai pot să păzească mis- 
terul Marelui Anonim. Venit de nu ştim unde, geniul este o 
solitudine absolută în lumea umană: „În lumea dinafară tu nu 
ai moştenire”. E o lume străină în lumea străină, şi spre 
deosebire de aceasta, este nemuritor: ,,Asta nemărginire de 
gând ce-i pusă-n tine / O lume e în lume si în vecie fine”. 
Dotate cu „gândire de titan”, geniile nu sunt recunoscute de 
cei din jurul lor, astfel că „viaţa lor e luptă”. 

Se poate face o apropiere între viziunea lui Hôlderlin din 
tragedia Empedocle şi concepţia lui Eminescu privind geniul. 
Ca şi geniul din viziunea eminesciană, filozoful din Agrigent 
„era un străin, nu avea nimic comun” cu oamenii. Desprins de 
realitatea umană, Empedocle, pentru a fi „el însuşi”, se aruncă 
în Etna, ieşind din ciclul ontologic uman, iar, la rândul său, 
Eminescu, pentru a „se reda lui însuşi ”, cum scrie în finalul 
Odei, nu află eliberarea în diversele arderi — suferință, 
dragoste, vis, rugul păsării Phoenix. El nu aspiră nici în ieşirea 
către o altă ipostază, o altă „casă a fiinţei”, ascunsă în infinita 
bogăţie a Marii Fiinte, despre care vorbeşte Heidegger. Nu 
aspiră nici să dispară în neființă de model nirvanic, ci el vrea 
să depăşească atât fiinţa cât şi nefiinta, precum şi orice lume, 
eliberat într-o nelume, într-o anterioritate radicală. O expe- 
rientâ-limitâ a intelectului, unde gândirea umană nu-l mai 
poate urmări. 


Aşa cum am discutat în altă parte (Libertatea metafizică 
eminesciană, 2005), în poemul Lume şi geniu apare diada 
antinomică a fiinţei geniului: eul intramundan, făptura de 
împrumut din lumea umană, găzduită de o formă materială, şi 
sinele transmundan, străinul care este martorul din afară al 
lumii umane, în ale cărei „brazde ale veciniciei” a fost azvarlit. 

Când trupul geniului va fi risipit de vremuirea sortită celorlalți 
oameni, eliberat de eul empiric, sinele său devine asemenea 
lui Dumnezeu, creându-si, in transorizontul propriului său 
suflet, al propriei gândiri, o lume paralelă celei a divinității: 


Când corpul tău cădea-va de vreme risipit, 

Vei cobori tu însuţi in viafa-fi sufletească 

Si vei dura în spatiu-i stelos nemarginit; 

Cum Dumnezeu cuprinde cu viata lui cereasca 
Lumi, stele, timp şi spaţiu ş'atomul nezarit, 
Cum toate ’s el si dânsul in toate e cuprins 
Astfel vei fi tu mare ca gândul tău întins. 


Ca şi cum vibranta cugetare ar fi dinamizat natura, cerul 
începe şi el să mediteze sub formă de nori, iar râul „îşi mânâ 
trecutu-n viitor”, ingenioasă şi profetică intuiţie, în conso- 
nantä cu concepţia ştiinţifică actuală privind posibilitatea 
omului de a controla derularea timpului. 

În desfăşurarea poemului, tabloul se schimbă din nou. 
După un scurt suiş, tot în duşmănoasă vijelie, prinţul ajunge la 
streaşina muntelui unde se află bătrânul mag. Acesta potoleşte 
furtuna şi întăreşte ideea alteritatii geniului în raport cu lumea 
umană. Soarta feciorului de împărat este încifrată în „scrieri 
streine”, pe care magul nu le poate dezlega, indescifrabile şi 
pentru Dumnezeu. 

Apoi magul conduce pe tânăr într-un palat uriaş, gigan- 
tismul, măsurile cosmice fiind numitorul comun al tuturor 
deschiderilor poemului. Aici, el oferă feciorului de domn cupa 
cu vinul magic al somnului care îl va purta în tărâmul visului: 
.., Şi somnul din muri se coboară... / El aripa lui şi-o ridică 
şi zboară / Te duce cu dânsul în lumea de vis”. 

Împotriva unor interpretări care au identificat în lirica 
eminesciană o stare de somnolenta, de atipire buimaca, trebuie 
de precizat că glorificarea somnului, care are loc şi în Mure- 
şanu, sau în Dorinţa, nu înseamnă pentru Eminescu abolire a 
stării de constientä, ci deschidere care eliberează de realitatea 
empirică şi poartă spre o lume superioară axiologic, precum 
visul fetei de împărat din Luceafărul. 

Purtat de geniul somnului şi „bear de a visului lungă 
magie”, prinţul simte cum un înger îl imbrâtişeazâ şi pluteşte 
cu el prin spaţiile uranice, de unde îi arată departe, jos, 
pământul. Apare aici o descriere demnă de astronauții de azi — 
desfăşurare fascinantă, îmbinare de sublim matematic şi 
dinamic, pentru a căror imaginare Eminescu nu avea nevoie 
de cărți de astrologie, ci era produsul intuitiei sale de ampli- 
tudine cosmică: „Vezi tu — zice umbra — pe-a haului vale: / 
Pământul cu munţii ce fumega stins, | Cu mări adormite ce 
murmură 'n jale; / Dorm populii, tari şi cetăţile sale / Dea- 
supră-şi oceanul de stele întins. // Pământul departe 'nir' un 
punct se contrage / Căci lumi de departe în puncte se schimb, 
/Dispar a pământului visiune vage, / A stelelor tara curată se 
trage, | Aleargă, trăieşte al aştrilor timp”. 

În zborul printre lumi, ei întâlnesc felurimi de stele, în 
unele din ele munţii stau rasturnati, iar marea este lipsită de 
zbuciumul valurilor, pentru că fiecare lume este condusă de un 
alt soare, a cărui mişcare comandă alte structuri spatio-tem- 
porale: „Căci sorii scriu timpu 'n acest univers” — o alta 
anticipație ştiinţifică, einsteiniană, a lui Eminescu. Urmează 
mirifice privelişti de basm, interplanetare, cu o nouă risipă de 
simboluri: ,, El zboară fără preget ca tunetul rănit; / In sus, in 
dreapta, 'n stânga lanurile de stele / Dispar. El cade-un astru 
in caos azvârlit... / Cale de mii de zile el cade 'ntr'o clipită / 
Zboară ca gândul care l-aruncă 'n viitor”. În versul ultim 
revine ideea stăpânirii desfăşurării temporale, a puterii de a 
ajunge înaintea timpului. De remarcat expresiva metaforă — 
„tunetul rănit”, frate mai mare al „vaierului”, al „aiuritului de 
jale”, în care răzbate parcă strigătul de durere al universului. 

Călătoria cosmică a magului ia sfârşit coborând la o altă 
stea, unde se află un tânăr călugăr straniu. „Fantasticul ascet” 
este chinuit de o viziune, şi anume, se află pradă voită a unui 
înger care se întrupează dintr-o rază născută la chemarea har- 
fei sale: este o „cântare întrupată ”. Observăm, prin urmare, 
că raza nu aparține cerului, lumii din afară, ca în cazul naşterii 
oamenilor, ci pleacă din cântul ascetului poet: ,, Cäntänd pe a 
mea harpă, sălbatecă, vibrândă... Dintr-un noian de raze am 
întrupat-o eu”. Într-o variantă, se revine asupra ideii că acest 

înger misterios este propria creație a călugărului: „E propria- 
mi gândire / E propriu-mi suflet ce îmi răspunde mie / Din 
lemnul astei harfe... Este partea iubită a ființei mele... E o 
făptură-aieve, e gând din gândul meu” (Opere, ed. Per- 
pessicius, vol. V p. 146-156). 

Magul încearcă să-l trezească pe monah din visul său: 
„nebun eşti sau lunatec, îngerul tău e-o rază şi trupul ei un 
nor”. Dar tânărul reia şi mai plin de exaltare apărarea visului 
său: „O, vină / În taina vieții mele, lumină din lumină... Si 
ne-am dori cum raza doreşte alta rază / Si una n braţul altei 
lumină fac frumoasă” (Opere, Perpessicius, vol. V). Apare 
aici ideea upanişadică potrivit căreia la început oamenii erau 
lumină pură, astfel că iubirea nu era carnală, ci contopirea a 
două lumini. Ascetul aspiră la acea iubire ,, cum raza doreşte 
altă rază”. Dar pentru că are trup, iar acesta este muritor, 
exclamă: „O, de-ar fi o moarte fără ca eu să mor”. 

Ascetul este fiul de împărat, aşa cum reiese din meditaţia 
magului privitoare la soarta celui care ,, Visa că 'ntreaga lume 
la dânsul o să vină, | Că el de ’ntreaga lume va fi încoronat”, 
că împarte coroane la regi şi palate reginelor — dar iată că s-a 
retras din lume „cu greață şi scârbire”, deoarece pentru el 
„lumea e toată joc de cărți”. Deşi mintea sa străbate cu-aripi 
nemărginirea întreagă, acest zbor al minţii mereu reluat este 
învins de chipul îngerului creat de harfa sa. 

În fata acestei demăsurate puteri creatoare a visului, 
magul „răzgândeşte-a călugărului soarte”. Fiinţa visată este 
reală, dar nu aparţine acestei ordini existenţiale. Magul poate 
să întrupeze acest ideal eteric, dar nu în lumea noastră, ci 
într-un dincolo, într-o altfel de lume ea poate prinde viata: 
„E-aievea acea fiinţă, visele-ti nu te mint / Dar nu-i aici in 
lume... Aici de viata n 'are parte; | Vom merge ’n lumea unde 
trăieşte mai departe”. Întâlnirea cu îngerul, emanatie a cân- 
tului, nu poate avea loc în tărâmul pământesc. 

Astfel, finalul poemului se referă la idealitatea geniului, şi 
anume, a unei aspirații pe care o consideră supremă — iubirea. 
Dar aici nu este vorba de erosul grecesc, platonician, care face 
legătura teluricului cu lumea Ideilor, aşa cum apare în Lucea- 
fărul, ci are teleologia absolutului, şi anume, realizarea acelei 

confundări transmutante: „Când cufund pe tu cu eu / E lumina 
din lumină, Dumnezeu din Dumnezeu”, mai sus încă: unirea 
mistică a celor doi se substituie dumnezeirii, din ajunul cos- 
mogenezei, precum se spune într-un fragment postum: 
,Jubito, suntem asemenea spiritului divin înainte de creaţie” 
(ms. 2276, ID. 

Si iată deosebirea perspectivei referitoare la natura geniu- 
lui conceput în postuma de faţă în raport cu Luceafărul: în 
capodopera eminesciană geniul este tot un străin, reprezentat 
însă de un eon venind din spaţiul şi substanța ontologică a 
Demiurgului, ca răspuns la chemarea unei pământene; în 
schimb, în poemul analizat, Eminescu identifică geniul într-o 
entitate străină lumii lui Dumnezeu, aparținând unei sfere 
ontoaxiologice neştiute. Captat în condiția existenţială telu- 
rica, geniul îşi creează prin iubire un alter ego al propriei 
lumini, al propriului cânt, al propriului suflet, aflat dincolo de 
lumea umană şi alături de care aspiră să se plaseze în preziua 
Creaţiei. Poemul analizat dezvoltă o mare risipă de idei 
poetice, formulări aforistice, simboluri şi nestemate meta- 
forice, chemate să definească natura geniului ca fiind ,,o lume 
în lume”. 


În plan filozofic, Eminescu conferă cea mai înaltă natură 
geniului: neapartenenta la lumea umană, cu referire expresă la 
propria sa identitate : „În planul eternității sunt o gresalà 
(punct fără destin). (Sunt un univers necunoscut). Dumnezeu 
in aditiunea lui a greşit cu unul, acesta am fost eu, dar e o 
minune ce nu există în realitate, ci numai umbra unei gresele. 
Un punct în cartea destinului care nu trebuie să fi fost, la care 
răsuflarea cititorului se opreşte fără să trebuiască”. Eter- 
nitatea, o entitate aflată deasupra Demiurgului, a greşit cu un 
prisos ontologic, care devine un „univers necunoscut”: acesta 
este poetul, idee prezentă şi în poemul de care ne ocupăm, 
unde se spune că asemenea greşeli „încurcă planul vecini- 
ciei”, datorită lor iau naştere oameni cu „gânduri uriaşe”, 
ocoliti de omul de rând care , în veci nu vrea să-i asculte”. Eu 
sunt, afirmă Eminescu, o minune din punct de vedere axio- 
logic, dar ontologic având în lumea omului consistenţa unei 

umbre, astfel că nici o realitate nu-l primeşte. lar cititorul — cel 
iluminat, se opreşte uimit, deşi nu ar trebui, pentru că, oricum, 
geniul eminescian aparţine unei ordine existențiale indescifra- 
bile. Deosebit de important: reapare aici atributul, „minune”, 
prin care Demiurgul se adresează lui Hyperion: ,, Tu esti din 
forma cea de 'ntâi, / Eşti vecinică minune”. 


Revenind asupra unei idei de mai sus, două naturi şi-au 
dat întâlnire în personalitatea lui Eminescu. Eul, entitatea 
intramundană, este o construcţie alcătuită din agregate men- 
tale mereu în disolutie şi refacere, în care se reflectă o lume ea 
însăşi în neîncetată disolutie; „complexul ideilor obicinuite ” 
(adică, împrumutate din contextul socio-cultural) acționând pe 
„vertebrele caracterului” (engrama genetică, impregnată de 
reziduurile abisale samskarice, în funcție de care reactionam la 
ideile comune), „acesta este eul”, notează Eminescu. De cea- 
laltâ parte, sinele, geniul, este o entitate din afara lumii, ființa 
pură a spiritului degajată de orice condiționare, formă sau 
atribut — şi care îşi dădea seama că este doar o constiinta- 
martor transmundană, „aruncată” într-o lume necunoscută — a 
fragilitatii şi a tulburării. 

Care au fost raporturile dintre cele două firi? În formula 
existențială adoptivă, impusă destinal, Eminescu a încercat 
să-şi instituie un mod superior de a fi. „Geniul, afirma poetul, 
este a doua creatiune a lumii prin artă”. Pentru a preschimba 
viata dintr-o „eroare perpetuă” într-o încântare perpetuă, 
Eminescu a transvaluat-o cu ajutorul taumaturgiei poetice: 
visul, mitul, sacralizarea, ridicarea la sublim, convertirea 
timpului evanescent în „clipe esentializate”, în prezent etern, 
eliberarea din finitudine prin inefabil. În felul acesta, asumarea 
lumii omului a avut loc la înaltă spiritualitate, „în patosul 
marilor transfigurări”, scria Emil Cioran. Numitorul comun al 
diverselor mijloace ale imaginarului idealizant nu a fost doar 
pură înfrumusețare semantică, ci, înainte de toate, transmutare 
axiologică. 

Ca atare, Eminescu se cere a fi înțeles în perspectiva 
acestei antinomii: împăcarea şi neîmpăcarea dintre eul intra- 
mundan şi spiritul pur supramundan, conflict dialectic reflectat 

într-o operă unică, precum unic a fost şi geniul său. Pentru 
această înţelegere se cere ceea ce poetul numea „instinct me- 
tafizic” (ms. 2255, I), adică deschidere şi tensiune infinită a 
gândirii. 

Dintre pictori, cele mai multe autoportrete aparțin lui 
Rembrandt şi Van Gogh. Era o dramă a autocunoasterii. Au 
izbutit să se autodescifreze? Concluzia celui dintâi, în ultimul 
autoportret (Köln), este un râs sardonic care înfruntă „această 
farsă jucată de toți” (Rimbaud). Van Gogh ne priveşte, însă nu 
ne vede, ci se scrutează pe sine undeva în infinit, dar nu se 
află, încercând, în final, să-şi întâlnească sinele, prin autoliză, 
dincolo de viata. 

Creaţia lui Eminescu a fost o cursă dramatică întru aflarea 
propriei identități, un demers grav făcut în răspundere cosmică 
faţă de misterul originii sale. Or, la întrebările Cine sunt eu?, 
Fost-am în lume unic?, atât a putut răspunde: sunt o entitate 
din afara planului Creaţiei, neştiind de unde am fost coborât în 
trupul cel urât. Şi dacă poetul nu a ştiut cine este, ci doar ce nu 
este, cum am putea să-i zugrăvim noi adevăratul chip? 


Résumé 
Eminescu — l'autoportrait du génie 


Eminescu a reconnu sa propre génialité et a parle d’elle pré- 
cocement, depuis ses premières poésies. Dans cette étude, l’auteur 
démontre que le poète a donné la definition du génie en général, 
définition qui était celle de son propre génie, non pas dans 
Luceafărul, comme on considere habituellement, mais dans le poeme 
posthume — Povestea magului călător în stele, dont le titre plus 
adéquat serait Le monde et le genie. 

En Luceafarul, nous trouvons la conception du génie en rapport 
avec le monde humain. Mais dans la poésie posthume mentionnée il 
s’agit du génie vu en rapport avec la liberté métaphysique absolue. 

Pour Eminescu, le génie est une entité étrangère dans un monde 
étranger. Il ne possède pas dans ce bas-monde aucune étoile et aucun 
ange comme les autres hommes. Le génie est pensée pure. Il n'a pas 
été dans le plan de la Création, ainsi que Dieu ne peut résoudre pas 

son inconnu chiffre. Apres sa mort il va creer un monde infini qui 
sera seulement son propre monde. 

Cette conception du génie envisagée par Eminescu est la plus 
haute, la plus radicale sur le plan universel. Elle peut étre appliquée 
surtout à des génies méconnus, isolés ou même répudiés par la 
société de leur temps, tels que, parmi tant d’autres, Léonard de 
Vinci, Vermeer, Hölderlin, Van Gogh. 


P rozodie eminesciană 


Note despre vizionarismul prozodic 
al lui Eminescu 


Chris TĂNĂSESCU 


„De l-am aflat la noi a spune n-o pot” zice Eminescu 
despre iamb, în deschiderea sestinei sonetului cu chiar acest 
titlu. Interesantă această ezitare a poetului care altfel nu 
şovăieşte când are de tranşat chestiunile, fie ele politice şi 
istorice sau strict literare. E pe undeva o atitudine inclusivă 
față de tradiția poetică, în genul celei exprimate în Epigonii, 
unde retorica acidă fata de „prezent” poate deturna (si asta a şi 
făcut adesea) atenţia de la modul specific şi personal de a 
(re)citi moştenirea poetică. Rearanjarea şi interpretarea trecu- 
tului concomitent cu definirea prezentului este o practicare 
avant la lettre a modernismului lui T. S. Eliot care, în celebrul 
său eseu Tradiţia şi talentul individual (1919), vorbea despre 
tradiţie ca fiind un corpus mereu viu şi în schimbare, pe care 
orice inovaţie valabilă îl reinterpretează şi îl modifică, succe- 
sul individual al poetului constând tocmai în această reformu- 
lare a tradiţiei în care astfel se înscrie şi el. Sau, în vremuri 
postmoderne, Robert Duncan îi spunea într-o scrisoare lui 
Denise Levertov (în jurul anului 1950) că poate atitudinea fata 
de istoria literară ar trebui să fie de urmărire a evoluţiei 
diverselor moduri ale limbii şi culturii, aşa cum geologii urmă- 
resc straturile de rocă şi argilă şi cristale în creşterea lor peste 
timpuri. Şi, cum continua marele poet, ,,inchipuie-ti geologul 
începând să critice stratul cutare sau cutare”. 

E ceva din acestea în versul lui Eminescu de mai sus. 
„Aceste toate singur nu le judec” (s. n.) spune mai departe, 
spre adeverire, poetul vizionar. Mai este însă şi o istorie a pro- 
zodiei noastre comprimată într-un vers. Prozodia începe la noi 

(ca fiind conştientă de sine) cu Predoslovia voroavă la cititor 
la Viaţa lumii a lui Miron Costin, poemul fiind o ilustrare, in 
fond, a principiilor enunțate în respectiva introducere. Versul 
este definit acolo ca silabic — „stihul ieste nu ca altă scrisoare 
dezlegată, ci ieste legată de silave cu număr...” — lucru ale 
cărui rațiuni le putem desluşi şi valida acum în perspectiva 
istorică şi lingvistică universală, dar pe care doar le vom enun- 
ta aici fără să intrăm în amănunte. Costin, ca şi alti cărturari ai 
vremii, Dosoftei de pildă, aveau o pregătire clasică foarte 
temeinică, pe filieră poloneză/ruteană, iar prozodia clasică 
impune metrul cantitativ. În plus, conştienţi de latinitatea ro- 
mânei, au adoptat şi pentru ea prozodia care se impusese în 
alte limbi romanice, mai „centrale”, anume varianta modernă a 
versului cantitativ antic: versul silabic. Zice şi Dosoftei la un 
an după poemul lui Costin, în anul publicării Psaltirii sale, 
1673, că şi el scrie „stihuri cu număr tocmai înslovenit”. Nu- 
mai că, aşa cum se simte deja din poemul cronicarului, şi apoi 
cu forță copleşitoare în Psaltirea în versuri, româna nu are 
accente la fel de uşoare ca alte limbi latine, căci fondul ei 
dacic-tracic şi influenţele estice (slave, turceşti, greceşti etc.) 
au creat un mediu de sunete dure şi accente apăsate (a fost 
chiar numită de unii prozodişti „limbă trohaică”) ce, împreună 
cu mângâietoarele sonuri latine, o singularizează ca potente 
poetice în context indo-european. Efectul este la Dosoftei, după 
păstrarea schemei silabice în „Stihurile la luminatul herb...” 
(cu efecte adesea de accentual-silabic cu măsuri variate), alu- 
necarea în cadrul Psaltirii propriu-zise în extrema cealaltă, de 
la propusul vers silabic la efectivul vers accentual (caracte- 
ristic prin excelență prozodiilor anglo-saxone şi vikinge). 
Prozodia română a oscilat apoi între aceste extreme, având 
adeseori rezultate care pot fi catalogate încă de la începuturile 
sale ca vers liber (sic! v. Sandor Gergely Agyagfalvinus la 
1570!, de exemplu, şi multi alții, despre care voi vorbi altă 
dată), ce-i drept uneori rimat (după Costin şi Dosoftei mai 
ales). Ioan Prale, de pildă, este un psalmist mult mai discipli- 
nat decat inaintasul sfant mitropolit in mentinerea silabismu- 
lui, dar mult mai şters in acelaşi timp. leromonahul Macarie 
(de la Dragomirna; datări contradictorii între 1778 şi 1792) a 

scris versuri silabice de o mare acuratețe şi conciziune (pe care 
maestrul Al. Alexianu le-a categorisit drept „albe”!?), conci- 
ziune care de fapt profită de accentele puternice ale limbii, 
spătarul Matei Milo (tot sfârşit de secol 18), de la care Arghezi 
a avut ce învăţa, scrie un vers neregulat, cu metru alternant şi 
coagulări accentuale („Veniamin Costache îl chema / Şi Negel 
îi zice / Nu se ştie de ce”), loan Cantacuzino al aceleiaşi peri- 
oade are ezitări mult mai melodioase între silabic şi accentual- 
silabic etc. Poeţii Văcăreşti vin, prin influenţă (si) occidentală 
(lenâchitâ a învăţat, de fapt, după manuale turceşti, dar tocmai, 
ce prozodie temeinică au turcii!), cu o conştiinţă mai clară a 
Alecu Văcărescu (Clucerul), fiul lui Ianache, improvizeazâ' 
Trandafir norocit, în mod uluitor, pe un tipar silabic, în timp 
ce bijuteriile sale venturianiene gen „Să arz trăind, să mor 
arzând”, scrise mai la „diostimă”, i.e. la oarecare răgaz, au 
schema accentual-silabică originală şi foarte exigentă (pe 
iambi). Această întreagă istorie sinusoidală e redată de fapt în 
aparent capriciosul vers al lui Eminescu, „De l-am aflat la noi 
a spune n-o pot”. 

Găsesc deosebit de tulburător (de fapt când nu e aşa la 
el?) modul cum îşi continuă Eminescu argumentul. De la o 
istorie a prozodiei şi o recitire a tradiției într-un vers, el merge 
la o bază cosmologică a ritmului poetic: „De l-am aflat la noi a 
spune n-o pot; / De poţi s-auzi în el al undei şopot, / De e al lui 
cu drept acest preambul // Aceste toate singur nu le judec...”. 
Afirmă şi se şi îndoieşte poetul, cu relevanta lui tipic vizio- 
nară. Într-un articol din 2009, Susan Stewart punea problema 
rimei şi a eufoniei în general ca un mod de a sesiza legături, 
simetrii şi corespondențe în însăşi anatomia universului. A 
scrie cu atenţie la ritm şi sunet, îmi permit să redau ideea în 
termeni proprii dar nu numai, este a afirma o viziune despre 
cosmos şi despre bijectivitatea funcțională între rostirea poe- 


' Poetry performance aproape de anul 1800! Dar de ce să ne mirăm, 
Dimitrie Cantemir improviza live la Istanbul respectând draconice, însă 
totodată hipnotizante forme otomane şi persane după 1693 până în jurul 
anului 1700! 

tică şi rostul lumii. Asta spunea şi Eminescu cu 131 de ani 
înaintea poetei şi eseistei americane (nu cădem în protocro- 
nism, în fond ideea e aristotelică, nu?, pentru că la Platon avea 
conotaţii negative, dar e interesantă relevanta ei astăzi după 
100 şi mai bine de ani de dominație a versului liber, şi modul 
cum poetul român a anticipat acest lucru), dar el mai avea şi 
îndoială — „De e al lui cu drept acest preambul” (s. n.). E aici o 
(posibilă) contestare ce sună postmodern, poststructuralist — 
există o „bază” (preambul), o încărcătură ontologică, un „centru” 
al operei? — ba chiar e pusă în termeni de poetică lingvistică: e 
o asemenea ipoteză pusă „cu drept”, sau e de fapt o manipu- 
lare şi un mod de a impune puterea sub pretextul autenticului? 
Răspunsul este unul care mie mi se pare şi astăzi soluţia la 
căutările noastre şi leacul grelei noastre suferințe sub fixatia 
inovației şi a originalității ca scop în sine — integrarea în 
tradiţie şi convergenta comunitarului spre comuniune: „Aceste 
toate singur nu le judec...”. 

Metrul e de sonet shakespearian, pentametru iambic, dar 
schema rimei este italiană, Eminescu realizând fuziunea între 
cele două tendinţe pe care le semnalam mai sus ca fiind tipice 
versului in romana. Despre schema rimei ar mai fi de spus 
cateva lucruri, care sunt iar revelatorii despre modul in care 
poetul experimentează asupra formei. Pentru ca octava să des- 
chidâ un sonet petrarchian, rima ar fi fost ABBA ABBA, numai 
că Eminescu schimbă ordinea în a doua jumătate, asimetric, 
obținând ABBABAAB, o schemă tot italiană, dar rară, practi- 
cata între alţii (nu multi) de Milton. Când apoi în sestet 
schema rimei este CDECDE (petrarchiană, e drept, dar combi- 
nată cu o octavă atipică), ca în sonetul ,,Afarâ-i toamnă, 
frunză-mprăştiată”, forma este una pe care am definit-o în altă 
parte ca fiind sonet românesc, formă preluată de la Eminescu 
de Bacovia, Mihai Codreanu, Gheorghe Pitut şi George Virgil 
Stoenescu, dar şi de unii practicieni străini moderni. Sestetul 
din Jambul, însă, cu rimă CCD EED, conţine o schema consa- 
crată de Ronsard, deşi a mai fost, de fapt, practicată şi de alți 
francezi înaintea lui, şi folosită ca rimă de sestet în cadrul 
sonetului de Sainte-Beuve (din cele 94 de sonete ale acestuia, 
61 au astfel de sestete), numai că la clasicul francez octava e 


PROZODIE EMINESCIANĂ 127 


cea standard petrarchiană — cum a fost la noi, înainte de 
Eminescu, la Heliade Rădulescu, sau mai devreme, la Iancu 
Văcărescu şi la Gheorghe Asachi. Eminescu, un Eliot de secol 
19, ştie să recitească toate aceste moşteniri pentru a rescrie 
poezia (şi) prin convențiile formale, inovaţia sa constând în 
modul cel mai ingenios posibil de a reamalgama, fuziona şi 
reformula datele pe care tradiția europeană 1 le punea la 
îndemână. 

Nu sunt singurele chestiuni de formă şi prozodie pe care 
le abordează poetul, căci în finalul primului catren el pome- 
neşte o figură fonică pe care o şi ilustrează odată ce o enunţă: 
„De mult mă lupt cătând în vers măsura, / Ce plină e ca 
toamna mierea-n faguri, / Ca s-o aştern frumos în lungi şira- 
guri, / Ce fără piedeci trec sunând cezura” (s. n.). După „trec” 
poetul plasează realmente o cezură, despre care aparent para- 
doxal spune că o face să sune. E aici o dialectică a tăcerii şi a 
sunetului, a haosului şi cosmosului în rostire. Departe de a fi 
un romantic târziu, Eminescu este din nou un modern vizio- 
nar, care anticipeaza preocuparile poetilor din a doua jumatate 
a secolului 20, care, in contextul poeziei concrete, erau preo- 
cupati de integrarea palpabilă a tăcerii în poem şi de exploa- 
tarea valentelor de (non)sunet ale acesteia. Dintre poetii 
Noigandres, cel mai semnificativ, Augusto de Campos scria in 
a sa Musica de invençao, glosând pe marginea propriei cărți, 
Poetamenos, în termeni aproape identici cu ai lui Eminescu, 
cum de la un muzician modern ca Webern a învăţat „concizia 
formală şi dialectica dintre sunet şi tăcere (aceasta din urmă 
fiind făcută pentru prima oară audibilă şi folosită nu doar ca 
pauză, ci ca element structural, la acelaşi nivel ca şi sune- 
tele)” (s. n.). Poetul nostru ilustrează magistral această poetică, 
asta deşi experimentele lui nu trec şi în zona poeziei concrete 
(care a avut la noi nişte începuturi timide la Iordache Golescu 
pe la 1830, lucruri probabil complet neconvingătoare pentru 
Eminescu). 

Viziunea eminesciană este însă şi una a corespondentelor 
şi paralelelor pe diverse niveluri, cum spuneam şi mai sus, o 
perspectivă tipic hermetică şi alchimistă („Suntem în legătură 
permanentă, mereu, mereu”, cum avea să scrie mai târziu 

Gellu Naum în Calea şearpelui, sau citând direct pe Hermes 
Trismegistus, „ce este sus este şi jos”), care reverberează în 
cazul lui în mod consecvent la nivel formal — cezura din 
ultimul vers al primului catren este „oglindită” de iregulari- 
tatile din finalul celui de-al doilea catren (finalul octavei, 
aşadar), unde Eminescu foloseşte in mod magistral substitutia 
trisilabică, înlocuind cel de-al doilea iamb cu un anapest şi 
folosind o cezură pe post de silabă neaccentuata: „Ce aspru 
mişcă pânza de la steaguri, / Trezind în suflet patima şi ura — / 
Dar iar cu dulce glas iti umple gura / Atunci când Amor timid 
trece praguri!” (s. n.). Ca şi în finalul primului catren şi ca în 
poetica lui de Campos, pauza devine sunet, cezura de dinainte 
de după „timid” jucând rol activ în piciorul următor. În plus, 
materialul limbii devine şi performativ, căci aliteratia dintre 
„timid” şi „trece” cu componenta puternică, supra-dentală, şi 
prin plasarea a două accente consecutive despărțite (sau mai 
bine zis, legate) de cezura dintre ele realizează efectiv expe- 
rienta trecerii poticnite, dar puternice, peste praguri. 

Sincopele ca marcare a unor discontinuități ce paradoxal 
pun lucrurile în legătură sunt elemente de viziune eminesciană 
asupra vieţii şi cosmosului care se realizează inclusiv la nivel 
prozodic. Avem reflectată această viziune într-un alt sonet, 
celebrul S-a stins viata falnicei Venetii. „S-a stins viata fal- 
nicei Veneţii, / N-auzi cântări, nu vezi lumini de baluri; / Pe 
scări de marmură, prin vechi portaluri, / Pătrunde luna, înăl- 
bind paretii. // Okeanos se plânge pe canaluri... / El numa-n 
veci e-n floarea tinereții, / Miresei dulci i-ar da suflarea vieţii, / 
Izbeşte-n ziduri vechi, sunând din valuri.” Sincopa este aici 
una a temei, aceeaşi ca a lui Costin din Viața lumii, vanitas 
vanitatum, dar conjunctă cu imagologia legată de cetatea pe 
ape, aşadar o sincopă a istoriei devoratoare. Luna din cel de-al 
patrulea vers vine să marcheze sfârşitul de ciclu şi invitându-l 
pe Okeanos, cel care va face simțită diferența între tranzienta 
umană şi eternitatea cosmică. La nivel formal, aceasta se re- 
prezintă prin iregularitatile din versul al cincilea, unde al 
doilea iamb e înlocuit de un anapest şi astfel, din pentametru, 
versul devine tetrametru. Dacă la asta mai adăugăm că accen- 
tele „naturale”, prin limbă, sunt de fapt numai trei, în timp ce 

un al patrulea este doar de factură prozodică (,,pe” nu e accen- 
tuat în mod natural, ci prin poziția în schema metrică), rezultă 
că versul, cu doar trei bătăi, contrastează puternic cu celelalte. 
Această manevră formală redă imensitatea oceanului, a 
cosmosului, şi ritmurile lui ample, largi, fata de strâmtorarea şi 
ritmul înghesuit al nivelului uman. Acest largo este aşezat în 
oglindă cu al optulea vers, unde toate accentele prozodice sunt 
şi naturale în sensul de mai sus, ceea dă densitate şi ritm 
puternic, calități augmentate de aliteratia în z şi s, şi în r, de 
blocajul în b şi de ecoul, tot oclusiv, dental, în d. 

Această viziune tipic eminesciană îşi găseşte iarăşi 
perfecta carne formală într-un alt poem splendid, scris între 
1881-1882 şi publicat postum, Oricât de mult am suferit: 


Oricât de mult am suferit 
În lunga-nstrăinare, 
Pururi în visu-mi te-am zărit 
Cu luna, pe valuri de mare. 
Pe marea tristă te-am cătat 
Cu depărtate maluri 
Şi numai tu te-ai arătat 
Pe mare, cu luna, din valuri. 


Tu numai dulce îmi răsai 
Şi blândă-ntotdeuna, 
Cu al tău dulce chip bălai 
Din valuri de mare, cu luna. 


Aici, în fiecare strofă primele trei versuri sunt scrise în 
metrul „comun”, cel al baladelor culte occidentale (e.g. The 
Ballad of Reading Gaol a lui Wilde), cu alternante de tetra- 
metri şi trimetri iambici. Cât curaj poate să aibă un poet să 
încerce şi să reuşească să angajeze metrul baladesc într-un 
poem profund liric! Nu unul care poate fi expediat sub eticheta 
„romantic târziu”, ci unul de mare putere vizionară, anticipând 
îndrăznelile modernismului şi sincopele postmodernismului. 
Într-o perioadă în care în America Whitman şi Emerson tra- 
duceau romantismul britanic în transcendentalism, viziune ce 
a cerut de la sine revoluţia versului liber înfăptuită de 
Whitman (cu antecedente, e drept, la William Blake şi 

Christopher Smart, dar cu funcţie sensibil diferită şi cu pro- 
portie covârşitoare), la noi Eminescu trasează corespondențe 
similare între sine şi univers ca ale transcendentaliştilor, prac- 
tică un inclusivism expansiv extatic şi erotic similar cu al lui 
Whitman (şi ca şi la acela, ba chiar cu mai mult curaj, sondând 
deopotrivă misticul şi sexualul până la limita pornograficului) 
şi, neplonjând în versul liber nu din lipsă de îndrăzneală, ci din 
considerente de istoria prozodiei româneşti redate mai sus, 
practică un experimentalism formal ale cărui coerență şi diver- 
sitate încarnează adecvat, la propriu, infinitul din viziunea 
obsesivă a poetului. 

În schema respectivă, al patrulea vers este, de fiecare 
dată, un trimetru, într-adevăr, numai că e trimetru amfibrahic. 
Efectul este uluitor, cu un contrast fizic, ba chiar fiziologic (de 
respirație şi puls), între pasul fluent, dar chinuit şi scurt, 
omenesc, al primelor trei versuri, şi cel echilibrat (prin braţele 
simetrice ale amfibrahului), vast, calm, rotitor şi cosmic al ce- 
lui de-al patrulea. Vocea omenească îşi debitează lamentatia, 
în timp ce cea cosmică, părând să răspundă, de fapt îşi conti- 
nuă învârtirea neîncetată şi nepăsătoare, redată de permutările 
sintaxei în care elementul final e transferat invariabil pe prima 
poziție („de mare” trece în frunte de la versul 4 la 8, cu doar 
modificarea prepozitiei, apoi „din valuri” avansează de pe 
ultima poziţie în versul 8 pe prima în versul 12). ,,Actorii” 
viziunii cosmice sunt aceiaşi ca şi în sonetul venetian şi ca în 
atâtea alte poeme eminseciene — luna, marea, valurile —, dar 
cât de proaspătă este mereu perspectiva şi starea, ajutată de 
subtilele orchestrari şi neostoita experimentare formală, 
dovadă, dacă mai era cazul, că o viziune puternică nu se poate 
forma, nu poate trăi şi nu poate să se dezvolte perpetuu decât 
în indisolubilă legătură cu o coerentă filozofie şi practică 
formală. Viziunea se afirmă prin formă, iar forma se confirmă, 
vie, prin viziune. 

Abstract 
(Notes on Eminescu 's Prosodic Visionarism) 


The paper analyzes the relationship between poetical vision and 
prosody in Eminescu — advancing as bedrock argument the indelible 
connection between the two. The poet is no longer seen as in much 
of the criticism as a late romantic, but rather as a modern experi- 
mentalist in poetical form and discourse who knows how to innovate 
by means of revalorizing the Romanian and European verse tra- 
ditions. Reconfiguring and rereading the past while also defining the 
present is foresaging and practicing Eliot’s modernism, whereas the 
inclusive expansive Eminescian mode heralds the postmodernism of 
Robert Duncan and the concretism of Alberto de Campos. At the 
same time, Eminescu’s poetic is also paralleled to the transcen- 
dentalism and the prosodic renewal brought about by some of his 
American contemporaries, such as Whitman and Emerson. 


P ublicistică eminesciană 


Dincolo de /uxul existenţei istorice: 
Eminescu şi (re)intoarcerea 
evenimentului politic in historie 


Viorella MANOLACHE 


Gândirea politică a lui Eminescu dincolo de luxul 
existenţei istorice 


Plasându-ne pe linia receptării lui Eminescu în cheie poli- 
tico-documentară, vom considera că, dincolo de a se organiza 
drept un testament politic', gândirea sa politică (con)duce la 
un salt (din)spre condiţiile formale ale „lucrurilor trecute” 
(in)spre operația istoriografică, în ipostaza de memorie 
declarată, probă documentară. În acord cu Paul Ricceur’, a 
concepe istoria drept operație înseamnă a o înţelege în ecuaţia 
raportului dintre / între un Joc, nişte proceduri de analiză (o 
disciplină) şi construirea unui text (o literatură), cu menţiunea 
că (reîntoarcerea evenimentului nu poate fi separată de 
observaţia istorică şi de (am)plasarea sa sub semnul criticii’. 

Departe de a face cronologie sau de a se ancora în 
cronografiile ştiinţelor istorice, textele politice ale lui 
Eminescu“ devin proiecții cronosofice, avantajând arhitecturi 
ale sensului menite a depăşi resursele memoriei, prin articu- 


! Testamentul politic al lui Mihai Eminescu, în: Radu Mihai Crişan, 
Spre Eminescu. Răspuns românesc la amenințările prezentului şi la pro- 
vocările viitorului, ediţia a III-a revizuită, Editura Cartea Universitară, 
Bucureşti, 2005, p. 287-312. 

> Paul Ricœur, Memoria, istoria, uitarea, Editura Amarcord, Timi- 
şoara, 2001, p. 202. 

* Marc Bloch, Apologie pour l’histoire, ou Métier d’historien, Paris, 
Armand Colin, 1949, p. 51. 

“ Publicistica eminesciană folosită este grupată în Testamentul politic 
al lui Mihai Eminescu de către Radu Mihai Crişan, în op.cit., p. 287-312. 

larea evenimentelor, structurilor şi conjuncturilor, printr-o 
multiplicare a scărilor duratei extinse la planuri multiple (poli- 
tice, economice, culturale, religioase etc.) şi prin (re)activarea 
palierelor noi proprii memoriei (modă, gust, semnele vremii 
etc.). 

Dacă premisa conservatorismului doctrinar al lui 
Eminescu (drept ideolog en titre) devine „virusată” de structu- 
ra sa umană (de tip traditionalist), marcată de un conservato- 
rism de temperament (caracterizat prin tendinte de idealizare a 
trecutului), conservatorismul politic eminescian devine un 
principiu de ordine intern, menit să asigure substanța continuita- 
tii şi să corecteze experimente ideologice rămase incomplete. 

Ion Bulei” afirma că politica elitelor conservatoare a pro- 
movat in exterior aceeaşi politică inaugurată de liberali, 
Eminescu fiind o personalitate greu de înregimentat într-un 
partid politic, fie el chiar şi Partidul Conservator. 

Structura modernităţii româneşti, cu tot ceea ce comportă 
această confruntare agonic-constructiva între tradiție si nouta- 
te, va fi susţinută, politic, de/prin confruntarea elitelor tradi- 
fionale cu noua elită progresistă, modernă. Este vorba de 
asaltul formelor europene asupra fondului autohton. Crearea 
celor două mari partide în primul deceniu de după adoptarea 
Constituţiei (Partidul Naţional Liberal şi Partidul Conserva- 
tor) lansează perspectiva elitei de a finaliza proiectul româ- 
nesc modern. Schimbarea digresivă a „mişcării înainte” pe 
fondul unei contingente consensuale (sub forma unor diferen- 
tieri doctrinare între europenisti si traditionalisti — curente 
care se vor manifesta până spre cel de-al Doilea Război Mon- 
dial (chiar şi după în varianta protocronismului! — sub forma 
unor doctrine de esență liberala/neoliberala sau conserva- 
toare), stabileşte diferenţa de ritm a elitelor româneşti. 

Conservatorismul gândirii politice a lui Eminescu are ca 
premisă concepția sa organicistă asupra evoluţiei civilizației, 
stabilind că fenomenul arderii etapelor, specific societăților 
întârziate în Răsărit, obligate să aleagă între modelul capitalist 


5 Ion Bulei, Conservatori şi conservatorism în România, Editura 
Enciclopedică, Bucureşti, 2000. 

occidental şi o altă marginalizare istorică, care putea relansa 
dominaţia Rusiei, a fost o soluţie necesar istorică”. Nu putem 
vorbi însă de compromisuri/imitatii, ci, mai degrabă, despre 
un proces firesc, organic, în care elita românească va rămâne 
„prinsă”, sub menghina presiune-(o)presiune (istorică, politică, 
economică), între faliile unei tectonici conjunctural-istorice. 

Potrivit lui C. Bacalbaşa”, elitele româneşti au fost absor- 
bite aproape întru totul de politic. În viziunea lui Al. Zub? 
„strategia organizatorică” („cu plasarea fiecărui discipol — po- 
litic — acolo unde ar fi putut servi mai bine”) înlocuia vechea 
„strategie a contestării”, descifrând în epocă (aşa cum va 
demonstra şi Sorin Alexandrescu), un model junimist de 
transformare a ştiinţei în putere. 

Plasând semnele vremii dincolo de luxul existenței istori- 
ce, stabilind fără echivoc că paşoptismul, fascinat de modelul 
occidental (dar incapabil să potenteze fondul intern) a eşuat în 
a relationa modernitatea occidentală cu fondul cultural autoh- 
ton, Eminescu propunea soluții temporizatoare (selectate din 
zona gândirii conservatoare) menite să evite proiectele imposi- 
bile prinse în capcana paradoxului oriental. 

Cu menţiunea că, sub creditul ipotezei formelor fara fond, 
modernizarea românească s-ar prezenta, în primul rând, drept 
o construcţie, un implant al unor forme instituţionale şi menta- 
litare, fără ca această construcție identitară, social-politică să 
fie reclamată, nemijlocit cauzal, de logica imanentă a fondului, 
a proceselor sociale, politice şi culturale, precedenta formei, ca 
„referință fantasmatică” asupra fondului fiind o constantă a 
faptului că ea apare efectiv drept rezultat al „unei proceduri”, 
„prelucrări””. 


€ Mihai Dobrin, Un ideolog conservator sui generis: Mihai 
Eminescu, în: Conservatorismul românesc. Origini, evoluţii, perspective, 
coordonator Liviu Brătescu, Mihai Chiper, Editura PIM, Iasi, 2008, p. 138. 

LC. Bacalbaşa, Bucureştii de altădată, vol. 1., 1871-1889, ed. Aristita 
şi Tiberiu Avramescu, Editura Eminescu, Bucuresti, 1993. 

8 Al. Zub, De la istoria critică la criticism. Istoriografia română sub 
semnul modernității, Editura Enciclopedică, Bucureşti, 2000. 

” Analizând situaţia societății româneşti, Sorin Alexandrescu, Adrian 
T. Sîrbu ş.a. consideră că, la noi, nu a existat o burghezie constituită organic. 
Constiinta burgheză de sine, articulată în idealuri emancipatoare specifice, 

Optând pentru o reacţie politică care să propună şi să 
susțină idealuri şi soluții autentice, Eminescu va denunța 
progresul prin salt, jumatatile de măsură condamnate să 
provoace imprevizibile ruperi de ritm, nu pentru că şi-ar fi 
propus „ieşirea din istoric” şi întoarcerea în illo tempore, ci 
fiindcă, gânditor organicist şi spirit tragic, poetul nu s-a lăsat 
amägit de aparențele luxului existenţei istorice”. 


Memoria declarată: pe calea criticii istorico-politice 


Armonizând memoria (surprinsă în stadiul său declarativ) 
şi proba documentară, textele politice ale lui Eminescu 
propun ceea ce Ricœur desemna prin memorie arhivată, având 
ca reper esențial mutatia spaţiului şi a timpului în istorie. Zona 
deschisă (am)plasata între place (loc, poziţie în spaţiu) şi lieu 
(loc, parte determinată a spațiului) uneşte spaţiul construit al 
arhitecturii cu pământul locuit al geografiei. 

Datarea, ca fenomen de inscripție, vizează aducerea în 
prim-plan a unei tipologii de tip cronosofic, (con)figurând un 
profil (aparent) verificabil: ,,...inteligent fără viclenie, rău — 
dacă e rău — fără fätämicie, bun fără slăbiciune, n-are o 
cocoaşă intelectuală sau fizică ce caută a o ascunde, nu are 
apucăturile omului slab; îi lipseşte acel iz de slăbiciune care 


gata de fixat în instituţii socio-politice şi culturale, a precedat realitatea efec- 
tivă, de natură socio-economică, a acestei clase. În condiţiile în care moder- 
nizarea, în contextul românesc, a însemnat (datorită condiţiilor istorice, 
geopolitice etc.), în primul rând, emanciparea (care s-a tematizat, potrivit lui 
Sorin Alexandrescu şi Adrian T. Sîrbu, în atingerea unui ideal comunitar 
determinat mai întâi ca „naţional”), cei care au „forjat” ideologia moderni- 
zării au fost, nemijlocit, intelectualii. După desăvârşirea constituirii statului 
român modern, consecutiv Primului Război Mondial, pe plan intern, noua 
realitate economică (favorizată de crearea unei pieţe naţionale unice şi de 
suveranitatea politică întărită) ar fi permis dezvoltarea nestânjenită a unei 
burghezii industriale maturizate, putându-ne aştepta, în sfârşit, la o „decolare 
socială veritabilă a modernității” (încurajată de faptul că, pe plan mondial, 
ordinea modernă burgheză trecea la ipostaza sa „imperialistă”). Vezi, în 
acest sens, Viorella Manolache, Elite în mars, Editura TechnoMedia, Sibiu, 
2009. 

10 Mihai Dobrin, Eminescu şi modernizarea României, în „România 
Literară”, nr.3, 2002. 

precumpăneşte în fenomenele vieții noastre publice sub forma 
linsă a bizantinismului şi a espedientelor... Toate figurile 
acelea fatarnice şi rele, viclene, fără inteligenţă, toate acelea 
câte ascund o duplicitate în espresie, ceva hibrid, nu încap în 
cadrul noțiunii român. Poate, aşadar, că acei oameni n-au avut 
timp să se asimileze, poate apoi ca să fie din rase prea vechi, 
prea osificate, prea staționare, pentru ca, prin încrucişare, să 
mai poţi scoate ceva bun din ele” (Adeseori, o lege oare- 
care..., Timpul”, 15 martie 1880!1). 

Denuntand figurile bestiarului politic românesc (pe flibus- 
tierii politici, pe bugetofagi, cumularzi, gheşeftari, pe subpre- 
fectii vicioşi, pe maiorii cocosati de gardă civică, şi alti monştri 
din regnul organic al celor ce n-au nimic de pierdut, ci totul de 
câştigat, pe trădătorul numindu-se geniu, pe plagiatorul erou, 
pe pungaşul mare financiar, pe panglicarul om politic, pe 
cămătarul negustor, pe aceea care uzitează meşteşugul absolu- 
tismului demagogic şi fraze patrioticoreversibile), Eminescu 
(supra)punea ceea ce Ricoeur va numi drept sarcina istoricului 
si sarcina judecătorului, roluri desemnate prin intenţia lor de 
adevăr şi dreptate. O atare substituire se sprijină pe o reţea de 
relaţii care articulează situatia-tip a procesului denuntiator, 
opunând interese, drepturi, bunuri simbolice contestate. 

Faptele incriminate sunt aduse în scenă, judecate”: 
„Aceşti dezmosteniti, departe de a-şi câştiga o moştenire pro- 
prie pe Pământ pe singura cale a muncii onorabile, fură moşte- 


ll Mihai Eminescu, Opere, vol. XI, ediţie critică de Perpessicius, 
Bucuresti, 1984, p. 77. 

> Ruxandra Cesereanu (Imaginarul violent al românilor, Editura 
Humanitas, Bucureşti, 2003), considerându-l pe Eminescu un pamfletar şi 
polemist inflamat la Timpul, marcat de un nationalism furibund, riscant si 
alunecos, cu vocaţie brutală de chirurg şi accese colerice, nu face altceva 
decât să aplice un şablon generalizant nucleelor mentale româneşti, încor- 
setate în ceea ce autoarea şi-ar fi dorit să fie o colecţie de modă subiectivă! 
Aşadar, o operaţie trunchiată, pentru că, potrivit lui Pierre Francois Weber 
(La question des droits de l’homme chez Hannah Arendt, DEA, Paris I, 
1994) a (re)duce umanul la politic, ar atrage riscul de a neglija excesul de 
umanitate, folosirea politicului in scopul distrugerii obligând la inventarea a 
ceva ce depăşeşte politicul şi care e sortit să rămână definitiv camuflat în 
cutele private ale eului. 

nirea altora, alterează mersul natural al societăţii, se substituie, 
prin viclesug şi apucături, meritului adevărat al muncii 
adevărate, sunt o reeditare, în formă politică, a hotilor de 
codru, instituind codrii guvernamentali şi parlamentari” (Ni se 
pare că vorbim... „Timpul”, 17 august 188215); „Mita e-n 
stare să pătrunză orişiunde în țara aceasta, pentru mită capetele 
cele mai de sus ale administrației vând sângele şi averea unei 
generaţii” (Domnul Simeon Mihâlescu publică..., „Timpul”, 
18 aprilie 1879"); ... „Oameni care au comis crime grave 
rämân somitäti, se plimbä pe strade, ocupä functiuni înalte, în 
loc de a-şi petrece viata la puşcărie” («Românul» în ajunul 
alegerilor..., »Timpul”, 3 mai 1879'°); „Partidele, la noi, nu 
sunt partide de principii, ci de interese personale” (Manu- 
scrisul În genere toată societatea.. 19); „păstrând numai coaja 
legilor şi goala aparenţă, calcă făgăduielile făcute natiei în 
ajunul alegerilor, fac tocmai contrariul de ceea ce au promis 
mandantilor lor şi trec, totuşi, drept reprezentanţi ai voinţei le- 
gale şi sincere a tțării”( N-ar fi greu de polemizat..., Timpul”, 
23 februarie 1880"); „Nu există în adevăr decât două forme 
ale tiraniei şi ale decadentei unui stat omenesc: despotismul si 
demagogia (...) Elemente străine, îmbătrânite şi sterpe, s-au 
amestecat în poporul nostru şi joacă comedia patriotismului şi 
a naţionalismului”; „Străini superpuşi fără nici un cuvânt 
natiei româneşti, o exploatează cu neomenie, ca orice străin 
fără pas de tara şi popor”; „am ajuns, într-adevăr, în această 
Americă dunăreană, ca tocmai românii să fie tratați ca străini, 
să se simtă străini în tara lor proprie” (Adevărul doare..., 
„Timpul”, 14 noiembrie 188015). 

În acord cu Paul Ricceur, raportul dintre trecutul arhivat 
Şi timpul prezent, confirmă caracterul de miennete al amintirii, 
ca dublă orientare în trecerea timpului: de la trecut înspre 
viitor, ca marcă a aparentei schimbării şi, de la viitor înspre 


'3 Mihai Eminescu, op. cit., vol. XIII, p. 172. 
14 Ibidem, vol. X, p. 223. 

'5 Ibidem, vol. X, p. 229. 

16 Ibidem, vol. IX, p. 465. 

17 Ibidem, vol. XI, p. 38. 

'8 Jbidem, vol. XI, p. 404. 

trecut, trecând prin prezentul confirmat: „Legi străine în toată 
puterea cuvântului, care substituie, pretutindenea şi pururea, în 
locul noțiunilor nație, tara, român, noțiunea om, cetățean al 
universului, fie din Berber, Nigritania, China sau Galiţia?” (De 
ceea ce ne temem..., ,Timpul”, 27 mai 1879 °); „Am creat o 
atmosferă publică pentru plante exotice, de care planta 
autohtonă moare. (...) Vom avea de-acum înainte dominația 
banului internațional, o domnie străină, impusă de străini; 
libertatea de muncă şi tranzactiuni; teoria de luptă pe picior în 
aparență egal, în realitate inegal” (Trei zile de-a rândul..., 
„Timpul”, 20 februarie 1879”). 

Trecerea de la viitor — spre trecut — în prezent ne plasează 
într-un spaţiu de tranzit, care confirmă verdictele eminesciene: 
„Există două naţiuni deosebite in această tara: una stoarsă şi 
sărăcită, de producători, alta îmbuibată, de mijlocitori, o pătu- 
ră superpusă, un fel de sediment de pungasi şi cocote, răsărită 
din amestecul scursurilor orientale şi a celor occidentale, 
incapabilă de adevăr şi patriotism”; „Peste tot credinţele vechi 
mor, un materialism brutal le ia locul, cultura secolului, 
mână-n mână cu sărăcia claselor lucrătoare, amenință toată 
clădirea măreaţă a civilizației creştine. Shakespeare cedează 
bufoneriilor şi dramelor de incest şi adulteriu, cancanul alungă 
pe Beethoven, ideile mari asfintesc, zeii mor” (4laltäieri, luni 
dimineata..., „Timpul”, 5 aprilie 1879). 

Plasând într-o ecuație comună istoria şi memoria, pentru 
Paul Ricceur, istoria extinde memoria dincolo de orice 
amintire arhivată, aceasta întâlnind, prin corecție, critică, dez- 
mintire, sensul dreptății pe calea criticii istorice: „Istoria îşi are 
logica ei proprie: nici un neam nu e condamnat de a suporta, 
în veci, un regim vitreg, corupt şi mincinos. Ne temem că 
aproape e ziua in care simţul conservării fizice, revoltat de 
maltratările administrative şi fiscale şi de exploatarea excesivă 
din partea străinilor, va preface poporul nostru într-o unealtă 
lesne de mânuit în contra chiar a existenței statului” (S-o 


19 Ibidem, vol. X, p. 259. 
2 Ibidem, vol. X, p. 191, 192. 
21 Ibidem, vol. X, p. 214. 

lovi..., ,Timpul”, 5 decembrie 1882”); „Greşalele in politica 
sunt crime; căci în urma lor suferă milioane de oameni 
nevinovaţi, se-mpiedică dezvoltarea unei ţări întregi şi 
se-mpiedică, pentru zeci de ani înainte, viitorul ei” (Parturiunt 
montes..., Timpul”, 13 februarie 1882”). 

Şi dacâ ar fi sâ-i dâm crezare unui Gianni Vattimo, dacâ 
memoria declarată este realizatâ/confirmatâ în lucruri şi, ca 
atare, învestită cu actualitate şi prezență — într-un mod 
provizoriu şi revizuibil, fireşte —, atunci şi evenimentul arhivat 
rămâne un mesaj ce pune în mişcare angrenajul omfalic al 
unei gândiri ce va (re)activa eliberarea acelor straturi uscate de 
sub primatul „conştiinţei false”, spre a (re)descoperi — într-un 
târziu al historiei — substanţa, arheul, inaparentele ce definesc 
devenirea fiinţei individuale şi pe cea a lumii mari. 


Summary 


Beyond the luxury sense of history: 
Eminescu and the (re)turn of the political event in historia 


Assorting the declarative memory with the documentary evi- 
dence, Eminescu’s political texts approach, what Ricœur designated 
as archived memory, having as a benchmark the mutation of space 
and time in history. 

This essay places us in a political and documentary decompo- 
sition of Eminescu, considering that, beyond of organizing as a 
political testament, his political thinking leads to a jump from the 
formal conditions of things and past events to a historiographical 
operation, in order to exceed the luxury sense of history. 


> Ibidem, vol. XIII, p. 236, 237. 
> Ibidem, vol. XIII, p. 54. 


I nterferente culturale 


Mihai Eminescu în limba turcă, 
în traducerea lui Ali Narçin 


(www.alinarcin.com) 


ALI NARCIN (n. 21 martie 1953, Tuzluca/İstanbul) 
Studii: Universitatea Istanbul 
Limbi vorbite: turcă, kurdă, română, engleză 


Volume publicate: 


Çiçek Açmasın — versuri 

Belki Bir Giin — versuri 

Sessizlige davet — versuri 

Kilitlenmis Giinliikler — versuri 
Korkunun ayaklanması — versuri 

Ateş değirmeni — versuri 

Disimdaki ben — versuri 

Romen Şiirinin efsane Şairi Mihai Eminescu — versuri 
A'dan Z'ye Mısır — civilizaţie egipteană 
A'dan Z'ye Sümer — civilizatie sumeriană 
A'dan Z'ye Asur — civilizatie asirianâ 
A'dan Z'ye Urartu — cililizatie Urartu 
A'dan Z'ye Maya — civilizație mayaşâ 
A'dan Z'ye İnka — civilizație incaşâ 
A'dan Z'ye Aztek — civilizaţie aztecă 
Volume sub tipar: 

A'dan Z'ye Kürtler — civilizație kurdă 
A'dan Z'ye Hitit — civilizație hitita 
Başlangıçta Güneş Yoktu — mitologie 


In camera cosmică a cuvintelor este 
Mihai Eminescu 


Ali NARCIN 


În anul 1991 am fost în vizită la Ipotesti şi apoi mânăs- 
tirile Putna, Voroneţ, Neamţ şi Agapia. În timpul acestor ex- 
cursii prietenii mei români pronuntau des un nume: Eminescu. 
Cum nu cunoşteam atunci limba română, i-am întrebat prin 
semne pe amicii mei cine este acea persoană. Aşadar, tristul 
adevăr e că până atunci nu auzisem nimic despre Eminescu. 
Prietenii mei mi-au spus că e vorba de cel mai mare şi mai 
drag poet al românilor. Am fost atât de impresionat de această 
situaţie, încât am decis pe loc să mă ocup de Mihai Eminescu, 
să-i studiez viata şi opera, profitând de sederea mea la 
Botoşani. 

Vizitând Casa Eminescu din Ipotesti, am scris în cartea de 
impresii: ,, ...Pe măsură ce-ţi colindam casa, mă cuprindea tot 
mai mult un dor nedefinit, de parcă as fi început să trăiesc din 
nou. Noi, scriitorii, prindem rădăcini în toate părţile lumii. Si, 
oriunde am fi, suntem până la urmă fraţi cu toţii. 22.9.1991. 
Ali Narçin (Poet), Istanbul”. 

Copilul Mihai de la Ipotesti era poreclit de locuitorii 
satului drept „fiul pădurii, copilul pădurii” fiindcă era tot 
timpul printre copacii înalți ai pădurii, prin care pătrundeau, 
jucause, razele soarelui. La Ipoteşti iernile sunt destul de reci, 
ca în estul Anatoliei. Din cuvinte îngropate în zăpadă şi 
gheață, Eminescu, printr-un efort incredibil, face să razbata 
dragostea. O dragoste pentru pădure, stele, lac, frunze, flori. 
Precum mitologicul Narcis îşi admira în oglinda lacului 
frumosul chip, tot astfel Eminescu găsea reflectate în oglinda 
lacului de la Ipoteşti frumuseţile admirabile ale naturii natale. 
Privind şi eu acum la acest iaz, mă gândeam la temele, per- 

soanele, sentimentele, cuvintele, visele lui Eminescu, la care 
acest lac a fost martor. Parcă aveam în palmă lumea geniului 
eminescian, dragostea divină şi dragostea terestră din poeziile 
sale. 

Deşi Eminescu este impresionat de grandoarea Imperiului 
otoman, dar şi de lupta popoarelor balcanice pentru libertate, 
totuşi el nu lasă niciodată arta pe planul doi şi nu-şi pierde 
spiritul de obiectivitate. Drept rezultat, imaginea otomanilor 
din poezia sa, începând cu visul lui Osman şi ascensiunea 
extraordinară a puterii otomane, trezeşte respect şi chiar admi- 
ratie. 

Se ştie, cel mai mare şi cel mai iubit poet al românilor, 
ultimul mare poet romantic al Europei, a murit la 15 iunie 
1889, adică exact cu 121 de ani în urmă. La 17 iunie, în acel 
an, rămăşiţele sale pământeşti erau înmormântate la Cimitirul 
Bellu, în Bucureşti, la umbra unui tei, arbore atât de cântat de 
el, deşi în Mai am un singur dor marele poet îşi exprimase 
dorinţa de a fi înmormântat la malul mării (Mai am un singur 
dor / În liniştea serii / Să mă lăsaţi să mor / La marginea 
marii...). Poetul îşi găsise în fine liniştea, după ce obosise atât 
de mult fizic şi psihic, după cum mărturiseşte Hyperion din 
Luceafărul (Din chaos Doamne-am apărut / Şi m-aş 
intoarce-n chaos / Si din repaos m-am născut / Mi-e sete de 
repaos) ...Se întorcea în pământ cu atâtea doruri neîmplinite 
(Dintre sute de catarge care lasă malurile / Câte oare le vor 
sparge vânturile, valurile?), printre care şi iubirea sa pentru 
Veronica... 

Acelaşi foc şi aceeaşi dragoste din inima sa pentru stelele 
din cer, pentru pământul, cu codrul frate, cu care poetul se 
contopeste, pentru marea şi lumea cosmică, pentru Dumnezeu 
Creatorul, pentru toți semenii noştri, indiferent de religie, le 
regăsim la marele poet turc Yunus Emre. De aceea, pentru 
marele public turc se poate spune că Eminescu este un „Yunus 
Emre” al românilor... 

La 121 de ani de la moartea Poetului, să lăsăm teiul din 
Bellu „să-şi scuture creanga” pe mormântul său, iar noi, 
iubitorii versurilor sale, să vărsăm discret o lacrimă... 

Sözcüklerin kozmik odasında 
Mihai Eminescu 


Ezoterik bir biçimle ele alınan yaratılış öykülerinin ortaya 
çıkış nedenlerinden bir tanesi de belleğin derinliklerinde yer 
alan ve düşünceye her konuda var olduğunu his ettiren şiir 
imgesinin açığa çıkmasındandır. Tartışmalarda her gün 
yenilenen bu imgesel yetenek, insan düşüncesini asırlardır 
süslemekte ve o süslemeler arasında inanılmaz ifadeler ortaya 
çıkmaktadır. Düşüncenin “ilk yaratılış” döneminden günümüze 
kadar geçirdiği süreçlere bakıldığında şiir serüveni her zaman 
aklın ötesini yoklayan ve sorgulayan bir egemen düşünce türü 
konumunda görüldüğü gibi dinsel metinlerin yaratıcı tuğlaları 
da olmuştur. Yaşam alanı içindeki gelişmelere bakıldığında her 
coğrafik alanda mutlaka bir şairin bir konuda ipleri göğüslediği 
görülmektedir. Günümüz Romanya'da da ipi göğüsleyen bir 
şair görülmektedir. Açlık, sefalet ve önemsiz borçlar içinde bir 
türlü çıkış yolu bulamayarak 39 yaşında talihsiz bir şekilde 
yaşamını yitiren bu şair, Mihai Eminescu’dur. 

1991 yılında İpoteşti, Putna Manastrı, Vorona, Piatra 
Neamt ve Agapia'yı ziyarete gitmiştik. Gezi sırasında Romen 
arkadaşlarım kendi aralarında hep Mihai Eminescu adlı bir 
kişiden söz ediyorlardı. Ben dil bilmediğim için el 
hareketleriyle onlara bir şeyler sormuştum. Dostlarım benim bu 
tavrımı anlamış ve Mihai Eminescu'nun en büyük şairleri 
olduğunu özellikle de şiirlerini göstererek ifade etmişlerdi. 
Doğrusu o güne kadar Mihai Eminescu hakkında bilgi sahibi 
değildim. Bu bilgi eksikliği bir kayıp değildi ama, o bilgilere 
ulaşıldığı zaman toplumla paylaşılması kadar güzel bir şey 
olduğuna, Eminescu’nun eserlerini incelemeye başlarken 
anlamıştım. 

Müze haline dönüştürülen Ipotesti’deki evini ziyaretimde 
Mihai Eminescu için hazırlanmış “Ziyaretçi Defteri” nde ona 
hitaben kısa bir yazı eklemiştim. Bu notta “...Evini dolaşırken 
kalbimde biriken tarifsiz bir özlemi yeniden yaşamış gibi 

oldum. Biz ozanlar dünyanın her tarafında kök salmış 
bireyleriz. Sonuçta hepimiz kardeşiz... 22.09.1991...” şeklinde 
bilgiler yer almıştı. Ipotesti’de yaşayanlar ona “Orman çucuğu” 
adını takmışlardı. Çünkü Mihai Eminescu o köyde ağaçlardan 
hiç vazgeçmeyen bir şair olarak tanınmaktaydı. Çocukluğu 
köyde geçen Eminescu'nun göl ve ormanlar arasına sızan 
güneş ışınlarının ilginç gölge oyunlarına tanık olanlardan biri 
olarak zaman içinde halkının en büyük şairi olma sevincini 
yaşayacaktı. Îpoteşti'de kışlar oldukça soğuk geçer. Tıpkı 
Doğu Anadolu bölgesindeki kış mevsimi gibi soğuk geçen bir 
iklime sahiptir. İşte Eminescu karlarla kaplı ve çoğu zaman 
buzlar arasına gömülmüş sözcüklerden inanılmaz bir aşkı 
ortaya çıkarmaya çaba gösterir. Mitolojide adından söz edilen 
güzel Narsis’in gölün yüzeyini ayna; Mihai Eminescu’nun da 
gölün yüzeyini şiir olarak seçme benzerliği soru işaretlerini 
yeniden gündeme yerleştirir. Narsis’in duru yüzünü ayna 
olarak gördüğü gölü, Mihai Eminescu şiir olarak görerek gölün 
yüzüne doğayı yerleştirmeye çalışmıştır. Genellikle şiirlerinde 
kullandığı temalar ise; tanrısal yakarışların paralelinde orman, 
yıldız, göl, yapraklar, çiçekler yer almıştır. 

İpoteşti”de bulunan göle bakarken Eminescu'nun suya 
yansımış olacağını düşündüğüm şiirlerindeki imgeleri, temaları, 
kişileri, duygularını hayal ettim. O göl, kim bilir bu şairin kaç 
milyon sözcüğüne tanık olmuş, kim bilir kaç defa onun 
yüzüyle birleşmiş, kim bilir kaç defa ölümsüz bir sevda gibi 
onunla birleşmişti. Yaşadığı yere, güven duyduğu göle ve 
ormanlık alana baktığımda, dönem dönem ekonomik sıkıntılar 
içinde olsa dahi şiirler yazarak, Romen edebiyat tarihine 
geçmeyi başarmış Eminescu’nun serüvenini hayal ettim. Yani 
Mihai Eminescu şiirlerinde ilahi aşk ile maddi aşk arasında 
mekik dokur. Bütün bu özellikleriyle elime onun dünyasını 
almış ve her tarafına bakmak için avuçlarımda dolaştırmaya 
başlamıştım. Artık tasarladığım gibi inanamadığım noktalara 
ulaşmıştım. Mihai Eminescu'nun avuçlarımdaki kapalı 
dünyası, tek tek kapılarını açmaya başlamıştı. 

Dönemin egemen gücü olan Osmanlının tavır ve 
davranışları ister istemez Mihai Eminescu'yu da etkilemiş ve 
halkı için “özgürlük” çağrıştıran şiirlerin yazılmasına etken 

olmuştur. Yaşadığı dönemde Osmanlının en çok zorlandığı, 
gerilediği, Balkanlarda artık söz sahibi olmaktan çıktığı bir 
dönemdi. Bu nedenle Balkan prenslikleri, Kent devletleri 
Osmanlının egemenliğini kabul etmiyor, özgürlük istiyorlardı. 
Ayaklanmalar, baş kaldırmalar artık önlenemez bir senaryonun 
başlangıcı olmuştu. Mihai Eminescu bir anda kendini işte 
böyle ayaklanmalar içinde görür ama içindeki sanat aşkını 
hiçbir zaman ikincil plana itmeden içinde her geçen gün 
büyüttüğü aşkın merdivenlerini tırmanır. Osmanlının egemen 
olduğu o dönemler ise Mihai Eminescu'nun dikkatinden 
kaçmaz ve Osmanlıyı şiirlerine kadar taşır. 

Savaşın sevgiden ve aşktan daha üstün nitelikli olmadığına 
inanarak romantizmi seçmeyi ve hümanist karakterini de 
yüceltmeyi ihmal etmez. Gençliğinde yüreğine damlayan şiir 
aşkı, İpoteşti ormanlarına yansıyan güneş ışınlarının görselliği, 
gölün duru yüzünün her akşam Eminescu'yu alkışlayan 
bakışları, yıldızların aşk törenleri ona şairlik değerini verir. 
Ancak yakalandığı hastalığına bir çözüm getirilemeyince 15 
Haziran 1889 yılında ölür. “Românul Gazetesi” Eminescu’nun 
ölümünü tüm dünyaya duyurur. Sanatseverlerin, yazarların, 
okurların, bürokratların, çiçeklerin, dalların, suların, göklerdeki 
yıldızların kollarında taşınan Mihai Eminescu, 17 Haziran'da 
Bucurest’te “Belu” mezarlığında bir ıhlamur ağacının dibinde 
“Luceafârul” dediği “çoban yıldızı”yla beraber gömülür. 
Romanya'daki şairler öksüz kalır. Yaşamında ıhlamur 
ağaçlarına, dallarına, çiçeklerine şiir yazan Eminescu, Belu 
mezarlığında ıhlamur ağacının kanatları arasına alınır. 

Irkı hakkındaki tartışmaları bir kenara bırakırsak, Mihai 
Eminescu'nun şiirlerinde önemli kozmolojik ifadelerin, 
doğanın simgeleri olan orman örtüsünün, çiçeklerin, suyun, 
mitolojik gelişmelerin, uygarlık yaşantılarının ve en önemlisi 
orman kalbinin içindeki bin rengin nasıl hareket edeceğini 
dizelerine taşıdığı gibi, siyasal içerikli bazı dizelerinde baş 
kaldırmayı, özgürlük arayışında ise toplumun bir anlamda da 
kültürel yönden ayaklanmasını dile getirmeye çalışmaktadır. 
Onun belki de hayal dünyasına yansıyan en güzel duygusunun 
gökteki yıldızlar, toprak, büyük sular, yerdeki ağaçlar, dallar, 
yapraklar ve çiçeklerle dost olarak geçinmesiydi. Yüreğini 

kaplayan ateşin bir benzerini Anadolu topraklarında yaşamış 
Yunus Emre ve Mevlana'nın yüreğindeki yakılışıyla örtüşecek 
dereceye getirmek sanırım yanlış olmayacaktır. Çünkü Yunus 
da Eminescu da ilahi bir aşkın içinde kıvranmış ve hümanist 
yanlarını korumaya çalışmışlardı. Doğa, Eminescu için gizli bir 
akademik oda olmuştur. Çünkü çocukluğunda içiçe yaşadığı 
ormanlık alan, göğün beyaz perdeleri olan bulutlar, karlar onu 
dost olarak kabul etmiş ve yazdığı şiirlere Eminescu istemese 
de onlar zorla onun dizelerine yerleşmişlerdi. Ağaçlar, dallar, 
yapraklar ve gökte ışık saçan nesneler ondan hiç vaz 
geçmemişler. Hep birlikte ağlamış, birlikte sevinmiş ve birlikte 
yaşamışlardı. 

Felsefe kurslarında elde ettiği bilgiler; Eminescu’yu kendi 
aklının dışına itmiş ve böylece şiirlerine daha güçlü ifadelerin 
girdiğine tanık olmaktayız. Doğa sevgisi ona “Luceafarul” 
(Çoban Yıldızı) adlı bir şiirin yazılmasına ve bu şiirle 
Eminescu'nun şöhretin basamaklarına tırmanmasına neden 
olmaktadır. 

Genel bir bakış sergilendiğinde Doğa sevgisi ve aşk 
sevgisini bir bütünlük içinde şiirlerinin mutfağında kullandığı 
ve özellikle sevgilisi Veronica’nin aşkını yüceleştirdiği bazen 
de tepkilerini gösterdiğine tanık olmak hiç de zor değildir. 
Çünkü aradığı sevgiyi Veronica'da bile bulamayan şair; 
ifadeleri olmayan bir aşkı arar durur. Gördüğü ekonomik 
sıkıntı savaşlardan daha acımasız olmuş ve bu nedenle de 
hastalanarak kısa süre içinde hayata gözlerini kapamıştı. Bir 
anlamda da kötü, karanlık, işkence çektiren gözlerden kendini 
saklamak için kelimelerden bir perdeyle gözlerini 39 
yaşındayken kapatma cesareti göstermiştir. Aniden ölümü ise 
dönemindeki şair arkadaşlarını yetim bırakmıştır. 

Uykucu serçeler 
(Somnoroase pâsârele) 


Toplanıyor yuvalarına, 
Uykucu kuşlar, 
Sığınıyor dallara, 

İyi geceler. 


Ah çekiyor yalnızlığa pınarlar, 
Ne zaman susarsa kara orman, 
Uyuyor, bahçede çiçekler, 
Özgürce. 


Kuğu sular üstünde uçuyor, 
Kamışlar arasında uyumak için, 
Yanında da melekler, 

Tatlı uykular. 


Issız ve büyülü gecede, 
Ay yükseliyor sevecen, 
Neşeli bir rüyada, 

İyi geceler. 


Aralık 1883 

Eger ki 
(Si dacă) 


Kavak sallanirken, 
Dallan pencereme çarpar, 
Seni aklima getirip. 
Biraz daha yaklaştırır, 


Gökte parlayan yıldızlar, 
Dibini aydınlatır. 
Özlemin yoğunlaşır, 
Aklımın rengini alır. 


Gökler her karardığında, 
Ay ışıkları pırıl pırıl, 
Hayallerin gelir aklıma, 
Benim ebedi sevgilim. 


13/25 Kasım 1883 

Neden sallanıyorsun 
(Ce te legeni) 


Neden sallanıyorsun, Ağaç, 
Eğiliyor dalların toprağa bak. 
Rüzgarsız ve yağmursuz. 


“Neden, sallanmayayım, 
Belki başka zamanım olmaz, 
Günler kısalır, geceler uzar, 
Rüzgar eser düşürür, 

Azaltır yapraklarımı, 

Öten kuşlarımı kaçırır, 

Bir yerden sert esiyor fırtına, 
Burada hep kış, uzaklarda bahar, 
Neden, neden gitmeyeyim, 
Bırakıp giderse kuşlarım, 
Bak dallarımın üstünde, 
Geçiyor kırlangıç sürüleri. 
Geçerken alırlar aklımı, 
Şansım da onlarla, 
Gidiyorlar sırayla, 

Yeryüzü koyu karanlık. 
Saniyeler gibi geçiyorlar. 
Çarparak kanatlarını, 

Ve yalnız bırakırlar beni, 
Solmuş, tükenmiş gibi olurum 
İçimde kalır özlemin, 
Sadece onu okşarım” 


Aralık 1883 

Yehova’ya da inanmiyorum 
(Eu nu cred nici în Iehova) 


Yehova'ya da inanmıyorum, 
Budha, Sakya, Muni’ ye de 
Ne ölüme ne de hayata, 
Gözü kapalı inanmıyorum. 


Sıradan rüyalar çoktur, 
Gerçek ya da öte dünyada, 
Her şey garipçe yok olmakta, 
Bu esrarengiz yaşamda. 


Bilinmez bütün sırlar, 
Bu tanrısal sohbetler, 
Düşünceyi değiştiremez. 
Ay altında her şey, 


Görün bakın bir hiçler. 
Rahat bırakın, inanmıyorum 
Ben istediğimi yaparım, 

Siz de ne isterseniz yapın. 


Klasizm de ilgilendirmez, 
Uğraşıp da bir şey yaratıp, 
Duygusalım ve olacağım da, 
İkisinden de yanayım. 


1876 

Eleştirenlerim 
(Criticilor mei) 


Bir çok çiçek vardır, 
Ama tohum çıkaran azdır. 
Yaşam için hepsi çırpınır, 
Sararıp dökülen ölür. 


Konuşacak bir şey yoksa. 
Tersine yazmak kolaydır. 
İçi boş dağınık laflar, 
Sessizce kuyruk sallar. 


Ama ne zaman duygulansa, 
Hasret ve hırs birlikte gelir. 
Senin aklın ve onlarda ses, 
Hepsi durup öylece dinler. 


Mutlu yaşam kapısında, 
Kapatırsa akıl kapılarını, 
Hepsi ortaya çıkmak ister. 
Boş laflarla konuşmayı. 


Sen derdini düşünürsen. 
Çözümünü de bulursun, 
Bu yargıçlar nerede; 
Acımasız, donuk bakışlı. 


Şimdi hislerine uygun, 
Kafana gök düşecek. 
Nasıl bulacak kelimeleri, 
Doğruyu ortaya koyacak. 


Eleştirenim, kuru çiçektir, 
Serilip dökülen yollara. 

Tersine yazmak kolaydır, 
Konuşacak bir şey yoksa. 


I n memoriam 


Dumitru Irimia 
(1939-2009) 


La dispariţia unui mare eminescolog: 
Dumitru Irimia 


Lucia CIFOR 


Pe 3 iulie 2009 s-a stins din viață unul dintre cei mai 
temeinici cercetători ai operei lui Mihai Eminescu; eminesco- 
logul Dumitru Irimia. Cunoscut în mediile universitare şi 
ştiinţifice mai întîi prin contribuţiile de referință în domeniul 
gramaticii limbii române şi al stilisticii, profesorul universitar 
ieşean şi-a consacrat ultimele decenii de viață unei activități 
care i-a marcat şi primii ani de carieră ştiinţifică şi universi- 
tară: cercetarea operei lui Mihai Eminescu. 

În linii mari, activitatea de eminescolog a lui Dumitru 
Irimia s-a materializat in multiple ediţii critice ale operei 
(Mihai Eminescu, Despre cultură şi artă, 1970; Mihai 
Eminescu, Poezii, 1994, 1997, 2000; Mihai Eminescu, Opera 
poetică, 1999, 2000, 2006), în volumul de autor Limbajul 
poetic eminescian (din 1970) şi mai ales în iniţierea şi coordo- 
narea celor şapte volume ale dicționarului de concordante ale 
lexicului poetic eminescian (Dicţionarul limbajului poetic 
eminescian. Concordantele poeziilor antume, vol. I-II, 2002; 
Dicţionarul limbajului poetic eminescian. Concordantele 
poeziilor postume, vol. I-IV, 2006; Dicţionarul limbajului 
poetic eminescian. Concordantele prozei antume, 2009), pre- 
cum si în proiectarea şi coordonarea unui dicţionar de semne 
poetice, din care au apărut doar două volume (Dicţionarul 
limbajului poetic eminescian. Semne şi sensuri poetice. I. Arte, 
2005; Dicţionarul limbajului poetic eminescian. Semne şi 
sensuri poetice. II. Elemente primordiale, 2007). 

Încă din primii ani de carieră ştiinţifică, profesorul a fost 
interesat de viziunea poetului Mihai Eminescu asupra artei, 
fapt materializat în teza de licență Concepţia lui Eminescu 

despre artă, precum şi în editarea celei dintii culegeri de 
articole ale poetului pe această temă. Cartea Despre cultură şi 
artă!, apărută în 1970 sub îngrijirea profesorului Irimia, a fost 
vreme de peste un deceniu singura culegere de profil, antolo- 
giile ulterioare (între care cea mai cunoscută rămîne Mihai 
Eminescu, Fragmentarium, publicată în 1981) apărînd mult 
mai tîrziu. Interesul publicului studios pentru această culegere 
a fost atît de mare, încît prin anii "80, chiar dupa ce apăruseră 
şi alte ediţii critice ale articolelor lui Eminescu pe tema artei, 
cartea editată de profesorul Irimia era încă extrem de căutată, 
însă devenise aproape de negăsit. 

La aceste prime realizări în domeniul eminescologiei 
trebuie adăugată una dintre primele monografii savante asupra 
limbajului poetic eminescian, publicată de profesor, în 1979, 
sub titlul Limbajul poetic eminescian” (la origine, teza sa de 
doctorat). Cartea din urmă — care merita de multă vreme o 
reeditare — reprezintă una dintre primele abordări sistematic 
structuraliste a limbajului poetic eminescian. Cu această carte, 
ca şi cu alte contribuţii din domeniul lingvisticii”, al stilisticii* 
şi al gramaticii”, Dumitru Irimia s-a impus ca un cercetător 
profund îndatorat modelelor epistemologice structuraliste 
europene, modele aflate în mare vogă în deceniile sase-sapte 
ale secolului trecut în întreaga Europă. Trebuie spus şi că, pe 
vremea publicării Limbajului poetic eminescian de către pro- 
fesorul Irimia, adeziunea la structuralism în spațiul românesc 
nu era — aşa cum s-ar putea crede în regimul democratic de 
astăzi — o chestiune simplă. Sociologismul vulgar, ideologi- 


' Mihai Eminescu, Despre cultură şi artă, notă asupra ediţiei, comen- 
tarii, postfață de Dumitru Irimia, Editura Junimea, Iasi, 1970, 314p. 

> Dumitru Irimia, Limbajul poetic eminescian, Editura Junimea, 
1979, 460 p. 

3 Idem, Curs de lingvistică generală, laşi, 1978, 310 p.; 1986, 387 p. 

4 Idem, Structura stilistică a limbii române contemporane, Bucureşti, 
Editura Ştiinţifică şi Enciclopedică, 1986, 264 p.; idem, Introducere în 
stilistică, laşi, Editura Polirom, 1999, 279 p. 

5 Ne limităm la a cita aici cea mai cunoscută dintre lucrări, reeditată 
în mai multe rînduri. Cf. D. Irimia, Gramatica limbii române, laşi, Polirom, 
1997 (1999, 2000, 2004), 543 p.; ediţia a II-a, Iasi, Polirom, 2005, 543 p.; 
ediția a III-a, Iasi, Polirom, 2008 605 p. 

zarea studiilor literare erau sechelele fostei perioade staliniste, 
de care cei mai multi încă nu se eliberaserä în deceniul al 
şaptelea. Prin Limbajul poetic eminescian Dumitru Irimia a 
reuşit o dublă performanţă. A realizat una dintre primele cer- 
cetări moderne ale limbajului poetic eminescian, depăşind 
simplele evaluări statistice (fără a le ignora nici pe acestea), ca 
şi studiile descriptiv-pozitiviste, atît de la modă în abordările 
istoriei literare de pe atunci. Cealaltă performanță constă în 
refacerea legăturii cu una dintre primele cercetări timid struc- 
turaliste — deşi nesistematice — ale limbii poetice eminesciene, 
respectiv cu lucrările consacrate lui Eminescu de D. 
Caracostea în perioada interbelică. 

În volumul Limbajul poetic eminescian, se formulează, 
poate pentru prima dată într-un mod atît de explicit, chestiunea 
abordării cu maximum de eficiență a limbajului celui mare 
mare poet român de pe poziţiile foarte moderne pe atunci ale 
lingvisticii structurale. Perspectiva de studiu din această carte 
rămîne una puternic  îndatorată aşa-numitei stilistici 
funcționale — al cărei reprezentant de frunte în România D. 
Irimia a fost — perspectivă de care profesorul însuşi se va 
distanţa cu timpul, fără a o părăsi cu totul. Aşa, de exemplu, în 
studiile consacrate operei eminesciene în ultimele două 
decenii, parte dintre ele intrînd în Dicţionarul limbajului 
poetic eminescian — lucrare de pionierat în cultura română — 
eminescologul ieşean devine mai eclectic sub aspect episte- 
mologic, stilistica funcțională coabitînd cu poetica structurală 
şi critica genetică, dar şi cu filosofia limbajului, filosofia artei, 
ştiinţele imaginarului şi chiar cu hermeneutica. Mai precis, în 
deceniile din urmă, profesorul s-a arătat mai putin interesat de 
puritatea metodei, fiind preocupat să nu altereze adevărul 
cuvîntului poetic, pe care, singură, metoda nu-l livrează nici- 
odată. Ca să ajungi la adevărul unei mari poezii e nevoie şi de 
cultură, de multă cultură, dar şi de tact, inspiraţie, putere de 
zăbavă în fata textului şi o deosebită receptivitate la provocări- 
le limbajului poetic. Pentru cei care l-au cunoscut, ca profesor 
ori ca îndrumător al echipelor de cercetare a limbajului poetic 
eminescian, nu mai e nevoie să spunem cu cîtă grijă şi elevaţie 
sufletească se apropia profesorul de versul eminescian (pe care 

îl ştia pînă în detaliu, cum prea puţini îl mai ştiu astăzi), cu cit 
tact îşi orienta discipolii şi cu cîtă dragoste recunoscătoare 
primea intuitiile pline de sens ale aceloraşi. În fata textului 
poetic eminescian, ca şi în faţa oricărei opere de artă, cu pro- 
fesorul Dumitru Irimia parcurgeai acel katharsis anterior 
(necesar) intilnirii cu arta, despre care vorbea în stilu-i laconic 
cunoscut marele estetician şi stilistician Tudor Vianu, la ale 
cărui cărți şi concepţii profesorul ieşean făcea adesea referință. 

Întristat de multe ori, mai ales în cursul ultimilor ani de 
viata, de insuficienta pregătire şi de tot mai precarul interes al 
studenților pentru propria lor formare, Dumitru Irimia nu s-a 
lăsat învins de noile stări de lucruri, continuînd să fie 
coordonatorul şi sufletul Colocviului Naţional Studenţesc 
„Mihai Eminescu” (pe care l-a organizat vreme de peste trei 
decenii, cu o energie şi o cheltuială de sine uriaşe), demarînd 
proiecte noi, formînd echipe de cercetare a limbajului poetic 
eminescian, infiintind Catedra Eminescu la Facultatea de 
Litere din laşi (imediat după anii '90), organizînd mai în 
fiecare an Conferinţa Naţională de Filologie „Limba română 
azi” (la laşi şi la Chişinău) ori alte congrese şi simpozioane, în 
tara ca şi în străinătate (Italia, 2000). 

Dacă despre cercetările şi cărțile publicate de profesorul 
Irimia pînă în 1989 s-a vorbit destul de mult la vremea apari- 
tiei lor, evaluarea contribuției sale la dezvoltarea lexicografiei 
eminesciene rămîne, în cea mai mare măsură, o sarcină de 
viitor pentru eminescologi, lexicografi şi nu mai puţin pentru 
specialiştii în semiotică, poetică, stilistică ori hermeneutică. 

În domeniul lexicografiei eminesciene, Dumitru Irimia 
poate fi socotit un creator de şcoală. A iniţiat şi coordonat cele 
şapte volume (deja publicate) ale dicționarului de concordante 
ale lexicului operei literare eminesciene (Dicţionarul limba- 
jului poetic eminescian. Concordantele poeziilor antume’, 
două volume; Dicţionarul limbajului poetic eminescian. 


© Dicţionarul limbajului poetic eminescian. Concordantele poeziilor 
antume, Dumitru Irimia (coordonator), în colaborare cu: Mihaela Cernauti- 
Gorodetchi, Minodora Donisă-Besson, Mioara Săcrieru; Editura Axa, 
Botoşani, 2002, 1048 p. 

Concordantele poeziilor postume”, patru volume; Dicţionarul 
limbajului poetic eminescian. Concordantele prozei antume’, 
un volum), precum şi un lexicon al limbajului poetic emines- 
cian, din care au apărut două volume (Dicţionarul limbajului 
poetic eminescian. Semne şi sensuri poetice. I. Arte’; Dictio- 
narul limbajului poetic eminescian. Semne şi sensuri poetice. 
II. Elemente primordiale). Acestea sînt doar două dintre 
marile proiecte de cercetare concepute şi coordonate de pro- 
fesor în ultimii ani de viata, reprezentînd două contribuţii de 
pionierat în domeniul lexicografiei de specialitate. Deşi 
insuficient promovat pe piaţa cărții şi în publicistica literară, 
Dicţionarul de concordante s-a bucurat de cîteva cronici de 
întîmpinare elogioase, dar parcă nici una atît de pertinentă, 
căci informată, precum cea semnată de academicianul 
Solomon Marcus. Redăm mai jos un pasaj mai larg din textul 
acestei cronici, pentru buna contextualizare şi evaluare de fond 
a specificului unei asemenea realizări ştiinţifice: „Istoria dic- 
tionarelor de concordante realizate cu mijloace computationale 
incepe inca de la mijlocul secolului al XX-lea, dar nu trebuie 
neglijată nici istoria dictionarelor de frecvențe, şi ele pe bază 
computationala. Astfel, în 1965 apare la Editura Mouton 


7 Dicţionarul limbajului poetic eminescian. Concordantele poeziilor 
postume, Dumitru Irimia (coordonator), în colaborare cu: Adina Hulubaş şi 
Oana Panait, Editura Universităţii „Al. I. Cuza” din Iaşi, 2006, vol. 1-4, 
2373 p. 

* Dicţionarul limbajului poetic eminescian. Concordantele prozei 
antume, volum apărut postum, sub dubla coordonare a lui Dumitru Irimia şi 
Laurenţiu Soitu (la care au mai colaborat: Oana Panait, Mihaela Mocanu 
ş.a.), Editura Universităţii „Al. I. Cuza” Iaşi, 2009, 860 p. 

? Dicţionarul limbajului poetic eminescian. Semne şi sensuri poetice. I. 
Arte, Dumitru Irimia (coordonator), în colaborare cu: Irina Andone, Odette 
Arhip, Lidia Bodea, Mihaela Cernauti-Gorodetchi, Lucia Cifor, Minodora 
Donisâ-Besson, Sebastian Drägulänescu, Cristina Florescu, Ovidiu 
Nimigean, Valeriu P. Stancu; Editura Universităţii „Al. I. Cuza” Iasi, 2005, 
246 p. 

1 Dicţionarul limbajului poetic eminescian. Semne şi sensuri poetice. 
II. Elemente primordiale, Dumitru Irimia (coordonator) în colaborare cu: 
Lucia Cifor, Livia Cotorcea, Sebastian Drăgulănescu, Petronela Găbureanu, 
Adina Hulubas, Oana Panaite, Valeriu P. Stancu, Sabina Savu, Diana Stoica; 
Editura Universităţii „Al. I. Cuza” Iaşi, 2007, 297 p. 

(Haga) Frequency Dictionary of Romanian Words, având ca 
autori pe A. Juilland, P. Edwards si I. Juilland, dicționar alcă- 
tuit după metode moderne, dar păcătuind prin faptul că se 
bazează exclusiv pe texte româneşti anterioare celui de al 
doilea război mondial, deci are în vedere o limbă română des- 
tul de diferită de aceea vorbită azi. Salutând efortul deosebit al 
echipei de la laşi şi omagiind inițiativa mult regretatului 
Marian Papahagi, să observăm că în Occident dicționare de 
concordante pentru marii scriitori americani, englezi, germani, 
italieni sau francezi s-au realizat încă în deceniile al şaselea şi 
al şaptelea ale secolului trecut. Rămăsesem una dintre puţinele 
tari europene fără un dicţionar de concordante pentru cel mai 
important scriitor al ei. leşenii au spălat această ruşine. Dar nu 
ne putem opri aici. Este nevoie de o discuţie critică profesio- 
nistă a tuturor dictionarelor Eminescu, de o nouă lectură a lor. 
Niciunul dintre ele nu cuprinde întreaga creaţie literară a lui 
Eminescu. Este nevoie apoi de o explicare a beneficiilor pe 
care le poate aduce un dicţionar de concordante, prin modul în 
care orice eveniment local din opera scriitorului poate fi 
imediat raportat la o situație globală, deci la întreaga operă. 
Altfel, dacă exegeza eminesciană nu va beneficia pe măsură 
de noile achiziţii lexicografice, vom fi într-o situaţie similară 
celeia în care ne-am aflat mereu în ultima vreme, atunci când, 
din incapacitatea de a elabora proiecte serioase, am ratat finan- 
tari importante oferite de Uniunea Europeană. Se mai pune 
problema, la fel de urgentă, de a se elabora dicționare de con- 
cordante pentru toți marii scriitori români. Creangă, Caragiale, 
Arghezi, Blaga, Barbu, Rebreanu, Sadoveanu şi atâția alţii îşi 
merită dicționarele lor. Dictionarele de personaje din opera 
cutărui sau cutărui scriitor, la modă în ultima vreme, ar fi 
simple componente ale dictionarelor de concordante. lată deci 
cât de vie este încă eminescologia, cât de multe mai sunt de 
facut”''. Ce-ar mai fi de adăugat la caracterizarea făcută de 
către distinsul savant bucureştean este că asemenea dicţionare 
reprezintă nişte instrumente indispensabile de cercetare în 
lumea modernizată deja a studiilor literare, pentru că ele 


x9 


11 Solomon Marcus, „România literară”, nr. 4/2007. 

tezaurizează cuvintele cu toate contextele stilistico-gramati- 
cale aferente. Bogăția şi complexitatea limbajului din opera 
unui mare poet sînt redate cu mare acuratețe de asemenea 
dicționare, dar lucrările de acest tip nu pot intra cu şanse mari 
de reuşită în sarcina unui singur om, indiferent de anvergura 
acestuia. Iată de ce atunci cînd pomenim de cele şapte volume 
ale Concordantelor limbajului poetic eminescian sau de cele 
două volume de Semne şi sensuri poetice, inițiate şi coordo- 
nate de regretatul profesor Dumitru Irimia, nu putem să-i 
omitem pe colaboratorii săi, unii dintre aceştia foşti studenți 
ori foşti doctoranzi ai profesorului, ulterior, ajunşi specialişti 
în diferite domenii ale cercetării literare. Amintim acest lucru 
şi pentru a pune în evidenţă, alături de calitatea de promotor şi 
coordonator de proiecte, şi calitatea de mentor pe care 
Dumitru Irimia a ilustrat-o cu strălucire prin discipolii sai, mai 
ales în domeniul eminescologiei. 

În ceea ce priveşte celălalt proiect de cercetare a limba- 
jului poetic eminescian, demarat şi coordonat de Dumitru 
Irimia, proiect materializat în cele două volume ale Dictiona- 
rului limbajului poetic eminescian. Semne şi sensuri poetice, I. 
Arte, II. Elemente primordiale, trebuie să spunem că nici 
acestea nu au avut parte încă de recepţia pe care o meritau, 
deşi nu au lipsit cu totul cronicile de intimpinare'” (unele 
dintre ele au apărut chiar în volumul anterior al Studiilor 
eminescologice!*). Calitatea noastră de co-autor la cele două 
volume din urmă ne împiedică să emitem aici (şi oriunde în 
altă parte) judecăți de valoare asupra lor. Ce putem spune este 
că dacă Dicţionarul de concordante se impune prin dimensi- 
unile şi multiplele lui perspective de utilizare în cercetările 


> Cităm cîteva dintre acestea: Livia Cotorcea, Ce se mai întâmplă în 
eminescologie?, „Convorbiri literare”, nr. 12, decembrie/2005; E. Enache, 
Dicţionarul limbajului poetic eminescian. I. Arte, în „Studia Universitatis 
Petru Maior Philologia”, nr. 7/2008, Tîrgu Mureş; Viorel Nistor, Dictio- 
narul limbajului poetic eminescian. II. Elemente primordiale, în „Studia 
Universitatis Babeş-Bolyai”, nr.2/2008. 

5 Cf Loredana Opäriuc, Dicţionarul limbajului poetic eminescian, 
în: „Studii eminescologice”, vol. 11, Cluj-Napoca, Editura Clusium, 2009, 
p. 220-229; Amalia Voicu, Dicţionarul limbajului poetic eminescian. 
Semne şi sensuri poetice. II. Elemente primordiale, în: ibidem, p. 230-232. 

ulterioare, cele două volume de Semne şi sensuri poetice 
reprezintă două culegeri de studii monografice asupra marilor 
şi micilor lexeme din două cîmpuri fundamentale ale lexicului 
eminescian: artele şi elementele primordiale. Utilizind lexe- 
mele şi contextele înregistrate de Dictionarele de concordante, 
monografiile sau studiile semantice din cele două volume de 
Semne şi sensuri poetice fructifica (critic şi selectiv) rezulta- 
tele obținute de eminescologia anterioară, fără a rămîne la 
acestea. Noile achiziţii din domeniile de vîrf ale ştiinţelor 
literaturii, ale limbii şi ale culturii, sînt de asemenea puse la 
lucru în interpretarea textului eminescian, mai mult sau mai 
putin inspirat, în funcție de constituţia intelectuală, culturală şi 
hermeneutică a autorului articolului, ţinta raminind însă mereu 
o hermeneutică integrală a sensului poetic. 

În final, nu putem să spunem, parafrazînd un vers celebru, 
decît că „nu credeam” să ajungem să vorbim atît de repede 
despre profilul cultural-stiintific al eminescologului Dumitru 
Irimia în postumitate. Fără a întocmi un bilanț, credem că, fara 
a nesocoti contribuţiile din alte zone, contribuţiile în domeniul 
eminescologiei ale profesorului Irimia se vor detaşa fata de 
celelalte. Medaliile'*, premiile" si distinctiile primite! pe cînd 
era încă în viaţă!” atestă si ele acest lucru. 

Şi încă un amănunt. În ultimele luni de viata, profesorul a 
fost implicat în mai multe proiecte eminescologice. Unul 
dintre ele a fost reeditarea volumului unui alt mare eminesco- 
log dispărut dintre noi: Zoe Dumitrescu-Buşulenga, Eminescu. 


+ Medalia Eminescu, 2000, Bucureşti: Medalia „Padre Pio”, 2003. 

5 A se vedea, de exemplu, Premio Internazionale „Padre Pio” 2003 
Insieme, conferit de Libera Universită Catolica Internazionale „Padre Pio” 
şi Accademia Internazionale de Scienze e Arti „Padre Pio”, Italia. 

é A se vedea, de exemplu, Ordinul „Meritul Cultural in grad de 
Cavaler”, conferit de Preşedintele României prin Decretul nr. 128 / 11 
martie 2004. 

7 Nu am pomenit mai sus decît cele mai importante premii, 
distincţii, medalii, dar profesorul s-a bucurat de recunoaştere şi distincții 
din partea mai multor universități, precum titlul de Doctor Honoris Causa 
(acordat de către universităţile de stat din Chişinău, Balti), primind mai 
multe diplome de excelență şi medalii, inclusiv din partea Universităţii 
„Al. I. Cuza”, în care şi-a desfăşurat cu preponderență activitatea. 

Viaţa (Povestea unei vieți). E măcar interesant dacă nu 
simbolic că tocmai acela care şi-a umplut şi împlinit viaţa cu 
cercetarea operei eminesciene să apună în nimbul unei alte 
glorioase poveşti de viaţă, întîmplător sau nu, chiar viata 
poetului pe care l-a venerat şi slujit ca puţini alti eminescologi 
din zilele noastre. 


Résumé 


Un des plus réputés exégètes de l’œuvre de Mihai Eminescu, 
l’éminescologue Dumitru Irimia, est mort le 3 juillet 2009. Connu 
dans les cercles universitaires et scientifiques surtout grace aux 
contributions dans le domaine de la grammaire roumaine et de la sty- 
listique, le professeur universitaire de Iassy a consacre ses dernières 
décennies de vie à une activité qui lui avait marqué, d’ailleurs, les 
premières années de carrière scientifique et universitaire: la 
recherche de l’œuvre de Mihai Eminescu. Notre étude évoque, en 
grandes lignes, l’activité d'eminescologue de Dumitru Irimia, maté- 
rialisée en: multiples éditions critiques de l’œuvre (Mihai Eminescu, 
Despre cultură şi arta, 1970; Mihai Eminescu, Poezii, 1994, 1997, 
2000; Mihai Eminescu, Opera poetica, 1999, 2000, 2006); le volume 
d’auteur Limbajul poetic eminescian (1970); Pinitiation et la coordi- 
nation des sept volumes du dictionnaire des concordances du lexique 
poétique d’Eminescu (Dicţionarul limbajului poetic eminescian. 
Concordantele poeziilor antume, vol. I-II, 2002; Dicţionarul 
limbajului poetic eminescian. Concordantele poeziilor postume, vol. 
I-IV, 2006); la projection et la coordination d'un dictionnaire de 
signes poétiques, dont seulement deux volumes ont été publiés 
(Dicţionarul limbajului poetic eminescian. Semne şi sensuri poetice. 
I. Arte, 2005; Dicţionarul limbajului poetic eminescian. Semne si 
sensuri poetice. II. Elemente primordiale, 2007). 


18 Zoe Dumitrescu-Buşulenga, Eminescu. Viaţa (Povestea unei vieți), 
ediție îngrijită de Dumitru Irimia, prefață de acad. Dan Hăulică, Editura 
Ieromonah Nicodim, Mănăstirea Putna, 2009, 236 p. 


N, ote, comentarii. Varia 


Eminescu în viziunea lui 
George Popa 


Leonida MANIU 


Fără să exagerăm, putem afirma că încă de la începutul 
activității sale de exeget al artelor şi de estetician, profesorul şi 
medicul George Popa a fost posedat de un spirit puternic şi 
înalt, cel eminescian. Din aceste raţiuni, după ce a investigat 
târimul mai multor arte (literatura, pictura, sculptura şi mu- 
zica), precum şi substanța marilor filozofii ale lumii (hindu- 
ismul, budismul, presocraticii, Platon, Bruno, Spinoza, Kant, 
Schopenhauer, Heidegger ş.a.), George Popa s-a întors întot- 
deauna, mai bogat şi mai profund, la poetul naţional. Graţie 
acestui orizont de cunoaştere cuprinzător, Domnia-Sa face 
apropieri inedite şi deschide perspective incitante în abordarea 
operei eminesciene, practicînd un comparatism subtil, sans 
rivages. Stau mărturie, în acest sens, pe lîngă impresionantul 
număr de studii şi articole, volumele: Spațiul poetic emi- 
nescian (1983), Prezentul etern eminescian (1989), Spiritul 
hyperionic sau sublimul eminescian (2003), Libertatea meta- 
fizică eminesciană (2005) şi Deschideri metafizice în lirica lui 
Eminescu (2007). 

Dintru început, trebuie să evidentiem perfecta adecvare a 
discursului critic la opera examinată. Creaţie a unui poet de 
concepţie, care se transformă în plăsmuiri lirice grandioase, 
opera lui Eminescu se cerea interogată cu metode de cercetare 
adecvate conținutului său, respectiv, investigația metafizică şi, 
drept corolar al acesteia, proiecția în sublim. „Eminescu — 
scrie George Popa, justificind acest demers — nu doar a teore- 
tizat, a experimentat cugetarea, ci a trăit efectiv ceea ce a 
gîndit, acele fulguratii intelectuale cu ajutorul cărora a deschis 

orizonturi vizionare întrezărite doar de cei rari şi, din acest 
motiv, greu accesibile, denumite de el însuşi sublime revelații 
ale misterului etern. Or, aceste străfulgerări ale intelectului au 
constituit pentru autorul Luceafărului momentele cele mai 
intens vietuite ale eliberării spirituale”. 

Studiul nostru încearcă să pună în lumină cîteva din 
coordonatele care traversează construcţia ideatica ridicată de 
George Popa sub constelații metafizice eminesciene. Funda- 
mentul acesteia îşi are rădăcinile înfipte adînc în apriorismul 
românesc, ale cărui tipare prezidează şi modelează, imperativ 
şi discret, toate creaţiile culturale din spaţiul nostru. Colosala 
dezmărginire a eului poetic eminescian, vizionarul sublim şi 
valoarea supremă a acestei lumi, sacrul, aici îşi au obârşia. 
Punctele comune dintre Miorița, Meşterul Manole si Lucea- 
fărul sunt, din acest unghi, revelatoare. Deşi au teme diferite, 
in toate trei există, grație unei plămade ancestrale, inrudiri 
profunde. 

Prima dintre acestea este deschiderea cosmică, a cărei 
motivaţie o constituie reacţia omului față de limitele ființei 
sale pentru a realiza mult râvnita „eliberare metafizică”. Cea 
de a doua similitudine este dată de elanurile iubirii, care 
motivează şi asigură energia necesară împlinirii unor mari 
nazuinte. Următoarea apropiere se legitimeaza din perspectiva 
unei ,,sacralitati a Naturii şi a morții reunite într-o integralitate 
centrată de fiinţa omenească”. Este vorba, în cele din urmă, 
de o „religiozitate cosmică”, a cărei măreție este greu de 
înțeles astăzi, în contextul monoteismului creştin şi al scien- 
tismului contemporan. Cel de al patrulea numitor comun este 
reprezentat de fenomenologia ontologică trifazica de model 
zalmoxic. Ca şi zeii traci, Orfeu şi Dionysos, protagoniştii 
celor trei poeme trec din viață în moarte inifiaticâ, pentru a 


' George Popa, Libertatea metafizică eminesciană, Editura Timpul, 
Taşi, 2005, p. 152. 

? George Popa, Deschideri metafizice în lirica lui Eminescu, Editura 
Floare albastră, Bucureşti, 2007, p. 5. 

3 Idem, p. 8. 

4 Mircea Eliade, Încercarea labirintului, Editura Dacia, Cluj-Napoca, 
1990, p. 54. 

renaşte, în final, pe un nivel de fiinfare superior. În esenţă, 
concluzia pe care o impune logica argumentării nu poate fi 
decât una singură: „toate cele trei poeme porta către înălțimi”: 
balada vrânceană sfirşeşte deasupra munților in pirotihnia 
făcliilor miilor de stele, poemul eminescian se termină de 
asemenea la polul ceresc, iar actul icaric al lui Manole este o 
cădere în sus pe vectorul suişului mănăstirii. Această înari- 
pare, acest elan ascensional constituie una din componentele 
apriorismului primordial românesc, aşa cum a intuit Eminescu 
luînd drept simbol al înălțării muntele...”°. Volens-nolens, in 
acest punct al consideratiilor, intrăm pe terenul morfologiei 
culturii. Însă spre deosebire de spațiul mioritic, reprezentat de 
Blaga ca o constantă alternanță pe orizontala dealului cu valea, 
George Popa reţine, bazat pe aceeaşi baladă, „elanul ascen- 
sional” al acesteia şi instituie ca tipar al matricei noastre 
stilistice planul vertical, în consens cu tendinţa spre înalt. 

Plămădit din substanţa acestui apriorism, eul poetic emi- 
nescian urmează entelehia sa, devenind invulnerabil la presiu- 
nile exterioare şi totodată capabil de a imprima lumii cu care 
vine în contact propriul său chip. Codrul dobindeste, în acest 
context, ,,sensibilitati metafizice”, spațiul îşi pierde consis- 
tenta devenind ilimitat, iar clipa se transformă în prezent abso- 
lut. De aici, posibilitatea apropierilor cu formele kantiene ale 
intuitiei sensibile, timpul şi spaţiul. „Kant — scrie George Popa 
— afirmă că spaţiul este forma experienţei noastre externe, iar 
timpul, forma experienţei noastre interne. Eminescu conver- 
teşte experienţa spaţială din afară în experiență internă; or, 
spațiul nostru lăuntric este durată pură”. 

Aprofundind sugestiile cuprinse în aceste consideraţii, 
criticul dezvoltă una din cele mai subtile şi mai originale idei 
ale exegezei sale, care explică, la nivel filozofic, „unul din ma- 
rile secrete ale receptivitatii de excepţie a liricii eminesciene'*. 
Este vorba de modul în care cele două categorii filozofice 


5 George Popa, Deschideri metafizice în lirica lui Eminescu, p. 9-10. 
© George Popa, Libertatea metafizică eminesciană, p. 125. 

7 Idem, p. 83. 

8 Idem, p. 84. 

colaborează sau se întregesc reciproc, pentru a reprezenta, prin 
crearea, în planul artei, a impresiei de nemărginire spațială şi 
temporală, superba reacție spirituală a ființei care îşi neagă 
propria sa finitudine. Ca atare, graţie marii sale „capacități de 
interiorizare”, Eminescu, utilizînd mişcarea elementelor din 
natură, a unei inconfundabile muzici lăuntrice sau a vibratiei 
luminii, „converteşte” exterioritatea în spaţii ale interioritatii, 
restabilind, în virtutea identității dintre sinele poetic şi lume, 
„acordul cu universul”. Însă tocmai datorită însuşirilor cvasi- 
magice ale unui atare cadru, asistăm la metamorfozarea 
„continuum-ului spatiu-timp exterior în timp interior, care este 
un timp spatializant: muzica şi sufletul sunt un timp particular, 
un timp spatializant, un timp creator de orizonturi in continua 
dilatare, asemenea unei nepotolite sete de infinit". 

Exemplară rămîne, în acest sens, analiza poeziei Peste 
virfuri. Astfel, elementele lumii materiale (apariţia lunii, neli- 
niştea frunzelor din codru, timbrul melancolic al cornului) 
dispar odată cu stingerea sunetului de corn în depărtări, deter- 
minînd transformarea spaţiului fizic în spațiu al sufletului, „un 
orizont al indefinsabilului care trece dincolo, în transviatä”!!. 
Întrebarea finală („Mai suna-vei, dulce corn / Pentru mine vre 
o datä?”) „înfăptuieşte deschiderea perpetuă a spațiului läun- 
tric””. Totodată, virtuțile muzicale ale întregului „instaurează 
cea mai decantată formă de trăire, şi anume, starea de a fi în 
sine şi conştiinţa intensă a fiintarii, conştiinţă care însemnează 
oricînd o extraordinară taină şi uimire. În felul acesta, scos de 
sub măsurile efemerului, purificat de contingent, eliberat de 
sub legile uzurii, timpul nostru existenţial devine un prezent 
etern, o stare potenţială deschisă oricărui model, oricărei 
structuri ontologice””. 

Grandioasa propensiune spre ilimitat, forma eminesciană 
de manifestare a imperioasei dorinţe de „libertate metafizică”, 


? Idem, p. 83. 
9 George Popa, Prezentul etern eminescian, Editura Junimea, laşi, 
1989, p. 124. 
!! George Popa, Libertatea metafizică eminesciană, p. 84. 
12 
Idem, p. 85. 
5 George Popa, Prezentul etern eminescian, p. 103. 

este susținută şi motivată potrivit „constantelor” fundamentale 
ale spiritualității româneşti, stabilite de George Popa, de 
energia unei mari iubiri. Ea emană, în cazul de fata, din eul 
profund, Sinele, cu care se şi identifică. Nepotolita aspirație a 
poetului de a ascende spre un „absolut axiologic” nu poate fi 
înfăptuită decît prin iubire. Mişcarea de la increat la cea de 
creat şi apoi iarăşi la increat nu se înfăptuieşte decît prin forţa 
ei: „dacă ieşirea din increat a Unului în scopul creării Mul- 
tiplului, a lumii, a avut loc prin iubire — Kama indian, Erosul 
elen, dar lumea făurită a fost un impas ontologic —, ieşirea spre 
increat, prin confundarea transindividuală a binomului, are loc 
tot prin iubire, insemnind o anulare a eronatei geneze”!*. Pre- 
zenta în lirica de dragoste eminesciană a „unor fluide magice, 
indefinisabile, venind din abisul primordialitätii” care „se 
caută, se cheamă, se contopesc”, nu poate fi explicată altmin- 
teri. Drama Luceafărului se confundă cu cea a Sinelui care, „în 
tentativa de a repara greşala primordială”, eşuează. „Păcatul 
astrului, cel al unei naşteri hibride, a întrecut sublimitatea 
voinţei de a restitui Monismul Dinti prin unirea cu o fiică a 
pămîntului, lumea secundă a infinitei diviziuni” ”. 

În linii mari, etapele ascensiunii elanului metafizic emi- 
nescian către eliberarea finală sunt, după George Popa, trei. Pe 
prima treaptă, prezentă în poezii precum Cînd însuşi glasul 
gindurilor tace, asistăm la „purificarea conştiinţei de procesele 
mentale rezultate din imixtiunea multitudinii de voci ale lumii 
din afara” şi la autodescoperirea eului poetic cu „virtuţi de 
melodicitate pură”. Dar odată cu „suspendarea gândirii” şi cu 
instalarea în „spaţiul golit al conştiinţei” a unei pioase stări 
muzicale (,,cintul unei dulci evlavii”), aleanul inimii se poate 
întrupa în cele mai sublime plăsmuiri. 

Pe cea de a doua treaptă, iubita este identificată cu o 
entitate care nu mai poate fi depăşită, un fel de suprarealitate 
„dincolo de care nu este nimic mai sus, atît ontologic cît şi 
axiologic”, decît divinitatea. Acum Eminescu utilizează meta- 


14 George Popa, Libertatea metafizică eminesciană, p. 124-125. 
'S Idem, p. 131. 
16 George Popa, Deschideri metafizice in lirica eminesciană, p. 76. 

fora absolută, o figură de stil „al cărei termen de transfer 
constituie o realitate ultimă”. În poezia Apari să dai lumină, 
adorata este rînd pe rînd „zînă cu farmece cereşti, înger, lucea- 
far, după care urmează indumnezeirea””. 

În sfîrşit, pe cea de a treia treaptă, Sinele, aspirind spre 
libertatea totală, tinde să se întoarcă în ,,Neinceputul absolut”. 
Dintr-o notă păstrată într-un manuscris, aflăm că Eminescu 
avea intenția de a modifica finalul Luceafărului după o suges- 
tie à la Giordano Bruno. În scrierile sale, filozoful renascentist 
elogia puterea intelectului genial de a străbate nemărginirea 
jubilind, pentru a pătrunde în zonele superioare ale cunoaste- 
rii. „Mereu voi fi asemenea Phoenixului... sufletul meu — scrie 
acesta — suie iluminînd şi arzînd cu dumnezeiască iradiere... 
Cu focul împreună mă mistui şi înapoi în eter mă întorc... 
Pentru a ajunge dincolo de stele şi de empireul ceresc de sub 
eter este nevoie... de o lumină intelectuală care vede dumne- 
zeirea în sine însuşi, suflet din suflet, viață din viata, esență 
din esenţă”. În spiritul acestor sublime iluminări, „sinele 
eminescian (Luceafărul n.n.)” urma să depăşească atît focul 
heraclitian, teluric, cît şi focul înghețat, astral, din finalul poe- 
mului ©, 

În acest spaţiu elevat, deschis tuturor nemărginirilor, 
logica demersului critic nu putea evita nici abordarea concep- 
tului de geniu şi nici definirea sublimului eminescian. La drept 
vorbind, cele două entităţi estetico-filozofice se constituie, se 
întrepătrund şi se consolidează una cu cealaltă în cele mai 
înalte sfere ale spiritului. Însă, spre deosebire de istoria şi 
critica literară curentă care analizează ideea de geniu la 
Eminescu numai în perspectiva poemului finit Luceafărul, 
George Popa este de părere că textul fundamental pentru 
înțelegerea ei exactă trebuie să fie poemul postum Povestea 
magului călător în stele. Creaţie a unui imaginar ancorat în 
grandios şi titanism, poemul nu este decît o amplă plăsmuire 
artistică, în cuprinsul căreia sunt încifrate gînduri despre 
„natura şi destinul geniului”. Fiind o ființă excepţională, anor- 


17 Idem, p. 80 si 81. 
'8 Idem, p. 87. 

malitate sau o „greşeală”, ivită în „planul” întocmirilor eterne, 
acesta este situat atît în afara legilor umane cît şi a celor 
divine. „Nelumea este sălaşul geniului, pentru că el nu se află 
în planul eternității lui Dumnezeu”!”. În realitate, „nelumea” 
spre care năzuieşte geniul este de fapt „o lume paralelă celei a 
divinității”, creată în propriul său sine, prin forţa gîndirii. Pe 
scurt, „geniul se substituie dumnezeirii, şi anume, zeului din 
preludiul cosmogenezei””. Într-un atare context, posibila in- 
tentie a poetului de a schimba finalul Luceafărului, pentru a-l 
face pe astrul nemuritor să se întoarcă în ,, Neinceputul abso- 
lut”, nu este lipsită de temei. 

În acest nestăvilit elan către alte orizonturi, constantă a 
apriorismului românesc, nu este decît „vocaţia unor mişcări 
tensionale de inâltare şi depăşire a sistemului de märginiri care 
ne îngrădesc ontologic şi axiologic””'. O asemenea tendință de 
eliberare metafizică defineşte, în gîndirea lui George Popa, 
categoria estetică a sublimului. Dar, departe de a produce apă- 
sare, spaimă sau groază, precum susțin unii analişti de pres- 
tigiu ai fenomenului (Longinus, Burke ş.a.), acesta este văzut 
ca un generator şi stimulator de puteri sufleteşti nebănuite şi 
inepuizabile. Avînd o mare „încărcătură poetico-metafizică”, 
sublimul ,,fascineaza, fecundează cea mai roditoare imaginaţie 
a desprinderii spirituale, a transcenderii”, încît, fără a ne cople- 
şi şi micşora ființa, „o amplifică, o intensifică, o energizeaza 
pentru un nivel existential superior”. Ipostaza eminesciană a 
acestui tip de sublim, care „structurează” aproape toată lirica 
poetului, este numit spirit hyperionic. Potrivit capacităţii sale 
de „transcendere metafizică”, acesta cunoaşte trei moduri de 
manifestare. În Scrisoarea I, „transcenderea suie dincolo de 
temporalitate şi spatialitate, de lumea toată, şi anume, in pre- 
ludiul ontologic, in anterioritatea increatului”, în Luceafărul 
atinge „absolutul spiritului, înțeles ca imuabilitate”, iar în Odă 
(în metru antic) asistăm nu numai la „ieşirea din orice 


19 Idem, p. 88. 

2 Idem, p. 65. 

? George Popa, Spiritul hyperionic sau sublimul eminescian, Editura 
Universitas XXI, Iasi, 2003, p. 173. 

> Idem, p. 42. 


178 STUDII EMINESCOLOGICE 


finitudine, dar din orice onticitate, pentru a locui din nou 
infinitul neantului””’. 

În consideratiile pe care le face asupra sublimului, George 
Popa respinge de plano prezenta a ,,ceea ce produce groaza, 
întrucît späimosul distructiv nu poate înălța, nu poate 
spiritualiza, nu poate transfigura”. Însă, deoarece, după Kant, 
temeiul sublimului nu se află în lumea fenomenală, ci in noi 
înşine, în rațiunea care trezeşte în spirit sentimentul unei 
facultăți suprasensibile prin care simte superioritatea noastră 
morală „asupra naturii în nemărginirea ei, nu înțelegem de 
ce „înfricoşătorul” nu poate sta la obirşia unei astfel de trăiri 
sufleteşti. Dimpotrivă, această stare este cu atît mai plină de 
măreție, cu cît ne dă posibilitatea „să descoperim în noi o 
necesitate de opoziţie de un cu totul alt tip, care ne dă curajul 
să ne putem măsura cu aparenta atotputernicie a naturii”. De 
altfel, pentru spiritele obişnuite să respire aerul marilor 
înălțimi ale gîndului, finitudinea, scrie George Popa, nu poate 
fi decît terifiantă. De aceea, ea devine, volens-nolens, unul din 
termenii constitutivi ai acestei categorii estetice, la fel ca 
fenomenele pustiitoare (vulcanii, uraganele etc.) din „analitica 
sublimului” întreprinsă de Kant. În ambele situaţii însă, a trăi 
sublim reprezintă un moment de mare elevaţie spirituală: la 
filozoful german o atare experienţă are o finalitate morală, 
ducînd la o înțelegere mai profundă a conceptelor de libertate 
şi demnitate umană, la eminescologul român, aceasta deschide 
zări metafizice „la un nivel existential superior”. 

Consolidat si desâvirşit de „sentimentul extraordinar al 
inaltarii, specific apriorismului românesc”, edificiul emines- 
cian nu se putea încheia, după George Popa, decît în cheia de 
boltă a valorii sale spirituale supreme, sacrul®. În universul 
acesta, totul — natura, viaţa în genere, creația artistică etc. — 
pare învăluit într-o adîncă evlavie: „Eminescu — scrie criticul — 
a transformat lumea într-un sanctuar în care se efectuează 


°3 Idem, p. 176, 182 şi 183. 

# Immanuel Kant, Critica puterii de judecare, Editura Ştiinţifică si 
Enciclopedică, Bucureşti, 1981, p. 155. 

25 Idem, p. 155. 

euharistia cosmică, transformarea lucrurilor in idealitati 
sfinte”””. Este semnul indubitabil al sacralitatii universale, o 
„idealitate valorică supraordonată divinității, de care poetul 
s-a şi îndoit pînă la negare”. În consecință, tot ceea ce este 
„văzut în lumina acestei valorizări aflată mai sus de toate, 
inclusiv a unor zei sau a unui întreg panteon vinovat de acţiuni 
negative faţă de om””, se încarcă de sacralitate si, ipso facto, 
de divin. Ca atare, fluxul de sfinţenie curge dinspre sacru spre 
divin, şi nu invers. 

Revelatoare rămîne, sub acest aspect, şi observaţia 
potrivit căreia, exceptînd scrierile religioase, Eminescu este 
poetul care, alături de Hölderlin, foloseşte extrem de frecvent 
criteriul său valoric principal, cuvîntul sfint, „pentru a învesti 
cu el în primul rînd natura cu infinitele ei componente precum 
şi viata omenească în diversele ei manifestări: copilăria, 
frumuseţea, iubirea, suferinţa, moartea; sfinte sunt visul şi 
poezia, cîntul, drama faptei, geniile, graiul românesc, mor- 
mîntul mamei, sfinte, de asemenea Dacia, umbrele Basarabilor 
şi Musatinilor, istoria din vechime, firile vizionare ale 
primelor scrieri ale literaturii noastre ş.a.”*. 

Dar, la acest punct al exegezei, cercul se închide, ne 
întoarcem din nou acolo de unde am pornit, la „matricea 
fundamentală a spiritualității româneşti”, la „religiozitatea 
cosmică” sau la sacralitatea Mioriţei şi a Meşterului Manole: 
„Nu se poate trăi — observă autorul — fără a avea ceva sfint. 
Românul a avut din rădăcini sentimentul demnității şi sacra- 
litatii vieţii, încît a înţeles că acela care nu are nimic sfint se 
autoneagă, nu are loc în viata: Cine n 'are nimic sfint, / N-aibe 
loc pe-acest pămînt, sună un blestem într-un cîntec popular”. 

În final, aruncind o privire de ansamblu asupra principa- 
lelor idei care structurează exegeza eminesciană a profesorului 
şi poetului George Popa, constatăm existența unei mari coe- 
rente de gînd, echivalentă cu un autentic sistem interpretativ. 


27 Idem, p. 78. 
°8 George Popa, Deschideri metafizice in lirica lui Eminescu, p. 77. 

Astfel, purtaţi de elanurile apriorismului românesc, ne ridi- 
căm, grație energiei Sinelui, pe trepte metafizice tot mai înalte 
şi mai eliberatoare, care ne pregătesc intrarea în lumea geniu- 
lui, a sublimului şi a sacrului. Toate aceste aspecte se presu- 
pun şi se susțin reciproc. Indiferent de perspectiva din care se 
porneşte în abordarea operei, se ajunge, prin forța lucrurilor, şi 
la celelalte. Bunăoară, consideratiile despre geniu se întregesc 
prin capitolele dedicate apriorismului, sublimului şi sacrului, 
iar cele despre sacru se explică pin cele pe care deja le-am 
menționat. 

În interiorul acestei construcţii, preocupări mai vechi ale 
eminescologiei sunt reluate şi argumentate potrivit exigențelor 
întregului din care fac parte. Astfel, „viziunea cosmică” şi 
modul eminescian de a „gîndi superior”, nu se datorează influ- 
entei culturii germane, ci faptului că „geniului îi sunt struc- 
turale meditarea pe vectorii universalului, pe marile întrebări 
ale existenţei”. La acest nivel, prezenţa unor idei similare la 
creatori din epoci şi spaţii diferite este consecinţa unei meta- 
fizici cvasiidentice. „Pe creste întîlnirea ideilor, coincidenta 
gîndirii este firească”. Din atari rațiuni, înţelegerea pesimis- 
mului eminescian ca pe o simplă inriurire a filozofiei lui 
Schopenhauer sau ca epifenomen al vieții de lipsuri pe care a 
dus-o poetul este de-a dreptul rudimentară. Tristeţea geniului — 
scrie George Popa — „era engramatâ in făptura sa, structurată 
din depărtări ancestrale, menindu-l sfişierii, suferintei””. Ca 
atare, departe de a-şi afla justificarea într-un „presupus pesi- 
mism structural”, produs al unui dezechilibru umoral, sau 
într-o acută criză de identitate“ a eului poetic, melancolia este 
„expresia senină, detaşată a unei tristeti metafizice: contem- 
plarea lucidă a spectacolului dureros şi evanescent al exis- 
tentei omenesti””*. 

Pe un alt palier ideatic al acestui edificiu, revine chesti- 
unea adaptabilitâfii sau inadaptabilitätii lui Eminescu la sfera 


> George Popa, Libertatea metafizică eminesciană, p. 13-14. 

33 Leonida Maniu, Dor şi armonie în lirica eminesciană, Editura 

NOTE, COMENTARII. VARIA 181 


valorilor tranzitorii sau absolute. Soluţia adoptată de George 
Popa nu poate surveni decît din perspectiva celor din urmă, 
adică din cea proprie Sinelui sau Geniului. Constiinta absur- 
ditätii şi efemeritätii creației, consecinţa , greşelii” fatale dintru 
începuturi motivează neaderenta poetului nu la ,,fiintarea ca 
atare, ci la lipsa de valoare a modelului ontic uman. Nu a fost 
un inadaptabil a priori, ci a posteriori”. În pofida acestui fapt 
— si aici se face o subtilă disociatie între neadaptabilitate şi 
ataraxie —, Eminescu nu a fost adeptul unei indiferente stoice 
fata de ființa umană, ci, în mod constant, a căutat „soluţii de 
inâltare spirituală” a acesteia. Pe scurt, „drama” geniului emi- 
nescian nu este pur ontologică, ci în primul rînd axiologicâ””. 

De asemenea, tendința de a relationa, în procesul de 
explicare şi evaluare a literaturii, creația poetică eminesciană 
cu opere de artă româneşti sau străine, cunoaşte, în studiile lui 
George Popa, o nouă dimensiune, întrucît autorul practică un 
comparatism mai larg decît cel întîlnit îndeobşte în critica 
literară. În teoretizările de prestigiu ale comparatismului, 
necesitatea examinării literaturii prin raportare la celelalte 
domenii ale artei a devenit tot mai imperioasă, în ultimul timp. 
Este ceea ce Dan Grigorescu numea inspirat comparatism 
complex *. Or, prin marea sa deschidere către frumos, George 
Popa era menit să ilustreze, la noi, tocmai această direcție. 
Apropierile de muzică, de artele plastice sau de literatură, 
susțin şi consolidează argumentarea ideilor, deschizînd orizon- 
turi nebănuite interpretărilor viitoare. 

Astfel, impresia de disolutie fizică şi spirituală a fiinţei în 
nemărginitul armoniei cosmice pe care o sugerează unele 
versuri eminesciene, o regăsim la fel de tulburătoare şi în 
unele compoziții de Bach. Reascultînd, bunăoară, „un largo 
din Trisonatele pentru orgă ale lui Bach... ne vom da seama 
cum fiecare sunet se desface de el însuşi şi iradiază în ne- 
cuprins, şi cum sufletul nostru pleacă indefinit împreună cu 
acel sunet. lar eul nostru se dizolvă — fizic şi spiritual — in 


35 Idem, p. 139. 

acest veritabil duh cosmic al negrăitului. Dar pentru cei dotați 
cu sensibilitate particulară pentru muzică, acelaşi efect îl 
resimt lecturînd multe din poemele eminesciene, ca, de pildă, 
Peste virfuri, Dintre sute de catarge, Mai am un singur dor, 
O, mamă s.a.”*". Pe de altă parte, gîndul poetului de a mo- 
difica finalul Luceafărul, făcîndu-l pe eonul de sus să aspire 
spre o formă de eliberare radicală, potrivit unei sugestii a lui 
Giordano Bruno, este corelat cu intenţia lui Schubert de a lăsa 
neterminată una din simfoniile sale: „o fascinantă partitură a 
întrebărilor mereu reluate şi mereu fără răspuns: opera non 
finita”®. Ar putea să fie, în această situaţie, tributul pe care îl 
plătesc structurile artistice spiritului iscoditor ale veacului, 
Zeitgeist-ului. 

Contributia artelor plastice nu este mai putin sugestivâ. 
Cîteva exemple: o sculptură de Rodin, un tablou de Van Gogh 
etc. par sâ sensibilizeze, in registru plastic, idei şi imagini 
eminesciene. Eternul idol, un grup statuar al sculptorului fran- 
cez, reprezintă o fată, aflată în poziţie verticală şi un bărbat 
îngenuncheat la picioarele ei, într-o totală pierdere de sine. Ea, 
idolul, priveşte de sus pe cel care o adoră rezemindu-se de 
pieptul său, fapt ce o face pe fată să se încline uşor pe spate, 
fără a-i ştirbi însă nimic din încrederea in sine şi atitudinea 
dominatoare. „Compoziţia — constată George Popa — este dez- 
echilibrată spiritual, căci bărbatul nu îşi află reazem decît în 
idolul său: el va cădea dacă acest sprijin dispare. În schimb, 
femeia aflîndu-şi reazim în ea însăşi, nu se dăruie integral, 
astfel că va dispune totdeauna de rezerve pentru a se regăsi”. 
Rodin eternizează aici preludiul unei drame eterne, cea a 
geniului: „Investirea sufletească a geniului în fiinţa iubită este 
integrală. Absoluitatea totalei dăruiri, în contrast cu brutala 
dezicere axiologică a iubitei, acest conflict irezolvabil consti- 
tuie drama sublimului din Luceafărul”. 


a George Popa, Prezentul etern eminescian, p. 191-192. 

38 George Popa, Deschideri metafizice in lirica lui Eminescu, p. 89. 

” George Popa, Spiritul hyperionic sau sublimul eminescian, p. 135 
gi 133. 

Pe coordonate estetice apropiate, stolul de păsări ale 
morții şi ale dezastrului, care, în tabloul lui Van Gogh, Lan de 
griu cu corbi, înnegreşte cerul, întunecă şi „zarea” poeziei lui 
Eminescu, Despärtire prevestind, graţie semnificației simbo- 
lului, surpări lăuntrice de dimensiuni cosmice: „din cuprinsul 
strimt al zidurilor reci izbucnește finalmente şi se dilată acut 
un spaţiu malefic în care actorii alegorici ai spaimei cosmice 
sunt stolul de corbi (amintind ultimul tablou, profetic, al lui 
Van Gogh, zugrăvit o lună înainte de a-şi lua viaţa) şi o vijelie 
zguduind din temelii pâmintul...”“. Spre deosebire de exem- 
plul precedent, în care asocierea alcătuirilor artistice s-a făcut 
din perspectiva capacităţii acestora de a sugera idei asemănă- 
toare, de data aceasta, apropierea dintre cele două opere a 
devenit posibilă datorită unui detaliu comun, stolul de corbi, 
care e capabil să dezvăluie dintr-odată sensul întregului. 

Nici comparatismul de tip mai vechi, bazat pe examinarea 
asemănărilor sau deosebirilor dintre două sau mai multe teme, 
idei, imagini literare etc., nu este trecut cu vederea. Deşi con- 
stituie o prezență constantă, vizibilă pe aproape fiecare pagină, 
acesta beneficiază şi de alte capitole de sine stătătoare: Nopțile 
poeților, Eminescu şi Holderlin, Eminescu şi Rilke. Compa- 
rînd concepţia pe care o are despre noapte Novalis („orizont al 
zborului său spiritual, unde se află o altfel de lumină”), 
Leopardi şi Musset („spațiu de meditaţie asupra dramei 
omului”), Rainer Maria Rilke („marea dăruitoare de nemăr- 
ginire”, preambul al „unificării universale”), creatorul Mioriței 
(„fundalul şi catalizatorul acelei taumaturgii poetice împlinind 
totalizarea universală”), Bacovia şi Arghezi (,,tragica’’), 
Lucian Blaga („element simbolizând şi petrecind sfîrşitul 
cosmic”), George Popa constată că după sublima evocare a 
„nopţii genezei”, Eminescu „parcurge evantaiul larg al des- 
chiderilor ontice pe care le poate înfăptui magia nopții”. 
„Definirea antichităţii elene ca pe o lume ideală pe fondul 
nocturn al apusului ireversibil” (Venere si Madonă), „drama şi 
împăcarea sub veghea nopţii dintre înger şi demon, din poezia 
cu acelaşi nume”, „nopţile de basm ale visului şi ale iubirii 


#0 Idem, p. 88. 

transfiguratoare” (Noaptea, Înger de pază, Crăiasa din po- 
veşti, Făt-Frumos din tei, Sara pe deal, La steaua, Diana etc.), 
„Clipa prezentului etern al miezului de noapte care tine în 
cumpănă viata şi moartea” (Se bate miezul nopții), „mediu de 
transformare a lumii din afară în orizont lăuntric” (Peste 
virfuri), „nopţile dramatice” din Melancolie, Strigoii, Povestea 
magului călător în stele sunt numai cîteva din ipostazele pe 
care le comportă metafora nopții. Departe de a reprezenta un 
simplu motiv romantic, evocarea nopții este parte constitutivă 
din Weltanschauung-ul eminescian. „Lirica sa desfăşoară o 
amplă epopee metafizică a nopții”. Multiplele valențe ale 
acesteia ilustrează, şi la acest nivel, neliniştea şi stăruitoarea 
strădanie a poetului de a se înălța dincolo de dincolo. 

În concluzie, exegeza prof. George Popa pune în lumină, 
grație fundamentelor sale apriorice şi coerentei argumentării, 
marile elanuri metafizice ale unei creaţii mistuite de nostalgia 
Absolutului dintru începuturi. Totodată, capacitatea de a 
distinge, în concertul general al artelor, sunetul unic al liricii 
eminesciene şi de a-l pune în relaţie cu tonurile venite dinspre 
muzică, pictură, sculptură etc., se înscrie în aria de preocupări 
pe care comparatismului actual o teoretizează, dar nu o prac- 
tică. Din aceste considerente, lucrarea autorului ieşean rămîne, 
în cîmpul eminescologiei contemporane, cea mai de seamă 
contribuţie dedicată unei opere sublime. 


4l George Popa, Deschideri metafizice in lirica lui Eminescu, p. 
124-133. 

Zusammenfassung 


Zum Schluss, wenn wir die Hauptideen zusammenfassen die 
die Exegese Eminescus Dichtungen des Dichters und Professors 
George Popa strukturieren, stellen wir die Existenz einer großen 
Kohărenz des Gedanken fest, die ähnlich einem authentischen 
interpretativen System ist. Auf diese Weise, von rumänischen 
aprioristischen Elan gefiihrt, erheben wir uns, dank Eminescus Seins 
(Innenkraft), auf immer höhere und befreiendere metaphysische 
Stufen, die uns den Eingang in die Welt des Genius, des Sublims und 
des Sacrums vorbereiten. Alle diese Aspekte ergänzen und 
unterstiitzen sich gegenseitig. 


Crez şi cunoaştere la Eminescu, 
în viziunea Zoei Dumitrescu-Buşulenga 


Florin TUPU 


Înainte de orice tip de constatare pro domo, este necesară 
şi inevitabilă invocarea nuantelor. Pe de o parte, în ceea ce o 
priveşte pe Zoe Dumitrescu-Busulenga, traseul ei, pe alocuri 
imputabil de către unii (dar discutabilă şi această imputare, a 
faptului cum judecäm păstrarea ori lipsa demnităţii sub comu- 
nism), a dus-o în zona unde cultura se smereste în fata religiei, 
respectiv la actul final, decizional, de intrare în monahism, cu 
numele de Maica Benedicta. Pe de altă parte, multitudinea 
„punctelor de vedere”, majoritatea publicabile, au făcut din 
Eminescu, într-o perioadă de degringoladă a valorilor, un 
subiect de discuţie controversat, astfel încât însăşi Zoe Dumi- 
trescu-Buşulenga amintea undeva următoarele: ,,[...] am auzit 
că şi Eminescu e tratat în momentul de fata cu oarecare supe- 
rioritate şi cu oarecare distanță. Am auzit pe unii spunând că a 
fost un poet ca oricare altul şi a fost mitizat într-un anumit 
timp. Vai de mine! Cum poate cineva să spună un lucru ca 
acesta?!”!. Interogatia Zoei Dumitrescu-Buşulenga imprimă, 
întrucâtva, sensul onorabil de revalorizare a poetului într-o 
carte republicată, dar sub o nouă configurare, Eminescu. 
Viața”. Mai mult, este tulburător îndemnul către prieteni pe 


' Maica Benedicta (Zoe Dumitrescu-Busulenga), Caietul de la Văratec. 
Convorbiri şi cuvinte de folos, ediţie îngrijită de Fabian Anton, Editura 
Oferta, Bucureşti, 2007, p. 17. 

> Zoe Dumitrescu-Busulenga, Eminescu. Viaţa, ediţie îngrijită de 
Dumitru Irimia, cuvânt înainte de Dan Hăulică, Editura Nicodim Caligraful, 
Mănăstirea Putna, 2009. 

care îl face autoarea, în ultimele zile, pe patul de suferință 
fiind, neliniştită de atacurile anti-eminesciene: „Să-l aparati pe 
Mihai!”. Apelativul atât de familiar invocat presupune, cel 
putin ca intentionalitate, o identificare atotcuprinzătoare cu 
poetul in care s-a regăsit şi pe care l-a prețuit. 

Fata de edițiile anterioare, prezenta ediţie, îngrijită de deja 
regretatul profesor Dumitru Irimia, conţine studiul Eminescu, 
între credință şi cunoaştere, scris de Zoe Dumitrescu-Busu- 
lenga, studiu care propune o perspectivă asupra raporturilor 
poetului cu Divinitatea. Argumentul autoarei privind întoar- 
cerea definitivă a lui Eminescu la credință porneşte de la o 
informatie, folosită şi de către alti eminescologi, care invocă 
un document de la Mănăstirea Neamţ, descoperit de profesorul 
Paul Miron, conţinând un fragment (doar atât, restul s-a pier- 
dut) din însemnarea preotului duhovnic, care atestă spove- 
dania şi împărtăşirea lui Eminescu pe 8 noiembrie 1886. Zoe 
Dumitrescu-Buşulenga nu reia în cartea sa decât o porțiune 
din acest fragment, respectiv prima parte a doleantei poetului: 
„Părinte, să mă îngropați la țărmul [,,tarmurile” în alte texte 
(n.n.)] mării, lângă o mănăstire de maici şi să ascult în fiecare 
seară, ca la Agafton, cum cântă Lumină lina”. Desigur, nu 
este intamplatoare intentia autoarei de a configura resorturile 
chemării divine, găsindu-se într-o aceeaşi afinitate cu 
Eminescu, atunci când acesta ar fi dorit să se călugărească 
(există câteva însemnări, ale lui Eminescu însuşi şi ale lui 
Maiorescu, care atestă intenţia), deşi finalizarea intenției nu 
s-a concretizat decât pentru Zoe Dumitrescu-Buşulenga. Mo- 
mentul Putna este şi el atent şi cu savoare analizat de autoare, 
poate dintr-o aceeaşi dorință de identificare cu poetul, astfel 
încât, ediţia de fata să apară chiar aici, în locul unde a dorit să 
fie îngropată şi unde funcţionează o instituţie culturală care îi 
poartă numele: Fundaţia „Credinţă şi Creaţie. Acad. Zoe 
Dumitrescu-Buşulenga — Maica Benedicta”. 

Cartea Eminescu. Viaţa este, acceptând o formulă mult 
simplificată, traducerea unei vieţi complicate într-o frumoasă 
spunere. Prefatatorul cărții, Dan Hăulică, vorbeşte despre 


3 Ibidem, p. 290. 

„mersul blajin al naratiei” dar şi despre „eruptive descărcări de 
sens” care, împreună, dau conţinutului o „cursivitate supe- 
rioară”. Mai mult, nu e vorba de „nici o paradă metodologică, 
bogăţiile explicative nu sunt lăsate să se exhibe fara de reti- 
nere... [...] Căci peste schemele atitudinilor culturale şi 
apartenenţa la curente — romantica exaltare a titanismului sau 
rebeliunea demoniacâ —, peste tot acest aparat de concepte, 
veghează un scrupul concret, capabil să dea cheag organic 
disparatului, să prefacă livrescul în coerentă actualitate”. 
Dacă am exclude unele părți ale cărții, unde Zoe Dumi- 
trescu-Buşulenga excelează prin analize literare mai tehnice 
(probabil deformatie profesională), am avea un roman biogra- 
fic profund, dar în acelaşi timp foarte facil, cursiv, dramatic, 
descriind o atmosferă plină de sensibilitate, scriere accesibilă 
(şi, măcar din acest punct de vedere, recuperatorie) în special 
tinerilor care sunt „oripilați” de un aşa-zis model pedagogic in 
privinţa receptării eminesciene. 

Elementele prezentate în contiguitatea lor istorico-afec- 
tivă au o cronologie firească. Zoe Dumitrescu-Buşulenga 
rescrie viata lui Eminescu gradual, începând cu momentul 
copilăriei, dar şi potentand, pe parcurs, gradul de complexitate 
al substraturilor de percepţie şi determinare. Trei repere, trei 
voci simultane sunt constitutive copilului Eminescu: bucuria 
codrului, încântarea basmului (ascultat), cititul cărților. Afecti- 
vitatea excesivă a mamei, susținută prin gradul de feminitate 
pe care Zoe Dumitrescu-Buşulenga, ca femeie, înţelege să-l 
folosească, este antagonică relaţiilor conflictuale, adesea, între 
tată şi fiu. Despărțirea de locurile natale prin plecarea la 
Cernăuţi are aceeaşi gravitate precum tragismul primei iubiri: 
moartea fetei din Ipoteşti. Sistemul structural şi relational se 
multiplică în varii direcţii: pe linia studiilor: Cernăuţi (momen- 
tul Aron Pumnul), Viena, Berlin; pe linia primelor experienţe 
culturale: peregrinările prin tara, în calitate de sufleur, cu trupa 
lui Pascaly, apoi manifestările de la Putna; pe linia prieteniilor: 
cu Slavici, mai târziu cu Creangă şi Caragiale, dar şi cu mulți 
alții; pe linia iubirilor: Veronica Micle şi Mite Kremnitz; pe 


* Ibidem, p. 14-15. 

linia proiectelor literare, a publicaţiilor la care a colaborat (în 
special la Timpul), a relaţiei cu Maiorescu, a contextului istori- 
co-social etc. Câteva obiecţii: Zoe Dumitrescu-Buşulenga lasă 
impresia, poate dintr-un anumit imbold impresionist, poate din 
alte considerente (ne gândim că actuala carte este rescrisă pe 
calapodul unei monografii care a fost concepută în 1963), unei 
viziuni istorice uşor mistificatoare, prea paternalistă, unde dis- 
continuitatile sunt integrate într-un ansamblu prea sintetizat, 
iar nuanțele sunt uniformizate. Istoria în sine a fost mult mai 
complicată decât o succesiune de evenimente, aparent logică, 
încadrate corect, ce e drept. Poate, în virtutea bunei tradiții a 
romantismului, a avut în intenţie doar prezentarea unei viziuni 
eroice de excepţie a personajului descris. Există situaţii care 
nu-l favorizează pe omul Eminescu, dar nici nu-l incriminea- 
ză. Tragismul său e reşapat, într-o manieră eroică a suferinței, 
prin sinonimia reflectiilor: Maiorescu este gelos pe Eminescu 
pentru că, divortând de Clara Kremnitz, pusese ochii pe cum- 
nata sa, Mite, şi, în vederea unei relaţii cu ea, era interesat să 
scape de Eminescu. În alt context, Caragiale, îl părăseşte pe 
Eminescu şi se duce la laşi tocmai pentru a avea o relație cu 
iubita acestuia, Veronica Micle. Poate, pentru a potenta carac- 
terul eroic al iubitului ei, Veronica este prezentată de multe ori 
ca o femeie uşoară. Într-un sens simbolic şi printr-o presupusă 
sinergie, Zoe Dumitrescu-Buşulenga a fost mai aproape de 
Veronica Micle, prin vecinătatea Văratecului, dar a ales să 
moară în altă parte, la Putna. Că evenimentele au fost întoc- 
mai sau nu, nu putem şti exact, iar nuantarile au şi ele propria 
lor aproximare. Pentru câştigul dat de un discurs facil, poate 
că o viziune eroică este justificată, nu imposibil de înţeles, dar 
probabil inactuală în ochii unora care astăzi nu mai percep 
unele reprezentări ce trec, o, sancta simplicitas!, drept popora- 
niste. 

Privind lucrurile dintr-o altă perspectivă, Zoe Dumitres- 
cu-Buşulenga reface drumul invers dinspre vers spre gândurile 
poetului, spre viaţa şi realitatea palpabilă care l-au determinat 
să gândească într-un fel sau altul, contextualizând situaţii şi 
reverberatii. Bineînţeles că întreprinderea Zoei Dumitrescu- 
Buşulenga operează în sensul unei hermeneutici dinspre text 

înspre posibila descifrare a subtilitatilor de viaţă eminesciene, 
dar, în pofida unui real talent, rescrierea vieţii lui Eminescu nu 
sparge canoanele de interpretare, e doar o altfel de aşezare, 
poate mai poetică, mai bine închegată, cu unele excepții, ba- 
zându-se doar pe sursele care i-au fost la îndemână, neriscând 
noutatea. Bunăoară, atunci când se referă la Avatarii faraonu- 
lui Tid’, asupra presupusei metempsihoze, preia greşeala pe 
care o făcuse înainte şi George Călinescu, cel care a generat o 
direcție de interpretare pe care, ulterior, critica literară nu a 
combătut-o decât recent, prin Ilina Gregori", Este de la sine 
înțeles că Zoe Dumitrescu-Buşulenga nu avea cum să cu- 
noască argumentatia logică a Ilinei Gregori, nici nu mai trăia 
la acea dată, dar sursa demonstraţiei stătea într-o însemnare a 
lui Eminescu, făcută de acesta la Berlin, notă apărută în ediția 
Opere XV (1993) şi consemnată de Aurelia Rusu’. Însăşi 
perspectiva Zoei Dumitrescu-Busulenga privind viata poetului 
la Berlin, chiar dacă în aceeaşi manieră onirobiografică, nu are 
cum s-o egaleze pe cea a Ilinei Gregori, o perspectivă din inte- 
rior şi cu mijloace aparținând unei noi direcții de interpretare. 
Lucru evident şi din faptul că Zoe Dumitrescu-Buşulenga nu 
se hazardează să elucideze multe dintre elementele de viață 
din perioada cea mai controversată a poetului. Capitolul, uşor 
evaziv (dar numai din acest punct de vedere elucidativ), actua- 
lizează doar acele elemente arhicunoscute, remodelate şi în 
funcţie de puterea purtătoare de sens care transpare din ver- 
surile poetului. 

Avem atâtea viziuni biografice încât, probabil, multe 
dintre ele ar păli în fața aceleia pe care Eminescu ar fi putut să 
o realizeze sub forma unei cărți de memorii cel putin, unde 
obiectivitatea, credem, ar fi primat. Dar cum nu avem, cel 
puţin pe pământ, un autor absolut care să stabilească adevărul 
în mod exhaustiv, şi o viziune din afară este benefică. Zoe 
Dumitrescu-Buşulenga, de pildă, afirmă universalitatea lui 


5 Ibidem, p. 142-143 

© Ilina Gregori, Stim noi cine a fost Eminescu? Fapte, enigme, 
ipoteze, Editura Art, Bucureşti, 2008, p. 147-183. 

7 Ibidem, p. 169 

Eminescu, condiţie sine gua non a romantismului său, arătând 
că, în anii de formare: „mintea tânărului a parcurs un itinerar 
cu nenumărate ramificații, pe o hartă interioară de o diversitate 
aproape imposibil de decodat şi de cuprins. Aici a putut da curs 
nemăsuratei sale receptivitati, aici şi-a construit reala forma 
mentis într-un efort uriaş, slujit de un tip special de cunoaştere, 
sincretic am zice, reunind cunoaşterea ştiinţifică, filosofică, 
mito-poetică, într-un mănunchi ce pomea dintr-o rădăcină 
unică însă, a unei genialitati de un fel particular. Aici gândirea 
lui a devenit europeană, păstrându-şi orizontul național, dar 
situându-l într-unul mai vast, mai relevant pentru raportul 
valorilor”. Aşadar, lui Eminescu îi este specifică matricea 
romantismului universal, dar cu specificitatea naționalismului 
autohton. 

Cartea Zoei Dumitrescu-Buşulenga, primul volum dintr-un 
proiect mai larg, plină de fervoare şi frumuseţe, în ciuda unor 
inadecvări, închide în sine reflectia eminesciană, aşa cum este 
ea plină de dramatism: „Când sorii se sting şi când stelele pica 
/ Îmi vine a crede că toate-s nimică”. 


8 Zoe Dumitrescu-Buşulenga, op. cit., p. 85. 


Scrieri cifrate şi semne masonice în 
revista „Familia”, în vremea lui Eminescu 


Dan Toma DULCIU 


S-a spus că, în epoca lui Eminescu, unele publicaţii obiş- 
nuiau să folosească în mod curent mesaje cifrate, cu parole şi 
semne de recunoaştere!. 

Astfel de mesaje cifrate apar şi în revista „Familia”, în 
anul 1886, din care am reţinut, spre analiză, două exemple. 


Prima Criptogramă 


În numărul 22 din 1/13 iunie 1886, p. 268, este prezentată 
următoarea Criptograma, semnată „Ida Handrea”: 


+u:$ Sullelli ?e : at? i: ela: 
ti Seaniă : *oll*e:$ a;u: 

+u:$ Sullelli ?e:u au :u *e 
+u:$ Sullelli ?e :u+e +;u: 


a+ Şe 8e Sullelli a*alle 


4a? a+?u:+e: ;ie;$u “eu 
:i*e:i :i*e:i :u e +?ie 
8e?a§ +4: 8u 8u*:eSeu 


2 allo *?lon 


Criptograma este alcâtuitâ din 172 semne tipografice (9 
rânduri), reprezentând semne, litere şi cifre: 


! „Luptele se purtau în presă, într-un limbaj cifrat, ceea ce nu i-a 
scăpat lui Eminescu” (cf. Theodor Codreanu, Dubla sacrificare a lui 
Eminescu, p. 138). 

semne : ;* ? ! § CIE = + 
litere aei ou à ê 
cifre 8 4 


Ov 
Mm 


Criptograma contine de 21 reprezentâri cifrante distincte. 
Acest lucru înseamnă că, din alfabetul clar, normal ordonat (a, 
a, b, c, d... x, y, Z), au fost întrebuințate doar o parte dintre 
litere, respectiv cele care corespund celor mai frecvente 
consoane şi vocale. Se poate emite ipoteza că textul clar este 
redactat în limba română, deoarece mesajele scrise în această 
limba contin maximum 18-20 de litere şi foarte rar literele: K, 
Q, W, X, Y. 

Pentru a afla cheia cifrului folosit, am intocmit o statistica 
a apariției acestor „reprezentări cifrante”, rezultând următoa- 
rele: 


; = + II * 9 1 $ o a e i u o â 


21 4113126 81017 2 11 18 13 19 3 2 


lo lo 
© 
= | 


Cele mai frecvente „reprezentări cifrante ” sunt: 
>: uei+ IH a? 


In continuare, vom identifica secventele identice, care se 
repeta in continutul criptogramei. Acestea sunt: 


8ullelli (secvenţa apare de patru ori, în rândurile 1, 
3, 4 şi 5) 
:i*e:i (secvenţă repetată, în rândul 7) 


Concluzie: sistemul de cifru este o „substituție simplă”, 
fiindcă în acest tip de cifrare se păstrează secvenţe identice. 

Fără a intra în detalii tehnice, în urma decriptării a fost 
stabilită următoarea cheie de cifrare: 


Cifrant : ; = + II *?!§oaeioiu 


a 
Clar NPFS RLMCGTBAEIoUA 


48 
A ZD 


Ele 


İn continuare, descifrarea criptogramei dă la iveală urmă- 
torul text clar: 

„SUNT DURERI CE NASC IN LEAGAN, 
ŞI DEABIA-N MORMÂNT APUN. 
SUNT DURERI CE NU AU NUME, 
SUNT DURERI CE NU SE SPUN. 


ASTFEL DE DURERI AMARE 
ZAC ASCUNSE-N PIEPTUL MEU. 
NIMENI, NIMENI NU LE STIE, 
DECÂT SFÂNTUL DUMNEZEU. 


CAROL SCROB” 


Carol Scrob (1856-1913), „poet şi ofiţer”, era mason, 
membru al „Lojii Progresul” din Craiova. El fusese suspen- 
dat „pentru conduită nedemnă în lumea profană” (în vara 
anului 1882). A debutat în anul 1882 la Revista „Literatorul”, 
iar în volum, cu un an mai înainte, in 1881 (,, Rime pierdute”, 
Craiova). Este cunoscut, mai ales, prin romanțe şi versuri 
erotice, multe puse pe muzică. Amintim: „Plânge Bistrița în 
vale”, „Ştii tu”, „Dor de răzbunare”, , Murele”, ,, Reverie”, 
, Lacrämile”, „O dorinţă”, ,, Bardul latinitatii”, „Luna ştie”. 
A tradus din Carmen Sylva, Iulia Haşdeu, H. Heine, F. 
Coppée. Dar celebritatea, peste timp, îi va fi consolidată de 
„Valurile Dunării”, vals compus de Iosif Ivanovici, in 1880, 
pe versurile sale (,, Barca pe valuri ”). 

İn luna martie a anului 1883, Iosif Vulcan şi Carol Scrob 
s-au întâlnit la Bucuresti, la şedinţele „Junimii”. 


A doua criptogramă 
În numărul 24 din 15/27 iunie 1886 al revistei „Familia” 
(p. 292) este publicată această Criptogram à, purtând sem- 
natura ,, Maria Silvia Danilă ”. 
Criptograma este formată din 276 semne, dispuse pe 16 
rânduri. 

(e e; ApaA!(o!A+2 

2 NEZ i! (e*| “Ase 

Xu ;AXN-.i!!i (e X2i!+i2 
|;êgê!(u Al! su; 'leu 

*i-! +: At +u ;2XA*iu A; |2Xii 
ŞA *2!+e;e ACTA Se 

giu..Ai *2!+ei !!A(o!e 
giu..Ai;ui(!!!e(ieu 


XAte |u+e!(i!;u!!e 

*2 Viu A;ui Xo!*o..+2 

*2 *+ilgu (i!+.7.A;u!!eu *uv;etu 
AXe*+u VA+A; Allo. 

*2 (IXu A(io ;u!!ii 

*2 Viu le!+-.ue;!!0;+2 

i-l + A*+Asutfle A!!A .2 
„ug2!(u!!e *2 !loou 


Autorul criptogramei a folosit următoarele semne, cifre 
şi litere („reprezentări cifrante”) 


Semne: * ! + - X : ; (! V | A 
Cifre: 2 
Litere: e i o u B g 


İn total, sunt 20 semne diferite. Frecventa acestor semne 
tipografice este următoarea: 


»*1+-X ; CUN A se ioußg2Ê 
19441829 1713144 5 28 15 25 24 9 28 1 5 182 


De observat că, dintre cele 20 de „reprezentări cifrante”, 
8 semne apar cu o frecvență mai mare, în comparație cu 
celelalte. Am ordonat, în ordine descrescătoare, pe cele mai 
frecvente: 


! A u e i * +2 


În continuarea analizei, un alt pas important este acela al 
stabilirii „secvențelor identice” aflate în textul cifrat. Am 

observat că în criptogramă avem câteva secvențe care se 
repetă: 


AN ci 


o 
giu .. Ai = iu. Ai 
* 2 ! +e ;e 


N 
* 
N 
+ 
© 
© 
+ 
© 


Prin urmare, putem emite ipoteza cä aceastä criptogramä 
este rezultatul unei „substituții simple”, unde fiecărei litere 
din textul clar îi corespunde o „reprezentare cifrantă”. 

Din studierea amănunțită a acestor repetări, dar şi a altora, 
corelând „reprezentările cifrante” cu cele mai frecvente gra- 
feme ale limbii române, am stabilit „cheia ” folosită, respectiv 
următoarea corespondență între „literele cifrante” ale cripto- 
grame! şi „alfabetul clar” al limbii române: 


N 
lesb 


ELE ŞA z 
SNT-C LDMFPA Re i o u B G À 


>] 


lată, acum, textul clar al Criptogramei: 


„ De EL abandonată, 
Lăsată-n disperare, 
Cu lacrimi de cainta, 
Plângând amorul meu 
Şi-n trist locaş al păcii, 
La sfintele altare, 
Jurai Sfintei Madone, 
Jurai lui Dumnezeu 


Că neputând în lume 

Să fiu a LUI consoartă 
Să sting din al meu suflet 
Acest fatal amor 

Să zic adio lumii, 

Să fiu pentru EL moartă 
Şi-n trista lume amară 
Rugându-mă să mor.” 

Discuţie: 

a) NUMELE AUTORILOR: ,,/da Handrea ” ar putea să fie 
o „anagramă” a autorului criptogramei ori un pseudonim. 

Folosirea pseudonimelor era o practică curentă în publi- 
cistica acelor vremi. 

Însuşi Eminescu a semnat unele articole cu pseudonime 
precum: Varro (,,Fedeatiunea”), Y („Convorbiri Literare”), 
E.M. („România Liberă”), E („Fântâna Blanduzici”), 
Fantasio, Hartag etc. („Timpul”). 

Si în paginile revistei „Familia” se utilizau asemenea 
pseudonime. Astfel, o recenzie asupra ediţiei princeps a poe- 
ziilor lui Eminescu este semnată ,,Sor A. C.”, anagrama 
numelui scriitorului Iuliu I. Roşca’. 

Cu toate acestea, este de presupus ca ,,/da Handrea”, 
respectiv ,, Maria Silvia Danila” sunt nume fictive, fiindcă 
este puţin probabil ca două persoane diferite să utilizeze 
aceeaşi metodă de cifrare: substituție simplă, cu text împărțit 
pe cuvinte, în care vocalele rămân neschimbate (dar cifrate, 
evident, cu chei diferite). 

b) SEMNIFICAȚIA CRIPTOGRAMELOR. În primul text 
criptic, redacția „Familiei” dezvăluie numele real al autorului: 
Carol Scrob. Lăsând în plan secund conţinutul explicit al 
versurilor, mesajul subsidiar al criptogramei ar putea fi o alu- 
zie voalată la „maladia” Poetului, probabil o boală congenitală 
(„sunt dureri ce nasc în leagăn”), incurabilă („şi deabia-n 
mormânt apun”), asupra căreia trebuie păstrată o cuvenită 
„discreţie” („sunt dureri ce nu au nume”; „sunt dureri ce nu se 
spun”). Terenul este deschis oricărei interpretări! 


> Juliu I. Roşca, poet minor (,,Zimbri şi lacrimi”, poezii, 1880), cel ce o 
ceruse în căsătorie pe Veronica Micle, în 1881, redactor al foii umoristice 
„Ghimpele”, redactor-şef al revistei artistice şi literare „Doina”, semna 
frecvent diverse articole in ,, Familia”, cu pseudonimul „A.C. Sor” sau „Sor 
A.C.”. Acesta obţine, la 10 aprilie 1887, Pemiul Năsturel Herescu al 
Academiei Române, în valoare de 4000 lei, pentru două insignifiante drame: 
„Fata de la Cozia — dramă în versuri” (1886) şi „Lăpuşneanu, domnul 
Moldovei — dramă” (1886), într-o vreme în care M. Eminescu era ajutat, din 
mila admiratorilor, prin liste de subscripţie publică! 

În continuare, vom zăbovi mai cu seamă asupra semni- 
ficatiei celei din urmă criptograme. 

În analiza acestei chestiuni pornim de la o constatare: cele 
două poezii dau expresie unei stări lirice plină de vibrații, mult 
gustată de cititoarele acelor vremuri. 

Tipărirea producţiilor lirice, ilustrând sentimente de dra- 
goste sau de durere, într-o manieră emfaticä, se înscrie într-o 
lungă tradiţie, datând de la începutul secolului al XIX-lea şi 
ilustrată de poeții Văcăreşti, Costache Conachi, Vasile 
Cârlova, Alexandru Donici, lon Heliade Rădulescu, Grigore 
Alexandrescu sau Anton Pann. Aceştia educaseră gustul saloa- 
nelor mondene prin cântări şi lamentatii, pline de suspine, de 
„ah” şi „oh”. Purtând denumiri diverse: elegie, sonet, idilă, 
gazel, madrigal, cantonetâ ori romantä, aceste versuri comple- 
tau în mod eclectic sumarul unei reviste, altfel meritorii, ce 
avea pe frontispiciul său un titlu foarte atrăgător: „Familia — 
Foaie enciclopedică şi beletristică cu ilustratiuni ”. 

Ulterior, autori ca Bonifaciu Florescu, Carol Scrob, 
Mircea Demetriade sau Th. M. Soenescu, oricât de insignifi- 
anti ni s-ar părea astăzi, erau cultivați in multe dintre revistele 
literare ale vremii. 

„Familia” avea un program literar serios, urmărit cu te- 
nacitate timp de aproape 40 de ani de către întemeietorul ei, 
Iosif Vulcan, prin care educa gustul cititorilor săi, printre 
modalități fiind şi culegerea şi tipărirea unor ,,productiuni 
folcloristice”, aparţinând tuturor regiunilor istorice româneşti. 

Cu toate acestea, poezia de mai sus nu face parte din 
rândul colecţiilor de folclor, nu este opera unui creator popular 
anonim. Mai mult, sintagma: , Să zic adio lumii” sună atât de 
apropiat de tonalitatea liricii eminesciene! 

În aceeaşi ordine de idei, expresia savantă „lacrimi de 
căință ” (loan Scăraru, Cuvântul 7, vorbeşte despre cel ce se 
roagă cu „lacrimi de câinâ”) sau  neologismele: 
„abandoată ”, ,,lasata-n disperare”, „neputând să fiu a lui 
consoarlă”, „fatal amor”, precum şi întreaga atmosferă 
elegiacă a celor două strofe, ne duc cu gândul la o altă ipoteză: 
mesajul conţine o referire la relația Eminescu — Veronica. 

Suntem în anul 1886. Legătura lui Eminescu cu Veronica 
devenise imposibilă. Să fie aceasta o poezie premonitorie (din 
toamna acestui an, până în primăvara anului următor, Poetul 
va fi internat la Mânăstirea Neamţ), sau un semnal criptic, 
adresat cititoarelor saloanelor mondene”, acolo unde ,,Familia” 
era nelipsită, că relaţia dintre Eminescu şi Veronica se afla în 
atenţia cercului de cunoscuţi, că situaţia celor doi colaboratori 
de marcă este extrem de dramatică. 

O ştire pe cât de tristă, pe atât de jenanta, putea fi 
accesibilă doar celor , initiati” în tainele scrierilor cifrate. Erau 
cele două personalități prezențe întâmplătoare în paginile 
revistei „Familia”? Desigur, nu. Fără îndoială, Iosif Vulcan nu 
putea rămâne indiferent față de drama lui Eminescu. 

Pe de altă parte, se poate afirma că, exceptând „Convor- 
birile Literare”, nici o altă publicaţie contemporană poetului 
nu a fost atât de ataşată dorinței de promovare a operei 
Luceafărului precum a fost Familia”. 

Creatiile eminesciene, prin cele 36 de poezii tiparite in 
decursul vremii, cărora li se adaugă traduceri, recenzii si 
cronici dramatice, sunt o prezență remarcabilă în paginile 
acestei reviste”. 


> Revista „Familia” era citită cu precădere de către reprezentantele 
sexului frumos, după cum rezultă dintr-o scrisoare adresată de Iosif Vulcan 
lui Simion Florea Marian, în anul 1898 (Manuscris aflat la Complexul 
Muzeal Bucovina — Suceava): Expeditorul informează că s-a bucurat de 
voluminoasa scrisoare primită, dar s-a întristat văzând că nu poate publica în 
„Familia” „frumosul şi valorosul studiu folcloristic”. „Familia” e citită mai 
cu seamă de femei, asupra cărora cuvântul plosnitä ar face o „impresiune 
dezgustătoare şi neesteticä”. Înapoiază manuscrisul, cerând altul „potrivit 
pentru femei”, fără „cuvinte nepermise într-un salon şi într-o societate de 
dame”. 

“ În perioada atât de grea a internării lui Eminescu la o clinică din 
străinătate, revista „Familia” promova Ediţia Princeps, prin informarea 
cititorilor asupra cărții dar si prin recenzii elogioase: , Familia”, XIX (1883), 
nr. 49, dec. 4/16, p. 594; idem, nr. 1, ian. 1/13, p. 10; idem, nr. 5, ian. 29 / 
febr. 10, p. 56-57. 

5 În perioada 1866-1869 lui Eminescu i se publică în „Familia” 12 
poezii, iar în perioada 1883-1889 încă 24, o parte dintre ele fiind reluări 
ale poeziilor de debut. 

În mod constant, mai ales în ultima parte a vieţii poetului, 
publicaţia condusă de Iosif Vulcan a fost singura care a sem- 
nalat cu conştinciozitate cititorilor apariția edițiilor antume ale 
volumului de poezie al lui Eminescu, din 1884, 1885, 1888 şi 
1889. 

Aceleaşi constatări şi în privința Veronicăi Micle. Ea a 
fost aproape la fel de prezentă în paginile revistei ca şi 
Eminescu, numele său apărând aici încă din anul 1879, prin 
publicarea unei creaţii mai vechi, ,, Legenda rosei” (, Familia”, 
an XV, 1879, nr. 41, 3/15 iunie, p. 274.). Prin consens, se 
consideră însă că debutul oficial al Veronicăi Micle, ca 
autoare lirică, în paginile „Familiei”, a fost marcat de tipărirea 
meditatiei „Soarta mea” (,,Familia”, an XVII, nr. 45, din 25 
iunie / 3 iulie 1881, p. 286), entuziast semnalat de însuşi Iosif 
Vulcan. În scrisoarea trimisă revistei, aceasta făcea următoarea 
mărturisire de credință: „vă rog, domnule redactor, să primiți 
ca un tribut adus ţării mele natale, care e Transilvania, aceste 
versuri...” 

Veronica Micle era nu numai colaboratoare ci şi o citi- 
toare fidelă a revistei lui Iosif Vulcan. Frumosul pastel ,, Lac- 
oglindă”, descriind frumuseţile naturale din Valea Yozemiti, 
California (publicat de „Convorbiri Literare” la 1 februarie 
1881) este inspirat de gravura apărută pe coperta revistei „Fa- 
milia” (nr. 72, an XVI, 21 sept. / 3 oct. 1880), cu explicațiile 
de rigoare, oferite de Iosif Vulcan, la p. 446. 

În anul 1881 îi mai sunt tipărite încă 3 poezii: ,, Doresei...” 
(„Familia”, nr. 50, 9/21 iulie, p. 522), ,, Prevestiri” („Familia”, 
nr. 55, 26 iulie / 7 august, p. 354), ,,Rapita”’ (,,Familia”, nr. 
84, 13/25 decembrie, p. 595). 

Alte 3 poezii vor vedea lumina tiparului în anul 1883: „Să 
pot întinde...” (, Familia”, nr. 44, 30 oct. / 11 noiembrie, p. 
527), „Că te-am iubit” (,,Familia”, nr. 48, 27 noiembrie / 9 
decembrie, p. 573), „De pe-un vârf...” (,,Familia”, nr. 48, 27 
noiembrie / 9 decembrie, p. 1). 

În anul 1885, revista publică, sub semnătura Veronicăi 
Micle, un amplu reportaj dedicat turneului artistic al Teatrului 
Naţional din Bucureşti la Cernăuţi, Botoşani şi laşi, în care 
este prezentată în mod elogios personalitatea artistei Aristita 

Romanescu (,,Familia”, nr. 28, 14/26 iulie 1885, p. 332). De 
remarcat ca, in acest articol, apare pentru prima data in 
peisajul literar sintagma: ,,Aristita Romanescu Luceafarul 
teatrului român”, comparaţie care il va defini, însă, pentru 
eternitate pe... Eminescu! 

Tot în acest an se tipăreşte „Lui Victor Hugo (de dl. Al. 
Gr. Şutu)”, (,,Familia”, nr. 32, 11/23 august, p. 387). 

İn 1887, „Familia”, va publica poezia „La un portret” 
(„Mă pierd uitându-mă la tine; / Cuprinsă ca de-un farmec 
sfânt...”), versuri ce vor fi notate de poeta şi pe reversul 
fotografiei din tinerete a lui Eminescu, precum gi alte doua 
creaţii lirice: „S-a stins...” (,,Familia”, an XXIII (1887), nr. 
31, 2/14 august, p. 363), , Ca astăzi...” („Familia”, nr. 34, 23 
august / 4 septembrie, p. 399). 

Dintre poeziile publicate în revistă în anul 1888 amintim 
poezia ,,Singura. Dedicatie scumpei mele amice Smaranda 
Gârbea (Smara)” (,,Familia”, an XXIV (1888), nr. 33, 14/26 
august, p. 373 ), („De câte ori am tresărit / La fiece miş- 
care....”), în fapt un omagiu adus lui Mihai Eminescu, precum 
şi ,, Uitare. Dedicatie scumpei mele amice Smaranda Gârbea 
(Smara) ”, (idem). 

Două dintre poeziile Veronicai Micle, ,, Singurâ” şi „Nu 
plânge” au devenit, cu timpul, răspândite romanțe, fără ca 
interpreţii lor să ştie cine este autoarea versurilor! 

Creaţia poetică a Veronicăi Micle era atât de apreciată în 
redacţia „Familiei” încât numele acesteia era o poartă deschisă 
chiar şi pentru fiicele sale, în special, Virginia Micle, al cărei 
nume este publicat pentru prima oară în paginile revistei 
amintite în numărul 36 din 4/16 septembrie, 1884, p. 428. 

Iosif Vulcan urmărea cu atenţie viata literară din Bucu- 
reşti, mai ales după anul 1880, când sediul redacţiei revistei se 
mută de la Budapesta la Oradea, şi chiar participă la unele 
dintre reuniunile ţinute în casa lui Maiorescu. Era la curent, 


© Credincioasă memoriei Veronicăi Micle, revista , Familia” dedica, 
prin pana prietenei sale, Smaranda Gârbea — Maica Smara —, un memorabil 
Epitaf: „Suflet care ai zburat spre ceruri, suflet care ai iubit /Ai fost mare 
prin durere, iar durerea te-a zdrobit; / Însă-n inimile noastre, tu, de-apururi 
vei trăi, / Căci, poetă ai fost mare şi-ai ştiut a suferi”. 

evident, şi cu întâmplările picante ale vieţii saloanelor bucu- 
reştene. 

Printre revistele de peste munți, „Familia” a fost prima 
care a informat cititorii români răspândiți în Imperiul Austro- 
Ungar despre evenimentele majore din viata Poetului, în 
primul rând debutul tânărului Eminescu, apoi drama din vara 
anului 1883 şi, ulterior, despre moartea acestuia, când un în- 
treg număr al revistei, ce-i este dedicat Luceafărului, apare în 
chenar de doliu. 

Cele mai triste poezii aparținând acestei perioade, repre- 
zentând „momentul depresionar al vechii lui pasiuni veroniene” 
(Perpessicius), apar în „Familia” între aprilie 1883 şi februarie 
1884: „S-a dus amorul”, „Când amintirile”, ,,Adio’’, „Ce e 
amorul”, „Pe lângă plopii fără sot”, „Dacă”, ,,Din 
noaptea”. 

De altfel, un prețios document din vara anului 1883 arată 
trăinicia legăturii lui Eminescu cu „Familia”. Aflăm din el că 
Poetul s-a arătat plăcut surprins şi măgulit pentru onorariul 
primit în avans (35 de lei), în urma permisiunii publicării celor 
7 poezii ale sale în revista în care debutase în urmă cu 17 ani, 
exprimându-și în acelaşi timp dezamăgirea fata de receptarea 
negativă a operei sale: 


Scrisoarea lui Eminescu adresată lui Iosif Vulcan 
[Bucuresti, vara 1883] 


Mult stimate d-le si amice! 


Mulţumesc pentru onorarul trimis — cel întâi pentru 
lucrări literare pe care l-am primit vrodată-n viață. In 
România domneşte demagogia şi în politică şi în litera- 
tură; precum omul onest rămâne aci necunoscut în viata 
publică, astfel talentul adevărat e înecat de buruiana rea 
a mediocritatilor, a acelei şcoale care crede a putea 
înlocui talentul prin impertinenta şi prin admiraţie 
reciprocă. 

Iartă-mi, Stimate amice, acest ton polemic, dar te 
asigur că a fost pentru mine o rară mângâiere de-a mă 

vedea remunerat dintr-un colț atât de depărtat al romă- 
nimii, din Oradea Mare — când în tara mea proprie nu 
voi ajunge nicicând să insemnez ceva, esceptie făcând de 
cercul restrâns al câtorva amici. Si-apoi sa nu fiu 
pesimist?... 


Familia”, XXXV (1899), nr. 23, 27 iun./9 iul., p. 301-302 


Am ilustrat prin aceste câteva exemple ideea că, atât 
Veronica Micle, dar mai ales Mihai Eminescu, au fost prezenţi 
în paginile revistei „Familia”, iar această scriere criptică poate 
avea legătură cu situaţia relaţiei tragice a celor doi. 

Fără îndoială, cele două eşantioane de scriere cifrată sunt, 
în acelaşi timp, două mesaje de tip masonic. 

Dacă privim cu atenţie „reprezentările cifrante” din cele 
două criptograme, observăm prezența unor simboluri de tip 
masonic: 


G A o 


3 puncte echer compas pătrat 


Aceste semne au darul de a atrage atenția asupra faptului 
că autorii criptogramelor nu sunt străini de secretele masone- 
riei, iar rolul acestor cifruri este, probabil, acela de a transmite 
cititorilor avizaţi informații sensibile şi importante despre 
viața intimă a doi dintre colaboratorii de seamă ai revistei 
„Familia”. 

În felul acesta avem încă o dovadă că, în vremea lui 
Eminescu, mesajele criptice constituiau o modalitate de a se 
transmite anumite informații prin intermediul presei. 


„Din archivul Naţional...” 


Ioan T. VESCAN 


Cand la data de 27 mai 1972 in Fondul personal M. 
Eminescu de la Arhivele Statului din Bucuresti s-a arhivat sub 
cota II Dosar 103 memoriul poeziei Pocäinta betivului, acesta, 
fără îndoială, a fost atribuit poetului, certitudinea rămânând 
definitivă până astăzi. 

Manuscrisul, mai puţin cercetat, este un format A4 patinat 
de vreme, conţinând 10 strofe scrise cu creion negru, 5 recto şi 
5 verso, din poezia cu titlul subliniat Pocäinta befivului; hârtia 
păstrează încă urme vizibile de împăturire (în 4!), două 
cuvinte aflate pe linia de îndoire sunt şterse, iar alte două 
indescifrabile. Se poate deduce că manuscrisul nesemnat, 
împăturit în acest mod, va fi fost purtat în buzunarul poetului 
şi citit la diverse ocazii. 

În catalogul „M. Eminescu în documente de arhivă”, Ed. 
Ministerului de Interne, Bucureşti, 2001, la pagina 99, poziţia 
699, se precizează: 

— „1880 — Poezia Pocâinfa betivului scrisă de o altă mânâ 
şi atribuită lui Mihai Eminescu”, D.A.N.I.C col. M. Eminescu, 
II 103, copie” 

După precizarea din Catalog, poezia, de altfel o anecdotă, 
este reprodusă în volumul 23 partea întâi, „Documentar M. 
Eminescu. B.A.R. Editura Fundaţiei Naţionale pentru Ştiinţă 
şi Artă, Buc. 2009”, penultimul care va încheia facsimilarea 
totală a manuscriselor eminesciene cunoscute. 

Tot aici, în volum, se află facsimilate şi cele 16 docu- 
mente aflătoare în Dosarul II 104, din acelaşi Fond. Versurile 
cu caracter obscen precum: „Tu cu fii; Un tablou cuviincios; 
Carnavalul; Scarlat; Fetele din Popa Nan; Fata Popii Ghetului” 


NOTE, COMENTARII. VARIA 205 


etc., manuscrise provenite din arhiva Maiorescu şi adnotate 
chiar de mâna criticului cu cerneală violetă în colțul din dreap- 
ta sus al primei file: ,Manuscripte de la Mihail Eminescu”. 

Dar autorul Pocâinfei nu este Eminescu ci... Dimitrie 
Theodor Speranţia cum aveam să descoperim ulterior printr-o 
întâmplare. 

La un bătrân anticar bucureştean, răsfoind din colecția 
„Albina. Revistă Enciclopedică Populară”, în numărul 27, anul 
III din aprilie 1900, la sumar, în pagina glumeata, am găsit: „T. 
SPERANTIA. POCAINTA BETIVULUI — Ilustratie din roman” 
(sic). Intercalată in text, ilustratia semnată cu aldine în colțul 
dreapta jos BRAND a fost realizată în „Atelierul de Arte şi 
FOTO GRAVURA J BRAND. Str. Apolodor nr. 17 Bucureşti”, 
atelier care executa „clişeuri de orice natură şi după ori ce fel 
de originale”, după cum aflăm dintr-o reclamă apărută în 
Almanahul „Cartea Lumei, nr. 5 din 1 martie 1906”. 

Poznaşul scriitor şi folclorist moldovean, Dimitrie 
Theodor Speranţia, contemporan cu Eminescu, născut la Oneşti 
în 1856 şi decedat la laşi in 1929, autor al: ,,Anecdotelor 
populare”, Buc. 1888; ,,Anecdotelor afumate”, Buc. 1893; „Ce 
face beţia”, 1900; „Anecdotelor botezate”, Buc. 1903 — cu 
prefața lui Al. Vlahuţă, este prin urmare autorul manuscrisului 
din Dosarul II 103! 


Pagina gluméta. 


POCAINTA BETIVULUI 
DE 
T. SPERANTA. 


Un befiv odiniörü — dar cü die că se puted 
Chiar şi ne beliv să fie, ci să tragă la mâsca, 
Ca el alta nu faced 

Ci cata numai să bea — 


Cum trecea pe lângâ-o erîşmă orí pe lâng-o bäcänie 
St paharele cu ochiul îi faceat parcă sa vie, 
Vrea să între, insd-şi dice: 

<O! Pârdalnică de gură 

«N'o să-ţi vii odată 'n minte 

«Să te lași de béutura ? 

«Ved şi et c'aici e crişmâ 

«St sînt sticle şi buloie 

738 ALBINA 


«Ce-ar puté să-ţi ude gâtul 
«Și picidrele să-ţi môte ; 
«Dar, la dracul, e rușine! 
«Haide, fii şi tu bărbat! 

«Nu întră, şi treci alături 
«Ca şi cum ai fi uitat. 

«Di: nu voiü! şi treci nainte, 
«Și-o să vedi că merge bine. 
«Incepulu-i anevoe 

«Urma vine de la sine 


Si dicénd ast-fel în sine-şi, se trezi c'a şi trecut 
De la crisma hat departe, precum planul şi-a facut. 
Si voios de-așă ispravă, când vedă cu bucurie 
Ca mai are el într'însul încă-atâta bârbâfie, 
Dice: 
— «Bravo, dragă gură! 

«la acuma vèd şi eù 

«Că-s stăpân deplin pe mine, 

«Ca să beau ori să nu beat. 

«Ce să-ți fac, iubito, spune? — 

«Nu sciù cum să-ți mulțumesc 

«Că trecuşi de crâșmă-alături !! 

«Hai ’napot să te cinstesc.» 


În epocă — şi nu numai atunci — circulau oral texte din aşa 
numitele „Irmoase” şi „Cântece de lume”, unele chiar deo- 
cheate, auzite prin crâşme şi cafenele, multe fiind notate de 
Eminescu şi păstrate în manuscrise, iar Pocäinta betivului este 
posibil să fi fost ascultată atunci, dar netranscrisă. 

Datarea 1880 făcută de către Arhive este surprinzătoare; 
cert este faptul că anecdota este publicată de Th. Speranţia în 
Revista Albina în anul 1900, dar „textul scris de altă mână” — 
de ce nu chiar de Speranţia? — pe o coală de hârtie să fi ajuns 
în arhiva Maiorescu, iar de aici, împreună cu teancul versurilor 
obscene, să treacă în dosarele Arhivelor. Confuzia creată, 
Eminescu-Sperantia, se poate explica prin acest raţionament. 

În fine, pentru reproducerea textului anecdotei, vom pro- 
ceda atipic, în sensul că nu vom transcrie — din economie de 
spaţiu — pe două coloane textele identice, ci vom ataşa numai 

textul şi ilustratia din Revista Albina, cititorul putând face 
lesne comparatia cu cel din volumul 23 „Documentar Emi- 
nescu” (N.B.: Volumul se află în Fondul Eminescu, Donatia 
I.C. Rogojanu, Biblioteca Judeţeană „Mihai Eminescu” 
Botoşani), menţionând că aici lipsesc două versuri: 


„Că el alta nu făcea 
Ci căta numai să bea” 


PROZIT! 


Mihai Eminescu: bibliografie selectivă 
— 2009 — 


Camelia STUMBEA şi Ingrid BÂRLEANU, 
B.C.U. „Mihai Eminescu”, Iasi 


A. OPERA 


EMINESCU, Mihai. Când crivățul cu iarna... În: BANAT, An. 6, 
2009 ian, nr. 1, p. 1. 


EMINESCU, Mihai. Ce suflet trist = Quelle âme amére; Oda = 
Ode; Si daca... = Et si...; Peste varfuri = Sur les cimes; De 
vorbiti, mă fac că n-aud = Si vous parlez, je fais le sourd! 
Transpuse în limba franceză de Paula Romanescu. În: PORTO- 
Franco, An. 18, 2009 ian-feb-mar, 2009, p. 8, 10. 


EMINESCU, Mihai. Deşteaptă-te, române. În: POEZIA, An. 15, 
2009, nr. 3 (49), p. 250. 


EMINESCU, Mihai. Împărat şi proletar. În: 73 plus, An. 12, 
2009, nr.1-2-3, p. 2-3. 


EMINESCU, Mihai. Învierea. În: BANAT. , An. 6, 2009 mar, nr. 3, 
p. l. 


EMINESCU, Mihai. Lumina de luna. Poezii alese / Lumiére de 
lune. Poémes choisis. Trad. în limba franceză de N. Bilithikiotis. 
Editie bilingva. Botosani, Editura Geea, 2008. 


EMINESCU, Mihai. Manuscrisele Mihai Eminescu. Ediţie 
coordonată de Eugen Simion, preşedintele Academiei Române. 
Bucureşti, Editura Enciclopedică, 2007-2009, 16 vol. (vol. 8-22, 24). 


* Conţine şi completări pe anul 2008 

EMINESCU, Mihai. Manuscrisele Mihai Eminescu [resursă 
electronică]. Ediţie coordonată de Eugen Simion, preşedintele 
Academiei Române. Bucuresti, Academia Română, Editura 
Enciclopedică, 2004-2009, 22 CD-uri (vol. 1-6, 8-22, 24). 


EMINESCU, Mihai. Opere politice. Ediţie integrală îngrijită de 
Cassian Maria Spiridon. Iasi, Timpul, 2008, 1570 p. 


EMINESCU, Mihai. Poesii, Iasi, Editura Alfa, 2009, 306 p. 


EMINESCU, Mihai. Poezii. Ediţie îngrijită de Maria Rafailă. 
Bucureşti, Erc Press, 2009, 2 vol. 


EMINESCU, Mihai. Poezii. Traduceri în limba arabă de Salah 
Mahdi, prefaţă de Daniel Corbu. Iasi, Editura Princeps Edit, 2009. 


EMINESCU, Mihai. Sărmanul Dionis: poemă scenică în 5 
tablouri. În: PORTO-Franco, An. 18, 2009 apr-mai-iun, p. 10-13. 
Fragment preluat din volumul Omagiu lui Eminescu. Ed. a Il-a, 
Galaţi, Editura „Dunărea de Jos”, 2009. 


EMINESCU, Mihai. Si dacă = Y si... Trad. de Mario Castro 
Navarette. În: BAAADUL literar, An. 3, 2009 nov, nr. 4, p. 81. 


EMINESCU, Mihai. Si răsună printre papuri. În: POEZIA, An. 
15, 2009, nr. 1, p. 250. 


EMINESCU, Mihai. Timpii-n orgii. În: POEZIA, v. 15, 2009, nr. 2 
(48), p. 250. 


EMINESCU, Mihai. Trecut-au anii = Passèrent les années; Un 
câine-i omenirea = Le monde est un chien. Traduceri de Paula 
Romanescu. In: PORTO-Franco, An. 18, 2009 apr-mai-iun, p. 9. 


EMINESCU, Mihai. (Vrei să fii); (În somn); Cristalografie; (De 
poftiti); Unui; [E vinul de-azi mai rău ca cel]. In: BAAADUL 
literar, An. 3, 2009 aug, nr. 3, p. 24. 


EMINESCU, Mihai. Ă mes critiques ; Le soir sur la colline ; 
Pourquoi tu ne viens pas. Traducere în limba franceză de Coca 
Soroceanu. In: POEZIA, An. 15, 2009, nr. 3, p. 98-100. 

EMINESCU, Mihai. Le désir. Traduction: Coca Soroceanu. În: 
POEZIA, v. 15, 2009, nr. 1, p. 79. 


EMINESCU, Mihai. Lorsgue les souvenirs... Traduit du roumain 
par Constantin Frosin. In: POEZIA, v. 15, 2009, nr. 2 (48), p. 51. 


B. REFERINTE CRITICE 


ABRAMCIUC, Maria. Orfeu: conotatii ale modelului in 
literatura romana. In: CONVORBIRI literare, v. 15, 2009, nr. 1, p. 
194-202. 


AGACHI, Andreea Elena. Statutul personajului in nuvela 
Sărmanul Dionis de Mihai Eminescu. În: STUDII eminescologice. 
Coord: Viorica S. Constantinescu, Cornelia Viziteu, Lucia Cifor. 
Cluj-Napoca, Clusium, v. 11, 2009, p. 9-18. 


ALBU, Magdalena. Sfericitatea eternă a geniului, Eminescu... 
În: OGLINDA literară, An. 7, 2009 aug, nr. 92, p. 4759. 


ALUI GHEORGHE, Adrian. „Dacă tot nu există Moş Crăciun, 
de ce-ar fi existat Eminescu?” În: DISCOBOLUL, An. 12, 2009 
ian-mar, nr. 133-135, p. 18-27. 

Răspuns la ancheta „Metamorfozele curentului anti-eminescian”. 


NCA, George. Mantra Eminescu (1). În: OGLINDA literară, 
n. 7, 2009 iun, nr. 90, p. 4629-4631. 


A 
A 
ANCA, George. Mantra Eminescu (II). În: OGLINDA literară, 
An. 7, 2009 iul, nr. 91, p. 4657-4658. 

A 


NDREESCU, Livia; DRĂGHICI, Iulia. Mihai Eminescu — 
Poezii : predarea unui fragment la clasele I-IV. Alexandria, 
Tipoalex, 2009, 32 p. 


BALAET, Dumitru. Atmosfera de bibliotecă în poezia 
eminesciană. În: BIBLIOTECA, An. 20, 2009, nr. 5, p. 124-125, 
127. 

Articolul face parte din studiul Antropogeneza culturală şi 
bibliotecile (VIT). 

BALTEANU, Viorica. Miscellanea romanica. Timisoara, Editura 
Universitatii de Vest, 2009, 299 p. 
Conţine texte in lb. română şi italiană. 


BHOSE, Amita. Eminescu şi India. Prefata şi postfață de Zoe 
Dumitrescu-Busulenga; cuvânt înainte si note de Amita Bhose; note 
finale de Mihai Dascăl. Ediţie îngrijită şi argument de Carmen 
Musat-Coman. Bucuresti, Cununi de stele, 2009, 199 p. 


BITOLEANU, lulian. Conceptia jurnalistica a lui Mihai 
Eminescu. În: OGLINDA literară, An. 7, 2009 mar, nr. 87, p. 4294. 


BITOLEANU, Iulian. Gazetarul Eminescu şi religia. În: 
OGLINDA literară, An. 7, 2009 sep, nr. 93, p. 4884-4885. 


BITOLEANU, lulian. Jurnalistica eminesciană în exegeza 
contemporană. În: OGLINDA literară, An. 7, 2009 iun, nr. 90, p. 
4601. 

Rodica Magdalena Baciu, Conştünfâ critică şi viziune tragică in 
publicistica eminesciană. Editura Universitaria, 2005. 


BOGDAN, Ioana; BOICEA Dan.  Salvati-l pe Eminescu sau 
lăsaţi-l să doarmă! În: ADEVĂRUL literar şi artistic, v. 17, 2009 
ian 14, nr. 956, p. 8-9. 

Anchetă la care răspund Mircea Cărtărescu, Iulian Costache, Nicolae 
Manolescu, Florin Dumitrescu. 


BOT, Ioana. Dilatarea la indefinit sau adormitoarea 
eminescologie. În: DILEMATECA, An. 4, 2009 iun, nr. 37, p. 85. 
George Popa, Libertatea metafizică eminesciană. laşi, Editura 
Timpul, 2005. 


BOT, loana. Manuscrisele eminesciene între fantasmă culturală 
şi obiect de studiu. In: DILEMA veche, An. 6, 2009 apr 30, nr. 272, 
p. 14. 


BRAD, Ion. |,,Crescut şi educat la Blaj, oraşul redesteptarii 
naţionale a românilor, supranumit de Eminescu «Mica Roma», 
era firesc să mă împărtăşesc si eu de curentul «anti/Grama»”]. 
În: DISCOBOLUL, An. 12, 2009 ian-mar, nr. 133-135, p. 42-47. 
Răspuns la ancheta „Metamorfozele curentului anti-eminescian”. 

BRAD, Ion; CRĂCIUN, Cristiana; CRĂCIUN, Victor. Eminescu: 
evocare cinematografică în două parti. [Bucureşti], Semne, 2009, 
200 p. 


BRAIS, Aura. Viața lui Mihai Eminescu: pentru elevi. Ediţia a 
3-a. Bucureşti, Editura Coresi, 2009, 96 p. 


BUZASI, Ion. Addenda la Eminescu şi Blajul. În: ASTRA, An. 4, 
2009 iul, nr. 32, p. 5. 

Ion Buzasi, Eminescu si Blajul. Bucuresti, Editura Iriana, 1994, 139 
p. 

Despre articolul lui Nicolae Brânzeu publicat în Familia, An. 25, nr. 
48 (26 nov - 8 dec. 1889). 


BUZAŞI, Ion. [Granița între un «detractor» şi un critic exigent 
este precis delimitată...]. În: DISCOBOLUL, An. 12, 2009 ian-mar, 
nr. 133-135, p. 50-62. 

Răspuns la ancheta „Metamorfozele curentului anti-eminescian”. 


BUZAŞI, Ion. Lucian Blaga în apărarea lui Eminescu: un 
articol fabulă. În: DISCOBOLUL, An. 12, 2009 iul-aug-sep, nr. 
139-140-141, p. 107-110. 

Despre articolul De la cazul Grama la tipul Grama de Lucian Blaga, 
publicat în revista Saeculum, An. 2, 1944, nr. 1 (ian-feb), p. 87. 


Care este versul / poemul eminescian favorit? Anchetă realizată 
de Marius Chivu; răspund Constantin Abälutä, Liviu Antonesei, 
Vasile Baghiu, Emil Brumaru, Mircea Cărtărescu, Svetlana 
Cârstean, Dan Coman, Serban Foartâ, Bogdan Ghiu, Claudiu 
Komartin, O. Nimigean, Oana Cătălina Ninu, Ioan Es. Pop, Andra 
Rotaru, Dan Stanciu, Liviu loan Stoiciu, Floarea Tutuianu. În: 
DILEMATECA, An. 4, 2009 ian, nr. 32, p. 57-62. 


CĂLINESCU, George. Călinescu, despre Eminescu. În: 
ADEVARUL literar şi artistic, v. 17, 2009 mai 6, nr. 972, p. 15. 
Articol apărut în Adevărul literar şi artistic, în anul 1938. 


CARLAN, Nicolae. M. Eminescu în context bucovinean. 
Suceava, Editura Lidana, 2009, 168 p. 


CERNAT, Paul. Eminescu la intrarea dinspre grădină. În: 
OBSERVATOR cultural, v. 10, 2009 apr 30 - mai 6, nr. 472, p. 13. 

Dan C. Mihăilescu, Despre omul din scrisori. Mihai Eminescu. 
Bucureşti, Editura Humanitas, 2009, 172 p. 


CHELARU, Marius. Mihai Eminescu, Basarabia, Editura 
Princeps Edit, Iasi, 2009, 120 p. / Peregrinus. În: CONVORBIRI 
literare, An. 143, 2009 dec, nr. 12, p. 179. 


CHELARU, Marius. Mihai Eminescu, Din valurile vremii / 
Dall'onde degli evi, ediţie bilingvă română-italiană, antologie 
critică şi biobliografie de Geo Vasile, postfață (Receptarea lui 
Eminescu în Italia) de Fulvio del Fabro, Editura Institutul 
European, Iasi, 2008, 382 p. / Peregrinus. În: CONVORBIRI 
literare, An. 143, 2009 iun, nr. 6, p. 185. 


CHELARU, Marius. Mihai Eminescu, Opere politice, editie 
integrală îngrijită de Cassian Maria Spiridon, Timpul, Iaşi, 
2008, 1570 p. / Peregrinus. În: CONVORBIRI literare, An. 143, 
2009 mai, nr. 5, p. 174. 


CHELARU, Marius. Mihai Eminescu, Poesii, Editura Alfa, Iasi, 
2009, 306 p. / Peregrinus. In: CONVORBIRI literare, An. 143, 2009 
dec, nr. 12, p. 179. 


CHIOARU, Dumitru. [,,Contestarea este la urma urmei o 
atitudine culturală legitimă ca şi celebrarea unei valori, atâta 
vreme cât nu toţi oamenii se simt reprezentaţi de ea sau nu toţi 
acceptă judecăţi definitive”). În: DISCOBOLUL, An. 12, 2009 ian- 
mar, nr. 133-135, p. 91-95. 

Răspuns la ancheta „Metamorfozele curentului anti-eminescian”. 


CHIVU, Marius. Un om pasional : Dan C. Mihăilescu, Despre 
omul din scrisori. Mihai Eminescu, Editura Humanitas, 2009. In: 
DILEMA veche, v. 6, 2009 mai 14-20, nr. 274, p. 15. 


CHIVU, Marius. Omul Eminescu. În: ADEVĂRUL literar şi 
artistic, v. 17, 2009 mai 20, nr. 974, p. 6. 

Dan C. Mihăilescu, Despre omul din scrisori. Mihai Eminescu. 
Bucuresti, Humanitas, 2009. 


CHIVU, Marius. Ukse Nime : Ilina Gregori, Stim noi cine a fost 
Eminescu? Fapte, enigme, ipoteze, Editura Art, 2008. In: DILEMA 
veche, v. 6, 2009 ian 22-28, nr. 258, p. 15. 

Volum alcătuit din trei studii: Eminescu la Berlin; Între Berlin şi 
Charlottenburg; Bucuresti, 28 iunie 1883. 


CIFOR, Lucia. Eminescu intre Kulturkampf si Methodenstreit. 
in: STUDII eminescologice. Coord: Viorica S. Constantinescu, 
Cornelia Viziteu, Lucia Cifor. Cluj-Napoca, Clusium, v. 11, 2009, p. 
204-208. 


CIOCAN, Alexandru. |, Eminescianismul nu este altceva decât o 
mai veche castă, care a prins contur de îndată ce poetul a încetat 
să mai existe fizic şi a putut fi transformat într-un mit numai 
bun de exploatat”]. În: DISCOBOLUL, An. 12, 2009 ian-mar, nr. 
133-135, p. 153-158. 

Răspuns la ancheta „Metamorfozele curentului anti-eminescian”. 


CIOCULESCU, Barbu. Cea mai frumoasă corespondență. În: 
ACOLADA, An. 3, 2009, nr. 6, p. 4. 

Dan C. Mihăilescu, Despre omul din scrisori: Mihai Eminescu, 
Bucureşti, Humanitas, 2009. 


CIOCULESCU, Şerban. Universalism literar. În: CULTURA, v. 
4, 2009 ian 15, nr. 2 (206), p. 31. 
Un articol, din 1945, despre Mihai Eminescu. 


CIPARIU, Dan Mircea. Caietele Eminescu — un proiect dus pana 
la capăt. În: CULTURA, v. 4, 2009 iun 18, nr. 24, p. 12. 

Luni, 15 iunie 2009, la 120 de ani de la dispariția fizică a lui Mihai 
Eminescu, au fost lansate, în Aula Academiei Române, ultimele 

